
Mano žmonai Žoze, 
be kurios nebūtų buvę nei šios kelionės, 
nei šios knygos. 


ĮVADAS ARBA AUTOPORTRETAS 


Automatinio piloto aukščio valdymo įtaisas nustatytas 
trylikai tūkstančių pėdų. Šviesią gegužės naktį atbulas 
traukiasi nuo mūsų Limožas — švytintis voratinklis. Virš 
tuščių gatvių žibintai atrodo lyg rasos perlai. Beveik prieš 
dvi valandas pakilome iš Burže aerouosto. Lėktuve tuzi- 
nas keleivių ir dešimt tonų laikraščių Pietų Prancūzijos 
skaitytojams. Po penkiolikos minučių pamatysime Brivą 
ir pradėsime leistis į Tulūzą. Man iš dešinės antrasis pilo- 
tas paskubom užrašinėja meteorologinius duomenis skri- 
dimo zonoje. Pasilenkiu jam prie ausies: 

— ‘Paklausk, koks oras Perpinjane, dėl visa ko, jeigu 
Tulūza nepriimtų. 

Gryniausias formalumas. Tulūza atsako: 

— Dangus giedras, matomumas dvidešimt kilometrų. 

Be to, gana vėjuota, taigi rūko šiąnakt nebus. Elektro- 
ninio indikatoriaus šviesoje mechaniko veidas atrodo 
kraupus, žalsvas; jis man primena Drakulą, žiūrintį ab- 
straktų filmą apie vampyrus. 

— Ar programa patinka? — klausiu vėl. Irgi tik dėl for- 
malumo. 

Raukydamasis jis atsigręžia į mane. Raudonų kabinos 
lempų šviesoje jo šalmas jau nebe žalias, o purpurinis. 

— Man rodos, kairiajame variklyje genda žvakė. Nie- 
ko baisaus, Nicą pasieksime. Nusileidus reikės patikrinti. 

Aš pasižymėjau borto žurnale. 

Mėgstu dirbti su tokia komanda. Vaikinais galima pa- 
sikliauti, nereikia jų nuolat niukinti. Šiaip ar taip, vado 
pareiga — tik žiūrėti, ką daro jo žmonės, nebent iš tikrų- 
jų atsitinka kas nors rimta; tada visa atsakomybė tenka 

jam vienam ir jis turi parodyti, kad ne veltui gauna atly- 
ginimą... 

Mokykloje mane mokė, kad geras romanas privalo tu- 
rėti įvadą, temos vystymą ir pabaigą. Puiki taisyklė, bet 
gyvenimas retai esti toks malonus ir leidžiasi dalijamas 
gabalais pagal klasikines taisykles. Rašytojas turi kur kas 
daugiau galimybių negu žmozelis, norintis papasakoti tik- 
rą istoriją. Tačiau vėlesni įvykiai, po dvejų metų priver- 
tẹ Mane su žmona vaidinti nevykusius Robinzonus negy- 
venamoje Arafuros jūros saloje, prasidėjo kaip tik šią 
naktį, tarp Limožo ir Brivo, pagal visas gerai parašytos 
dramos taisykles. Prieš pusvalandį mano gyvenimas tekė- 
jo sena vaga. Tik skrisdamas į Tulūzą, padariau jame po- 
sūkį. Nors to dar nežinojau, likimas jau buvo mane įtrau- 
kęs į avantiūrą ir nebepaleido. į 

Lėktuvas skrido sklandžiai, ir aš iš laikraščių pundo, 
gulinčio už manęs ant juodo radijo aparatūros korpuso, 
išsitraukiau dar drėgną nuo dažų Figaro numerį. Paskuti- 
nės žinios jau seniai manęs nebedomino. Respublikos pre- 
zidentu dėtas, leisčiau rašyti tik apie kosmonautiką ir to- 
limų jūros kelionių malonumus — tai vienintelės temos, 
dar virpinančios kilnias širdis. Kadangi aš ne prezidentas, 
turiu tenkintis kryžiažodžiais. 

Bet tą dieną, greitosiomis peržvelgęs kitas skiltis, at- 
kreipiau dėmesį į vieną dalyką, kuris šiam laikraščiui tiko 
kaip karpa Kleopatrai ant nosies: tai buvo tarp antro ir 
trečio puslapio įdėtas skelbimas ir išsamus straipsnis apie 
ekonominę vakarų Ruro ateitį — Figaro ją žinojo. 

Skelbimas buvo išspausdintas anglų kalba, dėl to iš- 
kart mane sudomino. O tekstas? Raiti indėnai, įsiveržę į 
Sent Šapelės bažnyčią, nebūtų padarę man didesnio įspū- 
džio. „Tarnybai Tolimuosiuose Rytuose reikalingi lėktu- 
vų vadai ir antrieji pilotai. Pageidautina, kad būtų skraidę 
„DS—3" tipo lėktuvais. Dokumentus siųsti...“ Apačioje 
buvo stambios ir garsios anglų firmos pavadinimas. Pa- 
slapčių ir nuotykių nuojauta pakuteno man šnerves. Na- 
gų žirklutėmis išsikirpau skelbimą ir įsikišau į piniginę. 
Mėnuo išrašė šaltą kraštovaizdį sidabrinėmis arabeskomis 
ir švysčiojo Lozero šlaituose tartum Morzės signalai, pa- 

siųsti iš kitos planetos. Aš padėjau į šalį sukarpytą laikraš- 
tį, nykščiu išjungiau automatinio piloto mygtuką ir delnu 
spustelėjau šturvalą, norėdamas patikrinti oro slėgimą į 
eleronus. 

— Paklausk, ar galime nusileisti Bordo aerodrome. 

Antrasis pilotas sumurmėjo keletą žodžių į mikrofoną, 
Atsakymas pasigirdo iš garsiakalbių virš mūsų galvų. 

— Supratau. Delta lapkritis. Jūsų leidimosi trasoje jo- 
kių kliūčių nėra, galite nusileisti iki 70 metrų aukščio. Kai 
pasieksite 130 metrų aukštį — praneškite. 

— Jau dabar 130. Kai bus 70, pranešiu. 

Atsigręžiu į bortmechaniką: 
= — Slėgis mišinio kameroje — 27. Leidžiamės po 14 mi- 
nučių, tiesiąja, tryliktoje juostoje. Sakyk, koks svoris. 

Per dienas ir naktis kartojami žodžiai tikslūs kaip pat- 
sai lėktuvo mechanizmas. Nieko negalvoju, tik žiūriu, kiek 
liko degalų, koks skridimo aukštis, leidimosi greitis, baro- 
metro slėgis, vėjas žemės paviršiuje, kur švyturiai... Figa- 
ro skelbimas užmirštas, nukištas į visokio šlamšto prigrūs- 
tus Mano pasąmonės stalčiukus. Kai reikės — susirasiu. 

Daugelis skaitytojų ir visų pirma mano draugas civili- 
nės aviacijos lakūnas pagalvos: kodėl lėktuvo vadas, turįs 
nuolatinę tarnybą čia pat, Nicoje įsikūrusioje bendrovėje, 
skraidąs taip seniai, kad suapvalėjo ne tik ore praleistų 
valandų suma, bet ir pilvukas, staiga nusprendžia viską 
mesti, belstis į pasaulio kraštą ir imtis balažin kokio dar- 
bo, iškeisti modernišką lėktuvą į kledarą, kuris buvo jau 
pasenęs dar tada, kai Klemanui Aderiui kalėsi priekiniai 
dantys. Tada aš buvau labai nelaimingas. Kodėl — dabar 
negalėčiau pasakyti, Matyt, čia kalčiausias mano nepasto- 
vumas, būdingas žmonėms, kurie, patys nežinodami kodėl, 
visada sako: „Važiuojam!“ Dešimt metų gyvenau ir skrai- 
džiau Pietų Amerikoje, Vietname, Laose, Viduriniuosiuo- 
se Rytuose, Sacharoje ir atlikinėjau tokias operacijas, ku- 
rioms toli gražu ne visada būtų su džiaugsmu pritarusi 
civilinės aviacijos vadovybė. Iš tų kraštų parsivežieu žilų 
plaukų sruocelę, maliarijos padarinius ir medžiagos kele- 
tui knygų. Po paskutinės neilgos viešnagės Afrikoje tariau 
sau: „Laikas grįžti į Prancūziją ir galų gale pradėti rimtą 

gyvenir-ą." Bet gyventi rimtai man nesisekė: mirtinai įky- 
rėjo kasdien skraidyti nuobodžiomis kontroliuojamos Eu- 
ropos padangės trasomis ir būtinai nešioti kaklaraištį. Gal 
net truputį gailėjausi, kad į mane niekas daugiau nebe- 
šaudys... Neapkenčiau amžinai blogo oro, skridimo virš 
Geteborgo šeštą valandą ryto 200 pėdų aukštyje siaučiant 
pūgai, po nakties, praleistos prie nešildomo, apledėjusio 
lėktuvo valdymo pulto.. Visa tai buvo anaiptol ne toks gy- 
venimas, apie kokį svajojau. Mūsų šefas manė, kad nuo- 
vargis skrendant — medikų prasimanymas, o ekipažo po- 
ilsio valandos — kėsinimasis į verslo laisvę. Žodžiu, kai 
nuėjau pas gydytoją ir pasiskundžiau nuolatiniais galvos 
skausmais, tasai pareiškė, kad aš turįs visus nervų depre- 
"sijos simptomus, o šiaip esąs sveikas kaip ridikas. Ačiū 
d'evui, ir aš susirgau mūsų amžiaus liga, bet turint tokią 
profesiją kaip mano, džiaugtis nebuvo ko: jeigu pasiskų- 
siu savo bėda, iš manęs gali laikinai atimti piloto teises. 
O jeigu nesiskųsiu... Ką gi, mano depresija dar ne tokia 
didelė, kad užmirščiau, jog kiekvieną dieną niekuo nekal- 
ti keleiviai ir ekipažas, kuris man neiškrėtė jokios šuny- 
bės, patiki man savo likimą. Antra vertus, pilotas, prara- 
des pasitikėjimą savo jėgomis, yra velniškai pavojingas. 
Neapsieidavau be tablečių: vienų — kad miegočiau, ki- 
tų — kad neužmigčiau ore. Žemę, tą saldų pyragaitį, ma- 
tydavau tik pro aklinai uždaryto lango stiklą. O man bū- 
tinai reikėjo laisvesnio gyvenimo, platesnių horizontų ir 
galimybės pačiam viską spręsti, užuot varčius „Lėktuvo 
vado žinyną“. Svajojau — labai retai ir netikėdamas, kad 
svajonės išsipildys, — apie tą pasaulį, kuriame kažkada gy- 
venau; tuomet mano priešai buvo džiunglės ir dykumos, 
o ne kanceliarijos žiurkės, kaišiojančios pagalius į ratus. 

Net buriavimas manęs nebedomino. Nedidelis malonu- 
mas plūduriuoti palei švaručius Viduržemio jūros kran- 
tus, mirkti užgriozdintuose Rivjeros ar Balearų salų uos- 
tuose... Kur jūs, Anamo ar Lusono žvejų kaimeliai, pilnos 
pavojų trasos, žemėlapyje nubrėžtos punktyru, mūsų džon- 
ka „Jemanža“? Prisiminiau, kaip lenkėme aukštą Padara- 
no kyšulio skardį, prisiglaudę prie uolėtų jo krantų (nė į 
galvą neatėjo, kad mums virš galvų džiunclėse tūno ištisa 
vietnamiečių divizija). Paskui, už kokio šimto mylių nuo 

Nha Trango mus smarkiai aplamdė taifūnas... Štai kokio 
gyvenimo netekau, padariau kvailus mainus, kaip tas bib- 
linis Ezavas. Tik iškeičiau jį ne į lęšių sriubą, o į keturis 
auksinius antsiuvus ant rankovės ir vonią su karštu bei 
šaltu vandeniu. Iš tikrųjų nevertėjo mainyti. 

Kai tą miglotą gegužės rytą, septintą valandą po ilgos 
kelionės grįžau iš Nicos į Gasiną namo, Žoze kaip visada 
manęs laukė. Ant viryklės šnypštė arbatinukas, o prie 
židinio, kur uždėtos ant vakarykščių žarijų jau liepsnojo 
pliauskos, murkė katės. Sugrubusiais pirštais išsitraukiau 
iš piniginės skelbimą. | 

— Ar nenorėtum trumpam nuvažiuoti į Tolimuosius 
Rytus? 

Atsakymas buvo lygiai toks, kokio laukiau: 

— Tai ruoškimės! Kada išvykstame? 

Aš ėmiau juoktis: 

— Leisk nors arbatos išgerti. Dar nežinia, kur reikia 
važiuoti. Ko gero, į Singapūrą. Man regis, „dakotos“ tipo 
lėktuvai iš Honkongo retai skraido. 

— Būtų puiku nuvykti į Singapūrą. Tai vienintelė vie- 
ta ryčiau nuo Lisabonos, kur mes dar nebuvome! Be to, 
ten tikriausiai galėsime pasistatydinti laivą! 

Savaime suprantama, tokia mintis ir man buvo atėjusi 
į galvą. Pirmą kartą per penkiolika su viršum metų mes 
neturėjome savo laivo. Prieš kelis mėnesius skaudama šir- 
dimi išsiskyriau su mūsų gražuole škuna „„Amoena“. Netu- 
rTėjau laiko deramai ją prižiūrėti, antra vertus, ji iš tiesų 
mums buvo didoka. Vos tik brizą pakeisdavo stipresnis vė- 
jas, „Amoena“ pati spręsdavo, kur jai plaukti, nepaisy- 
dama mūsų norų; toks elgesys buvo pernelyg lengvabū- 
diškas padoriam pramoginiam burlaiviui. 

Taip be didelių kalbų buvo nutarta traukti į tuos kraš- 
tus, kurių nė nesvajojome vėl išvysti. Po keturių arbatos 
puodelių aš pakankamai sušilau ir išsiunčiau du laiškus: 
vieną į Gatviką, prašydamas mane įdarbinti, kitą — mane 
pasamdžiusiai bendrovei, prašydamas atleisti iš pareigų. 
Kadangi skraidyti buvau mokęsis Anglijos karinėse oro 
pajėgose ir turėjau anglų piloto teises, į darbą buvau pri- 

imtas beveik be formalumų. Gatvike tik apsukau kelis ra- 
tus virš aerouosto. Aštuonerius metus nebuvau matęs 
„DS-3" vidaus, bet šio tipo lėktuvais buvau skraidęs dau- 
giau kaip šešis tūkstančius valandų — ir norėdamas ne- 
pamirši! 

Visko dorai nė neapmąstęs, ankstų kitos dienos rytą — 
šį kartą aneiptol ne šaltą! — aš jau lipau iš britų Tolimų- 
jų reisų kompanijos „boingo“, akinamas naujutėlių pro- 
žektorių, ką tik įtaisytų Paja Lebaro aerouoste Singapūre, 


PIRMA DALIS 
LAIVAS 


Pramoginis plaukiojimas... Koks 
netinkamas žodis išreikšti fizinėms ir 
dvasinėms kančioms, nepatogumams, 
begaliniam nuovargiui, nerimui ir 
baimei — nuolatiniams tokių kelionių 
palydovams. 


Obre Selenkūras 
„Knyga apie jūrą“ 


1. „Liūtės“ gimimas 


Pantai Timore žmonės vis dar pasakoja (vienas alachas 
žino tiesą), kad seniai, apie 1278 hidžros metus, kuriuos jūs, 
netikėliai, vadinate tūkstantis < devynišimtaisiais, naktį, 
pučiant smarkiam šiaurės musonui, į Pulau Kapo uolas 
sudužo prancūzų laivas. Auštant pakrantės kaimų žvejai 
rado tik keletą lentų, išmestų į paplūdimį. Žuvo visa įgu- 
la, išskyrus vieną žmogų. Jį rado ant uolos nei gyvą, nei 
mirusį — šlovė gailestingiausiajam| Didžiulės bangos, jsi- 
bėgėjusios per Pietų Kinijos jūros platybes, su baisinga 
jėga daužė krantą. Ko neprigėręs, išsekes, leisgyvis žmo- 
gus pas žvejus atsigavo ir netrukus buvo nuvestas į Tren- 
ganu radžos dvarą. Jis pasisakė esąs prancūzas, sudužusio 
laivo dailidė. Daugiau plaukioti nenorįs, ačiū, verčiau 
liksiąs Čia gyvas ir sveikas, tarp šių puikių Žmonių, šioje 
svetingoje šalyje! Gal jį suviliojo plačios upės žiotys, o 
gal rudos vietos gražuolių akys? Nežinia, kaip ten buvo, 
bet jis tenorėjo vieno: likti čia visam gyvenimui, dirbti 
savo darbą ir baigti dienas kuo toliau nuo žiaurios jūros. 
Radžia baisiai apsidžiaugė, juk įgudę meistrai iš Europos 
ne tik mūsų dienomis vertinami šalyse, kurios bijo Vaka- 
rų idėjų ir jas niekina, bet garbina Vakarų techniką. Pran- 

cūzas buvo priimtas į vietos gyventojų draugiją, lepina- 
mas ir netrukus tapo geru Malajos piliečiu, Gale smėlio 
nerijos, nuo upės žiočių įsiterpusios į jūrą ir vadinamos 
Pantai Timoru (Rytiniu paplūdimiu), jis pasistatė namą ant 
stulpų. Už įmantrių kokoso palmių lapijos arabeskų daili- 
dė rytuose matė Pulau Kapo uolų piramidę, į kurią sudužo 
jo laivas. Kyšulys jam nuolat primindavo, kokia žavi že- 
mė ir kokia pavojinga jūra. 

Laivų statykla buvo dar paprastesnė negu namas: ant 
stulpų užkeltas dembliais dengtas stogas saugojo darbinin- 
kus nuo kaitrios saulės ir musoninių liūčių. Nusprendęs 
čia įsikurti visam gyvenimui, dailidė priėmė islamą ir, 
griežtai laikydamasis Dekarto logikos, parsivedė į namus 
ketvertą žmonų, tiek, kiek leido turėti Koranas. 

Bėgo metai, dailidė statė laivus ir leido į pasaulį vai- 
kus. Tiek vaikai, tiek laivai buvo maišyti. -Laivų korpusai 
buvo tokie, kokius jis rentė ir mėgo jaunystėje, ant 
gimtojo Provanso krantų. Tikriausiai matėte juos Van Go- 
go drobėse: smailianosės tartanos, feliugos aukštai iškeltu 
priekiu, giliai įgaubtu korpusu, klasikinėmis Viduržemio 
jūros linijomis. Bet prancūzas buvo dailidė, o ne jūreivis, 
tad laivo įranga jį nelabai tedomino. Ant šių korpusų, plū- 
duriuojančių kitos Žemės rutulio pusės vandenyse, vieti- 
niai pirkliai užkėlė ne lotynišką burę su ilga rėja, o kinų 
džonkos „šikšnosparnio sparną“, užtemptą ant sunkių sker- 
sinių su daugybe šotų. Ant aukštai iškelto paskuigalio bu- 
vo platforma ir bambukinė pastogė komandai. Taip atsi- 
rado bedoras, į nieką nepanašus greitaeigis jūrų laivas, 
virš kurio plevėsavo juoda ir balta Trenganu karalystės 
vėliava. Ir mūsų dienomis tokius laivus stato tik Malajos 
pusiasalio pakrantėse. Laivo pavadinimas visai ne mala- 
jiškas. Jis lyg ir provansiškas. Gal tai užmiršta išsigelbėju- 
sio dailidės pavardė? Juk daiktai dažnai vadinami kūrėjo 
pavarde, Pavyzdžiui, kodakas arba sandvičius. Niekas ne- 
galėjo pasakyti, ar teisingi mano spėliojimai. Po trijų ke- 
turių kartų patriarcho vardas be pėdsakų išdilo žmonėms 
iš atminties, nors jo palikuonys — šutvė laimingų, tamsia- 
odžių, plikų vaikų, tikrų malajų, tik nepaprastai mėlyno- 
mis akimis, paveldėtomis iš europiečio senolio,— vis dar 
laikosi įsikibę vėjų šukuojamos Pantai Timoro nerijos. Da- 

bartinis šeimos galva — orus vyras, pelnęs pagarbą kelio- 
ne į Meką, visų žinomas kaip Hadžis Parandžis (prancūzas 
maldininkas). Nuo Diunkerko iki Perpinjano nerasi žmo- 
gaus, tokio nepanašaus į prancūzą, bet apie jo kilmę išraiš- 
kingai byloja mėlynos akys ir bedorų karpusai anapus sek- 
lumos, plaukiantys Kro sąsmaukos ar klastingų Džohoro 
krantų link. 

— Žiūrėk! — sako Žoze.— Kaip gražu! 

Mudu vaikštinėjame Mersingo paupiu tarp nedidelės 
prieplaukos ir muitinės barako. Atoslūgis. Ant tykaus 
rudo upės vandens, už dvidešimties metrų nuo kranto, iš- 
metę inkarus, plūduriuoja keturi burlaiviai. Aš visiškai 
sutinku su Žoze: nedaug teko matyti tokių grakščių lai- 
velių. 

— Kaip tik tokio dydžio burlaivio mums ir reikia — 
priduria Žoze.— Paklausk, iš kur jie atplaukė! 

Mums besikalbant nuo borto atsiskiria vienas sampa- 
nas, irkluojamas poros vyriokų, su kuriais nenorėčiau su- 
sitikti atviroje jūroje. Trečias, vyresnis, su baltu tiurba- 
nu ant galvos, tupi valties viduryje. Tai, matyt, kapitonas. 
Jam lipant prieplaukos laiptais, aš jį užkalbinu. Žmogus 
nė žodžio nesupranta angliškai, o mano malajų kalbos žo- 
dynas kol kas labai skurdus. Bet klausimas visai nesudėtin- 
gas: 

— Selamat paži, Bapa (sveikas, tėve). Iš kur tu? 

Jis rodo į šiaurę: 

— Kuala Trenganu. 

— Kur statyti šie laivai? 

— Irgi Kuala Trenganu. 

To mums užtenka; belieka paimti žemėlapį ir išsiaiš- 
kinti, kur, po velnių, tas Kuala Trenpanu, apie kurį nie- 
kad gyvenime nesame girdėję. Randame jį vesdami pirš- 
tu išilgai kranto tarp Kvantano ir Kota Baru. Negaliu atsi- 
peikėti: juk šiuodu miestus gerai žinau. Ištisą mėnesį du- 
kart per savaitę juos matydavau sau po kojomis, skrisda- 
mas į Songlą Tailande ir atgal. Bet tarp šių dviejų punk- 
tų krantas lyg didžiulis pilvas išsišauna į priekį, ir mes 
kirsdavom kyšulį, skrisdami virš džiunglėmis apaugusių 
kalnų. Jūra dingdavo mums iš akių. Nesu girdėjęs ir kitų 
pakrantės miestelių tokiais romantiškais pavadinimais: 

Čukai, Dungunas, Trenganu. Puiki proga ištyrinėti šias 
vietas. Tačiau aš abejoju: Kuala Trenganu yra už aštuonių 
šimtų kilometrų nuo Singapūro, o aš neturiu tiek laisvo lai- 
ko, kad galėčiau dažnai leistis į tokį kelią. Antra vertus, 
jeigu nutarsime statydintis čia laivą, o statydintis abu bai- 
siai norime, tai negalėsime prižiūrėti darbų. Jau esame tu- 
rėję reikalų su laivų statyklomis visame pasaulyje ir ne- 
labai jomis pasitikime. Bet šie nuostabūs laivai... Dumsime 
į Trengenu, kai tik ištaikysime kokį trejetą laisvų die- 
nų. Greitai iš Londono turi atvykti naujas lakūnas ir tada 
aš gal lengviau atsikvėpsiu. Šis savaitgalis Mersinge — 
pirmas mūsų poilsis per tris mėnesius, praėjusius nuo tos 
dienos, kai atskridome į Singapūrą. Važiuodamas čionai, 
labai nerimavau, tačiau vyliausi, kad aerouoste per tą laiką 
nieko neatsitiko (juk man paskambinti niekaip nebus gali- 
ma, o senas kledaras, už kurį paklojau ketvertą šimtų Ma- 
lajos dolerių, kažin ar ištvers dviejų šimtų kilometrų ke- 
lią per džiunoles iki Mersingo). 

Jau pirmą dieną supratome, kad ne Singapūre reikia 
ieškoti mūsų svajonių laivo. Buvau pasiėmęs visus vieno 
bičiulio burlaivio „Taos Bret” brėžinius. Tai pats gražiau- 
sias ir patogiausias laivas iš visų, kokiais esu plaukiojęs. 
Prieš keletą metų Klodas jį pasistatydino Ceilone, ir man 
toptelėjo, kad nebus sunku panašų pasistatydinti Singapū- 
re. Bet visos laivų statyklos, į kurias kreipiausi, pateikda- 
vo tokias sąmatas, jog atsiskaitęs su krautuvininku, buto 
šeimininku ir mokesčių rinkėju, reikiamą sumą sutaupy- 
čiau tik per šimtą septyniasdešimt aštuonerius metus. Ne- 
turėjau jokio noro taip ilgai laukti, o juo labiau taip ilgai 
dirbti. 

Beje, kinų laivai mums visai netiko, nors būtų atsiėję 
kur kas pigiau. Be didelių, kelių šimtų tonų talpos džonkų, 
kiek per sunkių pusantro žmogaus komandai, mums siūlė 
tik nedidelius laivelius, nors ir gražius, tačiau skirtus plau- 
kioti dažniausiai su varikliu. Jie buvo siauri ir negilūs, ir 
norint su burėmis leistis į atvirą jūrą, reikėjo juos iš pa- 
grindų perdirbti. Ir vėl iškilo skaudi pinigų problema! Pa- 
dvisę vietinių gyventojų uosto vandenys Kalango baseine 
netoli mūsų namo buvo pilni didelių burlaivių, plūduriuo- 
jančių čia nuo tada, kai dėl konfrontacijos Singapūras nus- 

tojo prekiauti su salomis anapus sąsiaurių. Išmetę inkarus, 
jie stovėjo išrikiuoti nutįsusiomis juodomis eilėmis, iškėlę 
ilgus bugšpritus virš krantinės. Drumstame vandenyje plū- 
duriavo sudužusių laivų liekanos, virė paslaptingas gyve- 
nimas. Tai buvo tamsių korpusų, pusiau užmirštų Priesko- 
nių salų komersantų getas, romantiškų prisiminimų kapi- 
nės. Dažnai, sėdę į mažą mechaniko liugerį, sukinėdavo- 
mės tarp aukštų falšbortų, tarp didžiulių paskuigalių, ant 
kurių bluko raudonais ir auksiniais kinų hieroglifais už- 
rašyti magiški užkeikimai, laviruodavom tarp masyvių vai- 
rų, išgražintų įmantriais ažūriniais rombo formos pjausti- 
niais; vairai stirksojo iš dumblo seklumos, o plaukiant pro 
kajutę, kyšančią virš achterštevenio, virš mūsų pakėlė ko- 
ją nususęs šuo. 

Šita vaiduokliška eskadra tik audrino mūsų vaizduotę. 
Jos laivai mums buvo per dideli, nes ir komandos būtų rei- 
kėję didelės. Singapūras nieko gera mums nežadėjo. Gal 
pabandyti laimę nedideliuose Pietų Kinijos jūros pakran- 
tės uostuose? Kažin ko nesitikėdami, išvykome į artimiau- 
sią — Mersingą, kur mūsų maldos buvo išklausytos: pama- 
tėme bedorus, besisupančius ant potvynio bangų. Ir jeigu 
dėl jų mums reikia trenktis į Kuala Trenganu, trenksimės 
nė nemirktelėję! 


Lengva pasakyti, sunku padaryti. Laisvo laiko man vos 
ne vos būtų užtekę nuvažiuoti į abi puses — iš viso 1600 
kilometrų — ir dar praleisti ten bent keletą valandų, kad 
pasiteisintų kelionė. Mudu ištrūkome tik po kelių mėnesių. 
Kuala Trenganu — žavinga vietelė. Miestukas išsidėstęs ga- 
na dideliame plote: sakytum, čia sostinė, jeigu nežinotum. 
Plačios žiotys, įsispraudusios tarp auksinių paplūdimių, virš 
kurių be perstojo ošia kokoso palmės, vaiski ryžių laukų 
žaluma, o tolumoje, šilku besimainančio dangaus fone, ap- 
augę džiuglėmis dunkso paslaptingi mėlyni kalnai. Žiotys 
marguoja įvairiaspalvėmis burėmis: čia ir mažytės žvejų 
valtys — prau, ir šliupai, plaukiojantys su keleiviais ir kro- 
viniais nuo vieno kranto prie kito, ir dideli vienstiebiai bur- 
laiviai — ketai, pakrauti mediena, ir bedorai, vežą per pot- 
vynio barjerą paslaptingus daiktus, surinktus kiekviename 
uoste, pradedant Mersinguų pietuose ir baigiant Pataniu 


15 


šiaurėje, užmarštin nuėjusios senos ir galingos karalystės 
sostine... Ten radome laivų statytoją ir išvykome atgal ne- 
tverdami džiaugsmu. Avang bin Salahas apsiėmė pastaty- 
ti keturiasdešimt penkių pėdų ilgio bedorą ir po trijų mė- 
nesių atiduoti mums „vairą į rankas“, kaip įprasta sakyti 
laivininkų korporacijose. Garbė alachui! Kol pasibaigs ma- 
no sutarties Singapūre laikas, dar spėsiu įrengti laivo vidų 
ir truputį pasitreniruoti. Ateinančią vasarą jau būsime pa- 
siruošę išplaukti pagal iš anksto susidarytą tvarkaraštį ir 
mums gal pavyks pasprukti nuo taifūnų, ciklonų ir nepa- 
lankių musonų. Kad šitie puikūs planai nedaug tesiskyrė 
nuo opiomano svaičiojimų, matyt, jau atspėjo kiekvienas 
skaitytojas, kuriam teko turėti reikalų su kokia nors lai- 
vų statykla, ir ne tik Malajoje. Sulygome už aštuonis tūk- 
stančius Malajos dolerių, tai maždaug milijonas trys šimtai 
tūkstančių senųjų frankų. Naujo penkiolikos metrų ilgio 
laivo pigiau nebūtume įsigiję. Pagautas beprotiško išlaidu- 
mo, sutikau įtaisyti variklį. 

Grįžę į Singapūrą, mudu energingai ėmėmės darbo. Pa- 
sirodo, gauti variklį ne taip paprasta. Ir kokių tik variklių 
nėra pasaulyje! Nekenčiu jų! Tie užsispyrę, dvokiantys ir 
blerbiantys asilai brangiai kainuoja ir sugenda kaip tik ta- 
da, kai jums labiausiai jų reikia. Bet iš karčios tolimų plau- 
kiojimų patirties įsidėjau galvon štai ką: jeigu burlaivyje 
neturite bent vienos katorgininkų komandos pasodinti prie 
irklų arba velboto, kuris, reikalui esant, galėtų jus vilkti 
buksyru, būtinai įsigykite tą prakeiktą variklį. Beje, šis me- 
talo gabalas jums reikalingas ne tam, kad, kaip mano kai 
kurie naivūs nemokšos, ištrūktumėme iš biogo oro Zonos ar 
risčia pralėktumėte keletą tūkstančių mylių pro pusiaujo 
štilius, o kad po ilgos kelionės neimtumėte griežti dantimis 
iš apmaudo, dreifuodamas ratais prieš uosto vartus, kai jū- 
sų šnerves jau kutena pakrantės restoranų viskio kvapas. 

Turėdami variklį, jūs galite įplaukti į upes ar išmesti 
inkarą kur norite — pakrantėje manevruoti burėmis labai 
-sunku ir pavojinga. Su juo galite perplaukti sąsiaurius prieš 
srovę ir vėją, užuot tris dienas ar net tris mėnesius laukę 
palankių sąlygų. Būna ir taip, kad valanda plaukimo su va- 
rikliu jus išgelbsti nuo visos savaitės alinančių pastangų. 
Aš tai gerai žinau, patyriau savo kailiu, ir tegul ortodok- 

sai nesirauko. Deja, kuo labiau žmogus sensta, tuo mažiau 
žavisi beprasmiškais žygiais. Tik bėda, kad kelią dažnai 
pastoja baidyklė, vadinama šeimos biudžetu. Singapūre ra- 
dome puikų japonišką dizeliuką; jis mums labai patiko, bet 
kainavo tokius pinigus, kad už juos penkerius metus bū- 
tume galėję gyventi laive. Pagaliau vieno kino garaže, per- 
vertęs krūvą geležies laužo (tai galėjo būti laivų varikliai 
iš.tų laikų, kai Albukerkas! vadovavo Malakos apgulčiai), 
radau rekonstruotą autobuso variklį. Beliko jį patikrinti ir 
pritaisyti vandens siurblį aušinimui. Paskui man toptelėjo, 
kad autobusams jūros vanduo nenaudojamas, ir aš ėmiau 
abejoti, bet mechanikas užtikrino, jog variklio apvalkalą 
druska praėsianti tik po kelerių metų. Šiaip ar taip, aš netu- 
rėjau pinigų įsigyti moderniam varikliui su uždara 
aušinimo sistema, Žinoma, 70 arklio jėgų „katilas“ penkio- 
likos metrų ilgio burlaiviui didokas, tačiau, anot senų jū- 
ros vilkų, sviestu košės nepagadinsi. Dėl šio optimistiško 
priežodžio pasaulio vandenis raižo keisčiausi laivai. Antra 
vertus, aš neturėjau pasirinkimo, 

Viename iš skurdžių Singapūro salos rajonų — Džuron- 
ge —-dar yra išlikę keletas laivų statyklų, ardančių laivus. 
Ten seni ir nepaklusnūs kinų krovininiai laivai baigia sa- 
vo dienas trinksint kūjams ir šnypščiant acetileno degik- 
liams. (Paklusnieji tyliai sau skęsta į dugną, nešdami gra-. 
žų pinigą savininkams ir spausdami nevilties ašaras drau- 
dimo kompanijoms.) Čia mes praleidome ne vieną dieną: 
užgniaužę kvapą, ieškojome lobio. Mūsų vilos garaže, iš 
kurio negailestingai išgujome automobilį, seno šlamšto 
krūva jau siekė lubas. Ko tik čia nebuvo! Nelaimės signa- 
lai ir pagalvės, instrumentai ir lempos, šturvalas, virtuvės 
kriauklė iš nerūdijančio plieno pakaitalo, pora statinaičių 
gėlam vandeniui iš gelbėjimo valties, lenta su skylėmis, 
kad nešlaptų kojos, iliuminatoriai — viskas mums tiko. Man 
pasisekė rasti žibalinį šaldytuvą, kažkokio barbaro pavers- 
tą elektriniu, ir aš nedelsdamas vėl jį atverčiau žibaliniu... 


Dramane —— aean 


! Alfonsas d" Albukerkas (1453—1515) — vienas iš Portu- 
galijos kolonijinės ekspansijos iniciatorių. Užgrobęs Malaką (1511), ga- 
vo monopolijos teisę prekybai su Indija, o vėliau įsiveržė į Prieskonių 
salas (Molukus). (Vert. past.) 

Džiaugėmės radę gerą geležinį kobinį, keletą sankabų, rak- 
sbugelį. Tačiau vertingiausias radinys — tai locija ir krūva 
jūrlapių. Tiesa, kai kurie iš jų buvo gerokai pasenę, bet jei- 
gu pasitaikė proga įsigyti šimtą penkiasdešimt Indonezijos 
ir Filipinų jūrlapių už tokią kainą, kokią būtų reikėję mo- 
kėti už vieną oficialiam Roudo atstovui, raukytis nedera! 
Įsikarščiavęs net tranzistorinį echolotą Anglijoje užsisa- 
kiau. Baisiai nemėgstu įmantrių niekučių, bet echolotas — 
mano sena svajonė. Įsivaizduoju, kaip jis mums padės pri- 
plaukti prie krantų. 

Mes užsisakėme laivą lapkritį ir tikėjomės jį gauti va- 
sario gale. Bet šią žiemą musoninės liūtys buvo tokios 
smarkios, kad Trenganu karalystė atsidūrė po vandeniu: 
ištvinusios upės pralaužė užtvankas, ir visame krašte į at- 
skirtas nuo pasaulio kaimų saleles teko mėtyti maistą su 
parašiutais. Tiltai ir keliai buvo nuplauti tiek kalnuose, tiek 
pakrantėse. Nuo potvynio nukentėjo ir Avang bin Sala- 
has: jo namą Pantai Timore nusinešė bangos, o virš laivų 
statyklos per atoslūgį buvo trys pėdos vandens. Kai vasa- 
rio gale ištaikiau laiko nuvykti į Trenganu, man parodė ne 
gatavą laivą, o jo kilį, ką tik užkeltą ant atramų. Avangas 
buvo persikraustęs į kitą upės krantą, netoli didelio kaimo, 
išsidėsčiusio prieš Kuala Trenganu, už dviejų kilometrų 
tiesia linija vandeniu ir už kokių trisdešimties kilometrų 
keliu aplink žiotis. 

Matyt, paties likimo buvo skirtas šis pavėlavimas, bet 
Avangas žadėjo užbaigti laivą ne vėliau kaip po dviejų 
mėnesių. Ką beveiksi, bus gerai ir gegužės pabaigoje, tik 
apmaudu, kad liks mažiau laiko laivui įrengti. 

Grįžtant į Singapūrą, ištikimasis mūsų automobilis iš- 
leido paskutinį kvapą vos už puskilometrio nuo namų — iki 
galo buvo paslaugus. Tik kažin, ar mūsų kelionės į šiaurę 
dėl to bus lengvesnės! Tačiau po mėnesio aš sugalvojau 
kitokį būdą laivo statybos darbams prižiūrėti. Kasdien, sk- 
risdamas į Songlą, tuoj už Kvantano imdavau iš lėto leis- 
tis, sukdamas penkiolika laipsnių į dešinę tol, kol atsidur- 
davome virš Trenganu pakrantės ruožo kokių penkiolikos 
metrų aukštyje. Tada prieš trukteldamas šturvalą ir peršok- 
damas Seberang Takiro kokoso palmes, puikiausiai spėda- 
vau pamatyti palmių lapais dengtą bičiulio Avango pašiū- 


rẹ ir laivo korpusą, kuris, regis, jau buvo apkaltas. Toks 
žvalgybinis skridimas pažeme smarkiai jaudindavo mano 
keleivius, bet jie buvo šaunūs vyrai ir dažnai skrisdavo su 
manimi dar pavojingesnėmis sąlygomis. 

Linijinio piloto profesija visai nebloga: gegužės mėne-' 
sį nuskridau į Londoną ir parsivežiau iš ten ne tik išsva- 
jotąjį echolotą, bet ir nedidelį radiopelengatorių, gerą chro- 
nometrą bei naujų žemėlapių. Kad jau plaukti, tai plaukti! 
Sekstantas, kurį penkiolika metų tampiausi po visą pasau- 
li, ėmė gesti, taigi plaukiojant pakrantėmis, radiopelen- 
gatorius mums tikrai pravers. Laivu išsiunčiau dvi dideles 
dėžes su įranga, likusia nuo ankstesnių mūsų plaukiojimų. 
Senas sudedamas motoroleris puikiausiai telpa priekinia- 
me kubrike. Tai buvo mūsų „sausumos laivas.“ Vežiojo 
mus Majorkos ir Dramblio Kaulo Kranto keliais. Kartą Ibi- 
sos uoste jis buvo nuskendęs, kitą kartą netoli Bamako 
sprukome juo takeliu per miško gaisrą. Tiesą sakant, va- 
žiuoja jis jau nežmoniškai, bet vis tiek tai šaunus arkliu- 
kas. Paėmiau taip pat suspausto oro balionų ir redukcinį 
vožtuvą, knygų ir aulinių batų, greitpuodį ir Žoze džiaugs- 
mą bei pasididžiavimą — virtuvės rakandus iš nerūdyjan- 
čio metalo. O kur dar senos burės, tie neplyštantys fokai, 
kurie ne kartą tampė „„Alnitaką“, „Jemanžą“ ir „Amoe- 
ną“ — senas Mano jachtas — po Viduržemio ir Pietų Kini- 
jos jūrą. Nusipirkau dar 22 kalibro Brauningo sistemos ka- 
rabiną, turėdamas omeny, kad jis gali būti reikalingiausias 
navigacinis prietaisas plaukiojant aplink Filipinų ir Indo- 
nezijos salas, kur piratavimas tapo savotiška tautinio spor- 
to šaka. Siuntą gausiu Kuala Trenganu uoste. Grįžęs į Sin- 
gapūrą, susikroviau mantą, atsiėmiau iš banko likusius pi- 
nigus — jiems, deja, lagamino nereikėjo! — ir, kai tik pas 
sibaigė sutarty nurodytas mano darbo laikas, lengva 
širdimi išvykau į šiaurę pro Džohoro dambą kaip pro du- 
ris, atvertas į ilgiausias atostogas mano gyvenime. Žoze 
dar keletą dienų praleido Prancūzijoje, bandydama iš- 
spręsti šeimos problemas, kurių šiemet, lyg tyčia, susikau- 
pė baisiausia krūva. 

Taupydamas pinigus, važinėjau vietiniais autobusais. 
Gal tai ne pats greičiausias ir patogiausias būdas keliauti, 
užtat pats smagiausias. Kelionėse sutikau daugybę įdomių 

žmonių. Tuo metu jau buvau gerokai pramokęs malajų 
kalbos ir manęs nuo bendrakeleivių nebeskyrė abipusio 
nesupratimo siena. Vieną naktį praleidau Endau — nedi- 
deliame pakrantės miestelyje; šiaip taip susiradau kinų 
viešbutį. Kol nesumerki akių, kinų viešbučiams nieko ne- 
prikiši. Kinų gyvenimas intensyviausias naktį, ir kiekvie- 
name kambaryje įjungtas radijas (pertvaros nesiekia lu- 
bų, taigi laisvai sklinda ne tik oras, bet ir garso bangos), 
riksmai ir mak džongo kauliukų barškėjimas (rodo, skele- 
tai susirinko į vakaronę ir šoka kaip padūkę) tikrai ne- 
padeda užmigti! Viešbučio taisyklės, prisegtos prie kam- 
bario durų, man pasirodė tokios gražios, kad nusirašiau 
jas į užrašų knygutę. Štai du paragrafai, kuriuos pasisten- 
giau išversti kuo tiksliau: 

„Draudžiama lošti azartinius lošimus ir verstis prosti- 
tucija, nes to neleidžia vyriausykė. 

Apie žmonių grobimą, opijaus rūkymą bei kitų drau- 
džiamų gaminių vartojimą privaloma pranešti vietos val- 
džiai, kad ji galėtų imtis priemonių.“ 

Atvykau į Kuala Trenganu su viltimi ir bagažu. Iš Sin- 
gapūro atsitempiau drabužių, rašomąją mašinėlę, porą fo- 
toaparatų, kino kamerą, radiopelengatorių ir tranzistorinį 
elektrofoną su dvidešimt septyniomis didelio formato il- 
gai grojančiomis plokštelėmis vienišiems vakarams pa- 
įvairinti. Žose buvo už dešimties tūkstančių mylių nuo 
čia, ir aš žinojau, kad be jos man kartais bus labai liūdna. 
Iš tikrųjų buvo. Dažniau nei tikėjausi. Kaip ir reikėjo lauk- 
ti, laivą, kuris turėjo pakelti inkarą gegužės mėnesį, nu- 
leido į vandenį tik liepos keturioliktąją. Jis dar buvo be 
takelažo. Tuščiame korpuse nebuvo net gultų. Sakiau tuš- 
čiame korpuse? Netiesa... Gudruolis Avangas kaip pakliu- 
vo supylė ant dugno keturias tonas smėlio — šitaip jis iš- 
sprendė balasto problemą. Jis turbūt manė, kad mes būsi- 
me patenkinti, turėdami laive nuosavą pliažą, todėl] labai 
nustebo ir supyko, kai aš įsiutęs iškoneveikiau jo nuosta- 
bų išradimą. Norėjau panaudoti balastui neapdoroto ke- 
taus luitus, bet kur tu rasi tokį turtą Trenganu? Galų gale 
perplaukėme žiotis su varikliu (dėkui dievui, autobuso va- 
riklis veikė puikiai) ir prisišvartavome prie nedidelio me- 
dinio molo kinų kvartalo pakrantėje. Kastuvais išmetę 

per bortą prakeiktą smėlį, prikrovėme ant dugno Cemen- 
to blokų. Šiaip ar taip, jie užėmė mažiau vietos, be to, įs- 
trigę tarp flortimbersų nejudės, kai laivą ims smarkiau 
supti. 

Kol kulių virtinė lyg skruzdžių vora (niekaip negaliu 
atsikratyti šio nuvalkioto palyginimo, kai pamatau dir- 
bančius Rytų šalių žmones!) nešiojo blokus iš artimiausios 
statybos aikštelės į laivą, aš taip įnikęs skaičiavau jų svo- 
rį liniuote, kad ta net rūkti ėmė; norėjau gauti atsaky- 
mą greičiau už kiną, kuris barškino skaitytuvais, versda- 
mas kinų svorio matus pirma į anglų svarus, o paskui į 
kilogramus. Apskaičiavau keliom sekundėm anksčiau, nes 
kinas apie kilogramus neturėjo jokio supratimo, o aš būti- 
nai norėjau, kad viskas būtų apskaičiuota pagal metrinę 
sistemą. 

Po dviejų dienų laivas buvo atvilktas prie vienos sale- 
lės — joje augo gražiausios kokoso palmės šiame. krašte. 
Prie patogiai virš vandens palinkusio medžio viršūnės bu- 
vo pritvirtinti skrysčiai, o atplukdyti iš paskos stiebai bu- 
vo pakelti ir įstatyti į lizdus. Tuo metu statykloje tiesiai 
ant smėlio meistrai sukirpo ir pasiuvo bures, pririšo prie 
rėjos bei giko ir sutvirtino ilgomis bambuko kartelėmis. 
Korpusas buvo puikiai suręstas ir be galo tvirtas, bet take- 
lažas — tikra prapultis. Burių audeklas buvo toks plonytis, 
kad būtų tikęs nebent nosinėms išlepintai panelei. Ran- 
gautas — liaunos šakelės, nuo kurių nė žievė nebuvo nu- 
skusta. Kai šitą niekalą užkabino kabliu ir pakėlė, paaiš- 
kėjo, kad dvi burės pernelyg didelės: šaunusis Avangas 
tiesiog užmiršo, jog dalis stiebų — kokio pusantro met- 
ro — turi būti korpuso viduje, ir sukirpo bures per visą 
jų ilgį! Tai matydami malajai raitėsi iš juoko: gikas ir dvi 
apatinės rėjos laisvai gulėjo ant denio, o nuo pakeltos į 
pačią stiebo viršūnę rėjos plačiomis klostėmis kadarojo 
burės. Bet, prisiekiu karaliene Viktorija, man buvo menki 
juokai: ar ne per dažnai kartojasi šios linksmos istorijos, 
galvojau aš, ir kada galų gale visa tai baigsis? Avangas ir 
jo parankiniai pradėjo statyti laivą su dideliu entuziazmu, 
tačiau pusė metų — gana ilgas laikas, bet koks darbas įky- 
ri. Tolimuosiuose Rytuose ne kartą esu matęs šį reiškinį. 
Ilgai trunkąs darbas žmonėms nusibosta, ir jie, matyt, nie- 

kada jo nebaigtų. Žinoma, kai pareikalauji, jie dirba, bet 
taip atmestinai, kad, tiesą sakant, verčiau dorai sabotuotų 
negu taip dirbtų. 

Nors buvo atostogos, man kuo toliau, tuo labiau gedo 
nervai. Viskas mane erzino. Laikas bėgo, galvotrūkčiais 
bėgo! Baigėsi liepa, pagal mūsų apskaičiavimus dabar tu- 
rėjome būti Singapūre, pasiruošę išplaukti. Toks skubėji- 
mas — ne mano užgaida: myliu Malaiziją ir mielai būčiau 
dar keletą mėnesių pagyvenęs šiame žaliojo rojaus kam- 
pelyje. Bet meteorologija kelia savo reikalavimus, ir aš 
negaliu jų nepaisyti. Pietvakarių musonas, su kuriuo prieš 
mėnesį dar būtume galėję susidoroti, dabar pūtė iš visų 
jėgų. Vadinasi, kelionė į Singapūrą bus lėta ir, be abejo- 
nės, sunki. Buvo ko rūpintis ir dėl pinigų. Jų niekad netu- 
rėjome per daug, bet dabar kišenė buvo itin pavojingai 
pratuštėjusi. Gerai ar blogai, tačiau laivas jau buvo pa- 
ruoštas ir man beliko leistis į atvirą jūrą užgniaužus bai- 
mę, kurią kėlė siaubingai padarytas rangautas. Sincapū- 
ras — didelis uostas, ten bus patogiau baigti, kas nebaigta, 
ar pakeisti, kas būtina. 

Atvyko Žoze. Tik praeitą naktį man pasisekė ištrūkti 
iš Seberang Takiro ir išmesti inkarą prie pietinio kranto, 
palei muitinės ir jūrų policijos pastatą. Išsinuomojau žve- 
jų valtį ir pervežiau į jachtą galybę daiktų, per pusmetį 
susikaupusių prie Avango namo. Stebuklas, bet dingo tik 
mano Senasis lagas: matyt, kažkas jį palaikė žadintuvu! 
Mat jį bala, į Singapūrą plauksime palei krantus ir man 
jo nereikės, o vėliau aš, be abejo, taip perprasiu laivą, 
kad sugebėsiu nustatyti jo greitį iš akies. 

Vietoj krikštynų pirmąją naktį laive po vakarienės ma- 
ne užklupo baisi audra, atūžusi iš šiaurės. Per kelias mi- 
Iš Seberang Takiro mane palydėjo Avangas su savo vy- 
rais, ir kol aš stovėjau prie vairo, vienas jų išmetė inkarą, 
nė nepagalvojęs pakreipti į vietą jo štoką ar nuimti kon- 
servų dėžutę, dailiai užsimovusią ant vieno rago. Neturė- 
jau jokio noro leistis į triumą ir užvesti variklį (tai kar- 
tais ilga ir visada sunki operacija) pučiant keturiasdešimt 
penkių mazgų vėjui, kai aplinkui ant inkarų grandinių 

daužėsi ištisa flotilė žvejų valčių. Beliko stebėti gamtos 
stichiją ir iš lėto dreifuoti link nedidelės įlankos, kur ma- 
nęs laukė užuovėja. Atoslūgis buvo prasidėjęs, ir, kaip 
tikėjausi, laivas patogiai užplaukė ant dumblo. Čia buvo 
kur kas ramiau, negu stovėti išmetus inkarą vidury sro- 
vės. 

Vidurnaktį paleidau variklį ir vėl pajudėjome iš vie- 
tos; sustojau prieš miestą, šį kartą gana arti krantinės, kad 
galėčiau prisišvartuoti, ir išmečiau inkarą, teisingai pa- 
kreipęs jo štoką. 

Kol Žoze laksto po miestą ir perka produktus kelionei, 
aš pripilu vandens abi dešimties galonų talpos statinaites, 
pritvirtintas ant stovo už grotstiebio, ir skubu baigti pas- 
kutinius darbus: priešais vairą prisuku varžtais didįjį kom- 
pasą, suderinu echolotą, patikrinu radiopelengatorių, pe- 
lenguodamas aerouosto radiošvyturį. Belieka užrašyti 
jachtos pavadinimą. Stovėdamas siaurame luotelyje — 
labai jau krypuojančiame sampane — su teptuku vienoje 
rankoje ir skardine dažų kitoje, piešiu raides ant mūsų 
svajonių laivo, kuris, kaip ir visos išsipildžiusios svajonės, 
ne visai pateisina dėtas viltis, bet vis tiek atrodo nepa- 
prastai gražus. 

Pagal senas šeimos tradicijas mudu vienas kitam duo- 
dame kilnias pravardes. Meiliai nusiteikę žmonės papras- 
tai sako „katinėli" arba „pupyte“, o mes, jausdami tragiz- 
mo grožį, anot mūsų dievuko Viktoro Hugo, vienas kitą 
vadiname liūtu ir liūte. Ištikimosios savo pagalbininkės 
garbei nusprendžiau pavadinti laivą „Liūte“, arba malajiš- 
kai „Singa Betina”. Jau plevėsuoja vėliavos: Singapūro 
Karališkojo jachtklubo — fokstiebio viršūnėje, Malai- 
zijos — ant grotstiebio dešiniojo vanto, Prancūzijos — lai- 
vo gale. Ant kairiojo vanto iškėliau gražią juodos ir baltos 
spalvos Trenganu karalystės vėliavą. Tai nebūtina, bet 
vietos gyventojams labai patiks. 

Tą vakarą mudu ilgai sėdime denyje. Pirmoji mūsų 
naktis laive! Esame pavargę, susirūpinę, bet patenkinti. 
Žiotys lyg ovalinis sidabro skydas mirguliuoja beveik pil- 
no mėnulio šviesoje. Atsinešu elektrofoną ir uždedu plokš- 
telę su Bartoko stygine rapsodija. Dar niekur vengrų kom- 

pozitoriaus muzika netiko labiau kaip prie šios Malajų 
nakties peizažo. Pirmą kartą pajutau, kad turime „tikrą“ 
laivą, kad jis tapo svarbia mūsų gyvenimo dalimi. Gimė 
„Liūtė“| 


2. Malaizijos salos ir upės 


„Singa Betina” palengva eina iš Trenganu upės. Farva- 
teryje pilna slenksčių ir smėlio seklumų. Juos įveikti ne- 
lengva, juoba kad naujuoju laivu nuplaukta nuo vėjų ap- 
saugotomis žiotimis tik apie dešimt mylių. Taigi nėra ko 
dėtis drąsuoliu. Būtų džiaugsmo susirinkusiai į mus pa- 
žiopsoti miniai, jeigu užšoktume ant seklumos nespėję do- 
rai nė inkaro pakelti, bet aš visai nenusiteikęs linksminti 
žiūrovų. Uosto kapitono — malonaus australo, smarkiai be- 
sidominčio mūsų kelione,— kabinete ilgai studijavau la- 
bai didelio mastelio žemėlapius ir įsidėmėjau visus slen- 
kančius farvaterius, kuriais galima išplaukti į atvirą jūrą 
per vieną ar dvi mylias nuo kranto. Reikia iš tolo aplenkti 
Pantai Timorą ir pasukti tiesiai į plūdurą jūroje. Kadangi 
mūsų laivo grimzlė neviršija pusantro metro, užplaukti 
ant seklumos neturėtume. 

Be abejo, pesimistinių perspėjimų irgi nestigo. Daž- 
niausiai mums sakydavo, kad dviese nesuvaldysime pen- 
kiolikos metrų ilgio bedoro. Paprastai tokio dydžio mala- 
jų laivo įgulą sudaro aštuoni ar dešimt žmonių. Tiesą sa- 
kant, takelažas tikrai pernelyg sunkus, o rumpelis, nors 
su skrysčiais, bet standus kaip žalias baobabas. Ištraukti 
iš dumblo keturiasdešimt kilogramų sveriantį inkarą su 
štoku irgi ne gležnos moters darbas. Mane patį ima bai- 
mė apie tai pagalvojus, bet žinau, kad Singapūre galėsiu 
įtaisyti brašpilį inkarui kelti ir šturvalo ratą, kad būtų 
lengviau sukinėti vairą. Geriau pažinęs laivą, supaprastin- 
siu ir šitą šotų, rėjų bei topenančių voratinkli, kuris, reikia 
manyti, labai tinkamas plaukiant pavėjui, bet pašokdins 
mus manevruojant. Laivas turi ne mažiau kaip šešis bak- 
štagus, po tris iš kiekvieno šono, kuriuos, plaukiant įvai- 
riais halsais, reikia arba įtempti arba atleisti, ir garsųjį 
„kinų šotą“ iš daugybės virvių, kadaruojančių nuo kiek- 

vienos rėjos ir suderintų tarpusavy pagal slaptus neeukli- 
dinės topologijos dėsnius. Šis šotas turi grynai rytietiš- 
ką talentą reaguoti į menkiausią virš denio esančios laivo 
dalies virptelėjimą. Kur čia nebus darbo kad Ir dešimčiai 
vyrų! Vėliau, kai tik išmesdavom inkarą Malaizijoje ar 
Indonezijoje, užsiropštę į laivą smalsūs lankytojai (jų nie- 
kada nereikėdavo ilgai laukti) pirmiausiai klausdavo: 

— Berapa Orang? (Kiek žmonių?) 

Aš kukliai atsakydavau: 

— Dua... 

— Dua sadža? (Tik du?) 

Pašnekovas pliaukšteldavo liežuviu, reikšdamas nuo- 
stabą ar netgi susižavėjimą, tačiau būdavo matyti, kad jis 
nė kiek netiki. Užlipus į laivą naujiems žiopliams, pirm'e- 
ji triukšmingai pranešdavo neįtikėtiną naujieną: 

— Dua orang sadža. 

Visi išsižiodavo iš nuostabos, sužinoję, kad antrasis 
orangas — moteris, kurią, beje, dėl mažo ūgio labiau būtų 
tikę vadinti žmogeliuku, o ne žmogum. 

Tačiau tą rytą šie orangai vieni du pakėlė inkarą, už- 
vedė variklį ir išplaukė į jūrą, neužkliudę nei prieplaukos, 
nei gausybės aplinkui stovinčių laivų. Nors tai nedidelė 
pergalė, užtat pirmoji, ir mes savimi patenki..ti. Nė ne- 
manau rodyti šaunumo manevruodamas burėmis, kai visu 
greičiu bėga atgal atoslūgio vandenys ir pučia į veidą 
musonas, sustiprėjęs mums aplenkus nerijos smaigalį. Bi- 
jau daryti pirmuosius posūkius šiame vingiuotame ir siau- 
ram- ruože. Darbo ir taip ligi kaklo: žiūriu į echolotą ir 
stumdau kaip jautis prakeiktą rumpelį. Tačiau po kiliu 
vandens pora sieksnių, taigi dar ne bėda. Palikę už- 
pakaly plūdurą, rodantį kelią į uostą, mes pasukome į 
pietryčius, arčiau Pulau Kapo krantų. Bangos gana dide- 
lės ir vėjas beveik priešinis, tačiau aš pakeliu visas bures, 
kad būtų lengviau varikliui ir mažiau suptų. Manevrą at- 
lieku per pusvalandį. Tai toli gražu ne olimpinis laikas ir, 
nors jau buvau treniravęsis Seberang Takire, man vis tiek 
baugu šiame laivų knibždėlyne. Po kelių dienų tikiuosi 
rekordą pagerinti. Dešiniu bortu prisispaudę prie kranto, 
padedame burėms, ne visu pajėgumu paleidę variklį. Grei- 
tis neblogas, beveik keturi mazgai. Žinoma, iš pradžių 

mums talkina atoslūgis, bet po pustaudienio srovė keičia- 
si ir mes imame plaukti lėčiau. Labai susikremtu, nes bu- 
vau numatęs praleisti naktį Pulau Tenzolo saloje ir no- 
rėjau ten būti dar su šviesa. Bet mes pakėlėme inkarą 
gana vėlai, o prieš akis — keturiasdešimt mylių. 

Kaip visada, tropikuose naktis ateina staiga, o iki salos 
dar tuzinas mylių. Rytinėje jos pakrantėje yra švyturys, 
bet iš tos vietos, kur mes esame, jo nematyti. Mėnulis 
aukštai pakils tik vidurnaktį, o dabar didesnę pusę dan- 
gaus dengia debesys. Tamsu, nors pirštu į akį durk. Lai- 
komės kurso į kyšulį pagal kompasą ir, iki skausmo įtem- 
pę akis, stengiamės įžiūrėti salą. Pagaliau už poros šimtų 
metrų tiesiai prieš mus išnyra dar tamsesnis siluetas: tai 
Pulau Njerehas — akmuo jūroje už mylios į šiaurę nuo 
Pulau Tengolo. Beveik tučtuojau nuo kairiojo borto pa- 
matome ir švyturį, mirksintį ant nematomo kyšulio viršū- 
nės. Locijų duomenys apie šias vietas gana šykštūs, tačiau 
kaip tik iš jų sužinome, kad krantas visur status, išskyrus 
mažą įlankėlę, pietinėje dalyje pilną kyšančių iš vandens 
uolų. Čia esą gali išmesti inkarą nedideli vietiniai laivai, 
kurių savininkai gerai pažįsta rajoną. Šita vėjo gairina- 
ma pakrantė tokiu metų laiku mums ir mūsų smaluotai 
statinei nelabai prie širdies! Bet rinktis nėra iš ko ir aš 
stengiuosi priplaukti kuo arčiau prie stačių pakrantės 
uolų, kur neužpūs musonas. 

Nuleidžiame bures ir, įjungę variklį, iš lėto stumiamės 
į priekį. Pasitelkiame į pagalbą echolotą, ir čia išaiškėja 
dar viena šio kaprizingo prietaiso kliautis. Mums jau ži- 
noma, kad užuot rodęs gylį iki šešiasdešimties sieksnių, 
echolotas streikuoja, kai tik gylis viršija penkis metrus. 
Dėl to iš jo gerokai mažiau naudos. Dabar pasirodo, kad 
jis nenori dirbti naktį: nors variklis sukasi, švytinčios dė- 
melės ekrane nematyti, nebent jį apšviečiame žibintuvė- 
liu. Nesu elektronikos specialistas ir negaliu paaiškinti, 
kodėl taip yra, bet įtariu, kad daiktuose slypinčios pikto- 
sios jėgos dar kartą nori mums pakenkti. 

Salos užuovėjoje jūra lygi kaip stiklas. Tamsoje šiaip 
taip įžiūrime kyšančias iš ramaus vandens dvi stačias 
uolas, o tarp jų— nedidelės įlankėlės kontūrus. Žoze stovi 
prie vairo; variklio apsisukimai visai maži. Įjungiu dide- 

le lempą „Aldis“, kuri skleidžia galingą šviesos pluoštą 
ir, persisvėręs per forštevenį, ruošiuosi mesti inkarą. 

Iki kranto liko mažiau kaip penkiasdešimt metrų, bet 
echolotas vis dar nerodo dugno. Krantas? Švelniai pa- 
sakyta! Žoze ištiesina rumpelį, ir mes tyliai plaukiame vis 
arčiau ir arčiau. Nepaprastas reginys! Aplinkui — visiška 
ramybė, bet ji kažkodėl kelia siaubą. Skardis šauna į 
svaiginantį aukštį ir dingsta iš akių. Jis toks status, kad 
nuo viršūnės nuslydęs akmuo kristų tiesiai man ant gal- 
vos. Juodo vandens neraibina jokia bangelė. Jis, kaip ir 
uolos, rodos, padarytas iš tos pačios medžiagos, gautos 
nakties kasyklose. Po kelių sekundžių bugšpritas palies 
akmens sieną. Rikteliu Žoze: 

— Atbulinė eiga! Vairą dešinėn! 

Mano balsą ir variklio pupsėjimą nustelbia siaubinga 
erzelynė: tūkstančiai ant uolos sutūpusių tamsoje nema- 
tomų jūros paukščių pratrūksta klykauti nesavais balsais. 
Riksmo pusėn nukreipiu lempos spindulį ir pasukinėju: 
uola akyta tartum korys, ir iš kiekvienos akutės kyšo gal- 
va. Žuvėdros klykia, baisiai nepatenkintos ir pasipiktinu- 
sios. „Singa Betina” atbula traukiasi pusračiu, rodos, gė- 
dingai sprunka nuo šių padūkusių harpijų. Dabar vietos 
užtenka, tad plaukiame pirmyn ir persukame kiton pusėn 
rumpelį. Paliekame įlankėlę, bet nesvetingų sparnuočių 
prakeiksmai dar ilgai mus lydi. 

Plaukiame palei krantą po švyturiu, ieškodami įdubos, 
kur galėtume praleisti naktį. Žemų, išdrikusių debėsų pro- 
peršomis smagiai bėga mėnulis. Dabar gana šviesu ir mes 
geriau matome vietovę. Sunku įsivaizduoti ką nors ny- 
kesnio. Aš labai norėjau praleisti saloje bent keletą va- 
landų, bet, matyt, gausiu atsisakyti šios minties ir pasieš- 
koti kitos vietos. Šiaurinėje pusėje nėra kur išmesti inka- 
ro, o pietinėje — pernelyg pavojinga dėl bangų. Palieka- 
me salą ir plaukiame toliau palei Malaizijos krantus. Ket- 
virtą valandą ryto užgęsta variklis: pirmasis kuro bakas 
tuščias. Mudu abu ganėtinai nusikamavę. Pirmąją kelionės | 
dieną prie vairo ir burių praleidome devyniolika valandų. 
Tačiau kol kas joks pavojus negresia. Vėjas visai nutilo, 
bangos nurimo. Jūroje mirguliuoja žvejų valčių žiburė- 

liai, o toli vakaruose Kuala Dunguno švyturys draugiškai 
merkia mums akį.. 

Miegoti — nesunkus daiktas, bet tik ne mūsų laive. 
Tuščio korpuso viduje tėra vienas suolas — tai mūsų vir- 
tuvė. Ant jo pastatėme žibalinę viryklę ir kriauklę indams 
plauti. Kitas suolas stovi būsimos kajutkompanijos vieto- 
je. Kol kas mūsų kajutė — išilgai perpjauto cilindro for- 
mos pašiūrė laivagaly virš vairo, dengta bambuko karte- 
lėmis. Visuose malajų ar kinų laivuose tokioje pašiūrėje 
glaudžiasi ne tik vairininkas, bet ir visa komanda. Tiesą 
sakant, čia labai gera, tai pati vėsiausia vieta laive, nes 
per ją košia vėjas. Bet grindys (štai kur visa bėda!) nuo- 
žulnios, ir dar kaip nuožulnios! Pasvirusios mažiausiai tris- 
dešimties laipsnių kampu. Vos pabandai išsitiesti, imi visu 
greičiu šliaužti žemyn ir, susirietęs dvilinkas, atsiduri po 
jūrlapių staliuku (prie kairiojo borto) arba po knygų len- 
tyna (prie dešiniojo borto). Miegoti tokioje padėtyje ga- 
lėtų nebent bestuburiai, kurių itin lipni oda. Šiaip ar taip, 
mums pavyksta keletą valandėlių nusnūsti, bet septintą 
ryto, vos patekėjus saulei, mes jau ant kojų. 

Mandagiai prašome variklį dirbti, bet jis ožiuojasi. Nu- 
sėdo akumuliatorius, Vis dar nėra nė menkiausio vėjelio 
ir mes plūduriuojame vietoje. Tik gerai įdienojus padvelkia 
lengvutis brizas. Mūsų bedoras ima tingiai slysti pavėjui 
prieš atoslūgio srovę. Plaukdami tokiu greičiu, būsime 
Singapūre ne anksčiau kaip po trijų mėnesių. Paprasčiau- 
sia būtų grįžti į Kuala Trenganu, -bet grįžti aš visai neno- 
riu. Už kokių dešimties mylių nuo mūsų — ne toliau —- 
yra didelis kaimas Kuala Dungunas. Jeigu nors truputį 
sektųsi, pasiektume jį nekeisdami kurso. Kur ten seksis! 
Srovės čia labai stiprios, ir stengtis jas nugalėti, kad ir 
pavėjui, — bergždžias daiktas. Temstant išmetame inkarą 
už kokio šimto metrų nuo gana stataus Tandžung Džaros 
kranto, už poros mylių nuo Dunguno upės žiočių. Locijose 
pažymėta, kad šios žiotys pavojingos, ir plaukti į jas tam- 
sią naktį nerizikuočiau net pučiant palankiam vėjui. Man 
jau darosi aišku, ko galime tikėtis iš pietvakarių musono: 
iki vidurdienio — štilis, vėliau pašoka vėjas, jis vis smar- 
kėja ir smarkėja, bet saulei leidžiantis nurimsta. Išilgai 
kranto dviejų mazgų greičiu visą laiką teka priešinė sro- 

vė. Jeigu variklis suges, kelionė į Singapūrą gali būti la- 
bai nemaloni. 

Rytą nuleidžiame į vandenį sampaną ir aš irkluoju į 
krantą. Pats laikas, kol bangos nepiktos. Vėliau jos ims 
šiauštis. Gražių takeliu, vingiuojančiu palei džiungles, bė- 
gu per smėlio kopas. Peizažas primena „,„Galantiškosios 
Indijos“ dekoracijas. Po pusantros valandos pasiekiu kai- 
Iįjį upės krantą. Sutinku žvejus, ir vienas pažada atbuk- 
syruoti „Singa Betiną“ savo plokščiadugne. 

Bet kol pakėlėme inkarą, aplenkėme kyšulį ir plaukė- 
me palei paplūdimį, manevruodami siaurais žiočių farva- 
teriais, prabėgo pusė dienos. Šiaušdamas bangų skiauterės, 
smagiai pučia vėjas. Mus buksyruojančiam laiviūkščiui 
trūksta kvapo. Tenka vargšeliui padėti. Pakeliame kliverį 
ir foką. Net dabar trejetui mylių sugaištame daugiau nei 
septynias valandas. Kai kiliu vos nekliudydami dugno 
peršokame paskutinę smėlio seklumą, jau visai tamsu. Tik 
įplaukę upėn su palengvėjimu atsidūstame. Išmetęs inka- 
rą, apgraibomis išnešu į krantą akumuliatorių ir, pasisko- 
linęs dviratį, nuvežu pakrante į artimiausią garažą. Grįžęs 
neberandu nė vienos valties persikelti į „Singą Betiną“. 
Lendu į vandenį, tamsoje plaukiu nuo laivo prie laivo, įsi- 
kibęs į inkarų lynus pailsiu ir vėl plaukiu, kol galų gale 
išvystu pažįstamą bedoro siluetą ir silpnos švieselės at- 
spindį: tai Žoze verda vakarienę. 

Duncunas — tipiškas Malaizijos miestukas. Ant jū- 
ros kranto įsikūrusioje turgavietėje — krūvos nuostabių 
žuvų, ką tik ištrauktų iš sampanų, pilna egzotiškų daržo- 
vių, bananų kekių, rietuvės kvepiančių (ne taip išauklėti 
žmonės sakytų „„dvokiančių“) durianų, milžiniškų dygliuo- 
tų vaisių, kurių kvapo, matyt, nepermuštų nė tūkstančiai 
sugedusių kamambero sūrių. Durianai — didelis vietos gy- 
ventojų skanėstas, bet, kiek man žinoma, europiečiai iš to- 
lo negali jų pakęsti. Pirkliai siūlo ant lapų išdėliotus pyra- 
gėlius. Man jie nežadina apetito. Čia tikras Rytų turgus. 
Govėdos vaikėzų plyšauja visa gerkle, pešasi, žaidžia. Su- 
augusieji rėkauja dar garsiau, rodos, kuo toliau jie vienas 
nuo kito, tuo smagiau jiems kalbėtis. Didelių geltonų šunų 
rujos irgi prisideda prie visuotinio koncerto, bet viršų vis 
tiek ima radijo imtuvai, visu garsu transliuojantys įvai- 

riausias programas (kinų opera rungtyniauja su malajų 
estradinėmis dainomis, o diktorius, kurio niekas nesiklau- 
so, skelbia akcijų kursą Singapūro biržoje). Pažangai ke- 
lio neužkirsi| Prisimenu, kaip siaurose ir vingiuotose Sara- 
vako džiunglių protakose, tarp Sibu ir Mukos, sutikome 
nuo galvos ligi kojų išsitatuiravusius dajakus, kurie, at- 
plauke prie savo priešų vado namų, piktai mosavo tran- 
zistoriais. Naujos tradicijos! 

Už turgavietės — keletas krautuvėlių, klasikinių kinų 
krautuvėlių, kuriose parduodama viskas ir dar šis tas: mai- 
šai ryžių, inkarai su štokais, plastmasiniai dubenys, ke- 
raminės žarijų krosnelės, riebaluose išmirkyto popie- 
riaus skėčiai, kadaruojantys palubėje tartum šikšnospar- 
niai, pasipuošę margomis papūgų plunksnomis; didžiau- 
sios krūvos nuostabių indų su blyškiai melsvais žuvų ir 
lotoso žiedų piešiniais šviesiai pilkame fone — jie prime- 
na kai kurių XII—XIII amžių Pietų Kinijos dailininkų dar- 
bus; miniatiūriniai arbatinukai, skirti užkietėjusiems vien- 
gungiams, ir dešimtlitriniai arbatiniai didelėms šeimoms — 
jie sustatyti lentynose pagal dydį; kirtikliai, džiovintos 
žuvys, įvairiausi konservai Made in the People's Respub!ic 
of China, signaliniai žibintai, apranga žaisliniams kosmo- 
nautams... Nors Dungunas ir mažesnis už Kuala Trenganų, 
bet, matyt, turtingesnis, ir mes čia pasipildome atsargas. 
Pietauti einame į restoraną: nusipelnėme po tokios sunkios 
kelionės. Jūs galbūt įsivaizduojate kažką panašaus į ,Mak- 
simą“ ar „Sidabro bokštą“? Deja! Tokių įstaigų yra tik 
Maniloje, Honkonge ar Singapūre, o šioje pasaulio daly- 
je standartinis restoranas — tai paprastas kambarys iš gat- 
vės pusės su tuzinu išklypusių nešvarių stalų, šalia kurių 
būtinai pamatysite žalvarinę ar emaliuoto ketaus spjau- 
dyklę, panašią į senų laikų naktinius puodus. Prie restora- 
no durų stovi trys ar keturios viryklės, o jeigu įstaiga di- 
desnė — daugiau. Šalia kiekvienos viryklės pluša po virė- 
ją su keliais mokiniais; kiekvienas virėjas turi savo spe- 
cialybę ir taiso ne daugiau kaip du ir visada tuos pačius 
patiekalus. Vieno keptuvėje čirška miltiniai kukuliai su 
mėsos ar daržovių įdaru; kito puode kunkuliuoja sriuba; 
trečias aštriam padaže kepa viščiuką ar žuvį. Prie kiekvie- 
nos viryklės riogso po didžiulį katilą garuojančių ryžių, ne- 

svarbu, koks valgis veidamas. Nieko įmantraus čia nėra, 
bet jeigu Tolimuosius Rytus jūs mylite taip kaip mes, tai 
nepastebėsite nei musių, nei purvo, nei spjaudyklių, nei 
lankytojų, kurie garsiai krenkščia ir čia pat spjaudo. Popie- 
rine servetėle kruopščiai nušluostome lazdeles bei porce- 
lianinius šaukštelius ir mėgaujamės šia pikantiška virtuve, 
puodukas po puoduko geriam žalią aromatingą arbatą. O 
pasiklausyti vietinės muzikos mums nepavyksta: šeiminin- 
kė, išgirdusi mus kalbant prancūziškai, nežinia iš kur ištrau- 
kia senų plokštelių rinkinį, ir per mūsų pietus skamba pas- 
kutinės Damija bei Ivetės Gilber dainelės. Kokių tik siur- 
prizų nebūna egzotiškų šalių uostuose! 


Ir vėl traukiame pakrante toliau, nepraleisdami nei 
vienų žiočių, nei vienos upės. Vietinė valdžia su mumis. 
nepaprastai mandagi, muitinės darbuotojai, jūrų polici- 
ja ir paprasti žmonės draugiški ir svetingi, dėl to keliau- 
ti — vienas malonumas. Ilgokai pagyvenus šalyse, kur sve- 
timšaliai sutinkami piktu veidu ar net su automatu ranko- 
se, kur į tave žiūrima iš aukšto ir trukdoma, užuot padėjus, 
Malaizijos žmonės mums atrodo be galo mieli. 

Po Kvantano, kurio nuo kairiojo borto beveik nematy- 
ti, kraštovaizdis Ima smarkiai keistis: stačios krantų uolos 
ir aukšti kalnai už jų — šis Malaizijos Esterelis? — pama- 
žu užleidžia vietą ilgiems, sidabru spindintiems paplūdi- 
miams, mangrovių sąvašynams. Už paplūdimių — lyguma 
ir tolimų kalvų viršūnės, lyg mėlyni dūmai kylančios tru- 
putį šviesesnio, muarinio dangaus fone. Smagiai pučia mu- 
sonas. „Singa Betina" nosimi aria bangas, kurios puola ją, 
pašiaušusios baltas skiauterės. Kartais forštevenis pūkšteli 
į vandenį ir ištyška vaivorykštės spalvomis žėrintys purs- 
lai. Kad nenukryptume nuo kurso į pietus, paleidžiame va- 
riklį, tikėdamiesi iki sutemų pasiekti Sungai Pahango žio- 
tis. Jau palikome Trenganu sultonato vandenis ir dabar 
traukiame į Pekaną, Pahango karalystės sostinę. Miestas 
išsidėstęs prie upės, už penkiolikos kilometrų nuo jūtos. 
Kol priplaukiame Pahango žiotis, visai sutemsta. 


t Esterelis — kalnų masyvas Provanso Alpėse. (Vert. past.) 

Į žiotis veda du keliai, sprendžiant pagal locijas, vie- 
nas už kitą blogesni. Kol aš svarstau, kuriuo plaukti, pa- 
matome nediduką buksyrą, tempiantį tuščių baržų virtinę 
tiesiai į šiaurinį farvaterį. Du dideli rūdvežiai stovi išmetę 
inkarus už kelių mylių nuo žiočių, nesiryždami priplaukti 
arčiau. Tarp jų ir kranto siuva lichteriai su alavo rūda iš 
vietos kasyklų. Jeigu mums pavyktų prisijungti prie bar- 
žų virtinės, tai šį vakarą neturėtume jokių navigacinių 
sunkumų! Bet kol pasiekiame smėlio seklumas, pastojan- 
čias kelią į farvaterius, visai sutemsta. Buksyro užpakaly- 
je dega balta nelabai ryški pozicinė šviesa, ir mes sten- 
giamės nepamesti jos iš akių. Staiga šviesa pranyksta. 
(Buksyras aplenkia kyšulį ir, kairiuoju bortu prisiglaudęs 
prie kranto, kad neiškryptų iš dirbtinio farvaterio, pasi- 
slepia už kopų.) Echolotas nenorom rodo gylį — prasti po- 
pieriai! Dar minutę laikausi to paties kurso, tikėdamasis 
išvysti plūdurą, žiburį krante ar kokį kitą orientyra, bet 
staiga užplaukiame ant seklumos ir — nė iš vietos! Dide- 
lės bangos ritasi, daužo bedorą. Mūsų padėtis nepavydėti- 
na. Variklis, paleistas atbuline eiga, dirba visu pajėgumu, 
ir mes nučiuožiame nuo seklumos. Po tokios pamokos ieš- 
koti farvaterio daugiau nedrįstame. Laukiame aušros. 

Nuplaukiame kelias mylias į atvirą jūrą. „Singa Betina” 
be kaprizų plaukia pagal krantą, bet tomis srovėmis — 
kad jas kur galas! — aš nė kiek nepasitikiu, tad pasitiesia- 
me matracus denyje: iš čia geriau matysime, ką daryti to- 
liau. Dangų užtraukė žemi debesys, bet vėjas nenurimo. 
Atsigulę prie falšborto, žiūrime į jūrą: pro šalį bėga ir bė- 
ga švytinčios bangų keteros, tamsūs klastingi volai, piktai 
taškydami putas, įsismaginę daužo laivo korpusą. Esame 
taip išvargę, kad siuntanti vandens masė mums atrodo 
tarsi apimta aklo pykčio. Rytojaus dieną Žoze rašo: „Bijau, 
kad užsnūdęs Anri nenuslystų į vieną iš mažyčių prarajų, 
atsiveriančių po kiekvienos bangos. Laivas šokinėja lyg 
pasiutusi katė, ir mūsų matracai čiužinėja ant pernelyg 
įgaubto korpuso. Po darbo dienos stipruolis miega, Taip! 
Anri miega, o aš, įveikta nuovargio, irgi kartais nugrimz- 
tu į nebūtį, tačiau beregint striuokteliu, apimta siaubo iš- 
tiesiu ranką, paliečiu jį ir nusiraminu,“ 

Vos prašvitus mes vėl kišame nosį pro upės vartus, 
kaip įkyrūs prašytojai, nepaisantys, kad juos veja lauk. 
Prasidėjo potvynis, ir išdykėlis echolotas rodo keturias 
pėdas ten, kur vakar buvome įstrigę. Šiandien seklumą 
praplaukiame sėkmingai. Prasilenkiame su nediduku bedo- 
ru. Nešamas iš žiočių palankaus vėjo ir srovės, jis skrenda 
lyg paukštis. Jo komanda mums šūkteli laikytis arčiau 
kranto, ten giliau. Iš dešinės — didelis žvejų kaimas: pal- 
mių lapais dengtos trobelės, baltas muitinės pastatas, virš 
kurio plevėsuoja Malaizijos vėliava, ir ketvertas didelių 
dumble įstrigusių ketų. Prikrauti tikmedžių kamienų, lai- 
vai laukia, kol potvynis juos pakels ir jie galės plaukti 
toliau. 

Upė labai plati. Ji tyliai gena gelsvus, smarkių verpe- 
tų drumsčiamus vandenis. Krantai apaugę mangrovėmis, 
virš jų stiebiasi kiti medžiai. Kai kurių glotnūs, rausvi ar- 
ba pilki kamienai iškilę daugiau nei trisdešimt metrų. Di- 
džiuliai paukščiai sunkiai nuplasnoja aukštyn ir dingsta la- 
pų tankynėje, o ten — baisi erzelynė: sparnuočiai švilpia, 
čiauška, burkuoja, klega. Šį miško orkestrą nustelbia ne- 
bent beždžionės. O štai ir jos, šaižiai klykaudamos, stryk- 
čioja nuo šakos ant šakos. Savo graudų himną aušrai trau- 
kia gibonai. Daiktais džiunglėse matyti gilios tarsi šuliniai 
progumėlės, suklypusios prieplaukos su keletu pirogų, po- 
ra šiaudais dengtų trobelių ant polių, tankumyne dingstąs 
takelis. Nuogi tamsiaodžiai vaikai, mažos juodos kiaulės, 
šunys — visi iš karto sveikina mus nedarniais balsais. Kur 
ne kur jau prasiskverbė civilizacija: štai mažytė kokoso 
palmių plantacija, stumtelėjusi džiungles toliau nuo kran- 
to, štai mečetė, kyšanti virš kaimo, — juokinga ir naivi ara- 
bų architektūros imitacija Be skardinio kupolo ji pui- 
kiausiai galėtų apsieiti, užtat didžiulis, kelių metrų ilgio 
būgnas, kabantis prieduryje, čia labai tinka. Keletą kartų 
prasilenkėme su baržų virtinėmis, jos mums padėjo rasti 
farvaterį. Vidury upės iš vandens kyšo smėlio seklumos. 
Farvateris vingiuoja tarp mažyčių salelių, tarp juodos 
augmenijos giraičių, iš kurių sklinda dumblo ir pūvančių 
medžių kvapas. Laukinės orchidėjos atrodo blyškios prieš 
skraidančias virš jų milžiniškas peteliškes tvaskančiais 
sparnais. Kelias lyg ir nužymėtas gairelėmis, jos, matyt, 

aiškios tiems, kurie čia nuolat plaukioja; nė kiek nepa- 
našu į sudėtingą pakrantės farvaterių sistemą. Dugnan 
įsmeigta kartis, ant šakos užkabintas išblukęs skuduras — 
štai kokius ženklus mes turėtume suprasti. Deja, užuot ro- 
dẹ kelią, jie mus veikiau klaidina. Galų gale nusprendžiu 
sekti paskui nedidelį barkasą, plaukiantį į Pekaną. Ir pa- 
darau lemtingą taktikos klaidą: barkaso vairininkas neži- 
no, kokia mūsų bedoro grimzlė, jis plaukia tiesiai virš 
nepažymėtos seklumos, o „Singa Betina“ iš lėto stoja ir 
švelniai įsirausia kiliu į minkštą dumblą. Nedelsdamas 
bandau atsitraukti, bet — šaukštai po pietų! Įstrigome, ir 
ne juokais. 

Prasidėjo atoslūgis, tad belieka laukti, kol rytoj rytą 
vanduo vėl pakils ir, dievui padedant, ištrauks mus iš 
dumblo. Joks pavojus negresia, bet staiga nei iš šio, nei 
iš to laive kyla maištas. Žoze įsitikinusi, kad aš tyčia už- 
plaukiau ant seklumos, ir kandžiai klausia, ar nebūtų ge- 
riau nusipirkti porą dviračių ir grįžti namo minant peda- 
lus. Nužvelgiu ją su baisia panieka, juk aš — kapitonas ir 
žinau savo teises. Tiesą sakant, net esu patenkintas šiuo 
priverstiniu poilsiu. Mudu plaukiojam aplink laivą: aš nu- 
dažau korpuso vietas, nubrozdintas pernelyg įsismaginu- 
sių sampanų, Žoze nepurkštaudama verda valgyti, nors vi- 
ryklė pasvirusi ant šono. Šalia mūsų — džiunglėmis apau- 
gusi sala. Bet jos pakraštys toks dumblėtas, kad baisu koją 
pastatyti. Visą dieną nematome nė gyvos dvasios. Upė 
dvelkia palaiminga ramybe ir tyliai gena tolyn auksinius 
vandenis. 

Ateina naktis. Anapus juodų džiunglių kontūrų Peka- 
nas rausvais atspindžiais nudažo aksominį dangų. Fokstie- 
bio štagu keliu viršun štormo žibintą, kad ant mūsų kas 
nors neužplauktų, tik girdžiu, mane šaukia Žoze: 

— Eikš! Pažiūrėk, kas čia? 

Palei bortą juodame lyg sustingusi lava upės vandeny- 
je į jūrą plaukia tūkstančiai melsvai švytinčių rutuliukų, 
didumo sulig stalo teniso kamuoliukų, Atrodo, „Singa Be- 
tina" tyliai kerta Paukščių Taką, nusėtą safyrų asteroidais. 
Stovime, persisvėrę per bortą, ir ilgai žiūrime į vandenį. 
Fantastinis reginys| Nedažnai tenka išvysti ką nors pana- 
šausį Kai po trijų valandų pavakarieniavę einame gulti, 

aibės žydrų žiburiukų vis dar plaukia upe žemyn lyg 
nebyli nukritusių iš dangaus vaiduokliškų žvaigždžių mi- 
nia, skubanti į lemtingą pasimatymą. 

Ketvirtą ryto vanduo vėl pakelia laivą, ir vos tik virš 
tankios džiunglių lapijos aušra ima baltinii čangų, leidžia- 
mės į kelią. Iki pat Pekano traukte traukiame stiebus pro 
nusvirusias medžių šakas, nes siaurutis farvateris, kuriuo 
plaukia penkių pėdų grimzlės mūsų bedoras, prisiglaudęs 
prie pat kranto. Iš dešinės upė plati, taip ir maga pasukti 
į vičurį, bet mes jau mokyti ir atsispiriam šelmio kipšo 
gundymui. Prieplauką pasiekiame labai laiku: po pusva- 
landžio „Singa Betina” sėda ant dugno. Lygsvarai palai- 
kyti pernešu į prieplauką vieną bakštagą ir ten pritvirtinu, 
tuo labai nustebindamas druskos maišais pakrauto ir gė- 
dingai pasvirusio bedoro įgulą, kuri, matyt, nėra nė girdė- 
jusi apie šį klasikinį manevrą. 


Už šešiasdešimties mylių nuo Sungai Pahango žiočių 
yra didelė Pulau Tiomano sala. Prisiekiau žūt būt išmesti 
prie jos krantų inkarą kaip Skrajojantis Olandas, nors tai 
man ir gyvybę kainuotų. Šiandien kyšulys nuo mūsų ry- 
čiau kaip paprastai, vėjas ne visai priešinis Ir mes plau- 
kiame gana smagiai. Iš tikrųjų po Kuala Trenganu šian- 
dien pirmoji diena, kai plaukiame iškėlę visas bures. Iki 
šiol reikėdavo paleisti variklį dažniau, negu man to no- 
rėjosi, Pagaliau sušunkame: „Šlovė burėms!" — ir lekiame 
po šešis mazgus prieš smarkėjantį vėją ir putojančias 
bancas. Atėjo naktis, iki salos dar gal dešimt mylių, ir aš 
pradedu nerimauti, išvydęs švyturį, apie kurį neužsimena 
nei jūrlapis, nei locijos. Šie garbingi dokumentai truputė- 
li senstelėję, bet manęs tai nejaudina. O švyturys? Kam 
jo čia reikia? Priplaukę arčiau, pamatome, kad jis stypso 
ant uolėtos salelės, kurios kitaip nė nepastebėtum. Švytu- 
rys pastatytas jau išleidus puikųjį mano jūrlapį, 1917 me- 
tais atspausdintą ir paskutinį kartą tikslintą, matyt, dar 
Eduardo VI laikais. 

Po pusiaudienio praplaukėme virš „Ripalso“ ir „Rino- 
uno" nuolaužų, bet jų nepastebėjome. Šiuodu kreiserius 
per karą paskandino japonų lėktuvai-torpedos. Čia negilu, 
ir visai neseniai britų karo laivyno narai, nusileidę į 

dugną, atpažino kreiserius, išgulėjusius ant šono daugiau 
kaip dvidešimt metų. 

Praplaukę švyturį, vėl nieko nematome, bet ore jau 
dvelkia svaigus jazminų, migdolų ir laukinių lelijų kva- 
pas. Vadinasi, netoli žemė! Nuo vėjo užstoja aukšti salos 
kalnai, musonas čia neužpučia, tamsi jūra juoduoja tartum 
metalas, ir aš pasakoju Žoze pasakišką istoriją apie mojų 
tautelės karalių Mariją I. Jo kapas — svarbiausias ir vie- 
nintelis Pulau Tiomano salos paminklas. 

XIX amžiaus pabaigoje kažkoks prancūzų nuotykių ieš- 
kotojas atplaukė į Indokiniją. Tuo metu ją sudarė atskiros 
pusiau feodalinės kunigaikštystės, kurias beveik vien teo- 
riškai kontroliavo Prancūzijos valdžia. Tai buvo laikai, ka- 
da Borneo saloje pasirodė baltieji radžos, Pietų Ameriko- 
je kaip grybai po lietaus dygo negirdėtos neregėtos ka- 
ralystės, o Mauritanijoje vienas avantiūristas įkūrė keistą 
imperiją. Bet koks pramuštgalvis, įstengiantis nusipirkti 
keletą dėžių šautuvų, užsisakyti pas dailininką vėliavą ir 
nesivaržantis kalbėti apie save pirmuoju daugiskaitos as- 
meniu, galėjo pretenduoti į bet kurios baltos dėmės (tada 
jų dar buvo pilni žemėlapiai) karaliaus karūną. Ir jeigu tik 
senutės Europos valstybių vyriausybės per daug nesirau- 
kydavo, į tarptautinę areną įžengdavo naujas valdovas. 
Taip atsitiko ir šį kartą, nes mojai buvo niekam nežinoma 
Anamo plynaukščių gentis. Marija I buvo gana turtingas 
ir nesunkiai įgyvendino savo svajonę. Sudarė asmens gvar- 
diją, ją apginklavo ir nekliudomas valdė šią laukinę šalį, 
nusidriekusią nuo Ban Me Tuoto iki Pleiku. Būdamas ga- 
na neblogas politikas, monarchas užsitikrino bažnyčios pa- 
ramą ir lazda privertė valdinius apsikrikštyti. Dabar sune- 
rimo Saigono valdžia. Tokie pokštai jaunoje kolonijoje 
jai nelabai patiko. Apie ginkluotą intervenciją nebuvo ko 
nė galvoti, juk šis valdovas savo rankose laikė misionie- 
rius, o bažnyčia — tai jėga, su kuria reikėjo skaitytis net 
valdant tokiam liberalui kaip ponas Žiulis Grevi už pen- 
kiolikos tūstančių kilometrų nuo kolonijos! Ką gi, jei ne- 
galima šaudyti, tai niekas nedraudžia priešą boikotuoti ir 
alinti tol, kol jo ižde nebebus nė skatiko. Nebeliko pini- 
gų — nebeliko asmens gvardijos nei mojų kareivių. Ne- 
gaudami algos, narsūs šlovingosios mojų armijos kariai 

metė į krūmus tvaskančias uniformas ir grįžo į gimtąsias 
lūšnas. Prancūzų armija nekliudoma žygiavo pirmyn, o vi- 
sų apleistam monarchui beliko nešti kudašių. Benamis ka- 
ralius rado prieglobstį pas Pahango sultoną, kuris iš pra- 
džių sutiko jį kaip tikrą brolį, patekusį bėdon. Tačiau 
ilgainiui sultonas, matyt, ėmė kitaip žiūrėti į bėglį. Gal 
išsigando, kad ši karūnos netekusi galva vėl įsigeis val- 
džios ir stengsis uzurpuoti jo sostą? Nesunku įsivaizduoti, 
kokios ydos — intrigos, šmeižtai, pavydas — klestėjo šiuo- 
se Rytų sultonų dvareliuose, kur naivus makiavelizmas 
buvo visos politikos pagrindas. Vargšelis Marija vėl tapo 
tremtinys, tačiau buvęs jo draugas radža vis dėlto paliko 
jį karaliumi. Dabar jis ėmė valdyti savo skausmą ir porą 
hektarų džiunglių su keliais tuzinais žvejų — visą Pulau 
Tiomano salą. 

Ten jis ilgus metus išgyveno su viena amerikiete, ku- 
rią jaunystėje ši neeilinė asmenybė, matyt, buvo pagro- 
busi. Marija I mirė jau čarlstono laikais ir dabar ilsisi sa- 
vo koplyčioje, liūliuojamas svaigių miško kvapų. 

Šiandien visai nusenusi amerikietė, beveik užmiršta 
liudytoja tų dienų, kai žmonės taip skaudžiai atkentėdavo 
ro karalystę. 

Be galo laimingi praleidžiame Tiomane dvi paras, išme- 
tę inkarą įlankėlėje už šimto metrų nuo kranto. Įlankėlę 
nuo vėjų užstoja didelis kalnas, kurio šlaitais į kilometrinį 
aukštį iki virtinės aptrupėjusių viršūnių kopia džiunglės. 
Niekur nesu matęs gražesnio vaizdo. Plaukiojame tyrame 
kaip krištolas. vandenyje, o aplink mus žaidžia delfinai. 
Abipus miško takelių auga nuostabios gėlės. Nenoromis 
keliame inkarą, galvodami, kad daugelio nuverstų karalių 
tremtis buvo daug kartesnė ir kad paskutinio jų poilsio 
vietos negaubia palaiminga rimtis. 

Iš Pulau Tiomano pasukame į Mersingą, mūsų mėgsta- 
mą Malaizijos uostą. Laikomės kuo arčiau kranto, bet to 
kilnaus laukinių kalnų peizažo, kokį matėme plaukdami 
iš Tenganu į Kvantaną, jau nebėra. Dabar mums prieš akis 
tik žemas krantas, apaugęs mangrovių sąžalynais, mono- 
toniškas, pelkėtas, nesveikas. Vakarėjant išmetame inka- 
Ią pietinėje nemažos Džasono įlankos pusėje, prie Sedili 

Kečilo žiočių. Plaukti upe aukštyn neketiname. Labai jau 
ji kečil (maža), vandens nebus nė per penkias pėdas, reika- 
lingas „Singa Betinai". Už kokios mylios nuo mūsų, po me- 
džiais pamatome kaimelį, bet net į krantą neišlipame. 

Džasono įlanka turi savo mikroklimatą, anot meteoro- 
logų. Tai reiškia, kad oras šioje zonoje ypatingas, beveik 
nepriklausantis nuo regiono klimatinių sąlygų. Džasono 
mikroklimatą galima nusakyti vienu žodžiu: siaubingas. 
Dvejus metus iš eilės dusyk per savaitę skrisdavau virš 
šios vietos, iš viso šimtus kartų, tiesa? Ir visada čia ma- 
ne pasitikdavo baisiausios audros. Lėktuvas šokinėdavo 
kaip pasiutęs mMustangas, kruša kapodavo priekinį stiklą, 
kryžiuodavosi žaibai. Sakytum patsai arkangelas Gabrielis 
būtų švaistęsis kardu prie rojaus vartų. Kaip tik šioje vie- 
toje, pačiame audros debesyje, Singapūro civilinės aviaci- 
jos departamentas, klastingas kaip ir visos panašios įstai- 
gos, baigia orų suvestinę. Todėl aš baimindamasis plau- 
kiu per įlanką šiauriau rifų, kuriuos admiraliteto 
kartografai su šmaikščiu humoru vadina Charibde (dėkui 
dievui, Skila yra pietų pusėje!). Tačiau įlankoje oras nuo- 
stabus (tai bent siurprizas!) ir toks laikosi visą naktį. Rytą, 
ruošdamiesi plaukti toliau, sveikiname vienas kitą, kad 
mums taip pasisekė. Neregėtas naivumas! 

Nulipęs žemyn užvesti variklio, pamatau, kad akumu- 
liatorius ir vėl pakiša mums špygą, o ne voltus. Dabar ži- 
nau, kodėl: mes jau buvome paleidę variklį kokius penkis 
kartus (mūsų dizelio starteris suryja tiek amperų, kad bū- 
tų galima išlydyti atominės elektrinės saugiklius), ir aku- 
muliatorius išseko, nes generatorius jo nekrauna, Kadan- 
gi iki Singapūro šio gedimo pataisyti negalėsime, vienin- 
telė išeitis — nuolat pakrauti akumuliatorių sausumoje, 
Taigi ir dabar, išmetę inkarą, nuleidžiame į vandenį bedo- 
ro gale ant skrysčių kabantį sampaną, o tada jau ir aku- 
muliatorių, drebėdami iš baimės, kad tik jis neišsprūstų, 
juk menkiausia mūsų klaidelė — ir ši keturiasdešimt kilo- 
gramų sverianti baidyklė, pramušusi sampano dugne sky- 
lę, atsidurtų dešimties metrų gelmėje. Žoze pasižada ne- 
kvailioti man išvykus, ir aš irkluoju į krantą. 

Kampong Lautas (Jūrų kaimas) — sodžius tokiu gražių 
vardu — beturi keletą polinių lūšnų ir policijos skyrių, 

įsteigtą neramumų laikais Indonezijos armijai atremti, jei- 
gu ji įsiveržtų. Įdomu, kaip ketverto policininkų įgula bū- 
tų tą armiją atrėmusi| 

— Ne,— sako jie man, — pakrauti akumuliatoriaus čia 
negalėsite. Nebent kitoje įlankos pusėje, Tandžung Rum- 
bau gyvenvietėje, prie Sedili Besaro upės. Ten yra dvi 
konservų gamyklos. 

Policininkai labai paslaugūs, o gal jiems čia nuobodo- 
ka. Jie išvairuoja iš garažo mikroautobusą, įsodina mane 
kartu su akumuliatorium ir pakrante beveik trisdešimt ki- 
lometrų veža į Tandžung Rumbau. Deja, ten irgi negalima 
pakrauti akumuliatoriaus, bet nereikia nukabinti nosies: 
vienos gamyklėlės valdytojas pažada jį nugabenti į Kota 
Tingi, esantį mažiausiai už šešiasdešimties kilometrų nuo 
jūros. Rytoj sakosi parvešiąs atgal. Man belieka padėkoti 
ir grįžti į Kampong Lautą su savo draugais faraonais. 

Savaime suprantama, sugaišome daug laiko. Baiminda- 
masis, kad Žoze ims nerimauti, jeigu dar ilgiau užtruksiu,. 
velku sampaną per dumblo seklumą, kur buvau jį palikęs, 
ir žiūriu: už mangrovių sąžalynų, iš šiaurės pusės preitai 
kyla juodas kaip anglis debesys. Džasono įlankos mikrokli- 
matas, padaręs pravaikštą dėl nepateisinamos priežasties, 
nusprendė atsigriebti už prarastą laiką. Sveiko proto bal- 
sas kužda man truputį palūkėti, bet aš, nors girdžiu jį ne 
blogiau už kitus, turiu pavydėtiną talentą -jo neklausyti. 
„Singa Betina” nuo manęs toliau kaip per mylią, ir, dievui 
padedant, tikiuosi pasiekti ją prieš prasidedant velniavai. 

Optimizmas mane pražudys. Vos spėju nuplaukti pusę 
kelio, prakiūra dangus ir mane lyg akmenų kruša ima 
plakti liūtis. „Singa Betina” visai dingsta iš akių, nors iki 
jos ne daugiau kaip puskilometris. Staugdamas lyg tūks- 
tantis prakeiktų vėlių, vėjas lenkia prie žemės pakrantės 
medžius. Keletą sekundžių juos dar matau. Veidrodinis 
įlankos paviršius akies mirksniu užverda, o pažeme vėjo 
genamas lietus su purslais taip čaižo man veidą, kad be- 
veik nieko nematau. Kurtinamas pragariško triukšmo, už- 
gulęs irklus, stengiuosi laikyti sampaną tiesiai prieš ban- 
gas. 

Vėjas pakrypo į vakarus. Stingstu iš baimės, pagalvo- 
jęs, kad mane išbokš ne tik pro Skilos rifus, bet ir pro 


59 


Anamų salas — artimiausią vietą, kur būtų galima išmesti 
inkarą. Matomumas sumažėjo iki dvidešimties metrų, o 
didžiuliai lietaus lašai kapoja lyg kruša. Jaučiuosi bevcik 
pražuvęs, bet dar turiu vilties, kad vėjo kryptis staiga 
nepasikeis, ir toliau irkluoju iš visų jėgų, pakreipęs sam- 
paną per du rumbus į kairę — taip kompensuoju dreiią. 
Tris šimtus metrų plaukiu gerą pusvalandį, bet pagaliau 
pamatau balkšvą fantastišką siluetą pilkame fone; už dvi- 
dešimties metrų iškyla „Singa Betinos“ korpusas. Esu ga- 
lutinai nusistekenęs, vos nulaikau irklus, be to, labai bi- 
jau. Sukaupęs paskutines jėgas, pamažiukais varausi į 
priekį, nes po kiekvieno grybšnio vėjas vėl bloškia mane 
atgal. Žoze, sušlapusi gal dar labiau už mane, persisveria 
per laivagalį ir stengiasi numesti man lyną. Bijau, kad jį 
gaudydamas neapvirsčiau. Regis, praeina visa amžinybė, 
bet galų gale pasiekiu laivą. Griebiu užpakalinį bakštagą, 
užneriu sampano lyno kilpą ant knechto ir virstu ant triu- 
mo. 
Po pusvalandžio liūtis liovėsi. Tai buvo tikra Džasono 
įlankos čempionė. Pusryčiaujame. Žemi debesys šlaksto 
bedorą paskutiniais lietaus lašais. Po pusryčių sušaukia- 
me laivo komandos tarybą. Vienbalsiai nutariame plaukti 
per įlanką iki Sedili Besaro žiočių ir, jeigu bus įmanoma, 
nusikasti upe aukštyn iki Rumbau. Ten rasime užuovėją, 
daugiau produktų negu Kampong Laute ir galėsime ramiai 
laukti, kol pakraus akumuliatorių. 

Iškeliame bures, dėl visa ko palikę sutrauktą vieną ri- 
fą (tikriau vieną bambuką). Kadangi dabar laikomės kur- 
so į šiaurę, pirmą kartą patiriame džiaugsmą plaukdami 
visu greičiu pavėjui. Per valandą pasiekiame Sedili Besa- 
ro žiotis. Penkios mylios! Upė atrodo gana plati, ir mes 
ramiai plaukiame aukštyn. Smagu laviruoti tarp smėlio 
seklumų, dugno gūbrių ir lyg niekur nieko iš vandens ky- 
šančių uolų viršūnių. Sprendžiu, kad pagrindinis farvate- 
ris turi eiti palei dešinįjį krantą. Plaukiant aukštyn, jis 
mums iš kairės. Beveik liečiame palinkusias virš vandens 
palmes, Įtempiame bures, ir vėjas dar smagiau neša mus 
link kyšulio, kurį aplenkus abiem staiga sustingsta krau- 
jas gyslose: visai čia pat, ant krantų, stovi po didžiulį stul- 
pą, o nuo jų virš upės eina laidai. Jie anaiptol neatrodo 

mums dailiai išsilenkę! Stulpai taip arti, kad manevruoti 
per vėlu: apsisukti, kai laivą neša ne tik vėjas, bet ir srovė, 
būtų keblu net gana plačiame farvateryje, o šis visai siau- 
rutis. Belieka prisiglausti prie pat kranto, kur laidai aukš- 
čiau, ir neprarasti vilties, kad viskas bus gerai. Nuo sėk- 
mės galbūt priklauso mūsų gyvybė. 

Fokstiebis praėjo po apatiniu laidu, bet mums atrodo, 
kad tarpelis buvo vos keli centimetrai. Dabar grotstiebio 
eilė. Praeina! Praeina ir jis! Stebuklas! O štai rėjos galas, 
išsikišęs virš stiebo per kokį metrą, užsikabina. Siaubas! 
Dabar mus trenks žaibas, jeigu ne dangaus, tai žmonių. 
Bet plieninis laidas slysta nuožulnia rėja, išsitempia, me- 
lodingai skambtelėjęs, peršoka per viršutinį burės kampą 
ir vėl pakimba ore. Regis, praėjo amžinybė, o iš tikrųjų 
visa tai truko vos keletą sekundžių, nes bedoras ir toliau 
plaukia greitai. Jeigu nebūčiau sutraukęs rifo ir išskleidęs 
didžiąją burę iki galo (tai padariau veikiau iš tingumo, o 
ne navigaciniais sumetimais), kas nors būtų neišlaikęs: ar- 
ba laidas, arba rėja. Šiaip ar taip, mums labai pasisekė. 

Po kelių minučių, dar neatsitokėję iš baimės, sprau- 
džiamės pro žvejybinių laivų knibždėlyną (jų čia tiek 
daug, kad nė vandens nematyti) ir švartuojamės prie mo- 
lo tarp abiejų gamyklėlių. Žiūrime — ogi mūsų bedoras 
pats didžiausias šio keisto plūduriuojančio miestuko pa- 
statas. Tandžung Rumbau man šiek tiek primena klasi- 
kinę Laukinių Vakarų gyvenvietę. Vienintelė ilga ir plati 
gatvė, keletas dulkėtų medžių, vėjo sukamos šiukšlės pa- 
kampiais, palei kinų krautuvėles, kurių prastai nutašytų 
lentų frontonai atrodo lyg dekoracijos kokiam nors Džono 
Fordo filmui. Betrūksta šerifo, kad pasijustum pačioje Ai- 
daho valstijos širdyje. 

Po dviejų dienų atsiimame savo ištikimąjį akumuliato- 
rių ir leidžiamės upe žemyn. Dabar atoslūgis ir bedoras 
laisvai praplaukia po laidais. Truputį nusivylėme, sužino- 
ję, kad čia ne aukštos įtampos linija, o paprasčiausio pro- 
vincijos telefono vielos ir mums negrėsė joks pavojus. Na 
tai kas, mūsų baimė vis tiek buvo tikrų tikriausia! 

Labiausiai apmaudu, kad negalime plaukti Sedili Besa- 
ro aukštupio link. Kažkada -skaičiau, jog ant šios upės 
krantų, užgožti džiunglių, dūlėja miestai vaiduokliai, pa- 

statyti užėjus kaučiuko karštligei ir ištuštėję per japonų 
Cckupaciją. Man pasakojo apie senvages, kuriose esą knibž- 
dėte knibžda krokodilų, pasakojo apie daug ką, ir aš sva- 
jojau kada nors ištirti šias juodas upes, vingiuojančias 
link kalvų su alavo rūdos klodais. Bet mes taip atsilieka- 
me nuo grafiko, kad ilgiau čia gaišti neįmanoma. 

Turėjau gal penkiolika metų, kai manį rankas pateko 
Džozefo Konrado knyga. Kiek buvo džiaugsmo! Bėgo lai- 
kas, o aš svajonėse keliavau po kraštus, kuriuos dabar ma- 
tau „ne kaip dulksvame veidrodyje, o iš tikrųjų“. Tai, ką 
matau dabar, iki šiol matydavau tik vaizduotėje. Ant slap- 
tingosios upės Sungai Pantai krantų Tomas Lingardas įsteigė 
miniatiūrinę savo imperiją, čia Almajeris Kūrė niekingus 
ir įžūlius planus, šiose džiunglėse leido vienišas dienas 
lordas Džimas. Štai tos vietos, štai jos! Jeigu čia ne Svn- 
gai Pantai, tai jo dvynė sesuo, nes šioje šalyje visos upės 
panašios. Jos varo drumzlinus vandenis iš vieno amžinybės 
krašto į kitą, plukdydamos su šaknimis išverstus medžius; 
apkritę orchidėjų žiedais, jie panašūs į apsikaišiusias vė- 
liavomis eldijas. Štai tie paupių kaimeliai, kurių fone mau- 
dosi moterys su sarongais. Jos gręžias: juodus plaukus 
visai kaip taitietės Gogeno drobėse. Prie kazuarinų pri- 
sišvartavusios pirklių škunos, jų deniuose po dryžuotais 
tentais snūduriuojantys jūreiviai, panašūs į piratus, — visa 
tai ne rašytojo išmonė, o iš tikrųjų buvo ir dar šiandien yra. 
Bet ar ilgai bus? Man pasidaro liūdna. Kiek laiko praeis, kol 
išbluks vaizdai, taip ilgai puošę mano svajones? Šiandien 
dar juos regiu, dar esu aklas jų vergas, bet jaučiu — jie 
blunka, svajonių šalies ribos traukiasi ir mažta... Norėčiau 
stipriai stipriai sugniaužti saujoje šį vaikystės pasaulį, kaip 
ir anksčiau, norėčiau jame gyventi. Betgi ši upė man taip 
pažįstama: gelsvas vanduo, juodos džiunglės, vėjo gena- 
mos debesų draiskanos. Juk tai gyvas pasaulis, tylus, ne- 
prieinamas... 


Ko] pasiekiame Pulau Limos salas į pietryčius nuo Džo- 
horo, pradeda temti. Palikę užpakaly Pietų Kinijos jūrą, 
sukame į Singapūro sąsiaurį. Buvau tvirtai nusprendes 
praplaukti šią prakeiktą vietą su šviesa ir suspėjau kaip 
tik laiku. Sąsiauris pilnas uolingų salelių,  sutemose vos 

įžiūrimų rifų, o tarp jų ir kranto — siauras farvateris. Iki 
Singapūro likus dvidešimčiai kilometrų, staiga pamatau 
galingą raudoną švyturį. Iš kur jis čia? Nepažymėtas nei 
locijose, nei jūrlapiuose. Čia ne Pulau Tiomanas: šiuos 
vandenis pažįstu kaip savo penkis pirštus, galiu juose 
orientuotis tiek dieną, tiek naktį ir esu įsitikinęs, kad jokio 
švyturio čia nėra ir negali būti, kaip negali būti skruzdėlės, 
didumo sulig bokštu. Tačiau tai vienintelis orientyras, ku- 
ri Matome gana ilgai. Tik praplaukę Džohoro seklumas, 
supratome, kad čia visai ne švyturys, o galinga šviesos 
reklama ant daugiaaukščio pastato, sugėdinusi doras, bet 
vaikiškas navigacines šviesas. 

Vidurnaktį išmetame inkarą sename dvokiančiame Ka- 
lango baseine, palei buvusį aerouostą, dabar paverstą par- 
ku. Didžiulio miesto triukšmo beveik negirdėti, tik dan- 
guje blykčioja įvairiaspalvės raketos (be jų neįsivaizduoju 
kinų kultūros). Karštai spaudžiu ranką kapitono padė- 
jėjai, dėkodamas už gerą ir ištikimą tarnybą, paskui sė- 
damės išgerti prieš miegą po taurelę punšo. Pirmoji kelio- 
nės dalis praėjo sėkmingai. Per dvi savaites nuplaukėme 
385 mylias. Tai beveik vidutinis tarptautinių regatų lai- 
kas, užtat kiek nuotykių! 


3. Singapūras 


Singapūras galbūt vienintelis tikrai kosmopolitinis 
miestas šiame vis labiau vienodėjančiame pasaulyje. Ma- 
nau, taip turėjo atrodyti XVI amžiaus Venecija, kai virš 
galvos plazdančių balandžių šešėlyje po šv. Morkaus aikš- 
tę vaikštinėjo tolimų kraštų pirkliai. Bet Venecija niekada 
nebuvo toks rasių ir tikybų Žaizdras, tokia papročių, dra- 
bužių ir kalbų mozaika. Kai beveik prieš dvejus metus 
skaistų rytmetį atvažiavau iš aerouosto į miestą, netekau 
žado. Pirmasis rytas Singapūre! Atsimenu visas smulkme- 
nas. Virš kaimų siūbuoja grakščios kokoso palmės, stovi 
palmių lapais dengtos trobelės, o gėlių, gėlių! Tamsiai 
pumpurinių ir dramblio kaulo spalvos bugenvilijų, oran- 
žinių laukinių lelijų, smygsančių giioviuose lyg geležtės, 

tarsi vaškiniais žiedlapiais polumerijų... Oras net tirštas 
nuo kvapų, o dangus — lyg blyški citrinos luobelė. Bet 
užvis labiau mane stebino šio didžiulio Azijos miesto mi- 
nia. Ji ne tokia slogi kaip perkaręs iš alkio Kalkutos ama- 
ras, ne tokia bauginanti kaip Honkongo skruzdėlynas. Sin- 
gapūras — tai linksmas, judrus, veiklus, žavingas miestas. 
Veltui nertųsi iš kailio geriausi Vakarų pasaulio siuvėjai: 
jiems vis tiek nepavyktų sukurti drabužių, galinčių var- 
žytis su tradicinių šio saloje esančio miesto apdarų ele- 
gancija. Margumymas — net akys raibsta! Įspūdingas kinų ' 
moterų čeongsamas, prigulęs prie kūno lyg brokatinė oda; 
malajų gražuolių sarang kebaja — batikos sijonas, krin- 
tantis iki kulkšnių, ir nėrinių bolero, susegtas mažutėmis 
aukso segelėmis ant plonyčių talijų; apsivyniojusios įvai- 
riaspalviais sariais — tauriausiu apdaru, kokį kada nors 
yra sukūrusios moterys, — oriai lyg karalienės vaikštinėja 
indės. Važiavome Nikolo Haivėjaus prospektu. Vietinės 
aviakompanijos atstovas vežė mus pusryčiauti į jachtklu- 
bą. Aš dusau iš džiaugsmo ir susijaudinimo, žiūrėdamas į 
salelėmis nusėtą jūrą, į džonkas rūdžių spalvos burėmis, 
panašiomis į šikšnosparnio sparnus. Džonkos siuvo tarp 
daugybės laivų, išmetusių inkarus uoste. Bėgo amžiai, o 
jos liko lygiai tokios, kokiomis Markas Polas gabeno jau- 
nikiui į Indiją princesę iš Didžiojo chano rūmų. Štai ko 
taip ilgai ieškojau, štai ko man trūko monotoniškame gy- 
venime Europoje: dekoracijų romantiškiems nuotykiams. 
Railio viešbučio terasoje jaunasis Konradas klausėsi laivų 
kapitonų pasakojimų apie keliones sąsiauriais, ir jo vaiz- 
duotėje jau ryškėjo blausūs šių istorijų herojų paveikslai, 
vėliau pasidarę dar gyvesni ir tikroviškesni už savo 
prototipus: apsėstasis Almajeris, Frėja iš Septynių salų 
ir „Patnos“ kapitonas, metęs nelaimės ištiktą savo laivą 
ir po šiai dienai gyvenantis Singapūre... Kadaise čia išsi- 
laipino radža Brukas? ir įkūrė karalystę Saravake, toje 
maliarinių uodų perykloje, tarp galvų medžiotojų daja- 
kų... Stengiausi užmiršti, kad esu dvidešimt metų vyresnis 


3 Džeimsas Brukas —anglų avantiūristas, XIX a. pasiskelbęs 
Saravako radža ir pradėjęs baltųjų radžų dinastiją, gyvavusią iki An- 
(rojo pasaulinio karo. (Vert. past.) 

už Konrado herojus, kad norint būti šios epopėjos dalyviu 
reikėjo gimti prieš pusšimtį metų. Jaučiausi lyg būčiau iš- 
niręs iš slogaus košmaro į veiklos pasaulį. 

Dabar, po dvejų metų, mane apėmė toks pat džiaugs- 
mas, toks pat entuziazmas, toks pat ryžtas nugalėti visus 
sunkumus, kuriuos galiu sutikti pasirinktame kelyje. Kaip 
man netrukus prireiks šito ryžto! Juk aplinkybės klostosi 
toli gražu ne taip, kaip norėtųsi. Baigiasi rugpjūtis, mes 
mažiausiai prieš mėnesį turėjome pakelti bures ir plaukti 
į Borneo. Tuo tarpu ką tik atplaukėme į Singapūrą ir mums 
prieš akis baisybė darbų: galų gale reikia baigti ruošti 
laivą tolimam plaukiojimui. O pinigų turime mažai. Visa 
bėda, kad esu baisus atgrubnagis ir nemoku nieko daryti. 
Dar laimė, jeigu klijuodamas ženklą ant voko, neperplė- 
šiu laiško, mat kitąsyk ir paštą galiu padegti. Išvydę ma- 
no rankoje plaktuką, draugai, klykdami iš siaubo, leidžiasi 
į kojas ir sustoja kur nors Valparaise. Bet pinigų dailidei 
neturiu, o „Singa Betiną" verkiant reikia galutinai įrengti. 
Taigi aplinkybių verčiamas, imuosi darbo pats, o Žoze dėl 
viso pikto pasiruošia šokti per bortą: neduok dieve, pra- 
mušiu korpuse skylę kaldamas vinį. Tų dienų mano žur- 
nalas panašus į šizofreniko tapytą Hieronimo Boscho pa- 
veikslo kopiją. Nepamanykite, kad šiais eskizais siekiau 
nurungti viso pasaulio abstrakcionistus. Ką jūs! Tai tik 
gultų, stalų ir sieninių spintų brėžiniai. Prie eskizų pri- 
durtas siurrealistinis neatidėliotinų darbų sąrašas. Imkime 
kad ir tokį puslapį. 

Šeštadienis, rugpjūčio 20 diena. Korpusas: balastas, 
(Išmetėme per bortą cemento blokus. Mes jų atsikratėme, 
užtat Kalango įlankos dugne atsirado dar viena plūduru 
nepažymėta pavojinga kliūtis. Blokus pakeitėme šešiais 
ketaus luitais, kuriuos pritvirtinome po pajolais.) 

Denis: užtaisyti plyšius. 

Kapitono pašiūrė: nueiti pas Džeką Hjugsą brezento ir 
paklausti, kiek jis prašo už keturnagį inkarą. Užsukti į 
Mertono ir Brauno laivų statyklą ir užsisakyti šviesą pralei- 
džiantį dangtį liukui. (Pats šio darbo nė klaikiausiame 
sapne nesugebėčiau atlikti.) Užeiti pas geležies laužo pirk- 
li Makferson Roude ir pažiūrėti, ar jis kartais neturi nau- 

doti tinkamo brašpilio. Prisipjauti lentų kajutkompanijos 
lentynoms. 

Variklis: nuvežti generatorių pas Bi Lianą. Užsisakyti 
pas jį dvišaką vamzdelį, kad pasibaigus kurui, būtų gali- 
ma perjungti variklį prie kito bako neardant pusės vamz- 
dyno. Pasiderėti dėl siurblio vandeniui iš triumo pumpuo- 
ti. (Humoristai tie kinai, prašo 180 dolerių, bet aš nuside- 
rėsiu iki 120.) 

"Takelažas. (Raudodamas pakeliu rankas.) Dienoraštyje 
sausas įrašas: „Viskas po velnių! Reikia pradėti iš naujo.“ 

Tai nebuvo tušti žodžiai. Iš Trenganu išplaukėme su pa- 
prastos vielos vantais, štagais, bakštagais ir kitkuo. Visi 
skrysčiai buvo ištekinti rankomis Avango laivų statykloje. 
Jam tai atsiėjo pigiau, negu pirkti gatavus pas tiekėją. 
Kažin, ar tokius skrysčius priimtų į vietos gyventojų ama- 
tų muziejų. Taigi nėra ko stebėtis, kad mums išplaukus 
šie dailūs įrenginiai visi iš eilės ėmė krėsti kiaulystes, nors 
oras buvo gana neblogas. Jau antrąją kelionės dieną trūko 
priekinis štagas. Truputį vėliau lygiai per tris minutes su- 
trūkinėjo trys dešiniojo borto vantai. Išmetęs inkarą Pe- 
kane, iš naujo įrengiau gafelį, kuriam labai magėjo išsi- 
skirti su laivu ir gyventi atskirai. Prastai sukirptas bures 
teko dar sykį sukirpti Seberang Takire, bet medžiaga buvo 
niekam tikusi ir burės deformavosi, nors aš rūpinausi jo- 
mis kaip tėvas vaikais. Dabar burės panašios į supliušku- 
sius oro balionus, kadaruojančius ant rangauto lyg gro- 
teskiškame Diubu piešinyje. Čia nukabintų nosį ir stip- 
resnės dvasios žmogus, bet man kelio atgal nebėra. Kas- 
dien karstausi ant stiebų, patikimais šekeliais tvirtinu 
gerus nerūdyjančio plieno vantus ir tikrus skrysčius — 
bet kaip neberaišioju viela. 


Kas rytą važinėju Singapūro gatvėmis savo ištikimuoju 
motoroleriu. Ką mes be jo veiktume, kai tiek reikalų! Ar- 
timiausia parduotuvė — už dviejų kilometrų, o miesto 
centras — už penkių. Tebūnie palaimintas Lefolis, sukonst- 
ravęs šią nuostabią mašiną! 

Išardytą į tris dalis, per keturias minutes ją vėl sudedi, 
įkiši į automobilio bagažinę, mažutę lėktuvo krovinių ka- 
merą, nediduko burlaivio kubriką, važiuoji dviese 60 ki- 

lometrų per valandą greičiu ir spjauni į nepatogų miesto 
transportą ar brangų taksi. Verčiau plaukioti be kompa- 
so negu be motorolerio. 

Po pietų aš pjaustau, sukinėju varžtus, kalu vinis... Ašl 
Oi, mamyte, jei pamatytum, nepatikėtum savo akimis! 

Dar laimė, kad mums nesavanaudiškai padeda seni 
draugai. Pavyzdžiui, Džekas Hjugsas. Gal jis ir ne storiau- 
sias iš visų (aš dar ne visus pažįstu) laivininkystės korpo- 
racijos tiekėjų, gal ir ne didžiausias alaus gėrovas, bet 
įtariu jį esant šių dviejų kategorijų pasaulio čempionu. 
Šis aukštos klasės buriuotojas parūpina mums visko, ko 
reikia, be galo pigiai, (Kad ir keturnagį inkarą! Su niekuo 
kitu nebūčiau sudaręs puikesnio sandėrio.) Džekas rado 
mums beveik nedylančio sintetinio brezento, ir mes apkli- 
javome juo kajutės stogą. Mat neprilygstamasis Avangas 
pamiršo užkamšyti plyšius aukščiau vaterlinijos ir, lyjant 
lietui, pro mūsų kajutės lubas vanduo čiurkšdavo lyg du- 
šas kabinoje. Brezentą klijavome dvi dienas. Tai gana 
sunkus darbas, nes naudojome specialius labai kaprizingus 
klijus — jie kietėjo gabalais greičiau, negu spėjome juos 
tepti. Susidūrėme su ta pačia problema, dėl kurios kadaise 
pražilo flamandų matematikas Merkatorius: tapdinome 
gaubtus paviršius su plokščiais ir, žinoma, stengėmės, kad 
viskas būtų dailu ir lygu (aš visada maniau „Singa Betinos“ 
kreives neturint nieko bendra su Euklido geometrija). Ga- 
lų gale Džekas atsiuntė mums savo dailidę malają, kuris 
užkamšė denį, patvarkė laivo įrangą ir visai nesijuokė, pa- 
matęs Mano pastangų vaisius. 

Antrasis mūzų padėjėjas buvo Piteris Hiksas. Malaysian 
Airways kompanijos lėktuvo „Kometa“ mechanikas, be to, 
buriuotojas. Mes su juo susipažinome „Katong Greindže“. 
Ši alinė, lankoma vietinių linijų lėktuvų ekipažų, labai 
skiriasi nuo prašmatnių restoranų, kuriuose renkasi dide- 
lių aviakompanijų grietinėlė. Mūsų akimis žiūrint, Piteris 
turi tris neįkainojamas dorybes: laisvo laiko, kad galėtų 
rimtai padėti mums įsirengti laivą, automobiliuką, kuris 
labai praverčia prireikus atvežti 200 litrų talpos bidoną ar 
šimtakilograminį brašpilį (mūsų motoroleris tokiems kro- 
viniams truputį mažokas), ir pagaliau — čia jo šlovės vir- 
šūnė — vilą; ji tik penkios minutės kelio nuo Kalango, tad 

kiekvieną vakarą mes einame ten nusiprausti po dušu ir, 
kas be ko, veltui pagerti viskio. 

Laikas bėga, bet ir mes nestovime vietoje. Štai įrašas 
žurnale: 

Rugsėjo 25 diena. Pirkome naują generatorių akumu- 
liatoriui krauti. (Tiesa, senasis dabar veikia, bet aš juo ne- 
pasitikiu!) Pritvirtinome šaldytuvą ir porą dvidešimt dvie- 
jų galonų talpos vandes bakų. Baigėme rinkti vairo me- 
chanizmą. 

Dėl to mechanizmo man ne kartą skaudėjo galvą. Visą 
laiką nuo Trenganu iki Singapūro keikiau sunkų ir standų 
vairą, kurį pajudindavau iš vietos tik su skrysčiais. Ši di- 
džiulė trijų metrų ilgio ir dvidešimt penkių centimetrų 
storio sija užima beveik visą vietą mūsų gerojoje užpaka- 
linėje kajutėje. Baisus daiktas! Sukaliau du gultus, ant ku- 
rių, laivui plaukiant, galėjome beveik horizontaliai ilsėtis. 
Vieną padariau dar Čukuose — žmonai, o kitą Sedili Be- 
sare, nes man nusibodo miegoti ant denio ir kasnakt bė- 
gioti slėptis nuo lietaus. Bet ant šių gulių galėdavome ilsė- 
tis tik išmetę inkarą, nes plaukiojant tekdavo juos pakelti 
ir pririšti prie sienos, kad būtų vietos tam velnio rumpeliui. 
Štai kodėl iš vieno pažįstamo geležies laužo pirklio įsigijau 
sunkvežimio vairo veleną. Mes jį zulsčią priveržėme prie 
denio laivagalyje, dabar jis suka špindelį gana įmantria 
krumpline pavara, kuri, nors išdilusi, bet dar visai gera. 
Šturvalas įtaisytas priešais kajutę, ir vairą kraipo plastma- 
se apvilkti plieniniai lynai. Šis mūsų trofėjus anksčiau pri- 
klausė „piperkabui“, sudužusiam aeroklubo lėktuvui. Kai 
perdavimo santykis 4:1, užtenka lengvai paspausti štur- 
valo rankeną ir vairo plokštė pasisuka. Tai, galima sakyti, 
nereversinė sistema (tiesa, ne visai, bet dėl to ji ir žavi). 
Nuo šturvalo gali atsitraukti be jokios baimės. 

Paskutinis mūsų uždavinys prieš kelionę — nueiti pas 
dantų gydytoją ir pasitikrinti žandikaulius. Tose vietose, 
kur ketiname plaukti, medicinos pagalbos nėra ko tikėtis. 
Protingai padarėme nuėję: daktaras įdėjo mudviem tiek 
plombų, kad jų būtų užtekę nemažos jachtos balastui. 

Singapūre viešime jau šešios savaitės. Dirbame be jo- 
kios poilsio dienos, nuo aušros ligi sutemų, pavargome, 
pasidarėme pikti ir niūrūs. Atrodo, panašus nepasitenkini- 

mas apima visus tokių plaukiojimų mėgėjus. Mes patys ne 
kartą esame tai išgyvenę ir girdėję pasakojant kitus. Bet 
Singapūre mums teko laimė sutikti žmogų, kuriam pavy- 
ko išvengti šios slegiančios depresijos. Vieną šeštadienio 
vakarą (ar tik ne rugsėjo trečiąją) mums krito į akis ma- 
žas, dar kvepiantis dažais burlaivis, plaukiąs po Merdekos 
tiltu. Motorinė valtis vilko jį nuo pridvisusios Kalango 
upės kranto, kur buvo viena kinų laivų statykla. Prie vairo 
stovėjo europietis su fantastišku tropikų šalmu ant galvos. 
Jis atkabino buksyrą ir išmetė inkarą už penkiasdešimties 
metrų nuo Mūsų. Savaime suprantama, naujas laivas vi- 
sada įdomus, ypač šalyje, kur sportiniu plaukiojimu ma- 
žai kas domisi. Žoze man pasiūlo: 

— Eik ir pakviesk jį taurelės šįvakar! 

Šoku į sampaną ir skubu perduoti kvietimo, kurį jis 
mandagiai priima. 

Kiek vėliau sėdime „Singa Betinos“ kajutėje prie stik- 
linės punšo ir susipažįstame su „„Audrapaukščio“ škiperiu 
Malkolmu Ridu. „Audrapaukštis“ — tai jo aštuonių metrų 
jachta, kuri šiandien buvo nuleista į vandenį, o Ridas — 
mechanikas Blue Funnel Lines firmos laive, plaukiojan- 
čiame tarp Australijos ir Singapūro. Dvejus metus jis tau- 
pė iš savo algos, atsisakė atostogų ir pasistatydino šį dailų 
laivelį, kuriuo vienas ketina šauniai plaukti į Angliją per 
Kolombą ir Raudonąją jūrą. Labai gražu! Kitas dienas ma- 
tome Malkolmą kraunantį į jachtą kalnus maisto produktų. 
Jie nebetelpa nei kajutėje, nei kokpite, nei škafute. Turbūt 
viduje jau nebėra vietos. Šiaip ar taip, jis viską sutalpina, 
o vakarais sėdi užsisvajojęs prie rumpelio ir stebi įvai- 
riaspalves šviesos reklamas, kurios viena po kitos įsižie- 
bia virš juodo vandens. Beveik nekreipiame į jį dėmesio, 
turime pernelyg daug savo reikalų. Jei norite žinoti, mes 
irgi pradedame šį tą išmanyti apie jachtos ruošimą ilgam 
plaukiojimui. Ketvirtadienį po pietų uostą užgriuvo baisus 
viesulas. Liūtis, smarkūs vėjo gūsiai. Šaukiu Žoze: 

— Žiūrėk, ką išdarinėja Malkolmas! Ar tik neketina 
kelti burių? Regis, jo inkaras šliaužia! 

Taip ir yra: grotas jau pakeltas, o fokas irgi kyla. Pa- 
silenkes ant forštevenio, Malkolmas plačiais grybšniais 
traukia inkarą, paskui šoka atgal, įtempia šotus ir suka 

vairą pavėjui. ,,Audrapaukštis“ tik to ir laukė: šoko iš vie- 
tos lyg botagu sušertas grynakraujis ristūnas. Vos neuž- 
kliudęs bortu prieplaukos, jis vėl apsisuka ir plaukia pro 
pat „Singa Betiną“. Malkolmas kažką mums šaukia, bet jo 
žodžius nustelbia vėjas ir lietus. 

— Ką jis ten sakė? — klausia Žoze, — Man pasirodė, 
gud bai. 

Aš imu juoktis: 

— Labai nustebčiau! Matyt, jis nori pasisukioti po uos- 
tą ir pažiūrėti, ką gali jo laivas blogu oru. Nors man ro- 
dos, kad plaukioti siaučiant tokiam štormui — grynas ma- 
zochizmas. 

Bet aš klydau taip sakydamas. Malkolmo Rido daugiau 
nebematėme. Praėjus keturioms dienoms po to, kai buvo 
nuleistas į vandenį jo laivas, jis vienas išplaukė į 10000 
mylių kelionę, dingo iš Kalango padangės be dūdų ir būg- 
nų, kukliai, kaip ir buvo atvykęs. Nežinau, ar jam pasise- 
kė ši kelionė, nežinau, koks jo likimas, bet, šiaip ar taip, 
jis vertas operatyviausio planetos buriuotojo vardo! 


Mes irgi pasiruošę plaukti. Bet aš nusprendžiau dar ati- 
dėti Didįjį šuolį į Nežinomybę, kurią, deja, pernelyg gerai 
pažįstu, Bandymui iš pradžių plauksime sąsiauriu į Malaką 
už šimto penkiasdešimt mylių nuo čia: ten dažniau būna 
štormai ir mes pažiūrėsime, ko vertas mūsų laivas. Juk dar 
nežinome, kaip veikia vairo mechanizmas. Burės ir take- 
lažas padaryti iš naujo, variklis patikrintas. Reikia pažiū- 
rėti, ar patikima visa laivo įranga, nes išplaukus į Indone- 
Zijos vandenis, nėra ko laukti pagalbos: ten negausime neį 
atsarginių dalių, nei medžiagų. Užtenka nuplaukti iki Ma- 
lakos, kad išryškėtų visi nesklandumai, Jeigu ištiks bėda, 
galėsime užsukti į kokį nors Malaizijos uostuką (jų ten 
apstu) ir paremontuoti laivą. Antra vertus, kas mums 
kliudys grįžtant kelioms dienoms sustoti Singapūre ir ga- 
lutinai pataisyti tai, kas atrodys reikalinga. 

Tiesą sakant, Singapūras mums jau gerokai įgriso. Ži- 
noma, jis ir toliau man patinka ir būtų nuostabu pasibasty- 
ti jo gatvelėmis su fotoaparatu ant peties. Bet aš čia tik 
dirbu kaip jautis, o į krantą išlipu nebent būtiniausio rei- 
kalo spiriamas. Be to, mums atvykus ištisai laikosi šuniš- 

kas oras. Kone kasdien siaučia netikėčiausi škvalai. Iš šiau- 
rės lyg suraukti antakiai atslenka pažeme juodi debesys, 
šluodami seną aerouostą. Pirmiausiai nutyla vėjas. Tvan- 
kus drėgnas oras tarsi vatinė antklodė slopina Merdekos 
tiltu važiuojančių mašinų ūžesį. Paskui staiga prasideda 
velniava: šešių ar septynių balų vėjo gūsiai ir lietaus kriok- 
liai ima pliekti su tokia jėga, kad nežinai, kur dingti. Ke- 
letą kartų mūsų inkarai neišlaikę šliaužė dugnu, tiek 
didysis su štoku, tiek keturnacsis (vėliau jis laikys bet ko- 
kiomis aplinkybėmis). Bet uosto dugnas labai purus: dumb- 
las toks skystas, kad inkarams nėra už ko užsikabinti. To- 
kie škvalai niekada neužtrunka ilgiau kaip valandą. Pas- 
kui vėjas nutyla, nors lietus dažnai pila visą dieną. Po liū- 
ties smarvė iš kanalizacijos angų ir sklidinų pašvinkusių 
kanalų, sutekančių į Katongo bei Kalango upes, taip su- 
tirštėja, kad nors sauja kabink. Ne, mums visai neliūdna 
palikti šias vietas! 


"'Apiplaukiame aplink salą ir porą dienų laukiame (dar 
nebaigėme gydytis dantų) niūriame Sungai Pandane, šalia 
naujosios Karališkojo jachtklubo būstinės. Kaip ji skiria- 
si nuo senosios, Trafalgaro gatvės gale, kur mes taip ma- 
loniai leisdavome sekmadienius| Tiesa, ten irgi tvyrojo 
neapsakomas dvokas, bet mums vis tiek buvo gera ir jau- 
ku. Naujų Sungai Pandano namų aplinka alsuoja karščiu, 
ji lygiai tokia kaip Antonionio filme „Raudonoji dykuma“, 
Mes esame klubo nariai jau dveji metai, bet kur dingo 
senieji mūsų draugai? Dabar klubo komitetą kontroliuoja 
karininkų ir aukštuomenės žmonių grupelė, o kadangi aš 
nepriklausau nei vieniems, nei kitiems, jaučiuosi ten ne 
savo ratuose. Jie, be abejo, mane matė vaikščiojant basą 
ir: su džinsais prakiurusiu užpakaliu, be to, varinės „Sin- 
ga Betinos"“ dalys šaukte šaukiasi šveitimo pastos. Bet aš 
įsitikinęs, kad šiuos paprastus ir dorus žmones labiausiai 
gąsdina beprotiškas mūsų sumanymas plaukti į jūrą tokiu 
mažu laiviūkščiu. 

Šiaip ar taip, mes nesame laukiami svečiai, mums tai 
davė suprasti be ypatingų ceremonijų, taigi nė neketina- 
me čia likti ilgiau negu reikia. 

4. Ekspedicija į Malaką 


Plaukiame beveik pavėjui kairiuoju halsu. Perkirtę pla- 
tų rytinį įėjimą į Džohoro sąsiaurį, pamatome žemą, tan- 
kia augmenija apaugusią salą gražiu vardu: Pulau Kuku- 
bas. Visa ši zona labai negili, krantai lėkšti, pelkėti, sek- 
lumos nueina dešimtis mylių į atvirą jūrą. Mes esame dvie- 
jų sieksnių gylio izobatos viduryje, kur smarkios srovės 
plūsta į siaurus, nuolat keičiančius vagą farvaterius. Echo- 
lotas smagiai dūzgia, ir mes ant potvynio bangos plaukia- 
me sąsiauriu tarp Kukubo ir žemyno. Kukubo kaimas — 
tai ilga virtinė namukų ant polių virš sūkurių. (Iš verandų 
žvejai verčia į paruoštas naktinei žūklei valtis nailoninius 
tinklus, sidabru žvilgančio sniego, tvaskančių dulkių, žė- 
zinčių purslų srautai žaižaruoja besileidžiančios saulės spin- 
duliuose.) Pasukame labiau prieš vėją ir už paskutinių lūš- 
nų išmetame inkarą įlankėlėje, kuri mus šiek tiek saugo 
nuo pašėlusios srovės. Kaip visada, netrukus mus apspin- 
ta lankytojai ir ima davinėti įprastinius klausimus: „Kiek 
jūsų? Iš kur? Kur plaukiate? Kiek mokėjote už laivą? Ar 
kompasą turite? O radiją? Inkarą? Keturnagį inkarą be 
štoko? Žvejo batus?" Dar vienas praktinis malajų kalbos 
pagrindų kursas. Per penkias minutes į denį užsikeberiojo 
trisdešimt žmonių, ėmė landžioti į laivagalio kajuteę, kai- 
šioti galvas pro kajutkompanijos langelį. „O alache! Žiū- 
rėk, kiek čia knygų!" Guvi, plepi, linksma minia truputį 
įkyri, bet tokia draugiška, kad norom nenorom imu šyp- 
sotis. 

Naktį pabundu, pajutęs kažką negera. Visur nepapras- 
tai ramu, laivas nejuda, ir vis dėlto... Pašoku nuo gultų, 
išeinu į denį ir išsižioju: „Singa Betina" visu greičiu drei- 
fuoja atbula Mažiausiai už dvidešimties metrų nuo kyban- 
čių virš vandens verandų. Juodas potvynio srautas lyg ga- 
linga upė gena ramius vandenis į sausumą kokių šešių 
mazgų per valandą greičiu, o atsiplėšęs nuo dugno inkaras 
kybo kaip loto svarmuo. Potvynio amplitudė — šeši septyni 
metrai. Dabar aišku, kodėl lūšnos ant tokių aukštų polių! 
Nuostabu, variklis užsiveda iš karto, ir mes plaukiame — 
ak, kaip iš lėto! — prieš srovę. Išmetame inkarą taip arti 
kranto, kiek leidžia atsargumas. Išaušus rytui, mus apsupa 

sampanai ir susidomėję kaimiečiai žiūri, kaip keliame bu- 
res. Ar iš tikrųjų šie orangai moka valdyti malajišką lai- 
vą? Juk jie tik dviese! Įtempdamas bakštagus, stengiuosi 
atrodyti ramus ir abejingas. 

Varomį malonaus pietvakarių brizo, plaukiame per ko- 
kias tris mylias nuo kranto. Seklumos nueina į jūrą daug 
toliau, bet mes stengiamės laikytis siaurame farvateryje, 
Aš ne toks kvailas, kad rizikuočiau plaukti sąsiaurių vidu- 
riu, kur didelis judėjimas ir Sumatros piratai puldinėja ma- 
žus laivus. Taip, netgi 1966 metais nuo Kristaus gimimo 
čia siautėja piratai. Šiose vietose tai gana pelninga profe- 
sija. Vos ne kasdien laikraščiuose perskaitai žinutę apie 
naktį apiplėštus nelaimingus žvejus. Visas šių vargšų tur- 
tas — Nailoniniai tinklai, laikrodžiai, keletas dolerių — ten- 
ka piratams, kurie iš salelių, sėte nusėjusių Sumatros pa- 
krančių vandenis, kiekvieną vakarą traukia į sąsiaurius. 
Ginkluoti pistoletais ir automatais, jie išplaukia nedideliais 
prau su pakabinamais varikliais ir paprastai grįžta į savo 
lizdus anksčiau, negu sukrunta Malaizijos jūrų policija, 
kuri -kol kas nėra labai veikli. Gerai įrengta jachta šiems 
lengvo pelno riteriams būtų tikras Ali Babos lobių urvas. 
Mes prisiklausėme tiek istorijų, kad neturime jokio noro 
gundyti velnią. 

Dažnai tik geras variklis ir didelė drąsa gali išgelbėti 
nuo liūdno galo. Štai kaip buvo užpultas „Diogenas“, ned:- 
dukas prancūzų ketas, su kurio komanda susipažinau Sin- 
gapūre: du niekdariai, grasindami automatais, liepė škipe- 
riui, mūsų bičiuliui Lemerui, plaukti jiems iš paskos į ar- 
timiausią salą „patikrinti dokumentų“. Bet Lemeras ne iš 
kelmo spirtas ir, nors iš pažiūros vyras kaip pipiras, ver- 
čiau prie jo nelįsti. Antra vertus, jis pasikliovė savo ko- 
manda, kurią sudarė žmona, penki sūnūs (trys už jį dides- 
ni), katinas, šuo, beždžionė ir papūga. Lemeras atmetė 
pasiūlymą, o vyresnieji jo sūnūs nekaltais veidais sukalio- 
jo gerai suteptus šautuvus. „Jeigu norite išgerti po stiklinę 
alaus, — pasakė jis savo svečiams, — labai prašom, bet pas- 
kui jus niekur neplauksim. Tik lipdami į mano laivą, pa- 
likite savo mMuškietas valtyje!“ Baigdamas pasakoti šią is- 
toriją, Lemeras su šaltu humoru pridūrė: „Žinoma, aš pui- 
kiausiai galėjau juos nukepti, bet nenorėjau rodyti blogo 

pavyzdžio vaikams." Ne toks laimingas buvo vienas ame- 
rikiečių jachtsmenas. Šis kietas septyniasdešimtmetis vy- 
ras vienas ramiai sau keliavo aplink pasaulį mažu dailiu 
ketu. Džonas V. Gockė atvyko į Singapūrą visiškai apšva- 
rintas. Piratai išlaikė jį Bintango saloje trisdešimt penkias 
dienas ir paleido tik atėmę 300 JAV dolerių, indus, maisto 
produktus ir fotoaparatą. To pakanka žmogui atgrėsti nuo 
pramoginio plaukiojimo| Prisiklausęs panašių istorijų, nu- 
sipirkau 22 kalibro šautuvą ir išsivaliau pelėsiais apaugusį 
„Veblio“ sistemos pistoletą, kuris tikriausiai sprogtų man 
panosėje, jeigu bandyčiau iš jo šauti. Žinoma, tai lyg ato- 
minè bomba iš faneros, bet baimei įvaryti tinka. Štai kodėl 
stengėmės laikytis arčiau Malajos kranto, kur kas arčiau 
negu norėjome. Dieną mums niekas negresia, bet verčiau 
plaukti nepastebėtiems ir negundyti kūmų iš kitos sąsiau- 
rio pusės. 

Milžiniška Karimuno salos piramidė — lyg šviesiai rau- 
donas pleištas, įsmeigtas į fantastinius violetinių kamuo- 
linių debesų kalnus virš Sumatros. Dantytos jų viršūnės 
draikosį daugiau kaip 40000 pėdų aukštyje, priplotos ne- 
matomų audrų stratosferoje. Keliais kilometrais že- 
miau tamsiai violetinis dangus atrodo tartum kieta per- 
tvara tarp gyvsidabrio spalvos debesų ir žalsvų pelkėtų 
krantų. Rajonas, kur mes dabar esame, garsus baisiais štor- 
mais, locijose vadinamais sumatromis. Jie siautėja sąsiau- 
riuose tartum laukinių buivolų bandos ir, nors trunka ne- 
ilgai, bet yra tokie smarkūs, kad gali sunaikinti ištisą 
armadą. Dabar vėjas atsisuko iš šiaurės ir — aš nepapras- 
tai tuo džiaugiuosi — pučia nuo sausumos. | 

Visą dieną plaukėme vingiais, tai iš vienos, tai iš kitos 
pusės apeidami kelongus. Slenkančios seklumos, piratai, 
sumatros, pagaliau kelongai —šiuos malonumus sąsiau- 
riuose gali patirti kiekvienas keliautojas. Kelongai — tai 
ilgos eilės tvirtų karčių, sukaltų į dugną statmenai krantui, 
Kai kurie siekia nuo šimto iki šimto penkiasdešimties met- 
rų ilgio. Kelongų yra visur, kur tik gylis neviršija dešim- 
ties metrų, vadinasi, su jais galima susidurti net už dešim- 
ties kilometrų nuo sausumos. Vieną kelongo galą sudaro 
platforma su erdvia pašiūre žvejams ir jų įrangai. Naktį 
tarp karčių statomi tinklai, o galingos acetileno lempos pri- 

vilioja žuvis. Tačiau blogiausia, kad kai kuriomis nakti- 
mis iš dvidešimties kelongų nė viename nieko nėra ir, sa- 
vaime suprantama, virš jų nedega lempos. Dieną dar pusė 
bėdos, tik negalima plaukti tiesia linija, užtat tamsoje la- 
bai pavojinga. Netrukus mes tai patyrėme savo kailiu. 

Rodos, saulę kas būtų užpūtęs — taip staigiai ima temti. 
Esame Batu Pahato, kur norėjome praleisti naktį, traverse, 
bet kažin ar spėsime su šviesa nusigauti iki upės žiočių — 
sprendžiant pagal jūrlapį, tai dar vieni spąstai. Mėnulio 
nebus (šiandien baigia dilti delčia), tačiau palankus vėjas 
kelia tokią pagundą plaukti toliau! Dangus giedras, tik virš 
Sumatros stūkso audros debesų kalnai. Noriu kuo greičiau 
pasiekti Malaką, vis dar atsiliekame nuo grafiko, ir reikia 
paskubėti, kad ši nenumatyta kelionė mums nesukliudytų 
atvykti į Borneo prieš pradedant pūsti šiaurės rytų mu- 
sonams, 

Vėjas stiprėja. Nuleidžiu du groto bambukus, bet lai- 
vas vis tiek plaukia greitai. Patenkinti sėdime prie šturva- 
lo tr laukiame pasirodant Tandžung Tohoro švyturio ant 
žemo kyšulio, kurį turime apiplaukti prieš sukdami tiesiai 
į Malaką. 

Tik... triokšt! Kad sutraškėjo! Vos į vandenį kūlversčia 
nenusiritome užkliudę kelongą!l Braižydamos „Singa Be- 
tinos“ korpusą, aplink mus laksto bambuko kartys. Bugš- 
pritas kaip taranas pramušė užtvaroje skylę. Visa tai atsi- 
tiko taip greitai, kad nė atsigosti nespėjome. Įdomu, kokį 
manevrą būtume galėję padaryti? „Singa Betina” nė ne- 
stabtelėjo. Po penketo minučių viskas pasibaigia. Pasku- 
tinis sulaužyto bambuko gabalas nuslysta nuo laivagalio 
kajutės stogo. Šotai smarkiai atšcrpetoję. Čiumpu elektri- 
nį žibintą ir Maunu į priekį apžiūrėtį nuostolių. Negali bū- 
ti! Nematau jokių susidūrimo pėdsakų. Juokiamės, nors pal 
truputį nervingai. Triokšt, triokšt treška lūžinėdamos kar- 
tys, skraičo aplink galvas bambuko gabalai! Vėl susidūrė- 
me su kelongu, tik dabar smarkiau, netoli galinės platfor- 
mos, Tamsoje įžiūrime pašiūrę ir aukštas kartis, ant kurių 
žvejai kabina valtį. Ir šį kartą „Singa Betina“ prasmunka 
į kitą puse be jokio įbrėžimo, tačiau šitie pokštai ima mums 
atsibosti. Kiek galima žaisti jūrų buldozerius ir vartyti ke- 
longus Malaizijos pakrantėje? Šią tamsią lyg derva naktį 

budėk nebudėjęs! Kai pamatai, būna jau per vėlu. Reikia 
kažką daryti. Bet ką? 

Ilgai sukti galvos neteko, nes atsakymas atėjo savai- 
me: vėjas staiga nutilo, lyg kas būtų nuleidęs uždangą. Aš 
jau žinau, ką tai reiškia, ir esu pasiruošęs — šoku į priekį, 
nuimu kliverį ir foką, atleidžiu groto falus ir, pritraukęs 
giką prie pat denio, viską kuo stipriau pririšu. Variklį už- 
vedu pačiu laiku. Staugdamas kaip tūkstantis velnių, mus 
užgriūva škvalas. 

Tokią audrą matome bene pirmą kartą, nors esame vė- 
tyti ir mėtyti. Trumpos, kapotos bangos, baltos lyg pienas 
ir švytinčios, stojasi piestu, verda, kunkuliuoja, Tik iki 
galo nuspaudęs kuro padavimo svertą, galiu laikyti foršte- 
venį prieš vėją, į jūros pusę. Nemanau, kad varikliui tai 
labai patiktų, bet vos sumažinu galingumą, laivas atsisuka 
į bangas šonu, o tada pamėgink kad gudrus vėl jį atsukti 
priekiu. Lietus pila kaip iš kibiro. Kur ten pila! Pliaupia 
lygiagrečiai su deniu tiesiai mums į veidus, akina, dusina. 
Atsitūpusi prie kompaso su žibintu, Žoze seka kursą, o aš 
stengiuosi nutolti nuo kranto. Baigiantis škvalui, vėjas vėl 
ima krypti į pietvakarius ir man plaukai pasišiaušia, pagal- 
vojus, kad mus gali nunešti į pilną pavojų įlanką tarp Tan- 
džung Tohoro ir Batu Pahato. Antra vertus, bijau per toli 
nuplaukti į sąsiaurį, kur mus gali taranuoti garlaivis: mū- 
sų signalines lempas vėjas užpūtė kaip paprastas žvakes, 
nors iš jų dabar vis tiek nebūtų jokios naudos — aplinkui 
beveik nieko nematyti. Savaime suprantama, Tohoro švy- 
turio mes neįžiūrime. Vien norint atsikvėpti, reikia pasukti 
galvą. Girdžiu, kaip Žoze, įbedusi nosį į naktouzą, per ste- 
buklą skaitydama kompaso parodymus, šaukia man: „Du 
du penki... du trys nulis!..“ — lyg būtų nuo manęs ne už po- 
ros žingsnių, o už šimto metrų. 

Bandau nusiraminti, tikindamas save, kad šios sumat- 
ros niekada ilgai neužtrunka. Bet škvalas siaučia jau trys 
valandos, o kad būtų įdomiau, staiga sublykčioja žaibai ir, 
pragariškai dundėdamas, ima trankytis perkūnas. Akinan- 
čioje melsvų blyksnių šviesoje viskas sustingsta tarsi pa- 
veiksle: šėlstančių bangų keteros, kiekvienas lietaus laše- 
lis, o „Singa Betinos“ siluetas atrodo lyg tušo graviūra 
pažeme skriejančių debesų fone, virpančiame nuo savo 

švytėjimo, Dar vienas žaibas, visai čia pat. Rodos, šūkte- 
lėjome abu iš karto, perspėdami kits kitą. Per šią sekun- 
dės dalelę spėjome pamatyti ryškią medžių liniją prie pat 
dešiniojo borto. Krantas! Tai gali būti tik Tandžung To- 
horas. Vadinasi, per tris valandas, be pertraukos dirbant 
70 arklio jėgų varikliui, štormas mus nubloškė atgal dau- 
giau kaip penkias mylias į seklumas, ant kurių galime už- 
plaukti kiekvienu momentu. Palikęs Žoze prie šturvalo, 
išmetu abu inkarus: dreifuojame gana greitai, ir jie stip- 
riai įsikabina į dugną. Dėl visa ko variklį paliekame veik- 
ti puse galingumo: norime pažiūrėti, kas bus. Laikomės 
gerai! Žaibai tvyksi be perstojo ir rodo mums krantą tarsi * 
sulėtintame filme: kreivi medžiai siūbuoja lyg pamerkti į 
akinančią dervą, o mes stovime vietoje. Staiga vėjas ima 
rimti. Griaustinis nuslenka anapus Batu Pahato kalvų, lie- 
tus beveik statmenai pila į vis dar putojančią jūrą. Su- 
stabdome variklį, kajutėje nusivelkame permirkusius dra- 
bužius ir smarkiai triname vienas kitą kempine. Uždegę 
šarnyrines lempas, įsipilame po gerą porciją viskio: esame 
sustirę ir visiškai nusigalavę. Bet nė neišgėrę iki galo, virs- 
tame ant suolų (lipti ant gultų neužtenka jėgų) ir užmie- 
game kaip negyvi. Keturios valandos ryto. 

Kai išlipame į denį, saulė jau gana aukštai. Virš mūsų 
ką tik nusiprausęs vaiskus dangus, už kokių dvidešimties 
metrų — Tandžung Tohoro pietinis krantas, po laivo ki- 
liu — šešiasdešimt centimetrų vandens. Mes vis dar nega- 
lime atsipeikėti po nakties nuotykio, ir aš iškilmingai pa- 
sižadu niekada daugiau neplaukti palei šitą krantą naktį. 
Tuoj po pusryčių ryžtingai pakeliu inkarą: trumpas pal 
dvidešimties mylių šuolis, tik iki Muaro. Upe kylame aukš- 
tyn ir, likus pusvalandžiui ligi sutemų, švartuojamės tuš- 
čioje prieplaukoje. (Plūdurų, taip rūpestingai sužymėtų 
įūrlapyje, nėra nė padujų.) Kitą dieną nuplaukiame dar 
dvidešimt mylių — ir mes jau Malakoje. Tiesa, plaukdami 
aplink Pulau Besaro salą, patenkame į smarkius škvalus 
su lietumi, dėl to labai sumažėja matomumas. Salos ir 
uolos — šiose vietose jų labai gausu — visai dingsta iš akių, 
ir per trumpus pragiedrėjimus skubu prie kompaso nusta- 
tyti laivo vietą ir pažymėti ją jūrlapyje, kol mūsų dar ne- 
apžlibino kita liūtis. Įeiga į Malaką — tai du ilgi statmeni 

krantui mclai, jie keliais šimtais metrų pratęsia upės žio- 
tis, Įeiga labai negili ir siaura. Laivai išmeta inkarą atviro- 
je jūroje, o prekes ir keleivius į krantą ir atgal gabena 
plokščiadugnėmis baržomis. Tačiau pamatę prie šiaurinio 
molo prisišvartavusias dvi gana dideles kinų škunas, mes 
nusiraminame, Esu labai patenkintas, kad nereikės stovė- 
ti keletą dienų toli nuo kranto, atvirame reide. 

Malaka — žavus miestas, ko gero, įdomiausias Malai- 
zijoje. Nors ji ne tokia graži kaip Penangas, mat vietovė 
nelabai vaizdinga, užtat jos senesnė istorija ir daugiau 
praeities paminklų. Jau kada praėjo tos avantiūrų dienos, 
kai portugalai, olandai ir anglai čia kovėsi dėl rakto į są- 
siaurius. Štai Famosa (Šlovingoji), pastatydinta Albukerko: 
griovys, apjuostas baslių tvora, ir apvalių rąstų tvirtovė, 
kuri tų laikų pasaulyje buvo vienas iš atramos taškų. Šv. 
Povilo bažnyčios griuvėsiai kalvos viršūnėje dar mena vė- 
jus, kadaise trikdžiusius imperijų įkūrėjų ramybę. Palei 
samanomis apžėlusias raudonas sienas stovi nuostabiai iš- 
kalti milžiniški akmeniniai antkapiai; nudilę herbai, už- 
mirštų formų laivai, emblemos, vaizduojančios kaukoles 
su kryžmai sudėtais kaulais apačioje, perspėja retus lan- 
kytojus, kad net didžiausi užkariautojai virsta dulkėmis, 
Apvaliais akmenimis grįstos siauros gatvės raitosi tarp 
aklinų sienų bei tylių pakhauzų ir byloja, kad miestas ne- 
miręs, kad čia vyksta nepastebimas gyvenimas, o anapus 
sienų — nematomi vėsūs sodai, tylūs vienuolynai ir pra- 
bangios slaptos stambių pirklių landynės. Sunku patikėti, 
kad pirmasis europietis, iškėles čia koją apie 1500 metus, 
štai kaip aprašė šias vietas: „Tai turtingiausias jūrų uos- 
tas, o tokios daugybės pirklių ir laivų nerasi niekur kitur 
pasaulyje." Tačiau po Singapūro triukšmo ir rūresčių Ma- 
laka mums — tikras rojaus kampelis! 

Įjunzę variklį, kylame upe aukštyn iki pirmojo miesto 
tilto. Plaukti toliau kliudo žema, iš akmenų sumūryta arka. 
Anapus tilto — žolėm apaugusi krantinė, grįsta plačiomis 
plokštėmis, virš vandens pakibę balkonai, apsiraizgę žy- 
dinčiais vijokliais, senoviniai žibintai ir žemėn įkastos že- 
mos bronzinės patrankos laivams pririšti: „Singa Betina" 
labai tinka šioje aplinkoje, Bet mūsų tikslas ne vien este- 

tinis. Po medžiais matau degalinę: esu daug prakaito išlie- 
jęs, tampydamas kanistrus su benzinu, todėl nenoriu pra- 
leisti progos prisipilti bakus be didelių pastangų. Čia at- 
plaukėme labai lengvai, bet aš bijau, kad leistis žemyn 
malonumas bus ne kažin koks. Upė gana siaura, ir dar ne- 
aišku, ar galėsime apsigręžti! Tokioje sraunumoje manev- 
ruoti nė nebandyk. Apsigręžti reikia vienu ypu. Bus sun- 
ku. Paskuigalyje Žoze įsikimba į švartovą, dusyk pervertą 
per žiedą krantinėje. Aš atleidžiu priekinį švartovą, nutai- 
sęs tokią miną, lyg man šis darbas būtų vieni niekai, ir forš- 
tevenį greitai pagriebia srovė. Ant abiejų krantų susibūrė 
šimtai žiūrovų, tikėdamiesi pamatyti, kaip liūtas ryja savo 
tramdytoją, tikriau kaip liūtė ropščiasi į kitą krantą! Nuo 
atoslūgio upė dar pasraunėjo ir, mano manymu, viskas 
vyksta pernelyg greitai. Jeigu bugšpritas įsibes į priešais 
stovinčio pakhauzo sieną, tai... Ačiū dievui, siena lieka 
bent už penketo metrų! Žoze ir toliau prilaiko paskuigalį 
taip tiksliai atleidinėdama virvę, kad išorinis platformos 
bortas tik vos užkliudo krantinę. Dar kelios sekundės... 
Jeigu ji paleis virvę per anksti, mes šausime tiesiai į kitą 
krantą, O jeigu aš uždelsiu ir laiku neduosiu signalo, trenk- 
simės į lichterius, trimis eilėmis stovinčius už mūsų. Bugš- 
pritas švysteli lyg dalgis virš kažkokios baržos denio, vos 
neužkabinęs už kelnių kinų jūreivio (būtume turėję figūrą 
laivo priekiui papuošti). Laimė, vyrukas spėjo laiku par- 
griūti ant pilvo. Dabar pats laikas. Pirmyn! Šoku prie štur- 
valo, smarkiau paleidžiu variklį, kad įsijungtų vairas: čia 
gana daug sūkurių, ir mes vėl galime turėti bėdos. Išplau- 
kę į farvaterį, skuodžiame žemyn lyg ant oro pagalvės, 
Žioplių minia ant krantų aiškiai nusivylusi. 


Paliekame Malaką, kai virš jos ima siausti nuostabus 
škvalas: ant šv, Jono kalvos nusileidžia violetiniai debe- 
sys, ir viskas aplinkui paskęsta varinėje šviesoje, rodos, 
trykštančioje iš namų ir net medžių. Bet škvalas, kaip aš 
ir maniau, pasuka nuo jūros į šalį. Vis dėlto šią dieną mū- 
sų daliai jų tenka daugiau negu reikia. Liūtis plaka salas 
šuorais, trunkančiais vos keletą minučių, o vėjo gūsiai sma- 
giai gena laivą. Mes vis dar esame tvirtai pasiryžę nepasi- 

likti naktį atviroje jūroje ir temstant įplaukiame į Batu 
Pahato žiotis. Čia, vidury džiunglių, išmetame inkarą, ke- 
tindami apsinakvoti. 


Skraidydamas virš šios pakrantės, jau seniai buvau pa- 
stebėjęs mažytę salelę už kelių mylių nuo žemyno. Iš vir- 
šaus ji man pasirodė labai simpatinga. Tai buvo Pulau 
Pisangas — Bananų sala. Žoze visą gyvenimą svajojo su- 
valgyti pačios nusiskintą bananą. Ji norėtų išmesti inkarą 
prie šios salos tokiu viliojančiu vardu. Man irgi knieti čia 
užsukti. Salelėje labai patogu laivams paskutinį kartą su- 
stoti pakeliui į Singapūrą, ir išplaukę iš Batu Pahato, jau 
kitą vakarą įsukame į nuostabią įlankėlę pietinėje pusėje. 
Malakos pusiasalio pakrančių vanduo labai užterštas, bet 
čia jis tyras kaip krištolas. Džiunglės nusileidžia žemyn 
iki pat mus supančių uolų — nuostabus egzotiškos šalies 
peizažas, tokį pamatysi nebent reklaminiame turizmo agen- 
tūros prospekte. Mus kaipmat apspinta saliečių valtys. Pir- 
mojoje sėdi linksmas, susiraukšlėjęs seniokas. Jis užlipa 
į mūsų laivą ir padovanoja vakarienei žuvį. „Dabar būtinai 
apipils mus klausimais“, — galvojame. Bet seniokas mus 
nustebina: sužinojęs, kad esame prancūzai, jis išskečia ran- 
kas ir ima greitai berti keistą geografinę litaniją, lyg be 
atsikvėpimo skaitytų baisiai sujauktą geografinių vardų 
rodyklę. Maždaug štai ką iš jo išgirdome: ,„Prancūzi- 
ja belgijameksikapopokatepetliskualalumpuraslosanželas- 
londonasturkijavelingtonaskopenhaga...“ Senis bėrė žo- 
džius, kol uždusęs net pamėlo, paskui tą pačią litaniją pra- 
dėjo iš naujo nuo Punta Areno iki Briv lia Gajardo. Žodis 
„Popokatepetlis“, matyt, jam labai gražus, ir jis kelissyk 
ji pakartoja, mėgaudamasis egzotiškais garsais. Tokia iš- 
mintis tiesiog pritrenkia kitus žvejus, jie, be abejo, labai 
didžiuojasi, kad mes deramai įvertiname jų senolio moky- 
tumą. Tuo tarpu Žoze užkaičia virdulį ir išdėlioja būtinus 
arbatos ceremonijai rykus. Dabar jau mes juos stebina- 
me. Cukrų laikome stiklainyje. Kol jį atidarinėju ir imu 
pora gabaliukų, norėdamas įsidėti į arbatą, garbusis geo- 
grafas net išsižiojęs iš nuostabos klausia: 

— Kas čia toks? 

— Čia? Cukrus, gula, argi nežinai? 


Bet niekas tuo netiki. Cukrus — tai milteliai, o ne ak- 
menukai. Bandau paaiškinti: 

— Gula batu ar batu gula, kaip jums labiau patinka. 

Nesupranta, nors tu ką. Duodu gabaliuką cukraus se- 
niui. Šis įtariai jį aplaižo ir neryžtingai perduoda kaimy- 
nui. Cukrus apeina ratu ir, visų aplaižytas, grįžta atgal. 
Su velniška naujove verčiau neprasidėti. Cukrus gabalais! 
Kur tai girdėta! Tegul juos galas, tuos Orang Puteh! Šis 
mažytis epizodas Mus nustebino. Mūsų svečiai anaiptol ne 
pirmykščiai žmonės. Jų valtyse matome nailoninius tink- 
lus ir tranzistorinius radijo imtuvus. Iš savo gimtojo Ku- 
kubo jie gali nuvažiuoti autobusu į Džohorą ar Singapūrą 
mažiau nei per dvi valandas. Žino, kas yra televizorius ir 
Popokatepetlis, bet gabalinį cukrų mato pirmą kartą. Pa- 
leidžiame ratu cigarečių pakelį ir, kol geriame arbatą, jie 
nenuleidžia nuo mūsų įdėmių žvilgsnių: gal tikisi, kad mes 
lyg burtininkai kuo nors pavirsime ar ištirpsime ore kaip 
šie balti akmenėliai arbatos puodukuose... 


5. Intermeco 


Grįžę iš Malakos, dar penketą dienų praleidžiame Sin- 
gapūre. Būtinai reikia papildyti maisto atsargas, apsirūpin- 
ti gėlu vandeniu bei degalais ir atsiimti motorolerį — dar 
prieš išvykstant į Malaką, jis buvo pradėjęs gesti ir mes 
palikome jį mechanikui. Mus pakvietė išmesti inkarą prie 
Anglijos karinio oro laivyno jachtklubo, netoli didelės 
Čangi bazės. Tai maloniausias uostas visoje Pietryčių Azi- 
joje. Keleiui valandų sustojame Kalange atsiimti paliktų 
saugoti įrengimų ir pasikviesti draugų: Piterio Hikso ir 
Bobo Smito. Tada, apsukę aplink salą, plaukiame rytine 
Džohoro sąsiaurio dalimi, laviruodami tarp kelongų ir sek- 
lumų. Diena praeina kaip ir visos šiuose vandenyse: kol 
nuplaukiame dvidešimt mylių, dukart patenkame į škvalą, 
o vėjas pučia paeiliui iš visų pasaulio šalių. Artinantis prie 
jachtklubo, mus pasitinka kateriukas. Jis parodo, kur ga- 
lima išmesti inkarą, ir padeda prisišvartuoti prie plūduro. 
Klubo nariai stengiasi kuo maloniau mus priimti, Anglijos 

kariniame oro laivyne aš praleidau keletą pačių laimin- 
giausių savo gyvenimo metų ir, žinoma, jam simpatizuoju, 
tačiau skirtumą tarp priėmimo šiame jachtklube ir priešiš- 
kai nusiteikusių karinio jūrų laivyno kareivų pajustų kiek- 
vienas. Čia mes susitinkame su aistringais tolimų kelionių 
mėgėjais. Aplink mus keliomis eilėmis stovi išmetusios 
inkarus nedidelės dailios jachtos, o tarp klubo narių ran- 
dame nemaža dvasios brolių, kurie sveikina mus krante 
arba atsilanko į laivą. 

Nežinome nė ko griebtis; darbų prieš didžiąją kelionę 
tiek daug, o dienos trumpos! Pagaliau viskas po truputį 
aprimsta, nors iš tikrųjų derėtų sakyti, kad ištirpo pinigai 
ir, ko trūksta, jau nebeįsigysime. Likusius penkiolika ma- 
lajiškų dolerių dedame į bendrą fondą su Piteriu, Už šiuos 
pinigus nutariame paskutinį kartą klube gerai papietauti 
ir išgerti paskutinį butelį prancūziško vyno. Juk prieš akis 
ilgos vienuoliško susilaikymo dienos, 

Šįryt mus ištiko didelis sielvartas: dingo Žezabelė — 
mūsų katė. Mums tai atrodo blogas ženklas, ir dėl to pasi- 
juntame nejaukiai. Mes mylime gyvulėlius, ir daugelis jų 
keliavo kartu su mumis, bet ta meilė nėra nei perdėm eg- 
zaltuota, nei sentimentali. Ne paslaptis, kad keturkojai 
bičiuliai gyvena trumpiau už žmogų ir, jeigu negalite susi- 
taikyti su mintimi, kad jūsų numylėtinis baigs savo dienas 
tikriausiai greičiau už jus, verčiau jo nelaikykite. Bet Že- 
zabelė — visai kas kita. Radome ją vienoje Kaiongo gat- 
kaip dešimties centimetrų glitėsiais aptekęs bjaurus pada- 
rėlis, kuris iš paskutiniųjų kabinosi į gyvenimą. Žoze pa- 
sisekė jį išgelbėti, nors žinovai tvirtino nieko iš to neišei- 
siant. Jį maitino katinėlį per čiulptuką. vatos gumulėliais 
kantriai valė nuo jo nešvarumus, o vėliau, kai linksmi 
mūsų kaimyno kino šunys jo vos nesudraskė ir kai, rodės, 
nebeliko jokios. vilties, ilgai jį slaugė. Šitas nugeibėlis iš- 
augo į gražią sveiką katę keistai užsirietusia uodega, kuri 
bylojo apie tolimą jos giminystę su Siamo murkliais. O 
kone šuniška ištikimybė argi ne Siamo kačių būdo bruo- 
žas? Gal ir juokinga, bet mes labai prie jos prisirišome. 
Praeitą naktį Žezabelė miegojo mano gultų kojūgalyje ji 
visada ten miega) ir su pirmaisiais aušros atšvaitais aš ją 

mačiau ištipenant, kaip ir kiekvieną rytą, į denį pasivaikš- 
čioti. Vėl užmigau ir pabudau, kai Žoze, nusileidusi žemyn 
taisyti pusryčių, paklausė: 

— Ar nematei Žezabelės? Niekur jos nerandu. 

Apieškome laivą nuo viršaus ligi apačios, net pajolus 
pakeliame: bene bus kur įstrigusi tarp balasto luitų. Din- 
co kaip į vandenį, Matyt, iškrito už borto. Še tau kad nori! 
Katė plaukiojo su mumis per štormus, vaikštinėdavo sau 
škafutu, ir nieko, o dabar laivas stovi kaip įbestas, Maža 
valtele iriamės į krantą, vildamiesi, kad Žezabelei pavyko 
nusigauti iki prieplaukos, juk čia tik koks šimtas metrų. 
Prisimename mūsų katiną, šaunųjį Mominą, kuriam tokia 
nelaimė kadaise buvo atsitikusi Ibisos saloje. Naktį jis nu- 
slydo nuo „Alnitako“ denio ir nuplaukė gana toli, iki laip- 
tų, o jais užsiropštė į prieplauką. Ten jį ir radome. Tupėjo 
po motoroleriu ir, šaukdamasis pagalbos, kniaukė kaip pa- 
klaikęs. Bet Džohoro sąsiauryje labai stiprios potvynių ir 
atoslūgių sukeltos srovės. Jeigu mūsų katytė ir pasiekė 
krantą, tai kur nors toli nuo laivo. Kiaurą dieną plaukio- 
jome valtele pakraščiais, ropštėmės į uolas, klampojorao 
po dumblą ir vis ją šaukėme, Atėjus nakčiai, jauno mėne- 
sio šviesoje nuirklavome iki uolėtos seklumos: gal ten sro- 
vė bus ją nunešusi. Deja! Nors ir labai sielvartavome, dau- 
giau nieko negalėjome padaryti. 

Dabar tikrai atėjo laikas pakelti bures. Jau turiu uosto 
kapitono leidimą spalio 20 dieną išplaukti iš Singapūro į 
Bandžarmasiną (Borneo salos pietuose). Iki paskutinės die- 
nos vis abejojau, kokiu keliu plaukti iki Manilos, pirmo- 
sios ir būtinos mūsų sustojimo vietos. Trumpiausias, leng- 
viausias ir, ko gero, saugiausias kelias eina šiaurine Bor- 
neo salos pakrante. Ten galėtume pakilti Kučingo upe 
aukštyn ir sustoti Labuane bei Džeseltone. Tai civilizuotos 
vietos, kur viskuo apsirūpintume ne blogiau kaip Singapū- 
re. Visai kas kita — ilgas pietinis kelias tarp Indonezijos 
salų. Šiuose vandenyse skirtumas tarp piratų ir policijos 
nebent žodinis, o vieninteliai produktai, kurių ten retkar- 
čiais, jeigu pasisektų, galėtume rasti, — tai kokoso riešu- 
tai. Užtat šis maršrutas žada būti daug įdomesnis, be to, 
man baisiai norisi aplankyti Celebeso ir Molukų salas. 

Žinau, kad Indonezijoje pakanka nesklandumų. Paty- 
riau juos savo kailiu per dvejus metus, kuriuos pačiame 
jėgų Žydėjime praleidau Javos ir Sumatros salose. Na tai 
kas! Aš labai myliu šią šalį ir leidžiu sau ją pakritikuoti 
būtent dėl to, kad myliu ir, man rodos, suprantu. Jeigu 
reikės, stosiu ne tik prieš šimtą trylika Sukarno ministrų, 
bet ir prieš jų sargus, seidus, agentus ir samdinius. Ka- 
dangi išvykstame be laivo dokumentų ir vizų, kelionė ga- 
li būti įdomi. 

Kai uosto kapitono kabinete turiu pasakyti, kur plau- 
kiame, vos nemetu monetos: jeigu herbas — į Kučingcą, 
jeigu skaitmuo — į Bandžarmasiną... Bet pagunda tokia di- 
delė, kad pasirenku pietinį kelią. Kapitonas man linki 
malonaus plaukiojimo, Jis apgailestauja, negalėdamas pa- 
siųsti įprastinio pranešimo į mūsų paskirties vietą ir įspė- 
ti, kad atvykstame: joks pranešimas nepasieks Kaliman- 
tano. (Taip vadinosi Borneo sala prieš kolonizaciją. 
Susikūrus nepriklausomai Indonezijos respublikai, sala 
vėl buvo pavadinta Kalimantanu, Mango vaisių šalimi.) 
Tiesą sakant, nieko baisaus, kad pranešimas nebuvo iš- 
siųstas. Netrukus pamatysime, jog Bandžarmasinas, ko 
gero, vienintelė vieta, kurios neaplankėme. 

Atsirišame nuo plūduro ir pakeliame bures. Dabar jau 
greičiau susidoroju su šiuo darbu. Žoze užgula šturvalą, 
suka laivą dešiniuoju bortu. Stipri atoslūgio srovė ir smar- 
kus vėjas mums palankūs. Padarę dailų posūkį, išplaukė- 
me kartu su atoslūgiu. Virš jachtklubo iškeltos signalinės 
vėliavėlės mums linki laimingos kelionės. Sustoję ant 
kranto, iš tolo moja draugai. Praplaukę Čangi kyšulį, pa- 
sukame į pietryčius, pilnu bakštagu, dešiniuoju halsu. 
„Singa Betina” rėžia nosimi bangas, spindi saulėje van- 
dens purslai. Pagaliau išplaukėme, 


6. Nuotykis rojuje 


Temstant praplaukiame pro Hornčerčo švyturį, pasta- 
tytą ant Piedra Blankos uolos rytiniuose sąsiaurių vartuo- 
se. Dabar esu ramesnis, nors į šį siaurą vandens kelią 

plūsta visi jūrų laivai, kursuojantys tarp Rytų ir Vakarų, 
ir jis anaiptol ne saugiausia vieta pasaulyje tokiai mažai 
jachtai, turinčiai viso labo dvi pozicines šviesas, iš toliau 
vos įžiūrimas. 

Bet kai potvynio skalaujamos uolų seklumos lieka už 
mūsų, pavojus sumažėja. Matome daugybę laivų: krovi- 
ninių, tanklaivių, keleivinių ir netgi Anglijos karinio jū- 
rų laivyno korvetę. Visi jie plaukia į šiaurės rytus, Tai- 
lando, Kambodžos, Vietnamo, Honkongo ir Japonijos link, 
palikdami mums pietinę Pietų Kinijos jūros dalį. Bijodamas 
piratų, laikausi atokiau nuo Sumatros ir Butono bei Bin- 
tango salų — čia šie galvažudžiai turi susisukę tokias 
gūžtas, kad jų galėtų pavydėti patsai Morganas ar Rau- 
donbarzdis. Nelabai mums prie širdies ir Bilitono bei Gas- 
paro sąsiaurių „saugomi“ vandenys, kur nuo mūsų tik- 
riausiai paskutinius marškinius nuvilktų. Sukame į rytus 
ir vienu atsikvėpimu nuplaukiame šimtą mylių. Dabar 
jau galime traukti į Karimatą ir pietvakarinį Borneo salos 
kampą. 

Nepasakyčiau, kad visi nemalonumai prasidėjo būtent 
šią dieną. Jie ėmė mus persekioti prieš tris mėnesius, dar 
neišvykusius iš Trenganu. Bet argi tai buvo nemalonumai? 
Visada čia pat būdavo koks nors uostas, kur reikalui esant 
galėdavome pasisamdyti meistrą, mechaniką ar daili- 
dę, visada galėdavome užeiti į parduotuvę ir mandagiai 
paprašyti užmiršto, sugadinto ar pamesto daikto. O dabar 
turime pasikliauti tik savimi. Kelionė prasideda kaip pa- 
prastai: antrą valandą ryto ima siausti šešių septynių ba- 
lų škvalas ir mes, nuėmę bures, vos ne vos kapstomės. 
Škvalas trunka neilgai, ir trečią valandą vėl varomės pir- 
myn per aukštas trumpas audros sukeltas bangas. Jūra ne 
iš mMaloniųjų! Rytą linksmai skriejame halfvindu ir aplen- 
kiame keletą indoneziečių laivų, plaukiančių tuo pačiu 
kursu kaip ir mes. Tai nedidukai, dailūs kokių dešimties 
metrų ilgio tenderiai šprintine bure, topseliu, ilgu tvirtu 
buešpritu ir dideliu kliveriu. Mes labai didžiuojamės, kad 
lenkiame juos vieną po kito. Pirmą kartą gyvenime tam- 
pame regatos laimėtojais! Bent mums taip atrodo. Žino- 
ma, šie burlaiviai sunkiai pakrauti, be to, ant krovinių su- 
lipusi ne mažiau kaip tuzino vyrų komanda, 

Gaila, perzalės džiaugsmą užtemdė gana nemalonus 
dalykas: triume pasirodė vanduo. Ne keli centimetrai, 
kaip kad esti blogai užtaisius plyšius tarp lentų: laivui 
siūbuojant, vanduo triume teliūskuoja kaip puspilnėje cis- 
ternoje. Įjungiu siurblį, ir per dešimt minučių vandens 
neiieka, bet neilgam. Iki sutemų jo vėl prisirenka gal per 
trisdešimt centimetrų. Pumpuoti vandenį aš įpratęs, tik 
tą ir darydavau ankstesniuose savo laivuose, kurių jau- 
niausiajam buvo penkiasdešimt metų. Tačiau iš naujutė- 
lės „Singa Betinos“ šito nesitikėjau. Laivas, matyt, kiau- 
ras kaip reikiant, bet mes pasiryžę verčiau grimzti į dug- 
ną, negu grįžti į Singapūrą. Antra vertus, padėtis ne tokia 
jau tragiška. Galime pumpuoti vandenį, kol pasieksime 
tinkamą salą. Ten užplauksime ant seklumos ir surasime 
skyle. 

Kitą dieną dangus apsiniaukęs ir sekstantas ilsisi dė- 
žutėje. Bet aš nustatau du radijo pelengus: vieną, gerą, į 
Sindžono salą (anglai, tie didieji užkariautojai, vadina ją 
Sent Džonu — puikus filologinio imperializmo pavyzdys!), 
o kitą, nelabai kokį, į blankų indoneziečių švyturį. Jis styp- 
so pietvakariuose ir šiaip taip padeda mums susivokti, kur 
esame. Mano apskaičiavimai pasirodė teisingi ir, kaip tikė- 
jausi, po pusiaudienio, ryklių tuntų ir škvalų lydimi, pama- 
tome žemę: tai Tokong Kemudžio sala, gana grėsmingas 
uolų bokštas. Temsta, ir aš pradedu rimtai abejoti, ar čia 
rasime prieglobstį. Atsimušusios į stačias uolas, bangos 
pakyla labai aukštai, o apie paplūdimį ar bent ramią įlan- 
kėlę nėra ko nė svajoti. Šiaip ar taip, jau per vėlu ieškoti 
vietos pakrantėje, tad pasitraukiame keletą mylių atgal 
į atvirą jūrą. Bangos didelės, ir praleidžiame dar vieną ne- 
ramią naktį, puldinėdami nuo gultų ir retkarčiais prasi- 
blaškydami prie siurblio. 

Rytą apžiūrime kitą salos krantą, bet jis irgi toks pat 
atšiaurus. Apgailestaudamį plaukiame tolyn. Nežinoma sa- 
la — visada didelė pagunda, bet keltis į šią neverta nė 
bandyti, net iš pavėjinės pusės, kur tikriausiai galėtume 
nuleisti sampaną. Man labiausiai rūpi užplukdyti laivą ant 
seklumos, bet čia to padaryti neįmanoma, 

Ačiū dievui, toli plaukti nereikia. Pagal jūrlapį už ke- 
turiasdešimt penkių mylių į vakarus turėtų būti Tambe- 

lano salų grupė; tiesa, nenorėčiau taip toli plaukti šia 
kryptimi, bet turiu labai gerą šito mažai žinomo Pietų 
Kinijos jūros kampelio jūrlapį ir būtų apmaudu juo ne- 
pasinaudoti. Taigi nutariame plaukti į Tambelano salas. 
Pačioje didžiausioje — jos vardu pavadintas salynas —i 
yra nemažas kaimas ir, regis, ten daug neblogų paplūdi- 
mių. Pakėlėme inkarą, ir nė valandai nepraėjus, horizon- 
te sudūlavo aukšti kalnai, bet kol prie jų priartėjome, ėmė 
temti. Jau naktis, o labiausiai į pietus nutolusi Benua sala 
dar už kokių šešių mylių nuo dešiniojo borto. Dangus iš- 
siblaivė, ir aukštai kybančio pusmėnulio šviesoje salos 
panašios į juodmedžio gabalus ant sidabrinio jūros stalo. 
Sumoju, kad šiuo halsu Benua neapeisime, bet neturiu 
jokio noro praleisti dar vieną naktį laive priešvėjinėje 
salos pusėje. Jūrlapyje randu ankštą sąsiaurį tarp arčiau- 
siai nuo mūsų esančios Leso salelės ir vakarinio Benua 
kranto. Sunku įsivaizduoti ankštesnį sąsiaurį, bet mėnulis 
šviečia taip aiškiai, kad mes nesunkiai randame kelią ir, 
pasukę prie pat putotos mūšos, staiga įčiuožiame į ramius 
vandenis. Lengvas vėjelis neša mus koridoriumi, kurio 
plotis neviršija šimto metrų. Aplink tokia ramybė, toks 
grožis, jog mums net kvapą užgniaužia. Palei dešinįjį bor- 
tą, apžėlusi tankiomis džiunglių garbanomis, stūkso neby- 
li Benua sala; iš kitos pusės mėnesienoje skendi Leso sa- 
la. Cana lėkšti jos krantai pereina į smėlio. paplūdimius, 
dailiai apvedžiotus palmių nėriniais. Šiauriniame sąsiau- 
rio gale čiuožiame palei pat Leso krantą ir išmetame in- 
karą ramiuose švytinčiuose jos vandenyse. Jaučiamės be 
galo laimingi, nors aš dar pusvalandį pumpuoju vandenį, 
kol Žoze verda vakarienę, paskui pumpuoju dar valandą, 
prieš eidamas gulti. Mano jėgos išseko (deja, jėgos, bet 
ne vanduo laive!). Skylė savaime neužsikimš, ir mes, ži- 
noma, negalėsime su ja ilzai plaukioti. (Jeigu smalsus 
skaitytojas paklaus, kodėl neįjungėme variklio— juk ta- 
da būtume galėję plaukti tiesiai į Tambelano salą, — atsa- 
kysiu trumpai ir aiškiai: variklis sustreikavo dar nespėjus 
nutolti nuo Singapūro, kai pirmąją naktį, štormui įsiūba- 
vus laivą, į išmetamąjį vamzdį pateko sūraus vandens. 
Rytojaus dieną pabandžiau jį vėl užvesti, bet prakeiktas 

variklis nė nekostelėjo, tik visiškai išsikrovė akumulia- 
torius.) 

Iš kieto miego mane pažadino smarkūs smūgiai į lai- 
vo korpusą. Prišokęs žiūriu — gi prie Mūsų laivo prisišvar- 
tavęs ilgas sampanas, o jame linksmas senis ir surūgęs pa- 
auglys. Jie be jokių įžangų ima kaulyti cigarečių, cukraus, 
miltų, kavos, marškinių, batų... Tai pirmasis mūsų susiti- 
kimas su indoneziečiais, toks galimas tik šioje šalyje. Pra- 
dedame prekybinius mainus (netrukus tapsime šios srities 
specialistais, mat šalies užkampiuose pinigai beveik ne- 
naudojami, juoba kad pastaraisiais metais jų vertė ėmė 
galvotrūkčiais smukti). Už cigaretes gauname kokoso rie- 
šutų, o už cukrų — kiaušinių. 

Sandėriui sutvirtinti svečiai duoda mums kelias taro 
šaknis. Anot senio, Tambelanas esąs gana didelis kaimas, 
ir ten mums padėsią suremontuoti laivą. Kaimas netoli, 
už kokių dešimties mylių. Porą valandų paprakaitavę prie 
pompos, bet taip ir neišsiurbę vandens ligi dugno, nu- 
sprendžiame pasinaudoti stipria potvynio srove, plūstan- 
čia koridoriumi tarp salų, ir pakeliame inkarą. Genama 
gaivaus brizo, „Singa Betina” sparčiai leidžiasi pasroviui 
šiaurinio Benua galo link. 

Šis puikus jėgos demonstravimas trunka lygiai penkias 
minutes, paskui laivas, atsidūręs aukštų pakrantės uolų 
užuovėjoje, staiga sustoja ir ima tingiai dreifuoti. Oras 
nuostabus, ir mums belieka gėrėtis puikiu reginiu. Ketu- 
riolika archipelago salų sudaro taisyklingą apie penkioli- 
kos mylių skersmens apskritimą, o Jora jo viduje panaši 
į didelę ramią lagūną. 

Kai kurių salų krantai statūs, apaugę džiunglėmis, ki- 
tos salos lėkštos, apriestos tingiais paplūdimiais, suskirs- 
tytos į lygius kokoso palmių plantacijų kvadratus. Viole- 
tinės Sedua Besaro ir Tambelano viršūnės įsmigusios į ka- 
muolinių debesų patalus. Po sunkios kelionės iš Singapū- 
ro mums visa tai panašu į rojų. Pagaliau išslenkame iš 
Benua salos priedangos ir... pamatome, kad vėjas visai 
nurimo. Tik kartais vos vos dvelkteli tiesiai iš tos pusės, 
į kurią norime plaukti, ir mes šiek tiek pajudame į priekį, 
bet jau aišku, kad Tamkelano šiandien nepasieksime. Su- 
temos mus užklumpa tūpčiojančius prie pat skardingų Se- 

dua Besaro krantų; artėjame prie jų colis po colio, kartais 
net užspjauti ant uolų galėtume. Pagaliau randame dugną 
ir išmetame inkarą. Gruntas gana prastas, ir jeigu naktį 
pakils vėjas, bus riesta. Vėjas nepakyla, bet mums nera- 
mu: smarkiai įsisiūbavusi jūra laižo ir, baugiai čepsėda- 
ma, čiulpia pakrantės uolas. 

Vėlų rytą iš pietryčių ima pūsti gaivus brizas ir mes be 
didelio vargo ištraukiame inkarą. Kai tik pakėliau grotą, 
„Singa Betina” čiūžtelėjo pavėjui, o inkaras, kiek pašliau- 
žęs dugnu, nusirito nuo povandeninės uolos viršūnės ir 
pakibo lyg zondo svambalas. Negaišdamį nė minutės, iš- 
skleidžiame visas bures ir leidžiamės į kelionę. Keturis 
kartus keičiame halsą, kol pasiekiame gilų fiordą, kurio 
gale prisiglaudęs kaimas. Kad pasistumtume penkias my- 
lias į priekį, pučiant nepastoviam vėjui, nuplaukiame sep- 
tyniolika mylių. Plaukti fiordu — ne vaikų žaidimas. Jūr- 
lapyje pažymėtas siauras vingiuotas farvateris per ky- 
šančius iš vandens koralų rifus. Locijose minimi plūdurai, 
jais esą nusagstyta visa trasa, bet mes nematome nė vie- 
no. Atsargiai keičiame halsus, sukdami tai vienu, tai kitu 
bortu prie rifų, o kai prie mūsų prisiartina valtis ir du vy- 
rai užlipa į denį, mes nors kartą esame labai patenkinti, 
Tikimės pasinaudoti „vietos gyventojų patirtimi“, kurią 
karštai rekomenduoja locijos. Deja, žiauriai nusiviliame, 
Vyrukai, pamatę nežinomą laivą, paprasčiausiai įsigeidė 
juo paplaukioti ir pašniukštinėti po kerteles. Kai aš jų pa- 
klausiu, kaip prasmukti pro rifus, jie tik kvailai kikena ir, 
rodydami tolumoje bangolaužį, saugantį kaimą nuo štor- 
mų, tartum sako: „Nagi mėgink prasmukti, tai bus gražu!“ 
Apima tokia pagunda vožti jiems per ausį, kad net delnai 
panyžta. Bandau nustatyti pelengą į stūksantį virš kaimo 
seną olandų fortą, bet jis labai toli, o laivo halsai nepa- 
prastai sudėtingi, ir man nieko doro iš to neišeina. Po 
kelių minučių bortu užkliudome rifą. 

Pasiduodu. Per maža vietos manevruoti. Jeigu mūsų 
nenutemps buksyras, patys į kaimą niekaip nenusigausi- 
me. Smarkiai atsistūmę kobiniu nuo rifo, išvedame „Sin- 
ga Betiną" iš šių spąstų ir leidžiamės pavėjui. Išsisukome 
lengvai, net dažų nenubrozdinome, bet aš neturiu nė 
mažiausio noro kelias dešimtis kartu bandvti koralu kie- 

tumą, todėl nuplaukęs į pietinį įlankos kraštą, išmetu 1n- 
karą už kokių penkiasdešimties metrų nuo rifų. Laivo vėl 
negalėsime ištraukti, nes aplink — jokio paplūdimio, o 
tos dvi dienos, per kurias šiaip taip nusikapstėme dešimt 
mylių nuo Leso, be galo prailgo! 

Baisiai trokšdamas pagerinti vienodą mūsų maistą, 
čiumpu harpūną ir šoku į vandenį. Nežinau, kas iš to išeis, 
juk aš kažin iš trijų metrų ar pataikyčiau į užplaukusį ant 
seklumos storą banginį. Tačiau „Singa Betiną“ jau apspito 
visas Tambelano kaimas nuo mažo ligi seno, įvairiausių 
politinių pažiūrų vyrai bei moterys, ir vienintelė vieta, 
kur galiu pabūti vienas, — tai kokie penki metrai po van- 
deniu, koralų miške. Mažos, retos ir labai baugščios žuvys 
tik blykčioja, tik žaižaruoja lyg brangakmeniai; jos labai 
gražios pažiūrėti, bet kurgi ta garsioji rūšis Piscis Comes- 
tibilis Comestibilis*“? Povandeninis pasaulis toks nuosta- 
bus, kad negaliu atsigėrėti: koralų gėlės, mirguliuojantys 
safyrų, rubinų ir ametistų žvaigždynai, tolimų planetų so- 
dai. Plūduriuoju sau paviršiuje, retkarčiais, išvydęs įdo- 
mesnį plyšį, pasineriu, neišleisdamas iš rankos nereikalin- 
go harpūno. Laikas sustojo, jau visa valanda taip plau- 
kioju svajodamas, tik staiga nuo aštraus skausmo šone 
vos neužspringstu vandeniu. Akies krašteliu pamatau 
sprunkantį šešėlį, gal žuvį, o gal dilginančią medūzą, ku- 
riai prisilietus ant odos iškyla didžiulės pūslės. Nespėju 
atsitokėti, ir vėl tarp menčių dukart lyg įkaitinta geležimi 
kas smeigia. Greit atsisuku ir šįkart susiduriu akis į akį 
su užpuoliku: tik neišgriūkit iš koto, vyručiai, juk tai ryk- 
lys, trisdešimties centimetrų ilgio pabaisa! Šis trisdešimt 
kartų mažesnis, tačiau puikiai nusisekęs nuožmaus jūrų 
tigro modelis norėjo mane praryti, matyt, greičiau iš go- 
dumo, negu iš alkio. Baisiausiai įsižeidęs, nusitaikau ir 
šaunu į jį iš harpūno, bet, savaime suprantama, nepatai- 
kau: piktai išsišiepęs, kraipydamas iš pasitenkinimo uode- 
gą, rykliukas nuplaukia tolyn. Mano maudynė sugadinta. 
Jeigu vaikelis čia, topteli man, tai, matyt, netoliese suki- 
nėjasi ir mamytė su tėveliu. Kuo skubiausiai maunu į 
„Singa Betiną“, kurią svečiai temstant galų gale palieka. 


* Valgomoji žuvis (vert. pa*l.). 

Netrukus atsišvartuoja paskutinis sampanas, ir likę vieni, 
mudu sudarome dingusių daiktų sąrašą: suvenyrų kolek- 
cionieriai išsinešė štorminį žibintą ir atsarginį nailoninį 
falą. Turiu pasakyti, be šių daiktų ir dar puikaus žvejybi- 
nio tinklo, kurį irgi nukniaukė, per ilgą mūsų kelionę po 
Indonezijos salas daugiau beveik niekas nedingo. 

Vėliau daug kas man sakydavo, kad rykliukas žmo- 
gaus nickada nepuola: tai visiems gerai žinoma. Man net 
manda“iai duodavo suprasti, jog šią žvejybos istoriją iš 
piršto išlaužiau. Į šį šlykštų šmeižtą galiu atsakyti tik tiek: 
turbūt tas rykliukas nebuvo susiražinęs su ichtiologija ir 
nemokėjo deramai elgtis. Šiaip ar taip, po šio nuotykio 
dar ilgai rodydavau dvi dideles mėlynes nugaroje — žūt- 
būtinės mano kovos su vandenyno gelmių pabaisa įro- 
dymą. 

Tyli naktis. Rytuose virš kalnų viršūnių kybo beveik 
pilnas mėnuo; meiliai šnara palmės, į krantą teliūškuoja 
bangelės. Mes patenkinti, ramūs, tačiau vis kažko nenu- 
stygstame, norime surengti sau mažytę šventę. Iš stiklinės 
prisipilame dvi alavines taureles. (Stipriųjų gėrimų atsar- 
gos labai nedidelės: butelis romo skubiai medicinos pa- 
galbai ir butelis viskio, kurį saugome kalėdoms. Tačiau 
net griežčiausios taisyklės turi išimčių, ir man rodos, kad 
drausmė mūsų laive anaiptol ne tokia griežta, kaip reika- 
lauja kilnios laivyno tradicijos.) Užkėlę elektrofoną ant 
kapitono pašiūrės, ramiai siurbčiojame gėrimą, tarp 
žvaigždžių ir jų atspindžio vandenyje plazdena Bacho so- 
natos fleitai ir klavesinui, o spindinčiais deimantais nusė- 
to rutulio viduryje tingiai plūduruoja „Singa Betina“, 


Auštant mus pažadina dūstančio variklio čiaudėji- 
mas — tai iš fiordo plaukia mažytis buksyras, vilkdamas 
į žūklavietę ilgą virtinę sampanų. Už poros valandų buk- 
syras grįžta atgal ir bematant nutempia mus į farvaterį. 
Miegoti prie šturvalo nėra kada, nes farvateris nepapras- 
tai vingiuotas ir mums aiškų, kad be palydovo juo nebū- 
tume praplaukę nė su varikliu. Įčiuožiame į siaurą bango- 
laužio plyšį ir išmetame inkarą palei ilgą medinę prie- 
plauką. Dabar potvynis, jūra aukštai pakilusi, bet jai at- 

slūgus vandens bus ne daugiau kaip trisdešimt centimet- 
rų ir mes tūpsime ant smėlėto dugno. 

Vienas vakarykštis svečias vėl pasirodo laive, bet juo 
mes labai patenkinti, Tai jaunas, stiprus, linksmas ir drau- 
giškas vyras. Nors mūsų svečias didžiai išsilavinęs ir Tam- 
belano kaime yra žymi figūra, mat turi keletą kokoso pal- 
mių ir bananų plantacijų, jis nesvyruodamas šoka mums 
padėti: nenusirengęs strykteli per bortą ir, šlepsėdamas 
aplink laivą po vandenį, nešioja sunkius balasto luitus, 
kuriuos iškeliame iš triumo, norėdami apžiūrėti dugną. 
Mums tai malonus netikėtumas, juoba kad daugumoje 
besivystančių šalių žmogus, mokantis pakeverzoti savo 
pavardę, niekada nesižemins ir nesiteps rankų nė men- 
kiausiu fiziniu darbeliu. Reikia pridurti, kad šis vyras 
mums padėjo nesitikėdamas jokio atlyginimo, — jam buvo 
malonu mums padėti. 

Prieš išvykstant iš Tambelano, Žoze jam padovanojo 
žiebtuvėlį. (Jį radome įdėtą kaip premiją į skalbimo mil- 
telių dėžutę. Truputį gėdijomės dėl tokios pigios dovanos, 
bet mes nelabai turtingi.) Mūsų padėjėjas baisiai apsi- 
džiaugė ir mažumėlę sumišo. Dabar jis nuėjo į kaimą ir 
atvedė dailidę su šutve vaikiščių, kuriems ši išvyka buvo 
tikra šventė! Visi kartu perkeliame iš laivo į vandenį ke- 
turias tonas balasto. Policininkas atidžiai skaičiuoja lui- 
tus: kad tik nepaliktume čia kokios kontrabandos. Dailidė 
beregint suranda kiaurymę — apvalią skylutę po špan- 
hautu, prie grotstiebio stepso. Per ją vanduo trykšta kaip 
iš nedidelio fontano priemiesčio parke. Policininko stebi- 
mi, vėl sukrauname balastą į triumą. Dabar i „Singa Beti- 
ną” vandens sunkiasi tiek, kiek reikia drėgmei viduje pa- 
laikyti, ir mums daug ramiau. 

Tambelanas — didelis kaimas, išsidėstes įlankos pa- 
krantėje. Jame gyvena apie penki tūkstančiai Žmonių, iš 
jų — kokie du tūkstančiai vaikų. Mums einant pagrindine 
ir vienintele gatve vidury klykaujančių ir šokančių vai- 
kų būrio, Žoze prisipažįsta truputį bijanti, kad šie mieli 
mažyliai neiškrėstų kokio pokšto. Mūsų bičiulis droviai 
šypsosi: 

— Nebijokite, jie labai džiaugiasi, kad apsilankėte mū- 
sų kaime! 

Aš irgi virpinu kinkas: o jeigu šie bekelniai sukels 
maištą? 

Kad jau čia sustojome, veltui laiko neleidžiame, gram- 
dome laivo korpusą. Jis visas padengtas dailučiais baltais 
ir rožiniais moliuskais, kurie lyg gėlės auga ant stiebelių, 
bet laivas nuo to greitesnis nepasidaro. Muilinu šepečiu 
įnirtingai nušveičiame denį ir valtelę, o kai ant kapitono 
pašiūrės šliūkštelim sklidinus kibirus vandens, visas Tam- 
belano „pedagogų kolektyvas“, sutūpęs ant jos stogo, 
vienu kartu pašoka į orą lyg apiplikytos katės. 

— Ar dažnai į Tambelaną užsuka europiečiai? — klau- 
sia Žoze. 

— O kaipgi, kasmet iš Javos atplaukia rusai, — pasi- 
girsta netikėtas atsakymas. 

Jau penkios dienos mes čia. Laikas traukti toliau. Žve- 
jų valtys velka mus farvateriu, o naujasis bičiulis Sadas 
stovi prie „Singa Betinos“ vairo ir tiesiog švyti iš malo- 
numo. Išlydėdamas jis atnešė mums dovanų neregėtai 
bjaurią beždžionėlę, apžėlusią gaurais iki pat akių. Varg- 
šas padarėlis iš baimės ir sielvarto be perstojo šaižiai kly- 
kauja. Beždžiones aš labai myliu, per pastaruosius pen- 
kiolika metų mes jų turėjome galybę, bet šita man nepa- 
tinka, ir tiek. Tačiau atsisakyti dovanos nemandagu ir 
mums belieka šypsotis ir kartoti: „Terimah Kasi banyak!" 
(Labai dėkui!) Galų gale Indonezijoje beveik septyni tūks- 
tančiai salų ir beveik visose gyvena beždžionės, tad ko- 
dėl negalėtų gyventi dar viena, jūros išmesta į krantą? 

Grįžti atgal nė kiek ne lengviau negu buvo atvykti. 
Atsiskaitę su buksyro kapitonu (jis nenorėjo imti nei pi- 
nigų, nei kelių galonų kuro — duok jam metrą nailoninės 
virvės, vieną vienintelį metrą, ir gana), atkabiname buk- 
syro lyno galą. Liekame vieni, ir ką gi? Pietvakarių vėjas 
jau rimsta, ir mes turime kuo atsargiausiai manevruoti 
tarp Tambelano ir Pulau Batongo krantų. Kantriai kaita- 
liojame halsus, kol susiduriame su priešpriešine atoslū- 
gio srove. Burės išpūstos, šotai įsitempę, bet į priekį — nė 
krust! Kovodami su srove, gal pusvalandį tūpčiojame vie- 
toje, o už Mūsų vandenyje driekiasi toks pėdsakas, kokio 
nebūtų gėda ir greitaeigiui kliperiui. Taip plaukdami tik 

jėgas tuščiai eikvojame ir vakare, nė per mylią nenutolę 
nuo kaimo, išmetame inkarą. Šiai kelio atkarpai įveikti 
sugaišome daugiau kaip šešias valandas, nė sekundės ne- 
paleidę iš rankų vairo. 

Rytojaus diena beveik niekuo nesiskiria nuo vakarykš- 
tės: vėjas vos dvelkia, ir mes devynias valandas velkamės 
iki paskutinio kyšulio pietiniame Tambelano gale. Viso 
labo šešios mylios! Tai Tandžung Mandi Anžinas — Vėjų 
Lopšio kyšulys. Taiklus pavadinimas. Vos atsiduriame 
anapus, ima pūsti gaivus brizas ir „Singa Betina” šoka pir- 
myn. Karšta kaip pirty. Net pasukus beveik prieš vėją nė 
kiek ne vėsiau. 

Naktį aplenkėme paskutinę ilgą salą mūsų kelyje — 
Tokong Menžirangą. Kaip kokia priešistorinė baidyklė ši 
sala džiunglėmis apžėlusiu gūbriu drykso lyg brontozau- 
ras, pasidėjęs snukį ant vandens. Prieš akis — šimtas aš- 
tuoniasdešimt mylių atviros jūros, iki pat Karimatos. Iš- 
didžiai rodau Žoze jūrlapyje, kur esame. 

— Dabar, mano liūte, gali ir atsipūsti. Laivas plaukia 
pats, dangus giedras, naktis priklauso mums. Bent kartą 
ramiai pamiegosime. 

— O kas čia? — klausia ji, rodydama vos įžiūrimą taš- 
kelį žemėlapyje. 

— Rodžerio uola — akmenukas, kuris dabar yra už 
dvylikos mylių nuo dešiniojo borto. Jo net nematyti. 

Gultis neskubame. Koja už kojos vaikštinėjame po de- 
nį: gera plaukti be rūpesčių. Prie šturvalo rankenos pri- 
rištas guminis amortizatorius, ir mėnesienos apšviestoje 
jūroje „Singa Betina” brėžia tiesią kaip styga liniją. Sva- 
jojame. Staiga pasigirsta klaiki erzelynė, baisus riksmas! 
Mudu pašokame, širdis daužosi. Dar nesuvokęs, kas atsi- 
tiko, atrišu amortizatorių ir iki galo pasuku šturvalą į 
kairįjį bortą. Kuo greičiau nuo šitos velnių puotos! Už 
dvidešimties metrų nuo laivo lyg užkeiktas Skrajojančio 
Olando korpusas stūkso kokių keturių metrų aukščio uola. 
Ji greitai tolsta, o debesys šėlstančių paukščių sukasi ap- 
link mūsų stiebus tarsi paskendusio Kapitolijaus žąsys ir 
piktai klykauja, kad sutrikūėme jų poilsį. Ačiū jums, spar- 
nuctieji bičiuliai! Nesuprantu (ir niekada nesuprasiu), 
kaip galėjome per porą valandų nuplaukti prieš vėją 

daugiau nei dvylika mylių. Dabar neabejoju, kad tai bu- 
vo Rodžerio uola, nors tada naktį tuo netikėjau. Dieną 
nustačiau du pelengus, vieną į aukščiausią Tambelano 
viršūnę — smailą iltį, kyšančią iš horizonto dantenų, ki- 
tą — į tolimą šv. Barboros salą, dūluojančią vakaruose lyg 
melsvo rūko debesėlis. Iš tikrųjų mūsų kelias ėjo tiesiai 
per tą gamtos sukurtą plūdurą. Bet, matyt, mus nešė jūrų 
srovės, kurių apstu šiame rajone. 


7. Ekvatorius ir kitos vietos 


Sakydamas, kad perkirtau ekvatorių tik su burėmis, 
būčiau didelis pagyrūnas: nešiojami srovių ir vos junta- 
mo dvelksmo, bala žino kaip atsidūrėme anapus jo. Per 
savo naivumą maniau, kad visiški štiliai būna tik Sargaso 
jūroje ar Panamos įlankoje. Prisiminiau istorijas apie tri- 
stiebius burlaivius, ištisas savaites bangų sūpuojamus tarp 
ilgų žolių, plūduriuojančių vandens paviršiuje, arba apie 
galecnus, stovinčius nukarusiomis burėmis pakeliui į Ga- 
lapagų salas. Nuo troškulio, alkio ir drugio žmonės lai- 
vuose krisdavo kaip musės. Bet kad ir mane gali ištikti 
panašus likimas šiuose retai lankomuose Pietų Kinijos jū- 
ros plotuose, aš nesitikėjau. Labiau bijojau susidurti su 
smarkiais musonais sąsiauryje tarp Sumatros ir Borneo 
krantų. Tiesa, mes čia patekome blogu metu — tarp žie- 
mos ir vasaros, kai geriausiu atveju pučia nepastovūs bri- 
zai, o šiaip visada būna ramu. Burės pliaukši arba kada- 
ruoja suglebusios, rėjos ir bambuko kartelės plakasi į van- 
tus, o mes vartomės nuo borto ant borto iširusiais kaip 
falų galai nervais. Kuo atsargiausiai tūpčiojame aplink 
šotus ir šturvalą tarsi pribuvėjos aplink gimdyvę ir, rei- 
kia pripažinti, kartais šiek tiek pasistumiam į priekį. Bet 
dažniausiai vairas mūsų neklauso ir laivas suka ratus. Jū- 
ra balkšva švininė, virš jos blausus metalinis dangaus 
skliautas, kuriuo iš lėto rieda saulė be spindulių. Visas 
pasaulis apniauktas tvankia ūkana. Horizontas dingęs. 
Neatskirsi, kur dangus, o kur jūra, ir mano pastangos ką 
nors nustatyti sekstantu — bevaisės. Radijas tyli. Nela- 
bai toli nuo čia, Borneo pakrantėje, signaliniu bokštu di- 


73 


džiuojasi Pontianako uostas, bet, kaip ir visi pagalbiniai 
laivybos įrenginiai Indonezijoje, šis bokštas, reikia ma- 
nyti, pasidarė netinkamas naudoti dar tada, kai Santas 
Diumonas? mėgino pakilti Bulonės miške į orą, ir nuo to 
laiko niekas nepasirūpino jį suremontuoti. Savaime su- 
prantama, kad būtų linksmiau, kasdien mus ištinka audra. 
Skysta švytinti migla šioje karščiu tvoskiančioje tuštu- 
moje, šioje negyvoje sferoje, kurioje mes plūduriuojame 
(turbūt tokią visatą svajonėse matė viešpats dievas, prieš 
pradėdamas kurti pasaulį), staiga ima tamsėti ir netrukus 
staugdamas užgriūva škvalas. Dabar aš jau nebe naujo- 
kas — per penketą minučių spėju nuleisti visas bures ir 
pritvirtinti jas prie rėjų. Kaip tik tiek laiko praeina nuo 
pirmųjų audros ženklų iki pašėlusio vėjo gūsio, kuris 
gailiai pravirkdo vantus ir ima nešti purslus staiga už- 
virusiu jūros paviršiumi. Ši velniava retai kada trunka 
ilgiau nei pusvalandį. Po to vėl prasideda štilis ir mes ra- 
miai supamės ant trumpų bangų. Iškeliu bures. Rasi, aud- 
ra bus užmiršusi kokį vėjūkštį. Pasiusti galima nuo tokio 
plaukiojimo, bet aš — optimistas, ir nors Javos jūroje mu- 
sonas jau turi pūsti iš visų plaučių, vis dar tikiuosi pa- 
lankių orų. Šiaip ar taip, juos garantuoja locijos ir jūrla- 
piai. Jeigu būčiau žinojęs, kad tokie ir net blogesni daly- 
kai dėsis visą 2000 mylių kelią, būčiau šokęs už borto. 
Pusiaują perkertame kukliai — be iškilmių, be Neptū- 
no. Beje, mums tai ne pirmiena, paskaičiavau, kad tokį 
įvykį esu išgyvenęs maždaug šimtą trisdešimt kartų. Ry- 
tojaus dieną horizonte pasirodo šio kelionės etapo tiks- 
las. Lapkričio trečioji. Štai įrašas laivo žurnale: „„Auš- 
tant — visiškas štilis. Jūra lyg metalinė plokštė. Nė men- 
kiausio dvelkimo. 00.55 Grinvičo laiku bandau nustatyti 
saulės padėtį danguje. Sekasi prastai: -neaiškus horizon- 
tas. Bet ilguma visiškai sutampa su apskaičiuotąja. Abejo- 
ju! (Taigi paskyręs dvidešimt penkerius gyvenimo metus 
šiam kilniam sportui, aš taip savimi pasitikiu, kad bijau 
pasiklysti eidamas iš miegamojo į vonią, o ką kalbėti apie 
5 Albertas Santas Diumonas— brazilų inžinierius, lakūnas 


ir dirižablio bei aeroplano konstruktorius. Vienas iš aviacijos pradininkų. 
(Vert. past.) 

jūrą!) Laivas sukasi vietoje. Štilis trunka beveik visą die- 
ną, bet sumaniai manevruodami, šiek tiek pasistumiam 
į priekį. Prasilenkiame su dideliu indoneziečių ketu, kuris 
stovi nukarusiom burėm ir laukia, kol papūs vėjas. Po 
pusryčių horizonte pasirodo Serotu sala, o netrukus ir 
rūke skendinti Karimata. Vidurdienį negaliu nustatyti me- 
ridiano — nematau horizonto. 16 valandą vietos laiku nu- 
statau į salas du pelengus. Iki jų trisdešimt mylių. 18 va- 
landą pakyla vėjas ir mes plaukiame beveik visu grei- 
čiu.“ 

Šią naktį nė bluosto nesudedame: artėjame prie žemės 
ir tikimės rytoj ten rasti gerą vietą inkarui išmesti. Sma- 
giai skrodžiame bangas, kol iš tamsos juodesnis už dangų 
išnyra žemas ištįsęs Serotu siluetas. Žiūrime išpūtę akis, 
kad tik nepražiopsotume švyturio, bet iš šitos vietos jo 
nematyti, ir tik priplaukę visai arti, pastebime gelsvą 
švieselę. 

— Tikriausiai ten žibalinė lempa sargo būdelėje! — 
sako Žoze. 

Dabar iki Karimatos tik kelios mylios. Daugiau kaip 
1000 metrų aukščio jos viršukalnės panirusios į purius de- 
besų pūkus, neaiškiai tamsuojančius nakties danguje. 

Locijose parašyta, kad pietinėje salos pusėje yra tik 
vienas kaimas, kuriame gyvena malajų ir kinų medkir- 
čiai. Dėkui už žinias, bet mes sustosime priešingoje pusė- 
je! Visa pakrantė nusėta nuo šimto iki dviejų šimtų met- 
rų aukščio salelėmis. Prieš mūsų laivą vienas po kito ky- 
la karpyti jų krantai. Po ilgos varginančios kelionės plau- 
kiojimas staiga pasidaro nepaprastai įdomus ir sportiškas. 
Laviruodami sąsiauriukais, kas dešimt minučių jūrlapyje 
žymime savo padėtį. Bet patsai įdomumas — ketvirtą va- 
landą ryto, kai mus pasveikina pirmasis škvalas: antai 
visa jų šeimynėlė a:ūžia nuo stačių Karimatos šlaitų. Ne- 
gaišdami nė minutės, nuleidžiame bures, tačiau Žoze vis 
tiek verda arbatą, įsitikinusi, kad audra greit praeis. Kiau- 
rai peršlapome, iš nuovargio sustirome, nuo įtampos žiū- 
rint į tamsą skauda akis. Auštant vėl.pakeliame bures; už 
poros mylių — krantas ir nedidelė įlankėlė, kurią nuo vė- 
jų užstoja mišku apaugusi saliūkštė. Škvalai siaučia vie- 
nas po kito beveik be pertraukos: nuo išsitaršiusių debe- 

sų, amžinai gaubiančių viršukalnės, per plačią savaną tarp 
kalnų papėdės ir jūros slenka ir slenka juodos lietaus sie- 
nos. Vėl nuleidžiame bures, vėl neriamės iš kailio, kaita- 
liojame halsus, manevruojame tarp dosniai aplink salą 
pribarsiytų Žemučių uolelių. Smarki atoslūgio srovė neša 
mus atgal į jūrą, bet mes nepasiduodame: pakeičiame hal- 
są ir vis dėlto artėjame prie kranto. Dešimtą valandą išme- 
tame inkarą šalia nedidelio kopros prikrauto šliupo. Lai- 
vas kaip du vandens lašai panašūs į mūsų brangųjį velio- 
nį „Alnitaką“, pastatytą dar prieš pirmąjį pasaulinį karą 
ir kadaise gaudžiusį omarus Kankalyįe. Grynas „Alnita- 
kas“: tiesus forštevenis, delčios pavidalo prietaisų skydas, 
storas stiebas ir ilgas gafelis. 

Mūsų viltys greitai pailsėti negailestingai sudūžta: nuo 
kranto jau plaukia sampanas, ir netrukus plepi gyva kom- 
panija užsiropščia į „Singa Betiną“. Bet šiandien svečių 
tik aštuonetas, taigi vieni niekai, palyginti su Tambelanu. 
Uždavę tiek klausimų, kad integratoriui jų būtų pakakę 
šešiasdešimčiai metų, saliečiai gana nenoriai duoda mums 
ramybę. Keletą valandų numigę, nuleidžiame į vandenį 
valtį ir, pasiėmę beždžionėlę, iriamės į krantą. Ketiname 
gyvulėlį palikti saloje. 

Šis nepaprastas, bet labai malonus kampelis, matyt, 
regėjo ir geresnių laikų. Netoli tos vietos, kur išlipame į 
krantą, stovi koks tuzinas dailiai suręstų, kalkėmis baltin- 
tų gražių namukų. Dabar juose niekas nebegyvena, tik 
termitai graužia griūvančias sienas. Suklypusiais laiptais 
žengiame į vieną tokį namą. Greičiausiai anksčiau čia bū- 
ta mokyklos: viduje keletas suolų, o ant lentos vos įžiū- 
rimi nežinia kokios pamokos pėdsakai, 

Viename belangiame kambaryje lyg sukabinti džiūti 
šiurpūs, gauruoti rūdžių spalvos vaisiai palubėje kada- 
ruoja šimtai mažų šikšnosparnių, į kuriuos, varvindamas 
seilę, spokso perkaręs sulaukėjęs katinas. 

Rausvi ir balti pasifloros vaisiai klote nukloję žemę 
po dideliu medžiu. Netoli jo — laivų statykla, dar primi- 
tyvesnė negu Seberang Takire. Prie dvylikos metrų ilgio 
laivo tik obliais ir mediniais plaktukais darbuojasi daili- 
džių brigada. Žmonės triūsia neskubėdami, tačiau taip 
stropiai ir susikaupę, tartum atlikinėdami šventas apeigas. 

Tokį Malaizijos ir Indonezijos laivų statytojų požiūrį į 
savo amatą esu pastebėjęs ir anksčiau. 

Truputį toliau užeiname nedidelį kaimą. Namai čia iš- 
sidėstę rečiau — vietos kiek nori, ir kaimynai vieni ki- 
tiems netrukdo. Aplinkui gilią įlankėlę vingiuoja takelis. 
Palmių lapais dengtos trobikės pintinėmis sienomis stovi 
vidury gerai prižiūrimų sodelių. O- gėlių gėlių juose! Gė- 
lės — indoneziečių silpnybė. Net patys neturtingiausi jas 
myli ir augina. Tuo įsitikinau visur, kur tik man teko bū- 
ti. Iš storos linksmos kinės perkame kiaušinių, o mūsų 
beždžionėlė, atsigavusi nuo patirtos jūroje baimės, kly- 
kaudama ima gainioti visa gerkle kudakuojančias vištas, 
Šiaip taip ją sugauname ir, eidami atgal, stengiamės įkal- 
bėti išdykėlę likti džiunglėse. Nenori, ir tiek. Seka iš pas- 
kos lyg rudas gauruotas šešėlis. Nunešu ją į krūmus ir 
ten palikęs greitai tupiu ant užpakalio ir molio šlaitu, ku- 
riuo vos ne vos čia užsikeberiojau, čiuožiu žemyn, bet kol 
surandu takelį, beždžionėlė, stipriai įsitvėrusi letenėlėmis, 
jau sėdi Žoze ant pečių. Sugaišome gerą valandą, išban- 
dėme įvairiausias gudrybes — nors plaukus nuo galvos 
raukis, bet staiga viskas išsisprendė savaime. Mat atėjo- 
me į tokią vietą, kur išvalytos nuo krūmų džiunglės buvo 
užsodintos kokoso palmėmis. Kiekviename medyje bež- 
džionių pulkeliai klykaudami raškė ir mėtė žemėn riešu- 
tus, kuriuos laimingiems savininkams likdavo tik surink- 
ti. Keldamos baisų triukšmą, palmių viršūnėse it skruzdės 
plušėjo daugiau kaip du šimtai makakų: ko gero, spartuo- 
liškiausia brigada Indonezijoje. Kol aš mąstau, kad šitaip 
puikiausiai galima išspręsti kaštainių derliaus ėmimo pro- 
blemą Korsikoje, beždžionėlė, klyktelėjusi iš džiaugsmo, 
šoka nuo mūsų šalin ir ropščiasi į palmės viršūnę, kur 
stambus patinas, matyt, brigadininkas, prižiūri darbą. Bri- 
gada iškart priima naujokę. Ji gauna profsąjungos nario 
bilietą ir tučtuojau užmiršta ne tik mus, bet ir sunkų gy- 
venimą laive. Mes tik džiaugiamės laiminga baigtimi. 

Rytojaus dieną sumeistrauju naują rėją iš kelių tvir- 
tai surištų bambuko stiebų, nes iš senosios beliko trūnė- 
siai — taip ją sugraužė į skruzdes panašūs vabzdžiai (ne 
termitai, nors tie irgi gali paversti pjuvenomis kiečiausią 
medį). Džiunglėse, uolų įduboje, aptinkame tyro kaip kriš- 

tolas vandens baseiną. Apsuptas didelių medžių, šis ża- 
vingas, vėsus, ramus ežeriūkštis — tikra dangaus palaima. 
Gremžiamės nuo įdegusios odos druską ir, kol Žoze, apsi- 
vyniojusi aplink juosmenį sarongą ir labiau už pačias ma- 
lajes panaši į malaję, talaškuoja didžiausią krūvą skalbi- 
nių, aš, paėjęs toliau, pripilu į statinaites vandens. Bai- 
giantis šiai idiliškai dienai, aplankome savo laivo kaimy- 
nus, Šliupo su kopra šeimininkas — jaunas ir protingas 
vyras, aistringas jūreivis. Pamatę jo laivą, raustame iš 
gėdos. Šliupas spindėte spindi, denis baltas kaip sniegas, 
stiebas ir kajutė iš skaldyto bambuko kartelių žvilga 
nuo lako. „Singa Betina" atrodo lyg gelda anglims vežio- 
ti šalia prabangaus lainerio. Neslėpdamas pasididžiavimo, 
šeimininkas rodo savo navigacinius prietaisus: ilgą bam- 
buko vamzdį ir jame saugomus du mikroskopinio maste- 
lio visos Indonezijos žemėlapius. Daugiau nieko! Jis ža- 
visi mūsų didžiuoju kompasu, bet, man rodos, žiūri į jį tru- 
putį su panieka. Jam tai tik brangus žaisliukas, be kurio 
jis puikiausiai išsiverčia, plaukdamas 1200 mylių iki Ce- 
lebeso arba Javos. Vedami stebuklingo instinkto, senovės 
Indonezijos jūreiviai pasiekdavo Australiją, Kantoną ir 
atrado Madagaskarą kur kas anksčiau, negu ten pasirodė 
europiečiai. 

Atsisveikinant su Karimata, pasitaikė proga truputį 
padirginti nervus. Plaukdami iš įlankos, einame lenktynių 
su naujutėliu, mūsų akyse nuleistu į vandenį laivu. Vėjas 
vos virpina degtuko liepsnelę. Smagu! Per porą žingsnių 
praslinkę pro stovinčius ant kelio į įlanką rifus, staiga 
šauname pirmyn: pūsteli brizas. Gana greit beveik visiš- 
ką štilį pakeičia posmarkis vėjas. Nors Karimata kaip vi- 
sada apsigaubusi debesų apsiaustu, šviečia saulė, ir mes 
džiūgaujame, visu greičiu skrosdami ankštą sąsiauriuką 
tarp Serotu ir didžiosios salos. Apie šį kampelį locijos kal- 
ba puse lūpų, sapalioja apie kažkokius pavojus, aukštus 
potvynius, sroves, sūkurius, o hidrografinius duomenis vis 
užbaigia daugtaškiais. Bet mes, pasipūtę it gaidžiai, skrie- 
jame per putotas bangų skiauterės, kol (tiesiai prieš pa- 
vojingą Karimatos pietvakarių kyšulį, kur uolos ir povan- 
deninės seklumos nusidriekia kelias mylias į atvirą jūrą) 
naujoji rėja, nuostabus mano rankų kūrinys, triokšteli to- 

je vietoje, kur tvirtinama topenantė. Burės nusileidžia 
pačios — nė aš taip nenuleisčiau, — dailiai susiklosto iš- 
ilgai rėjų, tarp topenančių. 

Labai nemalonu keberiotis į stiebo viršūnę, viską ten 
išnarplioti, gabenti į denį didelį dvigubą bloką, kelti aukš- 
tyn burę, bet šio darbo niekas už mane nepadarys!.. Lūžio 
vietą tvirtinu bambuko stiebais. Vargšė rėja dabar pana- 
ši į sulaužytą galūnę, apdėtą luobo įtvarais. Negražu, bet 
užtat stipru, rėja išlaikys iki pat Makasaro, tūkstantį my- 
lių. 

Naktį, pirmą kartą per mūsų kelionę iš Trenganu, 
skambiai pliaukštelėjęs per falšbortą, įsitempia meškerės 
valas. Šoku į denį ir imu atsargiai traukti. Karščiausia mū- 
sų svajonė — pagauti stambią žuvį, tad plaukdami velka- 
me stiprų nailoninį valą su didžiuliu kabliu, ant kurio 
užmautas masalas. Traukiu rankomis beveik nusiminęs, 
kad žuvis menkai priešinasi. Matyt, ir vėl užkibusi kokia 
gyvenimu nusivylusi sardinė! Bet pritraukęs grobį arčiau 
prie laivo, net mikčioti imu iš susijaudinimo. Persisvėrusi 
per bortą, Žoze irgi pastebėjo neaiškų siluetą, besiblaš- 
kantį tamsiame vandenyje. 

— Kas tai galėtų būti? — šnibžda ji, netekusi žado. 

— Nežinau, kažkoks milžinas! Duok greičiau piršti- 
nes! 

Kol Žoze atneša man senas odinės pirštines, visada gu- 
linčias pašonėje, ant radijo imtuvo, nežinomos žuvies 
kantrybė baigiasi ir ji pradeda pykti. Išleidžiu visą valą, 
užsimaunu pirštines ir vėl imu traukti. Valas eina lengvai, 
bet grobis, vos tik atsidūręs tiesiai po manim, neria į gel- 
mę. Įsirežęs tempiu, kol žuvis iškyla į paviršių. Žiūriu — 
ryklys, tamsiai pilkas, aptakus, nuostabi penkiametrinė 
verpstė! Įsiutęs baisiausiai. Turėtų būti nuvargęs nuo šio 
nekalto žaidimo, bet kur tau! Staiga jis vėl kad šaus į šalį, 
tarsi raketa ar vitaminais kūrenamas garvežys. Lyg ža- 
lias žaibas švysteli valas, it skustuvas perpjauna storą 
pirštinę, mano smiliaus galiuką ir, neišlaikęs baisaus svo- 
rio, nutrūksta. 

Nusiminęs laižausi kruviną pirštą, bet Žoze — praktiš- 
ka moteris ir, kaip visada, paskutinis žodis jos: 

— Ar tik nemanai, kad būčiau kepusi tau pietums visą 
ryklį? Net pelekai sriubai nebūtų tilpę į greitpuodį. 

Bet rykliai ant meškerės kimba ne kasdien. Truputį 
vėliau imu rašyti tėvams laišką, tikėdamasis jį pasiųsti iš 
Makasaro. Kad jie geriau įsivaizduotų mūsų gyvenimą, 
žodis į žodį nukopijuoju pastabas iš laivo žurnalo. Žino- 
ma, reikia būti karšiai mylintiems savo sūnų tėveliams, 
kad iki galo ištvertum šį skaitalą, ši nuobodų štormų, šti- 
lių, miglotų horizontų (nieko nematyti, nežinome, kur 
esam, nuostabu!) aprašymą, monotonišką, migdančią lita- 
niją, kaip dešimtis kartų per dieną, šimtus kartų per sa- 
vaitę keliame, leidžiame, traukiame ir vėl keliame bures. 

Didžiausia bėda mus ištinka po dviejų dienų išplaukus 
is Karimatos: abu vienu metu sunkiai susergame. Gal nuo 
vandens, kurio gėrėme saloje, o gal mus kuo užkrėtė itin 
aršūs moskitai (jų ten milijonai!). Nežinia kas kaltas, bet 
„Singa Betina” atkakliai plaukia sau viena į pietus, o mu- 
du pasliki leisgyviai gulime kajutėje. Pirmas baisiausiai 
karščiuodamas išgriūvu aš. Visą kūną degina ir skauda. 
Susirietęs po dviem vilnonėmis antklodėmis, kalenu iš šal- 
čio dantimis, o Žoze dar stovi prie vairo. Kitą rytą ir ji 
pasijunta blogai. Taip ir gulime abu per dienų dienas, lauk- 
dami kol pasitaisysime arba nusibaigsime. Manydami, kad 
mums tikriausiai tropinio drugio priepuolis, imame ryti 
chininą. Karštis nukrenta, savijauta truputį pagerėja. Bet 
esame taip nusilpę, kad vos pastovime ant kojų. Lyja be 
perstojo. Per trumpas prošvaistes kelis kartus bandau nu- 
statyti saulės aukštį, nors galva plyšta iš skausmo. Mat 
prieš pakeičiant kursą, reikia įsitikinti, kad sėkmingai per- 
plaukėme pavojingą Tandžung Sembaro zoną pietrytinia- 
me Borneo gale, pilną rifų ir povandeninių seklumų, nu- 
sidriekiančių į atvirą jūrą net šešiasdešimt mylių. Taigi 
būtinai turėjau pagal aiškų astronominį tašką patikrinti 
labai jau abejotinus apskaičiavimus. Aplenkiame Borneo 
salą iš tolo (jos nė krantų nematyti) ir per Javos jūrą plau- 
kiame į vakarus. Sveikas esį ar ligonis — burėms vis tiek: 
pakelk, nuleisk, sutrauk! Aplinkui siaučia audros, radijas 
traška, neįmanoma priimti valandinių signalų. Štormas į 
skutus sudraskė kliverį: ligos nualintas, nespėjau laiku 
jo nuleisti. Pakeičiu jį senu ankstesnės savo jachtos „jan- 

kiu”. Si istorinė burė, kadaise pirkta padėvėtų daiktų par- 
duotuvėje Alžyre, gražiu oru mus ištikimai nešiojo po 
visą Viduržemio jūrą. Paversta štorminiu kliveriu, ji nar- 
siai laikosi, pranokdama visus lūkesčius. Susitinkame su 
trombais. Įspūdingas reginys: iš žemų debesų vinguriuo- 
damas išnyra tamsus plonas pirštas, o iš apačios prie jo 
skausmingai veržiasi putojančio vandens piramidė, kol 
ore abu susijungia, raitydamiesi lyg dūdelės užkerėta kob- 
ra. Šie trombai nelabai dideli ir nesusidaro prie pat mūsų 
laivo. Bet vis dėlto net žiūrint į juos už kokios mylios 
krečia šiurpas. 

Negaluojame ištisą savaitę. Beveik nieko nevalgome, 
tik svarstome, ar nenudreifuosime į kitą, amžino lietaus, 
žaibų, griaustinio ir ligų pasaulį. Tačiau vieną rytą dan- 
gus išsiblaivo ir aš pasijuntu visai neblogai. Žoze serga 
daug ilgiau, niekaip neįstengdama įveikti paslaptingos li- 
gos sukeltų komplikacijų. Bet saulė įlieja jėgų ir jai. Va- 
karop pamatome nuostabų reginį: iš Celebeso salos vore- 
le plaukia septynetas didelių ketų. Didžiulės rudos ir 
mėlynos jų burės virš baltų kaip sniegas korpusų išsipū- 
tusios nuo vėjo. Ketai plaukia į pietus link Surabajos. Tai 
panašu į susitikimą su senovės laikų eskadra, staiga išni- 
rusia iš tolimos praeities ir plaukiančia į užmarštį, — juk 
net Indonezijoje prekinių burlaivių dienos, galima sakyti, 
jau suskaičiuotos.. 

Nors Bandzarmasino radijo stotis, kaip ir reikėjo tikė- 
tis, nerodo jokių gyvybės ženklų, ketų pasirodymas pa- 
tvirtina, jog artėjame prie tikslo, — vadinasi, pelengus, 
kad ir apčiuopomis, vis dėlto nustačiau teisingai. Prieš su- 
temstant pasirodo lėkštas, medžiais apaugęs krantas, už 
kurio kyla į dangų kalnų grandinė. Brėkštant išmetame 
inkarą už poros šimtų metrų nuo pelkėto kranto. Tai Tan- 
džung Selatanas — piečiausias Rorneo salos taškas, iki ku- 
rio nuo Karimatos sugaišome dvylika parų. Tik tris šimtus 
šešiasdešimt mylių, o, rodos, būtume plaukę iki paties Mė- 
nulio! 


Bandžarmasinas visai čia pat. Trumpas halsas į šiaurę, 
paskui kokių penkiolika mylių upe aukštyn. Mums labai 
reikia poilsio — taip ir maga užsukti į šią nepaprastai įdo- 

mią vietą, tačiau esame tokie išvargę ir nusilpę, kad be 
variklio nesiryžtu plaukti upe. Nors ir sveikiems, dviem 
žmonėms mManevruoti vingiuotuose farvateriuose tarp smė- 
lio seklumų — menki juokai. Net ir locijos perspėja, kad 
šioje vietoje priplaukti prie kranto nepaprastai keblu. 
Bet aš žūt būt noriu keliauti toliau: mes vis labiau ir la- 
biau atsiliekame nuo tvarkaraščio, ir jeigu atsilikinėsime 
dar, tai kovo pradžioje Manilą matysime kaip savo ausis, 
taigi ir Japoniją prieš taifūnų sezoną vargu bau pasieksi- 
me. Su taifūnais esame seni pažįstami. Ne vieną patyrėme 
savo kailiu tiek ore, tiek jūroje, ir mudviem nesinorėtų 
dar sykį išgyventi šio malonumo. Pažadu Žoze sustoti bet 
kurioje saloje, esančioje mūsų kelyje, jeigu tik prie jos 
bus galima priplaukti lengviau negu prie Bandžarmasino. 
Oras visai pasitaisė, ir mes, pralinksmėję, gaivinami 
nuostabios nakties (daugiau lovoje negu prie burių), plau- 
kiame tolyn, nė kojos neiškėlę į Borneo salą. 


8. Moresė ir policijos komisaras 


Borneo sala, matyt, įsižeidusi, kad jos neaplankėme, 
nenori mūsų paleisti. Aplenkę Tandžung Selataną, velka- 
mės per tris mylias į pietus nuo švyturio, kol trečią va- 
landą, po trumpos, bet smarkios liūties, vėl pakyla brizas. 
Dešiniuoju halsu šauname pirmyn, laikydamiesi kurso į 
Moresių salas, bent aš taip viliuosi. Deja, mano baiminga 
viltis neilgai tetrunka: lygiai valandą. Paskui ne tik vėjas 
ima rimti, bet dar ir potvynis atsisuka prieš mus. Ir vėl 
stovime lyg sargybiniai netoli kranto kartu su medžių 
guotu, kuris, rodos, plaukia su mumis į tą pačią vietą. 
Beprasmiška toliau taip plūktis, ir mes čia pat išmetame 
inkarą — puiki proga keletą valandų numigti. Vidurnak- 
tį, srovei atsisukus į kitą pusę, pakeliame inkarą ir vėl 
imame galuotis. Auštant pavejame indoneziečių šliupą, 
kuris plaukia, regis, dar lėčiau už mus. Neblogai, greitis — 
lygiai du mazgai. Šliupo komanda nuleidžia į vandenį 
sampaną, ir pora vyrukų irkluoja į mūsų laivą. Iš jų iš- 
girstame liūdną istoriją: jau dvi savaitės jie klaidžioja po 

jūras ir nebeturi ko valgyti. Sunku patikėti — iki kranto 
vos dešimt mylių, ir net plika akimi ten matyti pora dide- 
lių kaimų. Šiaip ar taip, šis lyriškas pasakojimas vertas 
atlyginimo ir mes jiems duodame skardinę maltos kavos. 
Beje, patys kavos kol kas beveik negeriame, o nedidelę 
jos atsargą baigsime gerokai vėliau, Batersto saloje. Pa- 
tenkinti dovana, svečiai grįžta į šliupą, jis pamažu atsilie- 
ka ir pagaliau visai dingsta iš akių. Diena praeina kaip 
paprastai: škvalai nuo devintos iki vienuoliktos valandos, 
septynių balų vėjai, štiliai. Saulei leidžiantis, sukame į 
pietus — norime nutolti nuo kranto, į kurį mus neša sro- 
vė. Vidurnaktį vėl stovime supliuškusiomis burėmis ne- 
toli Tandžung Selatano. Jo švyturys pašaipiai mums mirk- 
čioja. Per pusantros paros nuplaukėme vos dešimt my- 
lių — noromis nenoromis teks motorizuoti laivą. Kelias 
valandas „Singa Betiną“ lydi būrys apvalių ir plokščių 
žuvelių, panašių į nedideles plekšnes. Gelsvai žalios, spin- 
dinčios, tartum apšviestos iš vidaus, jos siūbuoja tamsiai 
mėlyname vandenyje lyg mažyčiai mėnuliukai. Matėme 
ir didelę jūros gyvatę. Tų gyvačių, pilkų ir rudų, čia gau- 
su, jos kasdien dešimtimis plaukioja aplink laivą. Bet šio- 
ji, storumo sulig mano ranka ir daugiau nei metro ilgu- 
mo, tikra akrobatė: jai pavyko sumegzti savo kūną į 
mazgą, žinoma, nelabai suveržtą, bet vis dėlto gana tvir- 
tą. 

Singapūrą palikome jau prieš mėnesį. Vidutinis grei- 
tis — pusantro mazgo, neskaitant sustojimų. Šitaip plau- 
kiant kelionė aplink pasaulį gali užtruktį pernelyg ilgai. 
Vėjo nėra, bet jūra, įsiūbuota aplinkui siaučiančių štormų, 
atkakliai mus supa. Takelažas taip susidėvėjo, kad trys 
priešvėjiniai bakštagai trūkinėja vienas po kito, nors tai 
stiprios virvės, o ne menki raišteliai! Puiku, kelias valan- 
das turiu ką veikti (baisiai mėgstu raišioti sutrūkinėjusias 
virves, nors nemoku dorai sumegzti mazgo). Įdomiausia, 
kad tokiomis sąlygomis mes vis dėlto varomės į priekį. 
Saulei leidžiantis, pamatome Moresių salas, dūluojančias 
pro gana tirštą rūką, o truputį vėliau, pietuose — Lauroto 
salynėlį. Net po trumpos kelionės jūra žmogus jaudinasi, 
plaukdamas į uostą, taigi ir mes netveriame savo kailyje, 
nors kas pusvalandį kilnojame ir nuleidinėjame bures. 

Škvalai nurimsta, ir iš vakarų padvelkia leisgyvis brizas, 
toks silpnas, kad vos girgždina takelažą. Supykęs einu 
gulti. Tegul „Singa Betina" pati plaukia su vienu kliveriu, 
kad gudri. Retkarčiais vis dėlto užmetu akį, bijau, kad 
neatsitrenktume į kokią uolą. Taigi negalima sakyti, kad 
plaukiame aklai. | 

Locijų skyriuje „Didysis Azijos archipelagas“ rašoma: 
„Viena didelė sala ir trys mažos, apaugusios mišku, su- 
pamos uolų. Pučiant šiaurės rytų musonui, galima išmesti 
inkarą dvylikos sieksnių gylyje, į žiemius nuo Denavan- 
go (Šiaurinė sala). Ten kraunama geležies rūda." Ačiū už 
perspėjimą! Neturime jokio noro po tokių vargų klausy- 
tis, kaip šūkauja krovikai, bilda savivartės, pilančios rū- 
dą į lichterius, ir ryti dulkes! (Mums ir i galvą neatėjo, 
kad šios žinios iš praėjusio amžiaus. Dabar Moresių salo- 
se geležies rūdos kraunama ne daugiau kaip urano rūdos 
Prancūzų teatro aikštėje Paryžiuje.) Nutarėme plaukti į 
didžiają salą. Nieko sau poilsį ir ramybę randame, nei 
pridėti, nei atimti! 

Iki kranto buvo gal šimtas metrų, inkaras dar nesiekė 
dugno, O link mūsų jau pasipylė ištisa flotilė sampanų ir 
staugianti minia užpuolė „Singa Betiną“ kaip banda bež- 
džionių bananų plantaciją. Tokie antplūdžiai beveik vi- 
sada mus linksmino, net Tambelane, kur kartais jie būda- 
vo ne itin malonūs. Betgi čia — tiesiog košmaras. Denyje 
septyniasdešimt žmonių — spėjome suskaičiuoti, kol dar 
nepaskendo laivas, —o tiršta minia vis plūsta ir plūsta, 
lyg metro stotyse darbo dienai pasibaigus. Priremti prie 
laivagalio kabinos sienos, dar bandome stumti ateivius 
atgal, prašome leisti mums pailsėti; tik staiga ši susigrū- 
dusi masė ūmai prasiskiria ir pro spragą įsiveržia dar vie- 
nas neprašytas svečias policininko uniforma (policija In- 
donezijoje — tai kariuomenės rūšis, panašiai kaip laivy- 
nas ar aviacija). Rėkaudamas it pamišėlis, jis ima kaišioti 
Žoze panosėn didžiulį revolverį. Mano kantrybė trūksta, 
pradedu iš tikrųjų pykti: ko gero, šis velnio apsėstasis dar 
ims šaudyti, norėdamas parodyti savo galią. Nespėjęs nė 
pagalvoti, kertu jam per riešą, ne visai pagal karate sis- 
temą, nes apie šios kilnios kovos būdus nieko nenutuokiu, 
bet, matyt, sudaviau gana skaudžiai. Jis nepratęs, kad jam 

kas priešintųsi, ir visas jo piktumas dingsta. Reikia tik ne- 
prarasti iniciatyvos. 

— Na kaip? Patinka? — šiurkščiai klausiu prancūziškai 
ir nutaisau kuo žiauresnę miną. 

Vėliau Žoze man sakė, kad iš pasiutimo buvau net iš- 
balęs. Nežinia, kaip ten buvo, bet policininkas išsigando. 

— Man reikia žinoti, iš kur jūs atvykstate, — gailiai 
pralemeno jis. 

Mūšį laimėjau ir dabar galėjau parodyti kilniaširdiš- 
kumą. 

— Puiku, — sakau indoneziškai,— sužinosite, ką tik no- 
rite, bet pirma paslėpkite ginklą ir išvaikykite šituos pus- 
galvius. 

Jis taip apsidžiaugia proga susigrąžinti pašlijusį orumą, 
kad vėl pasiunta šūkauti, tvatyti kur pakliuvo kumščiais, 
kol beveik visi svečiai, rėkdami iš baimės, sušoka į savo 
sampanus. Nemalonu žiūrėti į šį kvailą, žiaurų ir iki kok- 
tumo bailų žmogų. Denis ištuštėja, lieka kokie penki šiau- 
diniai drąsuoliai, matyt, „stipruolio“ numylėtiniai ir gar- 
bintojai. Rodau mūsų dokumentus, kuriuos išvydęs net 
dramblys imtų juoktis: leidimą išplaukti iš Singapūro, ne- 
švaraus popieriaus lapelyje parašytą Avang bin Salaho 
pakvitavimą, kad gavo pinigus už bedoro statybą; pran- 
cūzų konsulo Singapūre laišką, kur jis praneša, kad mano 
prašymas priimti bedorą jūros laivų įskaiton bus svarsto- 
mas ir mes gausime popierius prieš velykas arba trejybės 
šventę (išplaukėme taip jų ir negavę); dar vieną aukšto 
Džakartos valdininko laišką, kur jis man dėkoja už nedi- 
delę paslaugą ir linki laimingos kelionės. Šioje popierių 
šūsnyje mūsų faraonas nieko nesusigaudo, užtat didžiai 
gerbiamo mano korespondento iš Javos laiškas padaro jam 
didžiulį įspūdį (nors dėl gausių valstybės perversmų, įvy- 
kusių Indonezijoje per šį pusmetį, buvau nelabai tikras, 
kad mano aukštasis globėjas netabaluoja kur nors po ži- 
bintu). Laiškas parašytas angliškai, ir policininkas įsten- 
gia perskaityti tik žodį ,,Makasaras“, bet jis supranta, kad 
tai dokumentas iš svarbios ministerijos. 

Faraonui besukant galvą, atplaukia dar vienas sampa- 
nas, pilnas naujų viršininkų iš armijos bei policijos. Ma- 
tyt, šioje dievo ir Žmonių užmirštoje saliūkštėje dislokuo- 

tas ištisas batalionas. Naujieji atvykėliai išprusę labiau 
negu jų pirmtakas, kurį mes iškart praminėme Žiurkės 
Snukiu. Geresnę pravardę sunku sugalvoti. Šie valdžios 
atstovai mandagūs, draugiški, jie mus perkelia į krantą 
ir... pavaišina negirdėtais neregėtais pietumis. Bet už juos 
tenka mokėti keliomis varginančios apklausos valando- 
mis. Kiekvienas mano ranka rašytas popierėlis, netgi seni 
skalbti atiduotų baltinių sąrašai žodis į žodį nukopijuoja- 
mi. Šį didžiulį darbą atliko jaunas šaunus sekretorius, 
vienu pirštu spausdindamas mašinėle, — ta mašinėlė tik- 
riausiai buvo pirmasis genialiojo Andervudo kūrybos vai- 
sius. Galų gale mus paleidžia, bet atima pasus. Nieko ne- 
padeda nė mano nuolankiausi prašymai. 

Mūsų žemėlapiuose sala vadinasi Moresė, bet vietos 
gyventojai šio vardo niekada nėra girdėję; indoneziškas 
jos pavadinimas Maharatua skamba gražiau: jis mena 
Pietų jūras, o ne kabilų smuklę. Kaimą sudaro kupeta ne- 
švarių dvokiančių lūšnų, sutūpusių viena virš kitos sta- 
čiame krante. Yra čia ir pagrindinė „gatvė“, o joje mo- 
kykla, policijos būstinė ir keletas plūktinių krautuvėlių. 
Ožkų išminti takai vingiuoja tarp polių, ant kurių užkel- 
tos trobelės panašios į aptriušusias šunų būdas. Tiek vir- 
šuje, tiek apačioje — žmonių knibždėlynas. Jie tokie nu- 
skarę, išsigandę, kad net gaila žiūrėti. Iš ko jie gyvena? 
Neįmanoma įsivaizduoti. Be abejo, pagrindinis kaimiečių 
verslas — žvejyba; ant žemės tarp išmatų voliojasi sutrū- 
nijusios varžos. Tikriausiai aplinkui išsibarsčiusiose sale- 
lėse yra bananų bei kokoso palmių plantacijų: išmetę ne- 
toli mūsų inkarus, plūduriuoja keli šliupai su kopra. Tai 
liūdniausia (pačia skaudžiąja šio žodžio prasme) vieta, 
kokią mums teko matyti Indonezijoje. 

Vakare klausomės Hendelio sonatų fleitai. Groja mū- 
sų brangusis Žanas Rampalis (kiekvienas turi savo dievu- 
ką, mano dievukas — Rampalis). Dabar, kai gailestinga 
naktis paslėpė nuo mūsų akių kaimo skurdą — tik tarp 
medžių kur ne kur spingsį geltonos aliejinių lempų ugne- 
lės, — sala vėl virsta stebuklingų pasakų šalimi. Muzika 
skamba virš švytinčio vandens, tirpsta užburtos nakties 
tamsoje, jai tingiai pritaria tyli bangų mūša ir vos girdi- 
mas palmių lapų šlamėjimas. 

Rytojaus dieną pratinginiaujame — ak, kaip smagu! Iš- 
lipame į krantą pirkti žibalo: jį suryja primusas, lempos 
ir šaldytuvas. Už nežmonišką kainą įsigyjame „Made in 
Java“ kondensuoto pieno skardinę, kurioje viskas taip su- 
sikondensavę, kad belikes grynas vanduo. Grįžę į laivą, 
sulaukiame dviejų svečių — povandeninių medžiotojų. Jų 
akiniai ir šautuvai, nors padaryti namie primityviais įran- 
kiais, bet taip nagingai, kad negalime atsigėrėti. Jie pui- 
kiai atitinka savo paskirtį ir yra nepaprastai gražūs. Me- 
diniai akinių rėmai ir šautuvų apsodai taip dailiai išpjaus- 
tinėti ir išrantyti, kad šie kasdieniniai daiktai virto tikrais 
meno kūriniais. Šitiek darbo vien dėl gražumo! Svečiai 
mums padovanoja keletą puikių gorgonių ir keistą kubo 
formos žuvį, kietą kaip medis, ką tik pagautą ir mūsų gar- 
bei išskrostą. Šio keisto padarėlio pūstomis lūpytėmis ir 
mažučiais švelniais pelekiukais oda tvirta kaip šarvas ir 
dar nusėta dygliais. Vaišiname žvejus cigaretėmis, ir jie 
prasėdi su mumis visą vakarą, rūko ir klausosi Mocarto 
koncertų fortepijonui. Geriausias būdas supažindinti su 
klasikine muzika. 

Trečios dienos rytą lipu į kalvą, kurios viršūnėje yra 
policijos būstinė: noriu palinkėti valdžios atstovams ilgo 
gyvenimo ir visokeriopos sėkmės. Kol dar neatsibučiavo- 
me su ašaromis akyse, reikia išspręsti vieną problemą. Po- 
licija susirūpinusi: nedrįsta mūsų sulaikyti, bet ir paleisti 
bijo, reikalauja, kad vyktume į provincijos sostinę. Nu- 
manau, į kokį liūną galiu įklimpti nusileisdamas šiam rei- 
kalavimui, tad kategoriškai atsisakau jį vykdyti: 

— Plaukiu į Makasarą, patys matote iš dokumentų. 
Ten užsiregistruosiu ir sutvarkysiu reikalus imigracijos 
valdvboje. Nė neketinu daryti lanksto pro Kota Baru. 

Žvilgteliu į žemėlapį: Kota Baru yra šiauriniame dide- 
lės Pulau Lauto salos gale, netoli pietrytinės Borneo pa- 
krantės. Ne už devynių jūrų, žinoma, bet vis dėlto... Poli- 
cininkai puola gundyti: 

— Kota Baru — puikus miestas! Didžiu-u-lis! Pilne 
krautuvių! Daugybė kinų! Mechanikų! Galėsite suremon. 
tuoti variklį ir apsipirkti! Tik viena diena kelionės jūra 

Matyt, jiems Kota Baru tas pat, kas Prancūzijos, Ame- 

rikos ar Anglijos kaimiečiams Paryžius, Niujurkas ar 
Londonas, gal net daugiau. Tačiau jie bala žino kodėl ne- 
atstoja, stengiasi Mane sugauti, kaip iš gausybės rago ber- 
dami vis tuos pačius klausimus: iš kur atvykome? Kur 
vykstame? Ar laive turime ginklų? Fotoaparatą? Radiją? 
Galų gale klausia, ar aš neturįs televizoriaus, apie kurį 
tikriausiai bus girdėję iš kokio pro šalį plaukiančio jūri- 
ninko. Į visa tai esu šimtus sykių atsakinėjęs, bet tiek to, 
atsakau dar kartą, kad turiu du fotoaparatus, kuriuos jie 
jau yra matę. Ar man žinoma, kad Indonezijoje reikia spe- 
cialaus leidimo fotografuoti? Aš patapšnoju sau per 
smakrą: 

— Juokaujate! Išgyvenau Javoje ir Sumatroje dvejus 
metus, padariau šimtus nuotraukų, ir man niekas nieko 
nesakė! Kariniai objektai manęs tikrai nedomina, o jeigu 
jų čia yra, sakykite, kur, nes iš tiesų galiu netyčia nufo- 
tografuoti! À 

Policininkai ima juoktis, bet nė per nago juodymą ne- 
nusileidžia: turime plaukti į Kota Baru, ir gana. Kol jų 
rankose mūsų pasai, jiems valia daryti, ką nori. Vaikų 
žaidimas, ir tiek, bet jis gali trukti ne vieną mėnesį. Nie- 
ko nepadeda nė mano prisipažinimas, kad esame be skati- 
ko, ir jeigu jie mūsų neišleis, turės maitinti. Galų gale veid- 
mainiškai paklausęs, ar negalima būtų pranešti apie mūsų 
atvykimą į Kota Baru per radiją (ne, saloje nesą radijo 
siųstuvo), nusprendžiu, kad mano garbės dvikova perne- 
lyg užtruko, ir nuolaidžiai sakau: 

— Tiek to, kad taip norite, plauksime į Kota Paru... 

Pagaliau! Tikrai išmintingas sprendimas! Visi mane 
sveikina. Bet aš greit suvokiu, kad man spendžiami spąs- 
tai. Su mumis keliaus pasiuntinys, seržantas V. 

— Kad jau vykstate į Kota Baru, paimkite seržantą V. 
Jam reikia pas gydytoją, o mes neturime laivo, — prašo 
mane viršininkas. 

Nešinas kartoniniu lagaminu, uždu<sęs atbėga seržan- 
tas, Pasirodo, tai senas mūsų bičiulis Žiurkės Snukis. (Pra- 
eitą naktį jis apsilankė laive ir iškaulijo iš manęs tuščią 
džiūvėsių dėžutę, už ką Žcze vis dar ant manes pyksta. 
Jis buvo tik su dryžuota pižama, tet susijuosęs diržu, ant 

kurio tabalavo magiškas valdžios simbolis — jo mylimoji 
šaudyklė. Galvą guldau, kad jis su ja miega.) Ay! There 
is the rub!“ — pasakytų Hamletas. Žinoma, naktį būtų vie- 
ni niekai švystelti jį per bortą. Pagunda didelė, bet įgy- 
vendinti šį viliojantį ketinimą kliudo krikščioniška mora- 
lė. Staiga man šauna į galvą išganinga mintis. Mano prie- 
šininkai — musulmonai, vadinasi, jų širdyse giliai įsišak- 
niję pagarbos verti prietarai, kurių jie neįstengia atsikra- 
tyti net vykdydami tarnybines pareigas. Kreipiuosi į at- 
grasiausią iš visos šutvės. Jis pats nieko neklausinėjo, tik 
lindėjo kampe ir iš ten vadovavo tardymui, siuntinėdamas 
raštelius mažiau patyrusiems sėbrams. Žmogėnas apsiren- 
gęs gana elegantiškais civiliniais drabužiais ir pasibalnojęs 
nosį tamsiais akiniais nuo saulės. Sakau jam nevilties ku- 
pinu balsu: 

— Man tikrai būtų nepaprastai malonu paimti į laivą 
seržantą V., bet, deja, tai neįmanoma. 

— Kodėl? 

— Pagalvokite, ponai! Aš keliauju su žmona ir nega- 
liu įsileisti į laivą svetimo vyro. 

Gal ir nedelikatu, užtat efektinga. Toks dekartiškas 
islamo tiesų išpažinimas užčiaupia jiems burnas. Žiurkės 
Snukis, matydamas, kad jo svajonės maloniai paplaukioti 
jūra sklaidosi lyg dūmas, vos nepravirksta. Net atgrasusis 
žmogėnas neturi ką atsakyti. Pagalvoja valandėlę, nulei- 
dęs galvą ant krūtinės, ir atsidusęs burbteli: 

— Tiek to... grąžinkite jiems pasus. 

Negaišdamas nė minutės, kūlversčia rituosi nuo kran- 
to ir šoku irkluoti iš visų jėgų. Laivas jau paruoštas iš- 
plaukti. Kol aš keliu bures, Žoze karštai derasi su policijos 
karininku, kuris, pasiėmęs kažkieno sampaną, atplaukė 
mums palinkėti laimingos kelionės ir patarti, kaip smagiau 
praleisti laiką Kota Baru. Galų gale jie sulygsta: už tris- 
dešimt kiaušinių — gabaliukas muilo ir reklaminis tualeto 
reikmenų rinkinys. Vadinasi, mes jau perpratome šios sa- 
los prekybinių mainų gudrybes, juoba kad, be kiaušinių, 
Žoze gauna priedo dar ir pintinę. Kad pradėtas žaidimas 

būtų gražiai baigtas, pakeliame inkarą ir sukame į šiaurę, 
Kota Baru link. Plaukiame palei Denavango krantus. Tai 
labai graži sala su ilgais auksiniais paplūdimiais. Mums 
čia tikrai būtų buvę smagiau, jeigu ne prieštvaninės loci- 
jos! Pasislėpę už salos, kuo ramiausiai pasukame į Maka- 
sarą. 

Naktį be pertraukos budime, nes į pietus nuo Pulau 
Lauto patenkame į salelių labirintą. Pagal geriausius mū- 
sų jūrlapius sąsiauriai tarp salelių turėtų būti nužymėti 
švyturiais, bet jų čia — nė kvapo. Ir nors plaukdami pro 
Dvalderio ir Brolių salas turėjome juos kone ranka pasiek- 
ti, aplinkui kiek akys užmato nemirkčiojo nė žvakelė. 


9. Buvusi Makasaro šlovė 


Makasaro sąsiauris dviejų šimtų penkiasdešimties my- 
lių pločio. Jį peršokti tikimės per kokią savaitę. Orai ta- 
rytum pasitaisė: saulė šviečia beveik visą dieną. Po nuo- 
latinių liūčių į pietus nuo Borneo mums šis pasikeitimas 
labai malonus. Antra vertus, štormų bei štilių užtenka ir 
čia. Nors iš kailio neriamės ir buriuojame taip puikiai, kad 
nebūtų gėda nė lenktyninės jachtos komandai, per dieną 
vidutiniškai nuplaukiame vos trisdešimt mylių. Liūdna ir 
pikta, nors pasiusk. Esu tikras, kad „Singa Betina“ sėkmin- 
gai pasigalynėtų su bet kokia audra, bet plaukioti pučiant 
silpnam vėjui ji netinka. Nors mūsų nervai pairę labiau 
nei takelažas, apskritai keliaujame be nuotykių. Pietinėje 
Makasaro sąsiaurio dalyje povandeninių uolų, rifų, salelių, 
seklumų daugiau negu reikia, o čia dar smarkūs vėjai ir 
srovės, nuolat maišantys vandenį šiame siaurame ruože 
tarp Borneo ir Celebeso. Sužavėti plaukiame pro Limos 
salas. Tai penki nuostabūs koralų atolai, klasikinis Pietų 
jūrų rojus, tačiau, anot Žoze, bet kuri Indonezijos sala — 
tikras rojus, kol neišmeti prie jos inkaro. Šiuos „rojus“ 
mes dar menkai pažįstame, bet iš patirties žinome, jog 
kiekvienas uostas, kad ir koks patrauklus, tikriausiai turi 
policijos skyrių. Todėl čia nesustojame, nors ir labai no- 
rime, Nuo pagrindinės salos atsiskiria didelė piroga su ba- 

lansyru — tokią čia matome pirmą kartą — ir dvi valandas 
plaukia greta mūsų per dvidešimt metrų nuo kairiojo bor- 
to. Tai labai grakštus laivas ilgu, plonu, aukštu korpusu 
ir mediniais S raidės formos skersiniais tarp plūdės ir ją 
laikančios sijos. Lotyniška burė susiūta iš plačių įvairia- 
spalvių medžiagos juostų, o ant rėjos galo plaikstosi mar- 
gi kaspinai. Pirogoje du jauni vyrai, vienas, savaime aiš- 
ku, su uniforma. Jie ženklais rodo mums plaukti paskui 
juos į krantą, bet mes tik maloniai šypsomės ir, atleidę 
šotus, spaudžiame kiek tik „Singa Betina" gali. Šį kartą 
vėjas gana smarkus, todėl stengiamės neužplaukti ant ga- 
lingų sūkurių, verdančių aplink juodus rifus koralų atolo 
pakraštyje. Piroga, regis, labai greita, ir jeigu vėjas būtų 
silpnesnis, puikiausiai galėtų sukti ratus aplink mūsų be- 
dorą. Tačiau toks vėjas bedorui pats smagiausias ir lenk- 
tynės darosi įdomios. Kai paskutinė sala dingsta už hori- 
zonto, piroga pasiduoda ir apsisukusi beveik pavėjui 
skrenda atgal lyg milžiniškas margaspalvis albatrosas. 
Laivo žurnalas panašus į gana painų salų pavadinimų 
katalogą. Vienas salas matėme, kitas turėjome matyti, bet 
nepastebėjome, nes buvo naktis, — kartais praplaukdavo- 
me pro šalį net per arti, dėl šventos ramybės nederėtų taip 
daryti, tačiau mes nė neįtardavom, kad čia pat žemi, krū- 
mais apaugę krantai. Nors mėnesiena labai skaisti, mes 
vos neužkliudome pavojingo rifo į pietus nuo Marasendės 
salos. Paskui lenkiame saleles įmantriais pavadinimais: 
Doang Doanganą, Devakang Besarą, Bankankuongą. Va- 
kare jau buvome aplenkę šį rifą, O rytą ir vėl plaukėme 
pro šalį: mat per naktį nudreifavome net dešimt mylių į 
priešingą pusę greičiau, negu sugaišome grįždami atgal. 
Siaučiant ne itin smarkiam škvalui, lenktyniaujame su di- 
deliu indoneziečių tenderiu. Per šias kvapą gniaužiančias 
lenktynes, kurios truko šešias valandas, ne kartą buvome 
iškopę į pirmąją vietą. Aiškiai matyti, kad tenderio ko- 
mandai irgi linksma. Jie, kaip ir aš, neskuba sutraukti bu- 
rių tol, kol stiebai nepradeda grėsmingai braškėti. Paga- 
liau tenderis pasuka už Dadžang Dadžangano, o mes 
triumfuodami plaukiame toliau į Makasarą. Be reikalo 
džiaugiamės, nes vėjas beveik tuoj pat nurimsta. 

Pasirodžius tolumoje aukštų Celebeso kalnų viršūnėms 
(žemas krantas dar slepiasi už horizonto), mūsų radiope- 
lengatorius ima gaudyti plūduro signalus. Dabar plaukia- 
me tik pagal navigacinius prietaisus. Atsiduosime srovės 
valiai ir pateksime tiesiai į uostą. Iki Makasaro ne daugiau 
kaip dvidešimt mylių, ir dabar svarbiau žiūrėti ne burių, 
o jūrlapio. Be paliovos zonduojame, bet „Singa Betinos“ 
echolotas matuoja gylį tik ligi dešimties metrų, o šis ra- 
čių — bent taip tvirtina hidrografijos Žyniai. 

Naktį praleidžiame klaidžiodami šiame labirinte. Vė- 
jas rimsta. Dar vakare prie mūsų prisišvartavo piroga su 
balansyru. Iš ketverto joje sėdinčių žmogynų vienas, sa- 
vaime suprantama, — kariškis su visa mundiruote ir šau- 
tuvu. Jis užsikeberioja į denį ir nedelsdamas ima visur 
šniukštinėti. Kai pareigūnas pabando atplėšti priekinio 
liuko dangtį, užsklęstą iš vidaus, aš, neatsitraukdamas nuo 
vairo, iš visos gerklės pasiunčiu jį kur reikia ir liepiu per 
daug nesišakoti. Šiaip ar taip, mes dar gana toli nuo teri- 
torinių vandenų ir tasai mulkis neturi jokios teisės būti 
laive. Bet šioje šalyje pasipriešinimas uniformuotam žmo- 
gui — baisus nusikaltimas, ir visa pirogos komanda žiūri 
į mus nustėrusi, nė kiek neabejodama, kad brolio Sukar- 
no žaibas nutrenks mane vietoje, o įsibrovėlis pasipūtęs 
sėdi ant kabinos stogo ir dedasi baisiausiai įsižeidęs. Nors 
kareiva iš laivo pagaliau išsikrausto, bet anaiptol nemano 
esąs nugalėtas, Visą naktį ir rytą piroga atkakliai seka 
„Singa Betiną“, atsilikusi apie penkiasdešimt metrų. Įsi- 
vaizduoju, kaip jiems nusibodo šis budrumas! Juk pučiant 
tokiam lengvam brizui jų laiviūkštis į Makasarą galėjo 
nuplaukti per tris valandas, o „Singa Betina“ šliaužia kaip 
vėžlys vos vieno mazco greičiu. Bet mes atrodome tokie 
įtartini, kad jie nesiryžta paleisti mūsų iš akių. 

Kai vėjas nesmarkus, laivą perima Žoze. Ji stoja prie 
vairo auštant ir budi ilgai, už abu. Tasai štilis man taip iš- 
tampė nervus, kad einu prie šturvalo tik papūtus tikram 
vėjui. Žoze išnaučoja net menkiausią dvelktelėjimą ir 
mylia po mylios kantriai stumiasi į priekį. Nors Makasaro 
vis dar nematyti, Let krantas pastebimai artėja.. Prašvitus 
išvystame įspūdingą reginį: aplink mus, kiek akys užma- 

to, ant vandens plūduriuoja šimtai pirogų. Vienos prisi- 
švartavusios prie karčių, po keletą sukaltų į dugną, kitos, 
iškėlusios lengvutes bures, vis dar plaukia ir plaukia nuo 
kranto, genamos rytinio brizo. Dar naktį keliskart pajutau 
kažką judant vandens paviršiuje ir pastebėjau tris tamso- 
je vos įžiūrimus šešėlius, slystančius viename aukštyje su 
falšbortu. Virš alyvuoto sąsiaurio vandens nedegė nė 
švieselė, tik buvo girdėti pašnibždomis kalbančių žmonių 
balsai. Nedaug bereikia, kad vaizduotė imtų piešti mus 
iš visų pusių supančią piratų flotilę. Juk keli šimtai mylių 
į šiaurę, Sulu archipelage, kur piratavimas yra senas ir 
garbingas verslas, laivų apiplėšimas kol kas nieko neste- 
bina. 

Artėjame prie dumblinų nedidelio upelio žiočių, įsiter- 
pusių į jūrą lyg koks snapas, už kurio matyti uosto ban- 
golaužiai. Atsisukęs iš jūros vėjas sustiprėjo, ir mes, 
plaukdami kairiuoju halsu vos už šimto metrų nuo kran- 
to, atsargiai kapstomės į priekį, be paliovos matuodemi 
vis mažėjantį gylį. Žoze laiko šturvalo rankenas lyg chi- 
rurgas skalpelį, o aš skaitau echoloto parodymus: „„Ketu- 
rics pėdos... keturios... trys... dvi... dvi..." Rodos, galo ne- 
bus. Paskui: „Trys... keturios... penkios... sieksnis... trys...“ 
Sicnalai dingo! Per plauką neužkliuvome už seklumos 
gūbrio. Mums prieš akis — Makasaro uostas. Nuostabus 
reginys: senų pakhauzų frontonai atrodo lyg perkelti čia 
iš „Kelionės į Surinamą“ iliustracijų. Buvusios tvirtovės 
sienų bastionai skendi raudonų žakarandų žiedų ugny. Iš- 
tisa flotilė didžiulių valčių aptūpusi nedidelę salelę, į ku- 
rią vienu galu atsirėmęs bangolaužis. Prie mūsu priplaukia 
sargybos laivas, ir po kelių sekundžių „Singa Betinos“ de- 
nyje jau knibžda kareiviai, apsikarstę galybe ginklų, — 
šitiek būtų užtekę Stalingrado apsiausčiai atremti. Vienas 
net kulkosvaidį ant kojelių pastatė prieš kompasą. Ir ar- 
mija, ir policija, ir karinės jūrų pajėgos čia atsiuntė savo 
atstovus, tik keista, kad nėra lakūnų. Apsikarstę granato- 
mis, atkišę šautuvus, kareiviai laksto po denį, kaukšėda- 
mi vinimis kaustytais batais, o sargybinis laivas, dydžio 
sulig „Singa Betina”, taip mus taranuoja, kad net falšbor- 
tas atsiknojo. Tai pamatęs prarandu paskutinę kantrybę, 

likusią man po varginančios kelionės iš Maharatuos, ir imu 
kiek gerklė neša plūstis visais man žinomais indoneziečių 
keiksmažodžiais, kurių šioje kalboje itin gausu. Mano iš- 
puolis juos šiek tiek sutramdo. Užuot čia trypę, verčiau 
padarytų naudingą darbą ir nubuksuotų mus į prieplauką, 
aiškinu jiems. Valdžios atstovai droviai pabruka uodegas, 
mes atlyžtame, o netrukus jau smagiai lekiame paskui 
jų laivą į prieplauką ir švartuojamės priešais uosto val- 
dybos pastatą anksčiau negu tikėjomės. Nuo Singapūro 
nupiaukta 1650 mylių.  Pasenome šešiomis savaitėmis, o 
nervai, regis, jau nebeišlaikys. 

Dar gerokai prieš ateinant olandams, Makasaras jau 
buvo klestintis miestas, prieskonių sostinė, sėkmingai ko- 
vojanti su Ternato ir Tidoro imperijomis dėl viešpatavimo 
jūroje ir archipelago turtų kontrolės. Tačiau kai šiandien 
matai kelis kilometrus nusidriekusias dykas krantines, 
tuščius sandėlius ir gatves su dulkinom krautuvikėm, ku- 
rių lentynose nebėra jokių prekių, atrodo; kad esi kapinė- 
se, tarp slankiojančių negyvėlių. Makasaras jau nebe di- 
džiulis miestas, o tik jo šmėkla. Netgi triukšmas ir judėji- 
mas gatvėse tarsi negyvas, veikiau panašus į kirminų 
knibždėjimą pūvančiame lavone. Šis įspūdis ypač stiprus 
uosto zonoje, kur be tikslo bastosi šimtai kareivių. Jų čia 
gerokai daugiau negu dokininkų ir darbininkų. 

Šioje šalyje ekonomika seniai virto griuvėsiais ir dau- 
gelis žmonių du kartus per dieną gali pavalgyti vieninte- 
lėje vietoje — armijoje, nors kareivių maistas irgi pras- 
tas, o alga maža. Tai labai patinka valdžioje esantiems 
generolams, kuriems didelė armija — puikus politinis ar- 
gumentas. Žemesnieji karininkai papildo savo pajamas 
lupdami devynis kailius nuo civilinių gyventojų. Jie tikri 
šantažo ir grobimo virtuozai. Kas išdrįsta kelti balsą prieš 
tokią tvarką, be jokių ceremonijų kišamas už grotų. Ši 
sistema veikia be trūkumų, tačiau užsienio prekybos ba- 
lansas dėl to negerėja, o biudžete kaip buvo praraja, taip 
ir liko. Atpirkimo ožį visada galima rasti: kinai, bjaurybės, 
dėl visko kalti. Beje, jų padėtis Pietryčių Azijoje labai pa- 
naši į viduramžių Europos žydų padėtį. Kad kinai paly- 
ginti neblogai gyvena tik dėl savo verslumo ir darbštumo, 

5. Singapūras. „Singa Betina“ Karališkųjų oro pajėgų jachtklube 

6. Malajiš 


7. Malakos sąsiauris. , Singa Betinos" svečiai iš Kukubos kaimo 


8. Žvejų kaimas prie Pekano upės 

10. „Singa Betinos“ sampanas 


Sumatra. Paupio kaimas ant polių 

12. Malakos upė su sena gerve 


13. Sumatra. Šri Indrapūros radžos rūmai Siako upės pakrantėje 

15. Tambelano salos. „Singa Betina” plaukia į jūrą 

17. Indoneziečių ketas grįžia į Makasarą 


18. Makasaras. Indoneziečių ketas prieplaukoje 


19. Batersto sala. Iškraunama „Singa Betina” 

geriau apsimesti nežinančiam. Kelios savaitės prieš mums 
atvykstant ant jų buvo užsiundyta Makasaro minia. Ar- 
mija džiūgavo, o vyriausybė grąžė rankas ir liejo ašaras, 
esą ji to nenorėjusi. (Vėliau spauda visada palankiai atsi- 
liepia apie pogromą.) Parduotuvių vitrinos buvo išdaužy- 
tos, prekės išgrobstytos, automobiliai sudeginti, o jų savi- 
ninkai sumušti. Ir kas iš to? Vienintelė protaujanti ir dir- 
banti gyventojų dalis pasitraukė iš veiklos, nebeliko nei 
prekybos, nei prekių. 

Turguje net būtiniausias maistas, toks kaip žuvys, vai- 
siai, daržovės, kainuoja tiek pinigų, kad kyla klausimas, 
kas gali pramisti iš vidutinio atlyginimo. Pasirodo, tar- 
nautojų algos užtenka vos savaitei. Tokia oficialioji atly- 
ginimo dalis. Kitą dalį valdininkai turi pasiimti iš gyven- 
tojų patys ir, reikia pasakyt, tokia darbo ir atlyginimo sis- 
tema duoda neblogų rezultatų. Indonezija yra beveik 
pasiekusi Spenserio laisvosios valstybės idealą: netur- 
tingesnis apiplėšinėja turtingesnį, kol susidaro pusiausvy- 
ra. Nuosavybė — vagystė, vagystė — nuosavybė. Netru- 
kus ir mes tai patyrėme savo kailiu. 

Tik atvykęs ėmiau teirautis, kur būtų galima suremon- 
tuoti variklį. Maniau susirasiąs mieste kokią automobilių 
remonto dirbtuvę, bet uosto kapitonas pertarė, esą kari- 
nio jūrų laivyno mechanikai suremontuosią ir paimsią vi- 
sai nebrangiai. Rytojaus dieną ant denio užlipo penketas 
iš jų šį tą nutuokė apie dizelius, o kiti atėjo šiaip sau, dėl 
gražumo. Paduoda retkarčiais veržliaraktį ir ilgai šluosto- 
si alyvuotas rankas į baltas kajutkompanijos sienas. Šie 
mechanikai sugaišo visą savaitę, kol išardė variklį, išvalė 
dalis, pakeitė keturis žiedus ir vėl viską sudėjo. Kad bū- 
čiau turėjęs reikalingus įrankius, pats viską būčiau pada- 
ręs per tris dienas ir šitaip neištepliojęs laivo. Pagaliau 
vyriausiasis mechanikas ponas Ruru pateikia sąskaitą: 
25000 rupijų! Už tokius pinigus Singapūre galėčiau nusi- 
pirkti du su puse dizelinio variklio. Šoku karštai ginčytis 
ir visų pirma reikalauju, kad sąskaitoje būtų nurodyta 
kaina už atskiras operacijas. Orųjį Ruru šis darbas baisiai 
išvargina. Dvi dienas jis kramto pieštuką, sukdamas gal- 

vą,: kaip pateisinti tokią sumą nurodant visiems žinomas 
kainas. Galų gale mano rankose naujas sąskaitos varian- 
tas. Nežinau, kuo labiau žavėtis: ar mechaniko įžūlumu, 
ar naivumu. Kiekvienam brigados nariui jis paskaičiavo 
po penkis šimtus rupijų už dieną, o sau kukliai pasiskyrė 
tik po tūkstantį. Man ne paslaptis, kad geriausias mecha- 
nikas šiame mieste negali tikėtis daugiau kaip po ketu- 
Iiasdešimt rupijų per dieną, jeigu, žinoma, jis aukštos 
kvalifikacijos ir jam sekasi. Mano varikliui sudėti žiedai 
pagal kainą turėtų būti gryno aukso ir nusagstyti brilian- 
tais. Į sąskaitą buvo įtrauktos netgi kiekvieno darbininko 
išlaidos maistui per šią savaitę: tokius pinigus jie būtų 
išleidę nebent Paryžiuje, „Maksimo“ restorane. Trys pas- 
kutiniai punktai — kava, cigaretės ir bananai. Pasirodo, 
bananų jie suvalgė tiek, kad jų būtų užtekę visoms Cele- 
beso beždžionėms iki pasaulio galo. Šį buhalterijos še- 
devrą, kuris nepadarytų gėdos nė pačiam Roberui Make- 
rui’, aš parodžiau savo bičiuliui Džonui Selamatui (apie 
jį papasakosiu plačiau). Jis taip pasipiktino, kad ilgai ne- 
galėjo nusiraminti. Labiau negu suma (pats Selamatas už 
tokį darbą ima ne daugiau kaip septynis ar aštuonis tūks- 
tančius rupijų, nors turi auksines rankas) jį pritrenkė ne- 
girdžtas paskutinio punkto įžūlumas. Pakėlęs į dangų ran- 
kas, jis sušuko: 

— Bananai skiriami tik karininkams! Kareiviai neturi 
teisės jų valgyti! Iš visos brigados tik ponas Ruru gali jų 
reikalauti. Nesileisk mulkinamas| 

Sužinojęs, kad bananai tik karininkams, vėl imu 
džiaugtis gyvenimu ir puolu ginčytis kaip velnias dėl 
kiekvieno punkio, nors šiaip baisiai nemėgstu derėtis. 
Galų gale sulygstame už 14000 rupijų. Tai dukart dau- 
giau, negu toks darbas kainuoja iš tikrųjų. Išsiskiriame su 
Ruru gana šaltai. Negalėjau suvirškinti jo bananų. 

Tačiau kaip ir kiekvienas miestas pasaulyje, Makasa- 
Ias turi savo gerųjų pusių, ir nors aš ten ne kartą esu ko 
nesprogęs iš pykčio, praleistos jame dienos man vis dėlto 


'Benžameno Antje melodramos „Adre smuklė“ personažas. 
Plėšikas, pagyrūnas ir sukčius. (Vert. pasl.) 

patiko. Vietos gyventojai, jeigu tik neketina jums gy- 
viems lupti kailio, būna draugiški ir malonūs. Europiečių 
čia belikusi saujelė: kelios vienuolės, kurias kartais sutik- 
davome didžiajame turguje, ir senas gydytojas olandas. 
Kvartalo gyventojai jį taip mylėjo, kad įprašė pasilikti, 
kai paskelbus Indonezijos nepriklausomybę, jo tėvynai- 
niai išvyko iš miesto. Savaime suprantama, mus visur pa- 
stebi, ir kur tik einame, mūsų ausis pasiekia šnibždomis 
tariami magiški žodžiai: Keliling Dunya! Šis sunkiai ver- 
čiamas posakis maždaug reiškia „keliaujantys po pasaulį". 
Turime garbės net interviu duoti. Mus aplanko jaunutis 
žurnalistas. Vargšelis, matyt, savo darbe žengia pirmuo- 
sius žingsnius, nes niekaip nesumoja, ko čia tuos europie- 
čius paklausus. Kad jis nusiramintų, -panaudoju psichiat- 
rams gerai žinomą metodą ir pats imu klausinėti jį apie 
mokslą, darbą, Indonezijos spaudą, gyvenimą Celebese. 
Pamažu jam grįžta pasitikėjimas savimi ir jo atsakymai 
darosi drąsesni. Po valandos žurnalistas atsisveikina. Aš 
apie jį žinau viską, bet jis apie mus — ne daugiau kaip 
čia ateidamas. Tačiau straipsnį jis vis dėlto parašė. Vaiki- 
nas, matyt, nestokoja poetinės vaizduotės, ir jo kūrinėlis 
mums labai patiko. Nė žinoti nežinojau, kad mes patyrė- 
me tiek daug nepaprastų nuotykių. Beje, reikia pasakyti, 
kad net oras Makasare persunktas Homero epopėjos dva- 
sia. Nežinau, kaip pasklido gandas, esą „Singa Betinoje“ 
iš pradžių buvę penki žmonės, bet likę tik mudu. Tiesa, 
kol kas dar neaišku, ar mes juos išmetėme už borto, ar 
paprasčiausiai suvalgėme. Dabar, kai mane jau nebe pir- 
mą kartą klausia: „Lima orang sudah mati?” (Penki žmo- 
nės jau mirė?), aš šaltai atsakau: „Ne penki, o dvidešimt 
penki!" Šiuo atsakymu tikima kaip žodžiais iš Evangelijos, 
ir mano reputacija, jaučiu, kyla lyg ant mielių. 

Buvau žodeliu užsiminęs apie Džoną Selamatą, bet apie 
jį verta papasakoti plačiau. Mums atplaukus, rytojaus 
dieną, kaip visada, iškėliau į krantą ir surinkau motorole- 
Iį. Bet pašvilpk! Neužvedu, nors tu ką! Nustūmiau moto- 
rolerį iki artimiausios dirbtuvės, kur mažaūgių kinų mi- 
nia triūsė aplink prieštvaninius sunkvežimius bei sukiu- 
žusius traktorius. Palikau jiems savo ištikimąjį žirgą. Po 

dviejų dienų dirbtuvių šeimininkas Džonas atėjo man pa- 
sakyti, kad motorolerį išardė, apžiūrėjo, bet pataisyti, de- 
ja, negalįs, nes subyrėję smagračio guoliai, o tokių niekur 
nesą. Tiesą sakant, to ir tikėjausi. Bet visai nemaniau, kad 
Džonas atsisakys imti už darbą pinigus. Juk jis išvalė ir 
vėl kruopščiai surinko motorolerį, o tai nemažas darbas. 
Džonas tik truktelėjo pečiais ir tarė: 

— Kadgi aš jo nepaleidau... 

Bet kurioje šalyje toks padorumas sukeltų pasigėrė- 
jimą, bet čia, Indonezijoje, jis man atrodo neįtikėtinas. 
Džonui išėjus, mudu su Žoze svarstome, ką daryti su mo- 
toroleriu. Visiškai aišku, kad niekur pasaulyje nerasime 
atsarginių dalių šiam nežinomos markės labai senam va- 
rikliui. Ko gero, net Prancūzijoje tai būtų sunku. Nutaria- 
me, kad beprasmiška tampytis šią geležies laužo krūvą, 
kai laive ir taip per daug visokio šlamšto. Taigi rytojaus 
dieną einu pas Džoną ir sakau, kad jeigu jis nori, atiduo- 
du motorolerį veltui, tegul tik atsiunčia žmogų jo pasiim- 
ti: už tai aš jam dar padėkosiu. Mes susidraugavome. Džo- 
nas nuo to laiko vadino mane tėvu. Nors esame beveik 
bendraamžiai, tačiau Indonezijoje šiuo kreipiniu išreiš- 
kiama didžiausia pagarba. Kol gyvenome Makasare, jis iš 
kailio nėrėsi, norėdamas mums padėti. 

Džonas Selamatas — tikras milžinas pirato ūsais ir Bu- 
falo Bilio barzdike. Jis nei iš šio, nei iš to vis pratrūksta 
griausmingai kvatotis. Kartą, pasisodinęs ant užpakalinės 
didžiulio savo ,„Harlio Deividsono“ markės motociklo sė- 
dynės, Džonas įvarė man tiek baimės, kiek gyvenime ne- 
buvau patyręs. Su šiuo žvėrim, apkabinėtu blizgučiais la- 
biau nei siju genties vadas, jis visu greičiu dūmė sausa- 
kimšomis gatvėmis, šūkaudamas sveikinimus visiems 
pažįstamiems, kitaip sakant, kone visiems Makasaro gy- 
ventojams. Galų gale atsidūrėme tamsioje smuklikėje, kur 
jis stiklas po stiklo girdė mane vietinės gamybos viskiu — 
nuostabiu odekolono ir denatūruoto spirito mišiniu. Atsar- 
gumo dėlei Selamato giminė apsišaukė grynakraujais in- 
doneziečiais ir net pavardę, matyt, nelabai seniai pasikeitė. 
Taip saugiau, bet Selamatai kaip buvo, taip ir liko šimta- 
procentiniai kinai, niekuo nesiskiriantys nuo savo tautie- 

čių tarp Mukdeno ir Kantono. Jų šeima gyvena už dirbtu- 
vių, erdviame name su gausybe priestalų, kur vidury 
kambario gali netikėtai rasti šulinį, mat kiemas vėliau bu- 
vo uždengtas stogu. Name šmižinėja aibė moterų, nu- 
trūktgalvių vaikų ir nusišėrusių, mazutu išsitepusių šunų. 
Vakarais vidury svetainės puikuojasi motoroleris ir gar- 
susis „Harlis Deividsonas"“. Gyvenimas čia linksmas, bo- 
hemiškas, netvarkingas ir patriarchališkas. Už didelio ap- 
valaus stalo, prie kurio mudviem su Žoze teko ragauti 
nepaprastai skanių valgių, sėdi Džono mokiniai ir meist- 
rai. Ant sienų kabo pageltusios senelių vestuvinės nuo- 
traukos. Žoze čia vienintelė moteris. Kitos dailiosios ly- 
ties atstovės zuja po kambarius, liūliuodamos savo mažy- 
lius ir be atvangos kimšdamos jiems į burnas didžiulius 
ryžių kukulaičius. Šeimos patriarchas — senas mandagus 
džentelmenas, tipiškas Konfucijaus išpažinėjas — vilki 
juoda pižama. Pasisveikinęs su mumis, jis lyg džinas iš 
Aladino lempos dingsta kažkokiame namų užkaboryje. 
Džonas labai jį gerbia, o pats, kaip vyresnėlis, yra ger- 
biamas jaunesniojo brolio Beno. Trisdešimtmetis milžinas 
„broliukas Benas“ — klusnus kaip avinėlis. Lyg koks na- 
mų vergas jis daro visa, ką liepiamas,— tikra Barbė devyn- 
darbė, — ir nesišiaušia prieš šią jau pelėsiais atsiduodan- 
čią šeimos hierarchiją. 

„Singa Betina“ plūduriuoja švininio vandens ketur- 
kampyje. Čia neužpučia joks vėjas: ideali vieta burlai- 
viams stovėti. Per atoslūgį išnyra tuzino nuskendusių ka- 
terių ir buksyrų supuvę deniai. Negaliu atsistebėti akis 
badančiu kontrastu tarp burlaivių ir laivų su varikliais. 
Dideli, 150 tonų talpos į ketus panašūs burlaiviai blizgėte 
blizga. Jie švartuojasi prie krantinės, kur penkiolikos ar 
dvidešimties žmonių komanda iškrauna storus rąstus. Tuo 
tarpu motoriniai laivai, tiek valstybiniai, tiek privatūs, at- 
rodo apgailėtinai. Jų korpusai taip suėsti rūdžių, kad pirš- 
tu perdurtum kaip popierių, o siūbtelėjus aukštėlesnei ban- 
gai, jie iškart nugarmėtų į dugną. Bjauru net žiūrėti į pur- 
vais aptekusius motorlaivius, Šie gyvi lavonai amžinai 
perkrauti, tad nenuostabu, kad jie be pėdsakų dingsta 
palei krantus taip dažnai, jog niekas į tai nė dėmesio ne- 

kreipia. Užtat į didelius burlaivius stropiai nušveistu de- 
niu, švytinčiu korpusu, aukštu įmantriomis arabeskomis 
išdailintu paskuigaliu gražu žiūrėti. Kai po nakties liūčių 
rytais jie išskleidžia džiūti bures, nejučia prisimeni buvu- 
sią Makasaro, Prieskonių salų valdovo, didybę. Pipirų, 
gvazdikų, muškato riešutų maišai lygiai tokių laivų triu- 
muose tais laikais buvo gabenami į Patanį, Koromandelį, 
tolimas Čampos karalystes ir Auksinį Chersoną... 

Mes įsigijome dar vieną draugą: uosto vyresnįjį loc- 
maną. Angliškai jis kalba nekaip, užtat labai malonus. Jo 
namuose pamatėme, kaip gyvena indoneziečių šeima, kaip 
kad Džono namuose susipažinome su kinų papročiais. Loc- 
manas — ramaus būdo, visada besišypsantis žmogelis. Tu- 
ri putnią žmonikę ir porą puikiai išauklėtų, gražių berniu- 
kų. Jie krikščionys, o Celebeso saloje tai nieko ypatinga: 
pusė mūsų pažįstamų yra krikščionys. Su naujaisiais drau- 
gais švėnčiame kalėdas. Šeimininkai parsinešė kažkokį į 
eglutę panašų medelį ir papuošė vilnos kuokštais, vaiz- 
duojančiais sniegą. Savaime suprantama, nemačiusiems 
sunku įsivaizduoti apsnigtą medį, bet jie taip stengėsi, 
kad jis mums patiktų! Karimatoje truputį įsidrėskiau kai- 
rę koją, ir į žaizdelę, matyt, pateko infekcija, nes ant pė- 
dos iškilo didžiulė violetinė votis. Ji skverbėsi vis gilyn, 
ir po Mėnesio limimazgiai kirkšnyje taip sutino, kad nebe- 
galėjau ta koja priminti ir apauti jos net lengviausiomis 
japoniškomis guminėmis basutėmis. Mūsų bičiulis nu- 
sprendė, kad man reikalinga medicinos pagalba, ir nuga- 
beno mane į uosto ligoninę. „Dabar man galas“, — pama- 
niau, žiūrėdamas į pustuzinį surūdijusių adatų, gulinčių 
ant nešvaraus stalo. Stambus linksmas felčeris jų bent 
penketą sulankstė į mano šlaunį, kol viena vis dėlto įsmi- 
go iki paties antgalio. Man įšvirkštė drumzlino mišinio, 
vadinamo garbingu penicilino vardu. Matyt, esu geležinės 
sveikatos, nes užuot pakratęs kojas nuo kraujo užkrėti- 
mo (su šia mintimi jau buvau susitaikęs), net pradėjau 
sveikti: ganglijai kirkšnyse ėmė nykti, žaizda pamažu trau- 
kėsi. 

Iš pradžių ketinome praleisti Makasare penkias ar sep- 
tynias dienas, bet prabėgo jau trys savaitės, o mes vis dar 

nepasiruošę išplaukti. Patikrinęs variklį, ėmiau apžiūri- 
nėti visą nejudamą takelažą, smarkiai susidėvėjusį per 
škvalus, o dar labiau per štilius. Reikėjo pakeisti du gikus 
ir dvi rėjas. Ponas Ruru buvo siūlęsis mums padėti, tet 
įsižeidęs dėl mano smulkmeniško priekabumo, nebenori 
daugiau su mumis kalbėtis. Džonas sakosi pažįstąs meist- 
rą, galintį padaryti viską, ko mums reikia. Duodame sulo- 
pyti bures. Iš jų likę vieni skutai, kuriuos derėtų išmesti, 
bet visame Makasare nėra nė skiautelės tinkamos drobės. 
Tad nutariame taisyti tai, ko neįmanoma pataisyti, ir tiki- 
mės, kad viskas bus gerai. 

O kol kas bastomės žmonių pilnomis gatvėmis, geria- 
me įtartiną kavą tamsiose smuklikėse, kur vargšai vaiši- 
nasi puoduku drungno vandens ir mums pasirodžius, kaip 
visada, šaukia: Keliling Dunya!“ Krautuvėse perkamės 
maisto atsargų. Džonas dovanoja mums didelį maišą ry- 
žių, o kad jie laive nesušlaptų, užsisakome keletą sanda- 
rių skardinių. Maiše mažiausiai trisdešimt kilogramų, už- 
teks ne tik iki Molukų salų, bet ir iki Filipinų. (Iki Filipi- 
nų nenuplaukiame, bet likę ryžiai, ko gero, padėjo mums 
išgyventi.) Makasare pirkti maistą ne taip paprasta: vis- 
kas priklauso nuo atsitiktinumo ir sėkmės. Rečiausių pro- 
duktų yra beveik visur, o kasdien vartojamų — didžiau- 
sias trūkumas. Galų gale nusiperkame tarybinio obuolių 
kompoto, kiniškos uogienės ir porą butelių olandiškos ka- 
dugių degtinės — tai geriausias ir pigiausias alkoholinis 
gėrimas, kokį tik čia galima rasti. Valstybinėje parduotu- 
vėje imame tiek Cukraus ir miltų, kad žmonės net išsižio- 
ja, o restorane perkamės žibalo. Prisipilame bakus gazo- 
lio ir vandens. Rodos, tai visai skirtingi skysčiai, bet vė- 
liau įsitikinome juos esant gana panašius. Lakstydami po 
parduotuves, susitinkame su nauju personažu, kurį pama- 
tę iškart ištirpstame. Grandinėle pririšta prie vienų durų 
rankenos, tupi nepaprastai graži beždžionėlė (esu jų ma- 
tęs tiek ir tiek, bet šioji — už visas gražiausia) ir meilio- 
mis akutėmis droviai žiūri į gatvės šurmulį. Beždžionėlė 
dar visai jauna, kailiukas rudas kaip meškiuko, akytės 
mėlynos ir tokios nekaltos. Žoze pasilenkia, o žvėrelis tik 
strykt jai ant rankų ir pakimba ant kaklo. Žoze širdis ne- 
išlaiko, mano irgi. 

— Oi, Anri, aš jos noriu! 

Tai gražiausia! Beždžionėlės šeimininkas, suuodęs ge- 
rą biznį, jau skuba prie mūsų. 

— Keturi šimtai rupijų! 

— Šimtas! — sakau aš. 

Sulygstame už du šimtus. Kaip tik tokią sumą abu ir 
turėjome galvoje prieš derybas. Beždžionėlei duodame Te- 
lemacho vardą ir įtraukiame į laivo komandos sąrašą kaip 
jūreivį be specialybės. Vadinu ją „nykštukiniu orangu- 
tangu", nes ji iš tikrųjų nepaprastai panaši į didžiuosius 
Celebeso primatus, tik mažytė. Telemachas labai linksmo 
būdo. Dar nebuvau matęs beždžionės, mokančios juoktis 
kaip žmogus: kvatoja visa gerkle, ploja sau per šlaunis, 
o jeigu mudu su Žoze, kad ir rimčiausiais veidais, pasako- 
me kokį pokštą, žvėriūkštis ima raičiotis iš juoko. Saky- 
tum supranta kiekvieną žodį ar ketinimą. Net truputį ne- 
jauku darosi. Mes ją be galo mylime, o nesutariame tik 
tada, kai Žoze verda valgyti. Nežinia kodėl šis doras dar- 
bas beždžionę nepaprastai siutina: vos tik ji pamato Žoze 
prie viryklės, iškart paleidžia kakarinę. Net keista — toks 
mažas padarėlis ir šitaip garsiai rėkia. 

Kaip ir visada, rodosi, kad būtiniausi darbai niekad 
nebus sėkmingai baigti. Bet Džonas vis dėlto suremonta- 
vo variklio generatorių ir dabar jis duoda kibirkštį, nors 
ne vienas Omo dėsnio žinovas buvo jame pasiklydęs. Džo- 
nas, tasai visų galų meistras, parodė dar vieną taientą. 
Tai atsitiko kitą naktį po stebuklingosios penicilino injek- 
cijos. Dar dieną mane pagavo taip krėsti šaltis, kad aš pu- 
siau kliedėdamas atsiguliau ir apsiklojau visomis antklo- 
dėmis, kiek tik radau laive. Gal tai buvo organizmo pro- 
testas prieš įšvirkštą skystį, o gal maliarijos recidyvas 
(ši liga many tūno nuo to laiko, kai dirbau Aukštutinėje 
Voltoje). Staiga atūžė baisus škvalas ir netrukus virš Ma- 
kasaro įsisiautėjo klaiki audra. Bangos kilo net burlaivių 
prieplaukoje, nors vėjas čia, rodos, neužpučia. Įsisiūba- 
vęs vanduo ėmė negailestingai mėtyti laivus, daužyti juos 
į kits kitą. Mes buvome prisišvartavę prie vienos sukiu- 
žusios geldos, kuri nežinia kaip dar laikėsi ant vandens. 
Netrukus tas geležinis katilas, sūpuodamasis lyg didžiulė 
švytuoklė, taip sudirbo mūsų bortą, kad jis visas sueižėjo 


104 


ilgiausiomis šeberkštimis. Laivo krancai niekam tikę. Su- 
temo, lietus prapliupo dar smarkiau, sakytum gerasis die- 
vulis būtų sumanęs vėl užleisti tvaną. Žoze, išsigandusi, 
kad galiu nukeipti nė sąmonės neatgavęs, iššoko į kranti- 
nę ir pro tuščius sandėlius nuskuodė pas Džoną. Gerokai 
vėliau išgirdau kažkieno balsus, nesuprantamą bildesį, lyg 
anapus uždangos būtų rodę košmarišką siurrealistinį fil- 
mą, įgarsintą Šarantono beprotnamyje: bosu dudeno 
griaustinis, šniokštė lietus, svaidė prakeiksmus Žoze, kaž- 
kas klykė, baladojosi, paskui tik šlumšt į vandenį. Nebe- 
žinau, ar man vaidenosi, ar tai girdėjau iš tikrųjų. Galva 
plyšo, maniau, kad tas triukšmas — tai velnių orkestras, 
atėjęs Manęs pasveikinti prie pragaro vartų. Kitą rytą 
Žoze papasakojo, kaip ten buvo. Ji nerado Džono namie, 
ir tik po ilgų aiškinimų, kurių, matyt, niekas nesuprato, 
nes Maniškė nė žodžio nemoka malajiškai, bičiulio žmo- 
na susigaudė, koks reikalas, ir pasileido per smukles ir pa- 
žįstamus ieškoti vyro. Pagaliau jį užtiko viename kinų res- 
toranėlyje visiškai nusilesusį ir labai karingą. Bet Džonas, 
kad ir girčiausias, nepalieka draugų nelaimėje. Broliuko 
Beno padedamas, jis įvertė į didžiausią sunkvežimį baisin- 
gas padangas iš savo dirbtuvių, iki galo spustelėjo aksele- 
ratorių ir kiek įkabindamas nukreivojo tamsiomis gatvė- 
mis per ištisinę lietaus sieną, nė sugedusių stiklo šluostik- 
lių nepataisęs. Benas su Žoze laikėsi įsikibę kiek tik galėda- 
mi. Prieplaukoje vėl bėda: pritvirtinti penkiasdešimt kilo- 
gramų sveriančias padangas tarp šėlstančių laivų korpu- 
sų — ne vaikų žaidimas. Džonas. kurio ši išvyka anaiptol 
nenuramino, ėmė kaip apsėstas puldinėti į visas puses, o į 
Žoze maldavimus būti atsargesniam tik šauniai atsakinėjo: 
„Don't worry! I'm here!* Staiga laivas taip smarkiai kryp- 
telėjo, kad bičiulis, kaip ir reikėjo tikėtis, išlėkė už borto 
kartu su savo laidotuvių vainiku — pusantro metro skers- 
mens padanga. 

Žoze puolė į paniką Džonas dingo tamsoje tarp vienas 
į kitą besidaužančių laivų, kurie sumals žmogų lyg girnos 
grūdą, vos tik jis iškils į paviršių. Žoze klykia, kad Džonas 
plauktų šalin, į prieplauką, bet jis užsispyręs kaip ožys, 


8 Nesijaudinkit, aš čia! (Angl.) 


mat vis dar girtas, lenda tarp laivų ir rėkia: 

— Don't vorry, Mississ Henry, Um here with my brot- 
her Ben, we fix everything O. K. for youl’ 

Galų gale Žoze su Benu čiumpa Džoną už pakarpos ir, 
nors šiuo atveju viena kitą veikiančios jėgos labai nely- 
gios, šiaip taip ištraukiaa ant denio. Žoze buvo taip išsi- 
gendusi, kad net po dvylikos valandų vos įstengė sulai- 
kyti ašaras, pasakodama, kas nutiko. 

Kitą dieną po kalėdų buvo pristatyta mediena rangau- 
tui. Vos negavau infarkto ją pamatęs. Tokių rąstų jokia aud- 
ra nesulaužys! Matyt, jie buvo skirti dideliam tristiebiu bur- 
laiviui, besiruošiančiam šimtą kartų apiplaukti Horno ky- 
šulį. Ketvertas vyrų susirietę vos užneša į denį mažiau- 
sią — fokrėją! Net Džonas, nors jis ir ne jūrininkas, žiūri 
išpūtęs akis. Norėdamas jį nuraminti, aš vienas iškeliu 
bures, tiesa, dėl tikrumo pridūręs keletą papildomų skrys- 
čių. Sulopytos burės panašios į sudurstytą iš skiautelių 
antklodę. Tokios jos man dar gražesnės! Deduosi esąs labai 
ramus, bet, tiesą sakant, Makasaras man jau per gerklę 
lenda ir verčiau puolęs į vandenį plaukte išplauksiu, negu 
pasiliksiu čia dar bent savaitę. Tačiau ir aš, ir Žoze gerai 
žinome, kad tik ramiam prieplaukos vandeny šiaip taip 
manevruoju, o atviroje jūroje mums bus riesta. 

Dar kartą užsukame į parduotuvę: nusiperkam du še- 
šiasdešimties centimetrų ilgio ir penkiolikos centimetrų 
diametro bambuko vamzdžius, prikimštus gero, stipraus 
indoneziečių tabako —tik jį galiu rūkyti, kai pritrūksta 
prancūziško. Antra vertus, jis be galo pigus. Paskutinį 
kartą pietaujame pas Džoną, o kitą rytą jis ateina mūsų 
išlydėti ir atneša dovanų: didelę pintinę, su kaupu pri- 
krautą butelių alaus, ir tris nuostabius motinos keptus py- 
ragaičius. Kitas draugas locmanas Tankudungas dovanoja 
mums kelis butelius nepaprastai skanių ir kvapnių žmo- 
nos spaustų sulčių. Jiems liūdna, kad mes išplaukiame, 
mums liūdna juos palikti, bet jūrų platybės šaukia... Su- 
griaudžia variklis, mes atsišvartuojame ir, plaukdami pro 
uosto valdybos pastatą, saliutuojame vėliava. Net ponui 


j Nesijaudinkite, ponia Anri, aš ča su broliu Benu, dėl jūsų viską 
padarysime kaip reikiant! (Angl.) 

Ruru praeina pyktis, ir jis geraširdiškai kažką mums šau- 
kia. Genami gaivaus vakarų brizo, plaukiame į Amboną 
Molukų salyne. Sudie, Makasare! Kupinas vilčių štai ką 
užrašau laivo žurnale: „„Ambone turime būti sausio de- 
šimtą, Fernatėje — dvidešimtą, Žamboangoje — vasario 
penktą, o Maniloje — kovo pirmą dieną." Koks naivuolisĮ| 


10. Nauji metai — nauja jūra 


Regis, mums pradėjo sektis. Plaukiame palei krantą 
link pietrytinio Celebeso salos taško, prasmunkame tarp 
Tanah Kekės salos ir didžiosios žemės, tada pakrante pa- 
mažu sukame į rytus. Naktį be paliovos blykčioja žaibai, 
bet audros slenka pro šalį; vėjas stiprėja, ir jau trečią 
valandą ryto plaukiame tik su foku ir kliveriu. Dieną iš- 
keliu grotą ir labai patenkintas savimi rašau laivo žurna- 
le: „05°45' pietų platumos — piečiausias taškas kelyje į 
Ameriką, jeigu tik mes ten nuvyksime..." Kairėje, išnirusi 
iš balkšvo rūko, šauna į 3000 metrų aukštį Lombo Batango 
viršūnė. Jūrą ir žemumas dengia migla, tik kalnų keteros 
driekiasi į begalinį tolį — kokia nuostabi, kokia švelni žals- 
vų ir pilkų tonų akvarelė! Per parą nuo Makasaro nuke- 
liavome daugiau kaip aštuoniasdešimt mylių. Plaukiant 
pakrantėmis, tai visai neblogai. Vėjas smarkėja, ir jūra 
greitai įsišėlsta. Įplaukiame į Salajaro sąsiaurį. Kelios sa- 
lelės kone visai užkimšusios šį vos keturių mylių pločio 
vandens ruožą. Įsukame į, mūsų manymu, giliausią farva- 
terį šiaurinėje Pasi Tanetės saliūkštės pusėje. Vėjas pučia 
tiesiai į nugarą, aukštos bangos mėto ir riaumodamos dūž- 
ta į uolas. Jos taip arti, net šiurpas ima, bet manevruoti 
burėmis dabar neįmanoma, ir aš, užgulęs vairą, stengiuo- 
si nenukrypti nuo kurso, laikytis kuo toliau nuo rifų. Šiaip 
taip prasmunkame! Nedelsdamas suku salos užuovėjon, 
kur mažesnės bangos. Bet ir čia jūra nerami, tamsi van- 
dens plynė verda, kunkuliuoja, srovės bei verpetai suka 
mus ratu. Vėjas nė nemano rimti, ir aš nusprendžiu su- 
traukti bures, nors reikėjo tai padaryti dar prieš įplau- 
kiant į sąsiaurį. Tik dabar deramai įvertiname naująsias 
rangauto dalis! Atgręžiame laivą prieš vėją (manot, leng- 

va tarp šių paklaikusių verpetų?) ir stengiamės pritvir- 
tinti giką per vidurį. Pasitelkęs topenantes, keliu jį kuo 
aukščiau, bet sekasi sunkiai, tad deduosi galą ant peties, 
o paskui ant užpakalinės kajutės stogo. Įsiręžęs iš visų 
jėgų, vos įstengiu pajudinti rąstigalį iš vietos, o Žoze taip 
uoliai tempia groto šotą, kad susilaužo kairįjį riešą. Retas 
atvejis pramoginio buriavimo metraščiuose, Mano dešiny- 
sis raktikaulis irgi trakšteli, bet dabar nėra kada rūpintis 
tokiais niekais (vėliau jie mus pakankins gerą pusmetį), 
reikia žūt būt atsukti prakeiktą giką į vietą, kas Mums 
pavyksta tik po ilgos kovos. Nuleisti burę — vaikų dar- 
bas, nors laivas stojasi piestu tarsi laukinis mustangas. 
Nusiplūkę, laisgyviai vos gaudome kvapą, o „Singa Beti- 
na“ neria nosies tiesumu per didžiulę Bonio įlanką — de- 
vyniasdešimt mylių. Norėčiau patyrinėti šias nuostabias 
vietas, bet maršrute pažymėta: ,Ambonas — sausio dešim- 
tąją“, tad noromis nenoromis užsikemšu ausis, kad negir- 
dėčiau Bonio sirenų vilionių. Žemė — saldus pyragaitis, 
bet jo visada gauni paragauti tik trupinėlių. 

Pučiant į nugarą tokiam stipriam vėjui, nerizikuoju pa- 
likti „Singa Betiną“ likimo valiai ir mes visą naktį pasi- 
keisdami budime prie vairo. Vakare sugauname naują ra- 
dijo stotį. Iki Makasaro irgi klausydavomės radijo laidų: 
prancūziškų iš Pnompenio ir angliškų iš Pekino, kurio pa- 
žiūra į pasaulio įvykius dažnai būdavo mums labai neti- 
kėta. Po laidų iš Pekino grodavo Internacionalą, gal ir ne- 
labai muzikaliai, užtat entuziastingai. Nebegirdime senųjų 
kelionės draugų: jų vietą užėmė diktorius, puikiai kalbąs 
angliškai. Tačiau balsas dar toks tolimas, kad mes supran- 
tame vos vieną žodį iš penkių. Kažin kokia čia stotis, gal 
„Amerikos balsas“ iš Manilos? Tik po kelių dienų, kai 
pradeda geriau girdėtis, sužinome, kad tai laida iš Darvino, 

Plaukiame visu greičiu ir vidurdienį kitoje įlankos pu- 
sėje išvystame Kabunos viršukalnės. Vėl pagunda: Kabu- 
na, Muna ir Butonas — trys salos pietrytiniame Celebeso 
salos gale, atskirtos viena nuo kitos aukštais vingiuotais 
sąsiauriais, kuriais galima patekti į Bandos jūrą. Žemėla- 
piai bei locijos duoda fantastišką šių salų vaizdą, ir man 
beprotiškai norisi kyštelti ten nosį. Pagunda be galo dide- 
lė ir abejonės dingsta tik Kabunos pietuose pasirodžius 

Tandžung Kokojo kyšuliui. Labai gaila, bet nusprendžiu 
salas aplenkti, nes ir vėl sugaištame daug laiko laviruo- 
dami ankštuose sąsiauriuose, tarp jūrlapiuose nepažymė- 
tų kliūčių, kovodami su galingomis srovėmis, kapanoda- 
miesi užuovėjose ir negalėdami plaukti naktį. Tačiau iš 
to Mano sprendimo maža naudos: ketvirtą valandą po pie- 
tų vėjas dingsta ir mes patenkame į štilį. Kad nesiseka, 
tai nesiseka! Štilis trunka visą naktį ir kitą dieną. Porą 
mylių plaukiame įjungę variklį, bet aš pasidarau baisus 
šykštuolis ir neištvėręs jį išjungiu. Indonezijoje taip sun- 
ku gauti degalų, kad verčiau tegu mus iš lėto neša vaka- 
rų srovė. 

Išaušo paskutinė senųjų metų diena. Štai ištrauka iš 
laivo žurnalo: „Visos burės pakeltos penktą valandą ryto. 
Penkių šešių mazgų vakarų vėjas, jūra rami. Esame už 
penkių mylių į pietus nuo Telega Kečilo, už dviejų šimtų 
mylių nuo Makasaro. Vėjas silpnas visą rytą, paskui tru- 
putį sustiprėja. Sunku ilgai vairuoti, kai tau pučia tiesiai 
į nugarą. 

Penkioliktą valandą atplaukiame į Tandžung Masinos 
traversą (Sjumpu sala). Lyja trumpalaikiai lietūs su per- 
kūnija. Užvedę variklį, pakraščiais plaukiame į Sjumpu 
salos pietrytinį galą. Ten, už trisdešimties sieksnių nuo 
molėto, mišku apaugusio kranto, išmetame inkarą. Gylis — 
dešimt metrų. Vanduo nepaprastai skaidrus, matyti smė- 
lėtas dugnas. Mus aplanko burlaivio iš Batu Ato koman- 
da. Vaišiname svečius arbata, o jie atsidėkodami išpum- 
puoja vandenį iš triumo. Nereikia pumpuoti man. Esu nu- 
sikamaves ir labai skauda petį. Per siaurą koralų seklumą 
plaukiame į krantą. Temsta paskutinė 1966 metų naktis.“ 

Naujuosius metus praleidžiame išmetę inkarą Masirio 
sąsiaurio pietiniame gale. Kadangi šventė šiemet sekma- 
dienį, apie darbą net galvoti būtų nuodėmė. Pietums atsi- 
darome Singapūre pirktą konservų dėžutę (vištiena dre- 
bučiuose: neskanu, užtat gražiai skamba) ir atsikemšame 
butelį rislingo. Jį mums padovanojo gražaus šiuolaikinio 
Danijos krovininio laivo kapitonas, su kuriuo buvome su- 
sitike Makasare. Tai pirmasis vyno butelis per šią kelionę. 
Prancūzai, o taip ilgai negėrėme vyno. Paradoksas! Įdomu, 
iš kur gausime kitą butelį? 

Oras vis dar nenusistovėjo: mus plaka liūtys ir postip- 
ris vakarų vėjas. Smarkiai supa. Keletą valandų pralei- 
džiame pliuškendamiesi vandeny, žiūrime, kaip koralų so- 
de nardo spiečiai nuostabių žuvyčių. Koks žavus reginys, 
nors šimtus kartų matytas. Nežinia kodėl šįvakar mus ap- 
ima liūdesys. Anot taitiečių, esame fju, kitaip sakant, ne- 
patenkinti nei pasauliu, nei savimi. Matyt, būsime smar- 
kiai pervargę, nors patys to ir nejaučiame. 

Paskutiniai du šimtai mylių buvo itin sunkūs, o Maka- 
sare irgi nepailsėjome. Debesis moskitų, siurbiančių mū- 
sų kraują kone kiekvieną naktį, dar galėjome kęsti, bet 
karinių oro pajėgų laivas (taip, taip!), išmetęs inkarą už 
poros šimtų metrų nuo „Singa Betinos“, kankino mus la- 
biau nei viduramžių inkvizicija. Iš dyko buvimo jo vadas 
nusprendė savaip kelti bendrapiliečių dvasią: įjungdavo 
galingą garsiakalbių bateriją, matyt, sumontuotą elektro- 
nikos demonų, ir mes noromis nenoromis turėjome klau- 
sytis idiotiškiausios muzikos, kokią tik „pop-eidž“ firmos 
sugebėdavo įbrukti besivystančių šalių rinkoms. Bebal- 
siai rėksniai laidė gerkles pritariant psichopatų orkestrui, 
ir klaikūs šio pragaro cirko garsai lyg cunamio banga ris- 
davosi tuščiais molais ir siaubo apimtomis gatvėmis. Rei- 
kia pridurti, kad mes patekome į salą per patį ramadaną 
ir kas rytą, ketvirtą valandą, užkaukdavo aliarmo sirena, 
įtaisyta ant uosto valdybos stogo, beveik virš mūsų galvų; 
ji plyšodavo bent dešimt minučių, kviesdama tikinčiuo- 
sius kurti krosneles ir taisyti priešaušrio pusryčius. Ją iš- 
girdę mes vos nenuvirsdavome nuo gultų, ištikti nervinio 
šoko. Ė 

Bemiegės naktys ir dienos darbai bei rūpesčiai taip iš- 
klibino mūsų nervus, kad tik dabar, sustoję poilsio, pa- 
juntame begalinį nuovargį. Ūpui pakelti išvarviname iš 
butelio paskutinius romo lašus, pasidarome punšo ir, iš 
lėto jį siurbčiodami, klausomės Itališkojo koncerto. Bet 
įtampa vis dar neatslūgsta ir šią gūdžią audringą naktį 
mus kankina nemiga. 

Vos prašvitus prie laivo priplaukia sampanas su poli- 
cininku. Iš kur jis šitose džiunglėse? Policininkas reika- 
lauja parodyti dokumentus. Dabar mes jų turime daugiau 

negu reikia ir išdidžiai rodome Makasare gautą muitinės 
leidimą išplaukti ir milžinišką liudijimą, kad laive išnai- 
kintos žiurkės. Šis popierius daro jam itin didelį įspūdį. 
Policininkas siūlo mums eiti su juo į Butono miestelį, 
esantį už penkiolikos mylių nuo čia, ant sąsiaurio kranto, 
ir ten prisistatyti vietinei valdžiai, kuri būsianti labai pa- 
tenkinta... Man jau bloga darosi nuo šių kvailų formalu- 
mų, ir aš apsimetu nieko nesuprantąs. Greta stovinčio lai- 
vo šeimininkai siūlo plaukti kartu su jais į Batu Atą. Pa- 
siūlymas labai viliojantis, bet aš, nors apgailestaudamas, 
atsisakau. Batu Atas — mažutė salelė už šešiasdešimties 
mylių į pietus nuo mūsų. Penki tūkstančiai jos gyventojų, 
rodos, nieko kito neveikia, tik prekiauja Floreso jūroje ir 
aplinkiniuose vandenyse. Didžiąją gyvenimo dalį jie pra- 
leidžia savo laivuose. Betgi Indonezijoje septyni tūkstan- 
čiai salų! Paskyrę kiekvienai bent po dienelę, sugaištume 
begalę laiko! Galbūt kitą kartą, kai kelionei turėsiu dvi- 
dešimt ar trisdešimt metų... O kol kas keliame inkarą ir, 
genami malonaus vakarų vėjelio, lenkiame Butoną iš pie- 
tų pusės. 

Nepraėjus nė dviem valandoms, atsitiko gana bjaurus 
dalykas: įsismarkavęs vėjas pakeitė kryptį ir ėmė pūsti 
iš šiaurės vakarų. Smagiai skrodžiame saulėje mirguliuo- 
jančią jūrą (šiose vietose tai gana retas reiškinys) ir stai- 
ga jaučiu, kad mano rankose atsipalaidavo šturvalas! Trū- 
ko trosas, jungiantis vairo valdymo mechanizmą. Mat nu- 
sitrynė plastmasinis apvalkalas ir jūros vanduo suėdė me- 
talą. „Singa Betina“ beregint pakrypsta šonu į bangas, ir 
aš šoku tempti šotų, norėdamas atsukti ją prieš vėją. Lai- 
vas atgauna pusiausvyrą ir, nors be vairo, dailiai pasviręs 
visu greičiu lekia į krantą. Vairo lynas trūko mums plau- 
kiant per gilią Sampolavos įlanką, ir jeigu tuoj pat ko 
nors nesugalvosime, grįšime atgal ir nugarmėsime į dug- 
ną — tai aišku kaip dieną. Aukšti kalnai aplink įlanką la- 
bai gražūs, bet verčiau grožėtis jais iš tolo. Čiumpu raktą, 
du gnybtus ir žaibiškai sujungiu trūkusio troso galus. Gy- 
venime nieko nesu taip greit pataisęs! Dabar vėl stosime 
prie vairo ir plauksime toliau. O, kad taip būtų! Deja, kai 
tik suku vairą kairėn, troso gnybtai atsiremia į nedicelius 

galinius skrysčius ir mes galime plaukti tik į dešinę, o no- 
rėdami aplenkti Butoną, turime laikytis kurso į šiaurę. 
Apmaudu! Prisimenu pasakų žvėris, gyvenančius kalvų 
šlaituose; kad nenusiverstų žemyn, jų kojos iš vienos pu- 
sės yra trumpesnės ir žvėreliai gali bėgti tik viena kryp- 
timi... Pasirodo, mūsų trumposios kojos ne iš tos pusės. 
Reikia sutaisyti vairą, bet laivui plaukiant to padaryti ne- 
įmanoma. Dairomės užuovėjos, kur galėtume išmesti in- 
karą ir ramiai padirbėti. Mums matoma kranto dalis labai 
atšiauri: putojanti bangų mūša laižo iš vandens kylančias 
tamsias uolų iltis ir dūžta į stačius skardžius. Žongliruo- 
dami šotais, visą dieną braukdami prakaitą, plaukiame pa- 
lei raižytus krantus ir su žiūronais ieškome bent mažiau- 
sios įlankėlės. Skardingi krantai pereina į lėkštus paplūdi- 
mius, betgi nemesi inkaro tokioje vėjų pagairėje. Tik pa- 
vakare mums pavyksta įplaukti į didelę Vadžo įlanką, 
kur jau stovi keletas burlaivių. Vandens paviršiaus ne- 
šiaušia jokia bangelė, mat netolimi kalnai užstoja vėją, ir 
mes, lyg šokdami valsą, artėjame prie kranto. Norėdami 
pasukti trisdešimt laipsnių į kairę, turime padaryti kone 
visą ratą į dešinę. Jeigu tuo metu kas nors mus matė, tur- 
būt netvėrė juokais. Bet dėl to nekvaršiname galvos: rei- 
kia žiūrėti, kad neužšoktume ant kelongo, kurių įlankos 
žiotyse apstu. Nė aiktelėti nespėję, atsiduriame virš rifo 
ir aš greit išmetu inkarą, lyg jis degintų pirštus. Mat van- 
duo čia toks skaidrus, kad pasakiškas koralų sodas tartum 
neria iš dugno tiesiai į laivą. Echolotas rodo dviejų sieks- 
nių gylį. Nesitikėjau, kad čia taip seklu ir, skubiai iškėlęs 
inkarą, traukiuosi kur giliau. Šitai darau labai paprastai: 
šoku per bortą, nustumiu forštevenį iki tos vietos, kur rifas 
staigiai leidžiasi žemyn ir, pakibęs ant nukarusių nuo bug- 
šprito virvių, laukiu, kol laivas nudreifuos truputį toliau, 
bent iki penkių sieksnių gylio. Taip, šiandien nuobodžiau- 
ti nėra kada! 

Pas mus sampanu atplaukia senučiukas susiraukšlėjusiu 
pirato veidu, kuriame spindi nuostabios geltonos akys. Jis 
šypsosi iki ausų ir klausia, ar negalėtume duoti jam tru- 
putėlio ryžių. Šis produktas čia didžiausias deficitas. Se- 
nukas toks mielas, kad Žoze atseikėja jam kilogramą į 

tuščią arbatos skardinę. Žmogelis net drebėti ima iš susi- 
jaudinimo, išvydęs akį rėžiančius skardinės ornamentus: 
raudonus, juodus ir auksinius drakonus. Matyt, gražesnio 
daikto gyvenime nėra matęs. Jis dovanoja mums tris di- 
deles skraiduoles žuvis ir nuplaukia, švytėdamas iš 
džiaugsmo, vis dar negalėdamas patikėti savo laime. 

Vos susiruošėm gulti, atplaukė kitas sampanas. Nesun- 
ku atspėti, kad tai valdžios atstovai. Uniformuotų dyka- 
duonių būrys, atsainiai žvilgterėjęs į mūsų popierius, lie- 
pia pasirodyti kitą rytą kaime. Kadangi kaimas visai čia 
pat, tik už nedidelio kokoso palmėmis apaugusio kyšulio, 
aš mielai sutinku, juk žemės nematysime net iki Molukų 
salų, taigi dabar puiki proga pramankštinti kojas ir, ko 
gero, apsirūpinti šviežiais produktais. 

Auštant imuosi taisyti vairo mechanizmą, kruopščiai 
suduriu troso galus ir, įjungęs variklį, plaukiu iki Dong- 
kalos, vilkdamas šešių mazgų greičiu pustuzinį sampanų, 
kurie, įsigeidę paplaukioti, prisišvartavo prie „Singa Beti- 
nos“ bortų. Inkarą išmetame prie pat gana stataus paplū- 
dimio, kur statoma bene trisdešimt krovininių prau: laivų 
meistrams nedarbas čia negresia. Išlipame į krantą, lydi- 
mi bernioko, šiek tiek kalbančio angliškai. Jis — Suraba- 
jos universiteto politinės ekonomijos fakulteto studentas. 
Toks fakultetas šalyje, kurios ekonomiką valdo Kartušo, 
o politiką Markso (tik ne Karlo, o Grušo) dėsniai, — tai 
jau šis tas. Jis mus nusiveda į namus — palmių lapais den- 
gtą palaikę lūšną ant aukštų stulpų. Jo troba kaime — vie- 
na iš geriausių. Ir vis dėlto Dongkala — labai mielas uż- 
kampis. Visur švaru, aplink namus — gėlėse skendintys 
sodai. Virš „didžiosios“ aikštės (jos plotas tikriausiai ne- 
viršija nė dvidešimt penkių kvadratinių metrų) tarp kai- 
mo diduomenės trobų ištiestas balto medvilninio audeklo 
gabalas, kurio pavėsyje, susėdę ant medinių suolų, ramiai 
traukia dūmą orūs seniai. Geriame kavą kambaryje že- 
momis lubomis ir bambuko grotelių grindimis. Labai pato- 
gu, mat galima krėsti pelenus tiesiai į apatinį aukštą, bet 
kai suskaičiuoju kambaryje apie septyniasdešimt žmonių, 
nuo kurių svorio pastatas svyruoja it sūpuoklės, mane 
suima nerimas. Čia susirinkę kone visi kaimo gyventojai: 
naivus, bet doras indoneziečių mandagumas neleidžia už- 

daryti savo namų durų kaimynams ir draugams. Vis dėl- 
to šeimininko šypsenoje pastebiu įtampą. Jis, be abejo, 
supranta, kad jo svetainė — ne aktų salė ir kad netrukus 
galime tapti naujo „Ešero namų žlugimo“!? varianto žiūro- 
vais bei aktoriais. 

Vienas žmogus duoda mums mango vaisių, o mūsų 
draugas — keletą kiaušinių, ir abu atsisako imti pinigus. 
Pirmą kartą Indonezijoje esame taip maloniai sutinka- 
mi! Praūžia škvalas, ir į kambarį įgriūva berniukas. Tik 
jo čia betrūko, kad troba iš tiesų nuvirstų. Iš padrikos vai- 
ko kalbos man pavyksta suprasti tris žodžius: „laivas“, 
„vėjas“ ir „nuplaukė“. Puolame laukan: „Singa Betina" 
tingiai dreifuoja įlankos žiočių link. Net ištikimas mūsų 
keturnagis nesugebėjo įsikibti į lygų ir kietą kaip ak- 
muo dugną. Šokame į sampaną ir, užgulę irklus, netrukus 
pasivejame bėglę. Užvedu variklį ir grįžtu prie kranto, 
bet inkaro nebemetu. Neišjungę variklio, su visais atsi- 
sveikiname. Sudie, svetingasis kaime! Plaukiame tolyn, o 
vaikų minia bėga krantu mums pridurmui, šaukia ir moja 
skepetomis, kol dingstame anapus kyšulio. Dongkala mums 
petiko, gaila, kad reikėjo taip greit ją palikti. Ką beveiksi, 
toks jūreivio gyvenimas! 


Mes jau Bandos jūroje. Iki Ambono — du šimtai pen- 
kiasdešimt mylių. Iš pat pradžių nieko nauja: škvalai, sil- 
pni vėjai, stiprios srovės. Visa tai mums gerai pažįstama. 
Paleidę variklį, kiaurą dieną stengiamės atsiplėšti nuo 
Butono krantų, bet jie traukia laivą lyg magnetas. Nors vė- 
jo beveik nėra, trumpos stačios bangos mus smarkiai mė- 
to į visas šalis. Kelis mėnesius paplaukioję audringuose, 
vandenyse, pritvirtinome laive kiekvieną daiktą, manėm — 
nė krust. Kur tau! Gausime dar ne vieną pamoką, o kol kas 
jachtoje baisi betvarkė. Vidurnaktį aplenkiame (įjungę 
variklį) švyturį šiauriniame Vangivangio salos kyšulyje. 
Rifais nusėtas kelio ruožas į rytus nuo Butono liko užpa- 
kaly, ir dabar mums prieš akis atvira jūra. Leidžiame „Sin- 

ga Betinai" plaukti tik su kliveriu bei foku, o patys ei- 
name numigti keletą iki ryto dar likusių valandų. 

Savaime suprantama, auštant patenkame į štilį Man 
tai puiki proga pakeisti didžiulį groto giką (pučiant silp- 
nam vėjui, jis niekam tikęs) lengva bambuko kartele. Šti- 
lis laikosi visą dieną, o šeštą valandą vakaro staiga prap- 
liumpa klaiki audra. Nedelsdamas nuleidžiu grotą, o foką 
palieku. Aišku, kvailiau pasielgti negalėjau, bet ką dary- 
ti, jeigu per parą nuplaukėme vos dešimt mylių? Kokių 
dvidešimt minučių jachta lekia lyg greitaeigis garvežys. 
Puiku, tik ar ilgai taip bus? Staiga triokšt kaip iš patran- 
kos! Lūžo fokstiebis, ir kol aš nuiminėju bure, kliveris, 
kurį dabar vėjas nekliudomas slegia visa jėga, trūksta 
lyg skustuvu perpjaulas. Pabandyk jį sugauti, kad gud- 
rus! Šliaužiu, apsižergęs bušpritą, kuris šokinėja į visas 
puses kaip pasiutusi blusa. Reikia plaukti toliau, ir aš iš- 
keliu štorminį kliverį. Gal bent kiek pasistūmėsime į ry- 
tus per naktį, nes daugiau burių kelti tokiu metu būtų pa- 
vojinga. 

Rytą jūra tokia nerami, kad Žoze nė vandens arbatai 
negali užvirinti. Tokia nesėkmė ją yra ištikusi vos porą 
sykių. Lūžusio fokstiebio nesutaisau, todėl vietoj foko iš- 
keliu forstengos stakselį ir grotą. Vėjas pakrypo į šiaurę 
ir vėl pučia beveik iš priekio. Plaukiame išilgai Lengtako 
salelės. Čia priešinės bangos tokios didelės, kad nuspren- 
džiu aplenkti salelę iš pietų pusės — taip bus greičiau. 
„Singa Betina” šliaužia lyg sraigė ligi pat vakaro ir dar 
kitą dieną, kuri niekuo nepasižymi, tik galutinai sugadina 
mums nuotaiką ir sugriauna paskutines viltis. 

Išplaukęs iš Makasaro, kasdien pusvalandžiui palei- 
džiu variklį: ir akumuliatoriui džiaugsmas, ir vorus iš ci- 
lindrų išbaidau. Bet šįryt, nors starteris guviai burzgia, 
variklis užsiožiuoja, ir tiek... Jau sakiau, kad aš prastas 
mechanikas ir dizelinis variklis man paslaptis kaip ir šven- 
toji trejybė. Tikiu juo nesistengdamas suprasti. Vis dėlto 
susirandu Perkinso vidaus degimo variklių vadovėlį ir išar- 
dau maitinimo sistemą. Siaubas! Visur pilna vandens: ir filt- 
ruose, ir vamzdyne. Atsuku bakų čiaupus, iš jų ima tekėti 
šlykštus mišinys, kuriame gerai paieškojęs gal ir rastum 


113 


degalų lašą, užtat purvo pakaktų didžiausiai žemsiurbei. 
Bandau kruopščiai viską išvalyti, bet veltui. Reikėtų nuim- 
ti ir praskalauti bakus, išplauti inžektorius. Tokiam dar- 
bui man trūksta žinių. Per Makasaro pirklius, pardavusius 
šį bjaurų skystimą, liekame be variklio. Mūsų rangautas 
nelabai tinka šių platumų orams: arba per storas, arba per 
plonas. Man rodos, plaukiame per vidurinę tropikų zoną, 
kurią išmokau gerbti dar būdamas lakūnu. Taigi dar ma- 
tysime visko, juoba kad artimiausias Filipinų uostas, kur 
galime tikėtis pagalbos, už 1000 mylių nuo mūsų. Žiūriu į 
jūrlapį: keliauti toliau pagal planą — nebe mūsų jėgoms. 
Žoze jau dabar vos gyva, o aš, kad ir norėčiau žūt būt 
laikytis iki galo, taip pat jaučiuosi ne geriau. Nusiminęs 
rodau Žoze jūrlapį: 

— Dar galime pakeisti maršrutą, jeigu nori. Timoras 
tik už dviejų šimtų mylių į pietus nuo čia. Pučiant palan- 
kiam vėjui, turėtume jį pasiekti per kelias dienas. 

— Nenoriu, kad dėl manęs atsisakytum kelionės, apie 
kurią svajojai dvidešimt metų. 

— Ką poi, dar truputį paplauksime pirmyn, bet jeigu 
orai nepagerės, teks susitaikyti su likimu. 

Orai iš tikrųjų negerėja. Naktį atūžia dar vienas škva- 
las. Jis greit praeina, bet labai įsiūbuoja jūrą. Vos spėju 
nuimti foką, kurį buvau pritaisęs prie gafelio (jo galą pa- 
kėliau, permetęs virvę per grotstiebio viršūnę). Jis dabar 
panašus į stakselį, tik apatinis kampas smarkiai išsišovęs 
anapus vantų. Ši burė — mano išradimas. Ji dar neturi 
vardo jokia kalba, bet, kaip vėliau įsitikinome, yra labai 
vykusi. Nesugalvojęs nieko geresnio, pavadinu ją „„Genu- 
jos žveju". 

Lietus pliaupia ištisą naktį ir kitą dieną, kuriai, rodos, 
galo nebus. Vėjas silpnas, bet jūra šėlsta. 

— Žinai ką,— vakarop sako Žoze,— sukime verčiau į 
Timorą. Tokio gyvenimo ilgai neišlaikysime. 

Aš irgi taip manau, nors skaudu, kad žlunga gražiau- 
sia mano gyvenimo svajonė. Pažymiu laivo padėtį: 05*00' 
pietų platumos, 125° 20' rytų ilgumos. Brėžiu liniją iki 
Dilio, naujosios paskirties vietos, ir suku laivą į kitą kur- 
są. Pučia palankus šoninis vėjas, ir iki pirmos valandos 

„Singa Betina” guviai rėžia bangas. Ar tik kova su van- 
denynu nebus ir jai apkartusi, kad taip skuba į uostą? De- 
ja, po kelių valandų atūžia naujas štormas ir siaučia visą 
naktį. Matyt, kelionė į Timorą irgi nebus iš ramiųjų. 


Nes žemė bus pilna viešpaties gar- 
bės pažinimo, kaip bangų, kurios 
dengia jūrą. 


Habakukas 


ANTRA DALIS 
SALA 


Mes tarsi nirome į sluoksniuolą, 
nerealų pasaulį, kol pagaliau pasiekėme 
centrinę ugnį. Šio išbandymo su niekuo 
pasaulyje negalėsiu palyginti. Perėjęs per 
jį, buvau kaip nesavas ir vos įstengiau vėl 
pritapti prie kasdieninio gyvenimo. 


Bertranas Raselas 


1. Svajonės žlugimas 


Škvalai eina vienas po kito. Juodos lietaus marškos 
ištemptos aplink visą horizontą: nežinia, iš kurios pusės 
atūš audra. Ar tik gamtos gaivalai nebus susimokę prieš 
vargšę „Singa Betiną“? Vėjo arba nėra, arba jis labai sil- 
pnas. Trumpalaikės audros nesiliauja nuo ryto ligi vaka- 
ro, puola mus iš visų pasaulio šalių, varinėja laivą tai šen, 
tai ten. Pasikinkę stakselį, stengiamės bent kiek pasistū- 
mėti pirmyn. Tarp škvalų per trumpos pertraukos, nespė- 
jame iškelti daugiau burių. Gal mums lemta iki gyvenimo 
pabaigos suktis tuo pačiu ratu? Po dvidešimties minučių 
mirtino štilio penkiasdešimties mazgų greičiu atūžia vė- 
jas ir valandą staugia takelaže, Bangos nesirita kokia nors 
kryptimi, o padrikai šiaušiasi aplink jachtą ir pašėlusiai 
ją supa. Vanduo sunkiasi pro blogai užkamšytas lentų san- 
dūras virš vaterlinijos, ir kas dvi valandas turiu jį išpum- 
puoti. Siurblio filtras nuolat užsikemša, nes nuo supimo 
vanduo triume teliūskuoja ir kelia po pajolais susikaupu- 
sias šiukšles. Penkiolika kartų per dieną turiu spraustis 
tarp variklio ir borto, ištraukti vamzdį, atsukti bei išvaly- 
ti filtrą, viską sudėti į vietą, paskui lipti į denį, pasemti 
kibirą vandens ir vėl kokias tris minutes spaudyti siurblio 
rankeną, ko] gailiai kliuksėdama, žarna išspjauna keletą 
lašų alyvuotų putv Vadinasi, vėl galima pumpuoti. Bet 

kartais mane pagauna toks siutas, kad imu keiktis ne blo- 
giau už kareivį, ir širdyje iškart palengvėja. 

Prieš parą nutarėme nebeplaukti aplink pasaulį ir iš 
Bandos jūros vidurio pasukome į Portugalijos koloniją Ti- 
morą. Mūsų reikalai eina vis blogyn: variklis nedirba, bu- 
rės suplyšusios, rangautas sulūžęs, apkalas it rėtis. Stai 
kas liko iš laivo. Komanda atrodo ne ką geriau. Esame 
iškankinti nuolatinio darbo, peršlapę iki siūlo galo ir la- 
bai nusiminę. Jau kelios dienos negalime išsivirti karšto 
maisto ir valgome konservus, nuo kurių vemti verčia. Nak- 
tį neįmanoma miegoti ant gultų ir mes, vargšeliai, įsitai- 
some ant nuožulnių užpakalinės kajutės grindų, vildamie- 
si bent kiek sušilti po drėgnomis antklodėmis. Stengiuosi 
laikytis kurso į pietus, bet bijau, kad plaukiame ne ten, 
kur reikia, juk vėjas neša audras iš vakarų, o burių plo- 
tas mažas. Tiesą sakant, mes apskritai niekur neplaukia- 
me. Dangus nuolat apsiniaukęs, o kad ir švysteltų saulė, vis 
tiek man nepagelbėtų. Makasare niekas nė girdėti negir- 
dėjo apie „Navigacijos žinyną“, o nuo sausio pirmosios 
astronominė navigacija — praeities mokslas. Jeigu nors šį 
tą nutuokčiau matematikoje, tikriausiai pagal savo senąjį 
žinyną galėčiau išvesti valandinį kampą ir magnetinę dck- 
linaciją bent jau pirmoms sausio dienoms. Bet tokiam gry- 
nai akademiškam darbui aš arba pernelyg kvailas, arba 
pernelyg tingus. Galėčiau nustatyti laivo padėtį pagal sa- 
las, kurių pilna mūsų kelyje į Timorą, esantį tik už 220 
mylių į pietus. Keliaujame gi ne per vandenyną! 

Tiesą sakant, esu visiškai atbukęs ir įstengiu dirbti tik 
pačius būtiniausius, pačius paprasčiausius darbus: pum- 
puoti vandenį, sukinėti šturvalą, retkarčiais žiaumoti džiū- 
vėsį su amerikietiškais konservais. Juk sugriuvo mano 
svajonių rūmas, kurį pradėjau statyti dar 1942 metais, kai 
mums, Miranda del Ebro koncentracijos stovyklos kalinių 
būreliui, net pats gyvenimas atrodė labai abejotina avan- 
tiūra. Nors tą rūsčią Kastilijos kalnų žiemą stingome nuo 
šalčio, nors susuktus iš bado vidurius raižė skausmai, bet 
mūsų galvos buvo pilnos epinio kliedesio ir kūrė atei- 
ties planus. Pirmiausiai kuo greičiau iš čia dingti, pasiekti An- 
gliją, po mūšių kiekvienam grįžti į tėvynę — Belgiją, Lenki- 
ją, Prancūziją. O paskui... Kas pirmasis pasakė: „Po karo 

įsigvsiu laivą ir plauksiu aplink pasaulį“? Gal Morisas, 
kuris po kelių mėnesių tapo desantininkų, gal Armanas, 
išmestas su parašiutu į Belgiją šnipinėti, mat buvo baigęs 
aukštąją mokyklą, gal Gecas, su kuriuo kūrėme stulbi- 
nančius pabėgimo planus ir kuris po metų žuvo užlipęs 
ant minos? Jau nebeatsimenu... Buvome apgailėtini klipa- 
tos, o kokias svajones drįsom puoselėti! Praėjus metams 
po karo, rugpjūčio pirmąją, vidurdienį, susitikome, kaip 
buvom susitarę, Santarvės aikštėje prie obelisko. Daugu- 
ma iš mūsų dar nešiojo uniformą. Kai kurie neatvažiavo 
į susitikimą. Nepažįstama mergaitė atnešė telegramą nuo 
brolio: ką tik išvykęs iš Kinijos, dabar esąs Australijoje. 
Kai kurie buvo vedę, kiti gerai įsikūrę, treti dar tik ieš- 
kojo vietos gyvenime. Vienas ketino užsiverbuoti į tuo 
metu kuriamą Izraelio armiją. Per trejus metus visi pa- 
miršo karštas svajones, kurias pasakojosi susiglaudę ap- 
link žabų ugnelę, gerdami sūdytą arbatą, kad ji bent kiek 
primintų buljono skonį. O jeigu kas ir prisiminė, tai su 
gailia šypsena; mums jau nebe devyniolika ir nedera 
svajoti apie romantiškus tolius. Beveik visi buvome įklim- 
pę: padėtis, šeima, darbas. Tik aš vienintelis vis dar glau- 
džiau prie krūtinės seną svajonę tarsi brangaus kailio apy- 
kaklę. Žinojau, jog kada nors stovėsiu prie savo laivo vai- 
ro, savo akimis matysiu horizonte tolimas žemes, kurios 
man kol kas buvo tik skambūs pavadinimai geografijos 
atlase. Norėjau tai padaryti ne vien dėl savęs, bet ir dėl 
visų, su kuriais kadaise svajojome, gyvųjų ir mirusiųjų. Ko- 
va buvo ilga, dažnai puldavau į neviltį. Turėjau ne vieną 
jachtą ir pamažu išmokau buriuoti. Perskaičiau viską, kas 
buvo parašyta apie buriavimą ir navigaciją. Pirmiausiai 
perplaukiau Pietų Kinijos jūrą nuo Vietnamo iki Filipi- 
nų. Tada taifūnas nulaužė jachtos stiebus, bet mes su im- 
provizuota įranga vis dėlto pasiekėme šiaurinę Lusono 
salos pakrantę. Ne vienerius metus plaukiojome vakari- 
nėje Viduržemio jūros dalyje. Tai buvo tik pasiruošimas. 
Ketinome vieną dieną leistis į „tikrą“ kelionę, kuri truk- 
tų kelerius metus, o jeigu reikės, ir visą likusį mano gyve- 
nimą. Norėjau ištyrinėti Japonų Vidaus jūrą, Indonezijos 
archipelagą, Patagonijos protakas... Daug ką. Didingos 
svajonės, ar ne? Dabar viskas baigta, Leisgyvis, bejėgis 

dreifuoju per Bandos jūrą, drebėdamas iš baimės dėl Žo- 
ze, kuri, matau, ilgiau neištvers. Jei būčiau vienas, užsis- 
pirčiau ir plaukčiau toliau, net žinodamas, kad galiu gauti 
galą, nors širdies gilumoje tokia baigtimi netikiu. Bet ko- 
kią turiu teisę tampyti šiais kančių keliais kitą žmogų? Štai 
kodėl, jausdamas, kad mano gyvenimas baigtas (argi gy- 
venimas — tai ne idealo siekimas, nesvarbu, koks jis bū- 
tų?), laikausi kurso į Dilio kyšulį. 

Neįsivaizduoju, ką veiksime atplaukę į Timorą. Visų 
pirma, be rūpesčių, be baimės pailsėsime nuo nežmoniškos 
įtampos, kuri mus kankina štai jau trys mėnesiai... Juokau- 
jame, kad vaikščiosime po tavernas ir gersime vinho ver- 
de!!. Stengiuosi prisiminti užmirštus portugališkus žodžius, 
kuriuos buvau išmokęs gyvendamas Brazilijoje. O paskui? 
Paskui turėsime pakankamai laiko naujiems planaras kurti. 

Jau dvi dienos plaukiame nauju kursu. Trečią dieną 
rašau laivo žurnale: 

Antradienis, sausio 10 diena. Oras taisosi, bet jūra 
vis dar šėlsta. 7 valandą ryto iškeliu visas bures, vėjas 
vakarų, vidutinis. Iš lėto varomės į pietų pietvakarius. 
Žoze, matydama mane prie vairo tokį prislėgtą, sako: 

— Jeigu tau taip liūdna, gal plaukime atgal? Dar ne- 
labai nukrypome nuo kurso į Amboną, vėjas kaip tik pa- 
lankus. 

Žinau, kad ji supranta, kas dabar dedasi mano širdyje, 
ir yra pasiryžusi sekti paskui mane į patį pragarą ar net 
toliau. Iš tiesų didelė pagunda keletą kartų apsukti štur- 
valą, kol dar nevėlu, ir traukti link Molukų... Taip svajo- 
jau aplankyti Prieskonių salas —Ternatą ir Tidorą,— su- 
vaidinusias tokį didelį vaidmenį ne tik Rytų, bet Vakarų 
civilizacijos istorijoje! Ir žemes anapus jų... Bet nega- 
lima kas antra diena kaitalioti sprendimo ir aš bandau šy- 
psotis: 

— Nepamiršk vyno, kuris mūsų laukia Timore! Dary- 
kime, kaip nutarėme. Dievas mato, kad rimtai viską ap- 
galvojome prieš keisdami kursą. Žinai, man kilo nauja 
mintis: gerai pailsėję, suremontuosime variklį, pakeisime 

bures ir rangautą. Plaukti į Filipinus bus per vėlu, bet įsi- 
giję reikalingus jūrlapius bei 1967 metų „Astronomijos 
žinyną“, galėsime traukti į Australiją. Ji visai netoli. Dar- 
vine parduosime jachtą ir grįšime namo. 

Dabar jau žinau, ką reiškia pompastiški, nuvalkioti žo- 
džiai: „Širdis plyšta iš skausmo". Man ji tikrai plyšo, jau- 
čiau tai kone fiziškai. Mano gyvenimas nuo šiol tapo be- 
prasmis. ; 

Dar kartą išardau filtrą ir degalų padavimo sistemą, 
bergždžiai tikėdamasis iškuopti susirinkusį juose purvą. 
Bandau išplauti didįjį baką. Tuščias darbas! Variklis tyli 
kaip tylėjęs. Laivą smarkiai supa, o vanduo taip sunkiasi 
pro plyšius bortuose aukščiau vaterlinijos, kad siurbliui 
darbo užtenka. 

Ketvirtą valandą po pietų vėjas visai nutyla ir aš nu- 
leidžiu bejėgiškai plazdenantį grotą. 

Sutemus vėl matome tą patį švytintį palydovą. Polia- 
rine orbita jis skrieja pro pat Sirijų į pietus. 

Jau keturios ar penkios dienos jūra neįtikėtinai tuščia; 
nematyti nė vieno laivo (Indonezijos vandenyse tai reta!). 
Viena kita žuvėdra, viena kita skraiduolė žuvis, ir viskas. 

Kasdieninė audra šįvakar prapliumpa anksti — pusė 
dvyliktos. Švilpia vėjai, pila lietus, kyla bangos. 

Trečiadienis, sausio 11 diena. Aušta. Kiaurai peršla- 
pome, sustirome, drebame iš šalčio, čaižomi lietaus. Bet 
vėjas siautėdamas išseko ir visą dieną vartomės vietoje 
nuo vieno šono ant kito. Neįmanoma išsivirti karšto mais- 
to. Kai nepumpuoju vandens, snaudžiu denyje. Savijauta 
labai bjauri. 

Saulei leidžiantis, pusė šešių, kamuoliniai debesys 
tirštėja, žadėdami dar vieną malonią naktį. 

Ketvirtadienis, sausio 12 diena. Nors ir nesitikėjau, jū- 
ra šiąnakt buvo rami. Atsikėlę ketvirtą valandą ryto, pa- 
matėme tekant saulę, o jos spinduliuose — milžinišką Gu- 
nung Apio salos piramidę. Blyškiai melsvas ugnikalnio vir- 
šūnės siluetas stūkso už kokių trisdešimties mylių į pietus 
šafrano spalvos danguje. Nudreifavome į rytus kur kas 
toliau negu tikėjausi, mat čia labai stipri srovė, su kuria 
nusikamavęs bedoras nepajėgia kovoti. 

Ar štilis, ar audra — mes be atvangos krypstame nuo 
kurso į rytus. Vidutinis laivo greitis — tik vienas maz- 
gas. l 
Jūrlapyje žymiu kelią, kurį, pakeitę kursą, nuplaukėme 
per penkias dienas iki Gunung Apio salos, ir brėžiu toles- 
nio maršruto trasą. Šaukiu Žoze: 

— Žiūrėk, ko gero, Timoras irgi iškris iš mūsų pro- 
gramos! Matysime jį kaip savo ausis| Jeigu ir toliau pūs 
tokie sumauti vėjai, nėra reikalo plūktis su burėmis, sro- 
vė vis tiek neš mus į rytus, o ne į vakarus, kad ir kaip 
norėtume. Spėk, kokia bus artimiausia žemė? 

Ji perveda pirštu per žemėlapyje nubrėžtą liniją: 

— Išplaukę iš Bandos jūros, pateksime į Sermatos sa- 
lų grupę, o iš ten — į Australiją. 

— Visiškai teisingai. Beje, ji tik už trijų šimtų mylių 
nuo Timoro, antra vertus, argi ne į Australiją buvome 
nusprendę plaukti? Kelionė bus ilga, bet mes ištversime. 
Blogiausia, kad neturime nei šios pasaulio dalies jūrlapių, 
nei locijų. Būsime tarsi naujų žemių atradėjai! Šiaip ar 
taip, plaukdami šiuo kursu, turėtume patekti tiesiai į 
Darviną. 

Štilis tvyro visą rytą. Naudojamės proga ir priraišio- 
jame. grotą prie naujosios rėjos, tikriau prie senosios, tik 
iš naujo perdarytos. Nuolat daužomas vairo mechanizmas 
išsiklibino, ir pradėjo kabalduoti vairo plokštė. Reikia 
pakelti sunkų plieninį cokolį ir priveržti veržies. Bet pir- 
miausiai turime atsukti ir ištraukti dešimt didžiulių varž- 
tų, perkištų per užpakalinę platformą. Persisveriu galva 
žemyn per bortą ir šiaip taip pasiekiu veržles. Žoze viena 
ranka laiko mane už kulkšnių, o kita spaudžia varžtų gal- 
vutes. Tai ilgas ir sunkus darbas: į galvą plūsta kraujas, 
tirpsta šlaunys, be to, reikia saugotis, kad veržlė neiškris- 
tų į vandenį. Išardyto vairo dalis reikia tempti per užpaka- 
linę kajutę į denį, nes surinkti krumplinę pavarą šiame 
siaurame, krypuojančiame balkone neįmanoma. Paskui 
viską nešame atgal, dedame į vietą ir stipriai priveržia- 
me. Šiam darbui sugaišome dvi valandas. Jūra pamažu 
rimsta, ir Žoze eina į kanibuzą: jau seniai nevalgėme šilto 

maisto. Be to, reikia suplauti nešvarių indų krūvą, išau- 
gusią per šias dienas. Po pusryčių iškeliame grotą ir pasu- 
kame laivą labiau prieš vėją, pakoregavę kursą 150 laips- 
nių. Vėjas pietvakarių, trijų balų. Penktą valandą vakaro 
Gunung Apio sala jau tik už dešimties mylių nuo dešinio- 
jo borto. Atstumas iki Australijos — keturi šimtai aštuo- 
niasdešimt mylių arba dvidešimt dienų kelio, plaukiant da- 
bartiniu greičiu. 

Penktadienis, sausio 13 diena. Kiaurą naktį aplinkui 
siaučia audros, bet mus vis aplenkia. Penktą valandą ry- 
to iškeliu grotą ir nuimu suplėšytą foką. Žoze lopo jį vi- 
są dieną. Falo tvirtinimo vietoje lūžo groto rėja. Nieko 
nuostabaus! Plaukiame tik su stakseliu ant fokstiebio. Vi- 
durdienį horizonte išnyra kažkokia sala, ar tik ne Roman- 
gas. Vėjas vakarų pietvakarių, keturių balų. Jachta plau- 
kia gana greitai, tik kursas, deja, 150 laipsnių. Nakčiai 
nuleidžiame grotą ir iškeliame foką. Iki šiol dar 1use- 
no šiokia tokia viltis pasiekti Timoro rytinę pakrantę, bet 
kai toks vėjas ir dar priedo srovė, apie tai nėra ko nė 
galvoti. 

Šeštadienis, sausio 14 diena. Nuo septintos iki vienuo- 
liktos valandos — vėjo gūsiai su lietumi. Pusryčiaujame 
kajutkompanijoje, žongliruodami indais. Vidurdienį vėl 
iškeliame grotą ant pasitaikiusios po ranka rėjos. Baisu 
žiūrėti, bet nieko, grotas stengiasi. Vakarų vėjas varo 
mus gana sparčiai, kol penktą valandą vėl atūžia audra. 
Akies mirksniu nuimu visas bures. Pačių laiku! Mūsų pa- 
dėtis: dešimt mylių į šiaurę nuo Maporos salos. Per de- 
šimt valandų nuplaukėme vienuolika mylių. 

Naktį trūksta kliverio halso kampas, sutvirtintas plie- 
niniu liktrosu, ir aš šliaužiu bušpritu į laivo nosį. Lietus 
toks smarkus, kad mano elektrinio žibintuvėlio spin- 
dulys prasiskverbia pro vandens sieną ne daugiau kaip 
metrą, ir Žoze, stovinti ant kapitono tiltelio, neįžiūri net 
jo atšvaito! Nieko nematydamas, apgraibomis plūkiuosi 
su bure, norėdamas ją nuleisti, o aplink galvą švilpdamas 
čaižo orą šotas su Masyvia sankaba ant galo ir taikosi žūt 
būt ištaškyti man smegenis. Nors aplamdytas, bet vis dėl- 
to nugaliu aš. 

Pastaba. Apie aštuntą valandą vakaro Didysis Mage- 
lano debesis, švytintis tarp dešiniojo borto vantų, rodo 
mums teisingą kelią. 

Sekmadienis, sausio 15 diena. Dieną mūsų padėtis — de- 
šimt ar penkiolika mylių į šiaurę nuo Ramango salos. 
Oras staiga subjūra. Pakyla apie aštuonių balų stiprumo 
štormas, ritasi, lūžta didžiulės bangos. Tik su stakseliu 
kapanojamės pietų link. Sutemus šis klaikus štormas tru- 
putį aprimsta. 

Pirmadienis, sausio 16 diena. Laivo padėtis labai ne- 
aiški. Pusę šešių keldamas foką, staiga pamatau salą į pietų 
pietvakarius nuo mūsų, bet matomumas toks prastas, kad 
vėl pametu ją iš akių. Laikausi kurso į pietvakarius, nors 
dėl dreifo ir srovės greičiausiai plaukiame į pietryčius. Jū- 
ra pernelyg audringa, kad būtų galima iškelti grotą. Ket- 
virtą valandą vėl prasideda velniava, gauname nuimti ir 
foką. Šešių septynių balų vėjas pučia kiaurą naktį. 

Po pusiaudienio labai aiškiai išgirstame Darvino radi- 
jo švyturio „Delta lapkritis“ signalus! Bet jį užpelenguoti 
per tris šimtus mylių — ne mūsų nosiai! Vakare ausis taip 
maloniai glamonėja radijo laida iš Darvino, kad net ūpas 


pakyla. 


Kasdien tas pats ir tas pats, tiesiog vemti verčia: „Štor- 
mai... Dreifas... Lėkimas tik su stakseliu... Klaidžiojimas... 
Prastas matomumas... Priekyje sala: ar tik ne Moa?.. Iš- 
kankinti nemigos ir nusivylimų..." Sutinku, skaityti apie 
tai — mirtina nuobodybė, bet, patikėkit, plaukti šia trasa 
buvo šimtąsyk nuobodžiau! 

Norint patekti į Arafuros jūrą, reikia praplaukti Serma- 
tos salų grandinę, nusidriekusią iš abiejų mūsų kelio pu- 
sių. Rytinė Timoro pakrantė dabar tik už šešiasdešimties 
mylių pavėjinėje pusėje; iki šiol širdies gilumoje vis dėl- 
to tikėjomės pasikeitus orui ten patekti, bet dabar mūsų 
viltys žlugo. Visą laiką plaukiame į pietus, tikriau į piet- 
ryčius. Praslinkome palei Moa salą ir pro ankštą Meatidž 
Miarango sąsiaurį, turime išplaukti iš Bandos jūros, Ži- 
noma, pučiant palankiam vėjui, būtų vieni niekai nusi- 
gauti iki Sermatos — didelės salos, kur apsirūpintume mai- 

sto produktais ir atnaujintiume rangautą, bet mane šiur- 
pas krečia vien pagalvojus, kad reikėtų aiškintis Indone- 
zijos policijai, kodėl mes Sermatoje, o ne Ambone, kaip 
nurodyta Makasaro muitinės leidime. Sušaudytų auštant 
lyg niekur nieko. Čia dar pusė bėdos, blogiau, kad labai 
nukryptume į rytus. Šito negalime sau leisti; iš ten pasiek- 
ti Darviną būtų sunku. 

Farvateris, kurio stengiuosi laikytis, tai siauras plyšys 
tarp dviejų koralinių rifų. Be to, jis sėte nusėtas salelė- 
mis. Pačioje didžiausioje, Meatidž Miarange, yra švytu- 
rys ir kaimas. Tai pavojingas rajonas, kuriame siautėja 
galingos potvynių ir atoslūgių srovės, tiksliai nenurodytos 
jūrlapyje. Budžiu kiaurą naktį. Pusė antros pagaliau įžiū- 
riu (naktis labai tamsi, mėnulio pjautuvas seniai nusilei- 
do) žemą Mataerialamo, šiauriausios salos krantą. Per tris 
ketvirčius mylios bangų mūša į rifus tėra vos įžūrimas 
balkšvas ruoželis, bet duslaus dundėjimo su niekuo nesu- 
painiosi, ir aš kreipiu bedorą kuo labiau prieš vėją, kai- 
taliodamas halsus iki pat aušros. Kol neišplauksime į erd- 
vesnius vandenis, nėra ko per daug artintis prie kranto. 

Kaip ir reikėjo laukti, dieną vėjas visai nutilo. Pliau- 
piant trumpalaikiams lietums, dreifuojame atgal, nešami 
stiprios atoslūgio srovės. Palikęs Žoze prie šturvalo, ban- 
dau užmigti. Saulei krypstant vakarop, nuo salos jau esa- 
me „už penkių ar šešių mylių. Aišku, farvaterį galėsime 
forsuoti tik per atoslūgį, deja, jis prasidės paryčiais. Vė- 
jas gana palankus, ir Žoze stengiasi iš jo išspausti viską. 
Nuo kurso daugiau nenukrypstame, bet ir į priekį nepasis- 
tumiam nė per colį, nors „Singa Betina" išpūstomis burė- 
mis, rodos, skriste skrenda, dailiai pasvirusi ant šono. Na- 
ktis žada būti įdomi. Iki vidurnakčio budi Žoze, stengda- 
masi prisiartinti prie salos, o aš vėl einu nusnūsti. Paskui 
prie vairo stoju aš, bet iš pradžių irgi sėkmės nesusilau- 
kiu. Pagaliau pakyla vėjas, audrų nė kvapo, tik vakaruo- 
se giedrame danguje siūbuoja Oriono žvaigždynas. Maty- 
ti lėkšta, kokoso palmėmis apaugusi Mataerialamo sala. 
Ketvirtą valandą ryto potvynio srovė pasuka atgal ir mes 
greitai artėjame prie salos. Kažin ką atiduočiau, kad tik 
pamatyčiau Meatidžo švyturio šviesą, bet mes nuo jo dar 

toli, už kokių dvylikos mylių. Švyturys stovi pietinėje sa- 
los pusėje, užstotas kranto ir medžių. Bijau, kad jį pama- 
tysime tada, kai jau nebereikės. Kol kas vienintelis mano 
orientyras — balta mūšos linija. Bangos griaudžia lyg via- 
duku dumiąs ekspresas. Nors baugu, bet stengiuosi laiky- 
tis kuo arčiau tos linijos, nes kairysis sąsiaurio krantas 
yra pavėjuj, be to, labai neaiškus. Išaušusi diena atsklei- 
džia įspūdingą reginį: mūsų bedoras, lyg popierinis laivelis 
ištvinusiame upokšnyje, lekia tarp juodų rifų, kurių smai- 
los viršūnės kyšo iš vandens. Už dešiniojo borto atolas 
beveik lygus su vandens paviršiumi, o už kairiojo kyšo de- 
šimtys uolų, į kurias atsitrenkusios bangos spjaudo aukštus 
putų stulpus. Įspūdis toks, lyg čiuožtume gerai išmuilintu 
toboganu, ir nors esu mirtinai išvargęs, tačiau jaučiuosi 
žvalus. Esame Meatidž Miarango traverse. Locijos mini 
nuo vėjų užstotą lagūną ir abu į ją vedančius kelius, bet 
bangos taip daužosi į rifus, kad už poros šimtų metrų ne- 
įžvelgiu jokio tarpelio mirguliuojančiuose pursluose. An- 
tra vertus, tiesiai nuo tų kelių pučia vėjas ir aš labai abe- 
joju, ar galėsime bent į vieną įplaukti, nors ir labai no- 
rėtume. Anapus rifo pakrantės smėly guli koks tuzinas 
žvejų valčių, bet jūroje mes vieni: niekas nedrįsta plauk- 
ti, kai tokios bangos. Nusigavę į sąsiaurio galą, pamato- 
me kaimą po palmėmis ir švyturį, net ir dieną mirksintį 
neaukšto bokšto viršūnėje. Aplink bokštą ant tamsių uo- 
lų susibūrę žmonės. Matyt, juos labai domina keistas bur- 
laivis, plaukiąs iš nežinomų tolių į dykas Arafuros jūros 
platybes... 

Penktą valandą ryto „Singa Betinos"“ forštevenis pa- 
nyra į pirmąsias naujos jūros bangas. Darvinas už trijų 
šimtų mylių nuo mūsų, kažkur pietuose. Susirandame pie- 
tinės Ramiojo vandenyno dalies žemėlapį. Lapas Nr. 4, 
mastelis pagal ekvatorių 1 : 60 000 000 000. Per visą Aus- 
traliją nuo Brisbeno iki šiaurės vakarų kyšulio — tik dvi- 
dešimt penki centimetrai. Kadangi lapas buvo ilgai lanks- 
tomas, popierius per briauną apsitrynė ir dabar per visą 
žemėlapį nuo viršaus iki apačios eina pūkuota neįskaito- 
ma juosta. Liūdniausia, kad Darvinas ir jūra prie jo — kaip 
tik toje vietoje. 

2. Ateina ciklonas 


Nors tarp dviejų prie vairo praleistų naktų beveik 
nemiegojau, jaučiuosi be galo žvaliai ir pamoju ranka 
žmonėms, susirinkusiems ant šio paskutinio Indonezijos 
žemės sklypelio, išnirusio iš jūros bangų. Prasideda naujas 
mūsų kelionės etapas. Nors aš labai myliu šį kraštą, ta- 
čiau nesigailiu palikęs jo minias, skurdą, šiurkščius ir ne- 
dorus valdininkus. Prieš mus — platūs laisvi vandenys. 
Arafura! Koks gražus, koks egzotiškas vardas! Mano gal- 
voje jau gimsta nauji planai. Po kelių dienų būsime Dar- 
vine. Nejau mūsų kelionė tuo ir baigsis? Nejau iš tiesų 
parduosime bedorą ir grįšime į Prancūziją prekybiniu lai- 
vu? Taip galvojome anksčiau, kai velniška Bandos jūra 
buvo pakirtusi mūsų pasitikėjimą savo jėgomis. Jeigu bū- 
tume keliavę normaliomis sąlygomis (vidutiniški vėjai, 
vidutinis audrų dažnumas), nebūtume keitę maršruto. Dar- 
vine galėsime ilsėtis kiek reikės, o gera australų virtuvė 
padės atgauti prarastas jėgas. Ten be jokio vargo rasime 
kvalifikuotų mechanikų varikliui remontuoti, gausime 
tvirto audinio burėms, lengvo, bet stipraus medžio rangau- 
tui, „Astronomijos žinyną“, — žodžiu, visa, ko mums da- 
bar trūksta. O tada kas mums kliudys perplaukti Indijos 
vandenyną? Bus palankiausias metų laikas, tik reikės nusi- 
gauti truputį į pietus, kur pučia pasatai... Dailiai nuplau- 
ksime iki pat Raudonosios jūros, esu tikras, kad „Singa 
Betina" tik ir laukia šios kelionės. Savaime suprantama, 
mes buvome suplanavę visai kitokį kruizą. Daug įdomes- 
nį! Bet grįžęs su savo jachta į Prancūziją, galiu rasti dar- 
bą, susitaupyti pinigų ir leistis į naują kelionę, šį kartą 
palankesnėmis sąlygomis (kitaip sakant, be tokių didelių 
vargų). Įsivaizduoju net mažiausias būsimų įvykių smulk- 
menas: „Singa Betina” įplaukiu į Grimo įlanką ir išmetu 
inkarą Sen Tropeze. Tenykštę publiką sunku kuo nors nu- 
stebinti, tačiau bedoras vis dėlto turėtų sukelti šiokią tokią 
sensaciją. 

Mane apima toks džiaugsmas, kad nė nemirkteliu, kai 
vienuoliktą valandą atūžia kasdieninis štormas. Tačiau šj- 
syk tai bent audra — gražu Žiūrėti! Vėjo greitis ne mažes- 
nis kaip penkiasdešimt mazgų, ir šis umaras nenutyla iki 

penkioliktos valandos. Net stakselį pavojinga kelti. Tačiau 
Arafuros jūros locijų aš neturiu, taigi niekas negali su- 
drumsti mano optimizmo. Vis dar galvoju, kad iki Austra- 
lijos mus lydės vien geri orai, o šis štormas — tik pavėla- 
vęs Bandos jūros pasiuntinys, atūžęs palinkėti mums lai- 
mingo kelio. Savaime suprantama, jūroje siaučia didžiu- 
lės bangos. Temstant prasilenkiame su prekybiniu laivu, 
plaukiančiu į vakarus. Žinau, kad esame gana judrioje 
trasoje, kuria plaukioja laivai iš rytinės Australijos pa- 
krantės į Singapūrą ir Europą. Mūsų signalinės šviesos vos 
gyvos, O štorminį žibintą vis užpučia smarkūs vėjo gūsiai, 
nepėju jo nė iškelti. Man šauna į galvą prie stiebo viršū- 
nės pririšti didelę tuščią skardinę nuo džiūvėsių — laivų 
radarai turėtų ją pagauti. Technikos pažangos nesustab- 
qysi! ; 

Kaip visada šeštą valandą vakaro stengiamės pagauti 
signalus ir orų suvestinę iš Darvino, bet eteryje tiek triukš- 
mo, kad nieko negirdime. Man pavyksta suprasti tik kelis 
žodžius, iš kurių spėju, jog šiaurinę Australijos pakrantę 
siaubia ciklonas! Žinau, kad šioje pasaulio dalyje siautėja 
tropinės audros, bet šiuo metų laiku joms būtų dar anks- 
toka: pats blogumas užeina balandžio mėnesį. Ar tik nebū- 
siu be laiko apsidžiaugęs dėl tariamai gerų orų Arafuros 
jūroje? 

Naktis sunki, diena po jos dar sunkesnė. Jūra verda lyg 
katilas, audros siaučia beveik be prošvaistės. Žoze lopo 
bures, aš pumpuoju vandenį, o Telemachas, kurį pykina 
nuo supimo, snaudžia Liūtei ant kelių. Tai užvis geriausia, 
ką jis šiuo metu gali daryti, nes šeimininkė, regis, nelabai 
vertina jo nuoširdų norą irgi imtis adatos bei siūlo. Klau- 
sausi orų prognozės: per artimiausias dvi paras laukiama 
štormo. Puiku! Nakčiai įsitaisome ant kajutės grindų po 
jūrlapių stalu: blogu oru visada ten miegame. Savo var- 
ganu guoliu dalijamės su beždžione, sekstantu, žiūronais, 
pelengaciniu kompasu, karabinu, signaline lempa, naviga- 
cinių lentelių komplektu (keturiolika apipelijusių tomų 
in guarto) ir Pietų Amerikos vandenų locijomis. Ankštoka, 
užtat viską turėsime po ranka, jeigu naktį mums šaus į 
galvą užsukti į Valparaisą ar pamedžioti šernų! 

Trečią valandą ryto į laivagalį iš užpakalio smogia di- 
džiulė banga, išlaužia juto duris ir į vidų šliūkšteli pora 
šimtų galonų vandens. Patalynė, beždžionė, sekstantas ir 
visa kita plūduriūoja tamsoje, o vanduo teka laukan pro 
priekines duris. Sampanas, pakabintas ant skrysčių prie 
platformos, sulaužytas. Tai didelis nuostolis. Kabalduoja 
tik jo priekis ir keletas suaižytų borto lentų. Nupjaunu 
juos laikančią virvę, kad nuolaužos neužblokuotų vairo. 
Pagaliau krintame ant šlapių čiužinių; neįsivaizduoju, kaip 
mums vis dėlio pavyksta užmigti, bet prabundame tik aš- 
tuntą valandą ryto. Tai bent buvome nusiplūkę! 

Visą dieną mus slegia keistas nerimas. Mums atrodo, 
kad į laivą sunkiasi vanduo. Kas dešimt minučių kiloju liu- 
ko dangtį, kaskart bijodamas išvysti pusiau užtvindytą 
triumą. Kvailystė, ir tiek! Vanduo, kaip ir anksčiau, po. 
truputį teka pro borto lentų sandūras, bet dėl to nėra ko 
baimintis. Kiekvieną rytą ir vakarą išpumpuoju jį per ke- 
lias minutės (kelias minutes praleidžiu prie paties siur- 
blio, o kur pusvalandis, sugaištas filtrui išardyti ir vėl su- 
dėti?) 

Kitas dienas oras tartum ima taisytis. Tiesa, jūra vis dar 
šėlsta, vėjas labai smarkus, dangus apsiniaukęs, tačiau ba- 
romctro rodyklė pamažu kyla aukštyn ir mes džiaugiamės. 

Jau iškeliu foką, arba tikriau „Genujos žvejį“, ir be- 
doras pamažu juda pirmyn. Šį kartą pavyksta neblogai už- 
pelenguoti Darviną. Rodos, plaukiame teisingai. Tiesa, 
vargšas žemėlapis, per kurį nuo viršaus iki mūsų paskir- 
ties vietos eina į sugeriamąjį popierių panaši piršto pla- 
tumo juosta, nelabai tinka laivo padėčiai nustatyti. Neju- 
čiomis prisimenu posmelį iš Liuiso Kerolio „Ryklio me- 
džioklės": 

Mūs kapitonas — ne koks mulkis, 
Žemėlapį nupirko puikų, 

Nei vandenynų len, nei kranto, 
Jūreiviams džiaugsmas, kad supranta! 


Jau penkios dienos orai laikosi daugmaž vienodi. Nors 
Darvinas atkakliai siunčia pranešimus apie artėjantį štor- 
mą (lyg iš tikrųjų neturėtų apie ką kalbėti!), oras gana ne- 
blogas, tokio nebuvo jau kelios savaitės. Tiesa, porą kar- 

tų patenkame | smarkų lietų, bet vėją pažaboti dar įmano- 
ma. Labiausiai mus stebina ir net ząsdina jūra. Šis vėjas 
nezali taip įsiūbuoti vandens. Ar tik šalia nesiaučia ciklo- 
nas? Prisimenu, kai prieš penkiolika metų patekome į tai- 
fūną už dviejų šimtų mylių nuo Manilos, buvo lygiai to- 
kios bangos. Didžiuliai tamsaus vandens kalnai, kriokda- 
mi bei riaumodami, kyla, rodos, tiesiai iš jūros ir lyg plunks- 
nelę nešioja ant savo keterų „Singa Betiną“. Bet retkar- 
čiais banga užvirsta ant denio ir tada kelias sekundes ma- 
tyti tik stiebai, kyšantys iš šnypščiančių putų, kurios pro 
špigatus veržiasi atgal. Pabėgti nuo jų negalime — per lė- 
tai plaukiame. Nors bangos eina daugiausiai iš vakarų, kaž- 
kokia priešgina atsirita prieš plauką ir nuplėšia signalinį 
kairiojo borto žibintą, kabantį daugiau kaip keturi met- 
rai virš vaterlinijos! Toks įspūdis, lyg per žemės drebėji- 
mą suktumės lunaparke ant „velnio rato". 

Svajoju apie ilgas, pasatų sukeltas bangas, skalaujan- 
čias tik vieną laivo bortą ištisus 3000 mylių per visą Indi- 
jos vandenyną. Vis dar neatsisakau minties Darvine alnau- 
jinti bedorą ir po ilgos kelionės išmesti inkarą už puski- 
lometrio nuo namų Kanubje įlankoje! Žoze lopo foką (tie- 
są sakant, deda lopą ant lopo), tačiau tai bergždžias darbas. 
Nespėju pakelti burės, ji apsivynioja aplink didžiojo prie 
forštevenio pritvirtinto inkaro ragą ir plyšta nuo vieno 
liktroso iki kito. Dabar ją sutaisyti — jokios vilties! Tele- 
machui visa tai arba įgriso iki gyvo kaulo, arba jis serga. 
Beždžioniukas nenori ėsti, tik glaustosi prie Žoze, kuri 
meiliai jam sako: 

— Jeigu pelės nebūtų suėdusios katei paimtų vitami- 
nų, jų galėtume duoti beždžionei! 

Mat išplaukdami iš Makaraso, be burės dydžio liudiji- 
mo, kad laive nėra žiurkių, gavome dovanų pelių porelę, 
kuri ėmė smagiai veistis tamsiose virtuvės kertelėse. Mais- 
tą taip budriai saugome, kad joms nė trupinėlio netenka, 
bet pamiršome vaistinėlę ir pelytės sugraužė visą dėžutę 
vitaminų, kadaise pirktų mūsų Žezabelei. Apskritai pelės 
mums nekelia pasibjaurėjimo, bet šitų nemėgstame. Ne- 
priėmėm jų į mūsų komandą, kaip, pavyzdžiui, mažyčių vo- 
riukų bei poros agamų, Indokinijoje vadinamų medžioto- 

jais, o Singapūre — čukčukais. Jie iškart tapo ištikimi mū- 
sų bičiuliai, ir mes ėmėme jais rūpintis. 

— Kažin kur dingo voriukas, ar tik jo nebus suėdusi 
agama? 

— Ne, ką tik mačiau jį ant radijo. 

— Ak, štai kur jis! Jau buvau pradėjusi nerimauti. 

Taigi noromis nenoromis gabenamės į Australiją šį zoo- 
profilaktinį bastioną, keletą egzotiškų gyvūnėlių (neskai- 
tant milijonų tarakonų, keliaujančių „„zuikiais“: šitų bjau- 
rybių knibždėte knibžda visas laivas). Rašau apie tai vilda- 
masis, kad už šį nusikaltimą nebūsime išduoti Prancūzijos 
policijai. Su įstatymo pažeidėjais Australijos valdžia ne- 
juokauja! 

Pastarąsias dienas mūsų kompaniją papildo kiti gyvū- 
nai, bet tai vietinės faunos atstovai ir ilgai pas mus neuž- 
sibūna. Aš kalbu ne apie mažulyčius kalmarus, kuriuos 
dažnai surenkame nuo denio ir net iš laivagalio kajutės 
gerų keturių metrų aukštyje nuo vandens paviršiaus. Gal 
bangos čia juos užmeta, o gal — kažkur esu skaitęs — pa- 
tys užlekia oru kaip raketos. Kas rytą dar randame kele- 
tą žuvų skraiduolių, bet čia nieko nuostabaus. Jos tokios 
mažos ir jų tiek nedaug, kad mūsų skrandžiams iš to jo- 
kios naudos. 

Pagaliau atskrenda paukščiai. Kadangi nesu ornitolo- 
gas, negaliu nustatyti, kokiai žuvėdrų rūšiai jie priklauso. 
Išskėtę sparnus, paukščiai sukasi aplink laivo stiebus. Jei- 
gu tikėtume tuo, kas rašoma kelionių knygose, netoli tu- 
rėtų būti žemė. (Aš pats tuo netikiu, nes šiuos melagingus 
liudytojus esu matęs už šimtų kilometrų nuo kranto.) Vie- 
na žuvėdra sukinėjasi per porą žingsnių nuo šturvalo. Prie 
vairo stovinti Žoze ištiesia ranką ir ima šaukti ją lyg vištą. 

— Šauk, šauk, nutūps! — pašaipiai burbteliu. 

Bet žuvėdra nusileidžia dar žemiau ir, vasnodama spar- 
nais, pakimba ore per penkis centimetrus nuo riešo. Ji ta:- 
tum svarsto — tūpti ant rankos ar ne, bet, matyt, pagunda 
didelė. Pagaliau įsitikinusi, jog laivas nusiteikęs draugiš- 
kai, jokio pavojaus nėra, apreiškia tai savo draugėms ir 
temstant kokių penkiolika paukščių nutupia ant denio ir 
pasilieka nakvoti. Keletas įsitaiso ant bugšprito, bet dau- 

guma išsirikiuoja šalia mūsų, prie grotstiebio. Paukščiai 
tokie nebailūs, kad netrukus pasijuntame už juos atsakin- 
gi. Tik naujų rūpesčių prisidarome per šiuos išdykėlius, 
kurie niekaip negali nustygti vietoje. 

Jau kelios dienos einame miegoti į kajutkompaniją, 
kur gulime ant grindų pasitiesą čiužinius. Laivui pasiuiu- 
siai šokinėjant, tai vienintelė vieta, kur iš tikrųjų galima 
pailsėti, be to, čia visada sausa. Vidury nakties pabunda- 
me nuo klaikaus klyk:mo denyje. Žoze lekia trapu į viršų 
pažiūrėti, kas atsitiko. Pasirodo, vienas mūsų plunksnuo- 
tasis draugas įspraudė galvą tarp dviejų vantams įtempti 
naudojamų virvių. (Mes neturime vantputensų — tegu jas 
bala tas naujoves! Jufersai — kas kita! Tai senas patikrin- 
tas daiktas.) Kaip paukštis sugebėjo ten įkišti galvą, lieka 
mįslė, nes vantai įtempti lyg smuiko styga. Vargais nega- 
lais praskečiame virves ir ištraukiame bevcik uždususio 
paukščio galvą. Vargšelį nunešame į kajutę ir patupdome 
į lizdą, kurį Žoze iš skudurų susuko ant šaldytuvo. Po po- 
ros valandų paukštis ima krutėti, o rytą jaučiasi visai gerai 
ir pajėgia skristi. Kitas kvailelis įsigudrina per liuką įlįsti 
į kajutkompaniją ir, nerasdamas kelio atgal, pasiunta klyk- 
ti iš baimės ir blaškytis. Kažkuris jo bendras skraido virš 
kajutės, šaukdamas bėdon patekusį draugužį. Išprotėti ga- 
lima nuo tokio dueto: 

— Ką ten veiki? Išlįsk greičiau! 

— Sakau tau, negaliu! Patekau į spąstus! Nagi daryk 
ką nors! Išleisk mane! 

Be abejo, Žoze būtinai turi jam padėti. Nežinau, ar jums 
teko akis į akį susidurti su paklaikusia iš baimės, įdūku- 
sia žuvėdra keturių kvadratinių metrų patalpoje. Jeigu 
ne, tai verta pabandyti. Triukšmas toks, lyg už sienos bū- 
tų rodomas filmas apie desanto išsilaipinimą Normandijo- 
je. Pagaliau Žoze išbaido paukštį pro liuką. Jo draugai su- 
ka ratus virš denio, nerimsta, girdėdami šaižų belaisvio 
klyksmą, matyt, galvoja, kad norime jį išsikepti pietums 
kaip vištą. Bet štai šiek tiek aplamdyta žuvėdra išlekia lau- 
kan. Dabar mūsų svečiai laikosi atokiau nuo trapų (ar ma- 
ža kas gali vėl atsitikti?), bet nuo denio nenuskrenda,— 
man regis, jie patenkinti veltui plaukiodami laivu. 

Sausio 27 dieną, aštuntą valandą ryto mums leidžiant 
žemyn grotą, ką tik atidavusį vėjų demonams supuvusią 
sielą, Žoze sušunka: 

— Žemėl 

Debesys skrieja prie pat vandens, jūroje, kaip ir anks- 
čiau, didžiulės bangos, o matomumas baisiai prastas — vos 
pora mylių. Iš tikrųjų tiesiai prieš mus išnyra žemas kran- 
tas, ir perplaukę kažką panašaus į pasislėpusią įiankėlę, 
nuo kairiojo borto išvystame šiek tiek aukštesnį kyšulį. 
Jis visas apaugęs tankiu mišku ir be galo nykus. Prieš ke- 
lias minutes sugavau Darvino radijo signalą. Kiek man pa- 
vyko nustatyti mūsų padėtį sudilusiame žemėlapyje, spren- 
džiu, kad esame Ratersto salos gale, prie Forkrojaus kyšu- 
lio, taigi už šešiasdešimt penkių mylių nuo Darvino. Kad 
tik pavyktų aplenkti kyšulį, o tada — tiesiai į žemyną. 

Pirmiausiai reikia iškelti bent kokią burę. Fokas ir gro- 
tas sudraskyti į skutus. Atsinešu iš kajutės porą stipraus 
brezento gabalų, iš kurių darydavomės pašiūrę nuo sau- 
lės, stovėdami uostuose. Kiekvienas gabalas septynių met- 
rų ilgio ir pusantro metro pločio. Šiuos siaurus stačiakam- 
pius ištempiame tarp gikų ir trumpų rėjų, vieną prie foks- 
tiebio, kitą prie grotstiebio. Vietoj kliverio iškeliu stakse- 
li. Tai į nieką nepanašu, nebent į indonezietišką sinagą... 
Bet vos .spėju sutvarkyti varganas bures, laivas šauna į 
priekį. Mano bičiulis Žilberas Romanas tvirtina, kad laivui 
užtenka tik vėjo ir kokio nors daikto, į kurį jis galėtų pūs- 
ti, anot jo, mažas skirtumas, kur sėdėtum — muilo dėžėje, 
iškėlęs ant šluotkočio paklodę, ar prabangioje lenktyninė- 
je jachtoje: vis tiek kur nors nuplauksi. Mano nuomonė 
ne tokia kraštutinė, tačiau mintis plaukiant muilo dėže 
laimėti Amerikos taurę — tikrai verta dėmesio. Pagalvojęs 
apie įvairiausias bures, išrastas nuo to laiko, kai. pirmasis 
jūrininkas ištempė savo marškinius tarp dviejų lazdų, pra- 
dedi tikėti neišsenkamomis kiekvieno už vandenį lengves- 
nio daikto galimybėmis: iš tiesų kur nors nuplauksi... 

Žinoma, apmaudu, kad ne visada galime patekti ten, 
kur norime. Jau dvidešimt dienų kairiuoju halsu plaukia- 
me galinga srove, kuri mus neša į tekančios saulės pusę. 
Vis dėlto atsukę laivą prieš vėją kiek tik leidžia primity- 
vus mūsų takelažas, kursą laikome neblogai. Tačiau kyšu- 


134 


lio radijo signalai nuolat stiprėja ir aš jau neabejoju, kad 
mes pro jį neprašoksime. Staiga signalai iš Darvino beveik 
visai nutyla. Net tada, kai už šešių šimtų mylių nuo čia 
pakeitėme kursą, jie buvo aiškesni. 

Stengiuosi atgaivinti šykščias savo žinias apie šį rajo- 
ną. Prisimenu, kad į šiaurę nuo Darvino yra dvi salos, ku- 
rias nuo žemyno skiria Klarenso sąsiauris; vakaruose — 
Batersto, o rytuose kur kas už ją didesnė Melvilio sala. 
Regis, Batersto saloje, ant Forkrojaus kyšulio, stovi švy- 
turys. Praeitą naktį jo nematėme, nes buvo dar toli ir oras 
buvo blogas. Melvilį nuo Batersto skiria labai ankštas są- 
siauris. Žemėlapyje, kol jis buvo dar nenusitrynęs kartu 
su salomis, sąsiauris atrodė lyg plonas plaukelis. Niekaip 
negaliu prisiminti, nei kur jo pradžia, nei kokios formos 
Baterstas. Tiesą sakant, net nesu tikras, ar čia iš tiesų Ba- 
terstas. Sprendžiant iš radijo pelengų, mūsų matoma že- 
mė turėtų būti Forkrojaus kyšulys, bet irgi abejoju. Nedi- 
delis kompasas, pagal kurį skaičiuoju kurso kampus, per 
lengvas, kad būtų galima pasikliauti jo tikslumu audrin- 
goje jūroje. Reikia skaičiuoti su penkių laipsnių paklaida 
į abi puses. Tik viena neabejotina: jeigu nepakeisime kur- 
so, tai mažiau nei per dvi valandas vėjas mus nublokš prie 
kranto ir kelionė bus baigta. Teisingiausia ir, reikia pasa- 
kyti, vienintelė išcitis — plaukti pakrante į rytus ir ieško- 
ti sąsiaurio tarp Batersto ir Melvilio. Jeigu jo nerasime, teks 
apsukti aplink abi salas ir įplaukti į Klarenso sąsiaurį iš 
Van Dimeno įlankos pusės. Prisidėlų dar šimtas mylių la- 
bai sunkaus kelio. Bet kitos išeities nėra. Sukame į rytus 
ir plaukiame dviejų ar trijų mylių atstumu nuo kranto. 

Žiūrime išpūtę akis — bene pamatysime kokią trobelę, 
valtį ar žvejį pajūry. Bet krantas tuščias ir lėkštas, o ana- 
pus tankios miško uždangos — niūri, grėsminga nežinomy- 
bė. Kad čia būtų Indonezijos sala, matytume gausybę kai- 
mų, minias žmonių paplūdimiuose, o sampanų spiečius jau 
plauktų mūsų pasitikti. Bet prieš mus negyva planeta, kur 
tik keletas rausvų pakrantės uolų įvairina tamsiai žalio 
miško monotoniją. 

Per ilgus metus, praleistus Tolimuosiuose Rytuose, mes 
taip ipratome prie žmonių tirštumos, kad negalime įsivaiz- 
duoti negyvenamos žemės. Nė kiek neabejojame, kad nc- 

trukus pasirodys koks nors ženklas, jog čia gyvena žmo- 
nės, ir nusprendžiame vos jį pamatę sustoti, apsirūpinti 
maisto produktais ir sužinoti, kaip geriausiai pasiekti Dar- 
viną. Kad vietos gyventojams padarytume geresnį įspūdį, 
Žoze susiranda siuvimo reikmenų dėžutę ir imasi adyti mū- 
sų seną tautinę vėliavą, per daugybę sunkių žygių nemen- 
kai apdriskusią. 

Pagaliau kranto linijoje atsiveria plyšys: pro išretėju- 
sius medžius sublyksi vandens juosta ir, perkirtusi papluū- 
dimį, susijungia su jūra. Kitoje pusėje, už smėlio kyšulio, 
miškas vėl stovi lyg siena. Ar tik čia nebus sąsiauris tarp 
Batersto ir Melvilio? Jeigu taip, tai jis pasirodė dar siau- 
resnis nei maniau. Pasuku arčiau kranto, norėdamas ge- 
riau jį apžiūrėti. Ne, į sąsiaurį nepanašu, greičiau tai gana 
didelės upės žiotys. Liūtys nesiliauja, o šiaurės vaka- 
rų vėjas varo mus halfvindu, nes kranto linija eina iš 
pietvakarių į šiaurės rytus. Jūra, kaip ir anksčiau, smar- 
kiai banguoja, bet laivą taip smagiai gena ne vėjas. Tik- 
riausiai čia teka srovė, ir ne mažesniu kaip trijų mazgų 
greičiu. 

Staiga už poros šimtų metrų, įdubime tarp bangų pas- 
tebiu juodus siluetus, kurie kyščioja iš vandens lyg sus- 
tingę delfinai. Iš pradžių man toptelėjo, kad čia debesų 
šešėliai, bet tuoj pat supratau: nusidriekusi nuo kranto to- 
li į atvirą jūrą, mūsų kelią statmenai kerta ilga rifų lini- 
ja. 

Grįžteliu atgal. Sėdėdama prie kajutės durų, Žoze lyg 
niekur nieko siuva ir žada Telemachui netrukus (gal dar 
šiandien) atnešti bananų bei obuolių. Vargšė beždžionė! 
Sulyso it šakaliukas, nes ryžių ir blynų dieta jai visai 
netinka, ir nuo to laiko, kai išplaukėme iš Dongkalos, gy- 
vulėlis beveik nieko neėdė. 

— Liūte, mesk greičiau darbą ir nešk čionai gelbėji- 
mosi liemenes. Tik pasiskubink! 

Žoze pakelia akis nuo siuvinio ir, kaip praktiška mo- 
teris, ramiai atsako: 

— Ar neapsimautum kartu ir kelnių? Manai, kad jau 
galas? 

— Bus aišku po penkių minučių, — sakau.— Žemė ne- 
toli, kad kokios, plaukte nuplauksime iki kranto. 

Į atvirą jūrą pasukti jau per vėlu. Iš vandens kyšan- 
čios uolos nusidriekia kelis šimtus metrų, o kur dar tos, 
kurios slypi prie pat vandens paviršiaus? Negalėdami ma- 
nevruoti prieš vėją, pro jas neprašoksime. Vienintelis šansas 
— plaukti į krantą, toje pusėje barjero, regis, yra spraga. 
Apsuku iki galo vairą į kairįjį bortą ir iš lėto atleidžiu 
šotus. „Singa Betina” iškart sureaguoja. Priekinė povan- 
deninių uolų viršūnių eilė bėga pro šalį už kokių penkias- 
dešimties metrų nuo dešiniojo borto. Staiga laivas krūpte- 
li. Smūgis labai švelnus, esu tikras, kad užplaukėme ant 
smėlėto dugno. Sustojame pačiame smarkios bangų mūšos 
viduryje. Metu vairą ir bėgu į priekį, pakeliui atpalaida- 
vęs šotus. Inkarus buvom paruošę išmesti dar tada, kai 
išvydom žemę. Ištikimasis keturnagis įsikimba į dugną ir... 
storas lynas trūksta tarsi šilkinis siūlas! Laivas be burių, 
vėjas silpnas... Užtat srovė pašėlusi! Po akimirkos į van- 
denį pūkšteli štokinis inkaras. Per kelias sekundes lynas 
įsitempia ir „Singa Betina“ apsisukusi klusniai ima suptis 
ant virstančių per rifą bangų. 


3. Laimingi robinzonai 


Iki šiol buvome atostogautojai, 
dabar esame robinzonai. 


Įrašas Žoze dienoraštyje, 
1967 m. sausio 30 d. 


Su palengvėjimu atsidusę ir nusiėmę gelbėjimosi lie- 
menes, įvertiname padėtį: ne taip jau baisu, kaip atrodė 
iš pradžių. Laivas laimingai peršoko rifų barjerą, ir mes 
plūduriuojame paplūdimyje už poros šimtų metrų nuo 
kranto. Nors bangos dar didelės, bet jos mūsų nepasiekia. 
Seniai neturėjome tokios ramybės! Štai mes ir Austra- 
lijoje! Gyvenimas kartais pateikia tokių siurprizų... Žino- 
ma, šis kampelis labai nesvetingas, tačiau pavargusios mū- 
sų akys taip pasiilgo žemės, kad šis dykas krantas joms 
gana jaukus. Tiesą sakant, mums ne kartą rodėsi, jog esa- 

me pasmerkti klaidžioti po tuščias jūras Iki gyvenimo pa- 
baigos, taip ir neišvydę gyvenamos žemės. 

Taigi kol kas sėdime sau ant kapitono pašiūrės stogo 
taip išvargę ir apduję, kad nė galvoti aiškiai negalime. 
Regis, visi vargai baigėsi. Tingiai naršau po galvoje tvy- 
rantį rūką — stengiuosi suvokti, kurgi mes esame. Mums 
prieš akis tik trumputė kran'o atkarpa. Pietvakariuose 
drykso uolėtas Kyšulys, užtvėręs kelią į upę, kurią buvau 
supainiojęs su Apslio sąsiauriu. Vėliau sužinojau, kad tai 
Nusivylimų kyšulys. Ką ir kaibėti, labai mielas vardas| 
Tačiau mes neprityrę jūreiviai ir, savaime suprantama, 
nežinome ne tik šios smulkmenos, bet ir to, kad Apslio są- 
siauris vos už šešių mylių į šiaurės rytus ir jeigu šįryt bū- 
tume pamatę žemę truputį anksčiau, būtume jį pasiekę 
be jokio vargo. Užbėgdamas į priekį, pasakysiu, ką suži- 
nojau vėliau: nuplaukus šešis šimtus mylių, mūsų likimas 
buvo sprendžiamas ne ilzesniame kaip penkių mylių ruo- 
že. Pasuke labiau į vakarus, būtume aplenkę Forkrojaus 
kyšulį, o pasukę ryčiau, būtume patekę tiesiai į Apslio są- 
siaurį. Bet įlindome į tokią vietą, iš kurios praktiškai nej- 
manoma išsikapstyti. 

Šiandien man sunku patikėti, kad per du saloje pra- 
leistus mėnesius turėjome labai miglotą supratimą apie 
tikslią mūsų padėtį. Bandžiau nusipiešti žemėlapį iš at- 
minties, bet mano atmintis, matyt, skatiko neverta, jeigu 
Baterstą vaizdavausi beveik kaip taisyklingą stačiakampį, 
ištįsusį iš rytų į vakarus, nors iš tikrųjų ši sala yra atvir- 
kščios L raidės formos. Maniau, kad įėjimas į Apslio są- 
siaurį yra rytuose, netoli Forkrojaus kyšulio, ir mes jį ap- 
lenkę patekome į Melvilio salą. Apie nuolatines abejones 
ir apie tai, kaip pamažu artėjome prie tiesos, papasako- 
siu vėliau. Dabar pasakysiu tik tiek, kad šis nežinojimas 
mums buvo tik į naudą. Jeigu iš pat pradžių būčiau buvos 
tikras, kad esame Baterste, ko gero, būtume galą gavę, 
bandydami pasiekti Forkrojaus kyšulį sausuma. 

Saulei leidžiantis, atoslūgio sukelta srovė stiprėja. „Sin- 
ga Betina", patekusi tarp dviejų bangų, atsitrenkia į dug- 
ną. Neilgai truko mūsų ramybė! Aš nieko kito nedarau, 
tik bėgioju trapu žemyn pažiūrėti, ar į triumą nesisunkia 
vanduo. Ne, jachtos korpusas laikosi. Sutemus smūciai į 

dugną liaujasi: dabar tvirtai sėdime ant seklumos, trupu- 
tį pasvirę į dešinę. Kol kas jokio pavojaus nėra, bet neži- 
nia, ar ilgai išlaikys apkalai, kai laivas stovi tokioje padė- 
tyje. Vandeniui nuslūgus, paskutiniuose besileidžiančios 
saulės spinduliuose pamatėme, kad šiaurės rytų pusėje 
rifas, plačiu lanku nusidriekęs paplūdimio link, uždaro iš- 
ėjimą į jūrą. Mūsų viltys, jog atėjus potvyniui pakelsime 
bures ir, barjero dengiami, ištrūksime į atvirus vandenis, 
susvyruoja. Kad ištrūktume tuo pačiu keliu, kuriuo čia 
patekome, tiesiai prieš vėją ir srovę, nė kalbos negali bū- 
ti. Nebent vėjas atsisuktų iš rytų... Bet aš žinau, kad to 
nebus, kol nenusios pūtęs musonas, taigi po pusantro ar 
net dviejų mėnesių. Noromis nenoromis teks taikytis su 
likimu. Jau kad pakliuvome, tai pakliuvome į spastus, ir 
dar kokius! 

Jeigu atūš nauja audra, beregint sutraiškys mūsų lai- 
vą. Tarkim, vėliau rasime kokią nors išeitį, bet dabar svar- 
biausia išlikti gyviems. Todėl visų pirma reikia nedelsiant 
pergabenti į krantą kuo daugiau būtiniausių daiktų, mat 
„Singa Betina" gali sudužti anksčiau, negu ištrūksime iš 
spąstų. Jeigu viskas gerai klosis ir galėsime plaukti to- 
liau, daiktus sunešime atgal. Kol kas išsigelbėjimas vie- 
nas — sala, ir kuo greičiau ten persikelsime, tuo bus ge- 
riau. 

Tylią ramią naktį imuosi statyti lengvą plaustą iš abie- 
jų gultų, kelių bambukinių karčių ir ketverto tuščių ka- 
nistrų vietoj plūdžių. Ant jo sukrausime sunkiausius bei 
didžiausius daiktus ir stumte stumsime plaukdami. Kitus 
daiktus, kol „Singa Betina“ stovi ant seklumos, o gylis ne- 
viršija pusantro metro, pernešime brisdami dugnu. Plaus- 
tą baigiu raišioti gana vėlai, bet kadangi joks pavojus kol 
kas negresia, mes nelabai trokštame bristi tamsoje per 
vandenį. Žoze išverda didelį puodą kakavos, kurią vidur- 
naktį išgėrę kuo ramiausiai einame gulti. Tokie patenkin- 
ti seniai bebuvome. 

Galimas daiktas, mes pabudome nuo visiškos tylos, nes 
spėjome pamiršti, kaip ji atrodo. Saulė jau aukštai. Išli- 
pame į denį... o jergutėliau! Nebėra jūros. 

„Singa Betina“ stovi ant dugno tiesiai, nė trupučio ne- 
pasvirusi į šoną. Kilis įsirėžęs į smėlio gruntą, o sekluma 

nutolusi į jūrą kiek akys užmato. Ryto atoslūgis daug di- 
desnis už vakarinį, ir nuo pakrantės medžių iki tolimos 
rifų linijos, už kurios riaumoja bangų mūša, saulėje mir- 
guliuoja plikas dugnas. Įspūdis toks, lyg būtume atplaukę 
į Sacharos vidurį! Seklumos (jeigų galima jas taip vadin- 
ti) nueina daugiau kaip mylią į atvirą jūrą, o uolų krūs- 
nys anapus Nusivylimų kyšulio (aš ir toliau kyšulį vadin- 
siu šiuo vardu, nes taip paprasčiau, nors, aišku, tada šito 
vardo dar nežinojau) nusidriekia per mylią į šiaurės ry- 
tus. Visa tai mums pasirodo taip komiška, kad praplium- 
pame juoktis ir, negaišdami nė minutės, šokame už borto. 

Mano puikusis plaustas guli ant denio. Dabar jis mums 
reikalingas kaip vienratis vežimėlis kelionei per Atlanto 
vandenyną. Nueiname iki medžių nė pėdų nesušlapę. Kas 
galėjo tikėtis! Juk tik prieš aštuoniolika valandų buvome 
apsivilkę gelbėjimosi liemenes ir abejojome, ar užteks jė- 
gų nuplaukti iki kranto. Žoze nueina apsidairyti, o aš tuo 
tarpu ištraukiu į gruntą įsisiurbusį inkarą ir, atsižvelgda- 
mas į srovės kryptį, nunešu jį link sausumos, kad vėl pra- 
sidėjus potvyniui, laivas, įtempęs lyną, apsisuktų ir sės- 
tų ant dugno arčiau kranto. Kraustantis į salą, būtų trum- 
pesnis kelias — ar dugnu einant, ar plaukte stumiant 
plaustą. Iškapstau taip pat ir keturnagį inkarą, gulintį to- 
lėliau su nutrūkusio lyno galu, ir nunešęs į krantą, prit- 
virtinu tarp medžių, kad vėliau galėtume prisitraukti at- 
bulą laivą kuo arčiau. 

Vaikštau šlubuodamas, nes esu persipjovęs dešinės 
kojos padą. Kol buvome laive, žaizda beveik nekliudė, 
bet dabar, pavaikščiojus per smėlį, ėmė taip skaudėti, kad 
vos minu ta koja. 

Nuėjusi atokiau, Žoze viena vaikštinėja krantu. Šioje 
vietoje miškas lyg siena auga prie pat potvynio ribos ir 
net žemiau. Tokia tankynė, kad kelią pro ją praskintų ne- 
bent buldozeris. Bet kapitono padėjėja praneša, jog tru- 
putį toliau esanti nedidelė laukymė, visai tinkama stovyk- 
lai įsirengti, juoba kad miškas iš visų pusių saugo ją nuo 
vėjų. Prasideda potvynis. Per lėkštą paplūdimį, putoda- 
mas lyg karštakraujis žirgas, į mus lekia vanduo. Šlepsi- 
me į laivą. Daiktus į krantą dabar teks nešioti naktį, kai 
vėl nuslūgs vanduo. 

Besižvalgydama Žoze buvo nuėjusi krantu gana toli 
į šiaurę ir pamatė, kad sekluma iš lėto kyla į tą pusę ir net 
per potvynį „Singa Betina“ tikriausiai ten nepraplauktų, 
kiliu neužkliudžiusi dugno. Žinoma, galėtume pabandyti, 
bet didelio noro nejaučiu — vargu ar mums pasisektų, o 
jeigu užplauktume ant seklumos taip toli nuo kranto, tai 
daiktus pergabenti būtų kur kas sunkiau arba visai neįma- 
noma. Antra vertus, smarki Langų mūša, kurią matome 
net iš čia, beregint sudaužytų laivą. Taigi, kaip žmonės 
sako, geriau žvirblis rankoje negu briedis girioje. Vėliau 
kartais gailėdavausi, kad man pristigo ryžto. O gal būtu- 
me laimingai ištrūkę, išplaukę į gilius vandenis ir pasiekę 
Apslio sąsiaurį. Tačiau abejoju. Kaipgi būtume išlavira- 
vę tarp seklumų, nusidriekusių į jūrą net tris mylias? 
Apie jas tada neturėjome jokio supratimo. Postringavimai 
„kad būčiau žinojęs...“ tik tuščiai vargina protą, o man ir 
taip sunku širdyje, tad negi dar imsiu graužtis ir atgailauti. 

Puikiai prisimenu tą naktį! Matau ją taip aiškiai, tar- 
tum po to būtų išaušusi tik viena aušra. Buvome susijau- 
dinę, patenkinti ir linksmi, nors mūsų padėtyje tai galėjo 
atrodyti keista. 

Mėnulio pilnatis lyg didžiulis aukso medalis kybo taip 
žemai virš tylaus miško, kad juodas it derva jo siluetas 
atrodo kaip žirklėmis iškirptas. Skaisčios mMėnesienos ap- 
šviestas, sidabru spindi paplūdimys, o jame tarsi priešis- 
torinių gyvūnų griaučiai boluoja smėlio ir vėjų nugludin- 
ti išvirtę medžiai. Dugno plynė, po kurią vaikščiojome 
rytą, vėl užlieta per kelis colius. Vanduo ramut ramutėlis, 
nuo bangų jį saugo rifas, iš tolo panašus į baltais mezgi- 
niais pasipuošusios jūrų baidyklės nugarą. Gaudžia mūša, 
šiurena smėlį laižančios bangelės. Už poros šimtų metrų 
nuo mūsų ant seklumos stovi „Singa Betina”. Jos sidabri- 
nis korpusas ir tamsus takelažas ofortu nutapyto peiza- 
žo fone primena trapius filigraninius laivelius antikvari- 
nėse krautuvikėse tarp Kolombo ir Manilos. Kad ne duslus 
dundėjimas (Arafuros jūra anapus Nusivylimų kyšu- 
lio taip siautėja tarp balių putų vaiduoklių, kad, rodos, 

toli horizonte važiuoja gretimais bėgiais šimtas traukinių), 
tai miegančią salą gaubtų beveik kraupi tyla. 

Prieky manęs eina Žoze, vienintelė gyva būtybė šia- 
me košmariško, akmeninio, bejausmio grožio pasaulyje. 
Mėnesienos melsvai nudažytas, nuogas lieknas jos kūnas 
tarytum šoka, palikdamas smėlyje pėdas, — subtiliai išrai- 
žytas kamėjas. Grįžtame prie didžiulės krūvos daiktų, per- 
neštų iš laivo į krantą už šimto metrų nuo laukymės. II- 
gai pavargsime, kol viską sutampysime į vietą, juk kai 
kurie daiktai gana sunkūs: matracai, didysis stakselis, in- 
strumentai, abi statinaitės vandens. Siaura smėlio juosta 
palei mangrovių sąžalyną primena Paryžiaus sendaikčių 
turgaus filialą: skardinės ryžių, maišai drabužių, dėžės su 
nelaimės signalais, virvių ryšuliai, antklodės, virtuvės rei- 
kmenys... Man baisiai skauda koją, bet aš juokiuosi ir er- 
zinu Žoze: 

— Begėdė! O jeigu kas nors ateitų? Senelė su tokiu ap- 
daru! 

Pasipiktinusi ji atšauna: 

— Į save pasižiūrėk! Ar tik neįsivaizduoji, kad eini į 
svečius taip pasipuošęs? 

Kadangi aš vis dėlto susijuosęs plačiu odiniu diržu, 
ant kurio kabo peilis, turiu teisę tvirtinti, jog esu padoriau 
už ją apsirengęs. 

Kol tos vietos, kur išsikėlėme, dar neužliejo vanduo, 
reikia viską pergabenti į laukymę. Vėlią naktį plaukiame 
į „Singa Eetiną“, kuri dabar vėl plūduriuoja, palengva ki- 
liu liesdama dugną, ir laukia, kol potvynis galutinai ją iš- 
laisvins. Pririšame keturnagio inkaro lyną prie brašpilio 
ir tempiame laivą į krantą. Dabar siziginis potvynis, van- 
duo itin aukštas ir mes prisišvartuojame prie pat medžių. 
Grįžę į laivą praleisti jo kajutėje paskutinės nakties, sa- 
vo kailiu patiriame pirmuosius šios „rojaus“ salos džiau- 
gsmus: spiečiai mažulyčių, beveik neįžiūrimų vabzdžių 
puola taip mus gelti, lyg kas odą įkaitintom adatom bady- 
tų. Palyginti su jais, moskitai, kurių čia irgi apstu, — tik 
žavūs nekalti padarėliai. Neišvengėme pažinties ir su smė- 
lio musėmis, tad, galima sakyti, ligi pat aušros nesudėjo- 
me bluosto. l 

Pirmąsias dienas mūsų būsena keista: čia linksmai juo- 
kaujame, čia liežuvio neįstengiame apversti iš nuovargio. 
Iš pradžių niekaip negalėjome įsivaizduoti, kad esame vi- 
siškai vieni. Negyvenama sala 1967 metais? Nesąmonėl 
Tvirtai tikime, kad netrukus, gal dar šįvakar ar vėliausiai 
rytoj į paplūdimį ateis medžiotojas, baltasis kolonistas ar 
vietinis žvejys ir mus šūkteis. Negali būti, kad niekas ne- 
matė „Singa Betinos“, kai plaukėme pakrante. Jeigu mes 
nepastebėjome jokių pastatų, tai dar nereiškia, kad jų nė- 
Ia už medžių! 

Antra vertus, žinojome, kad civilizuotas pasaulis, kur 
paprasti, į mus panašūs žmonės vaikščioja gatvėmis, ei- 
na į darbą, vakarais grįžta namo, yra visai arti. Pirmąjį 
rytą sausumoje (po nemigo nakties atsikėlėme vėlai), kol 
Žoze kepė pusryčiams blynus, aš įsijungiau tranzistoriu- 
ką: laukymę užliejo iš Darvino transliuojamų dviejų Te- 
lemano koncertų garsai, tokie aiškūs ir skambūs, tokie 
artimi! Rodės, sėdime namie ir klausomės muzikinės Pa- 
ryžiaus radijo laidos. 

Toliau kraustome laivą. Oras vėl pabjuro, o pakilus 
vandeniui, bangos su bejėgiu įniršiu atkakliai daužo jach- 
tos korpusą, taškydamos didžiulius putų gniutulus net iki 
stiebų viršūnių. Bijau, kad „Singa Betina“ ilgai neišlaikys. 
Tačiau visi reikalingi daiktai išnešti. O kas liko... Garbės 
žodis, man taip skauda koją, kad nebegaliu vaikščioti. 
Antraip būčiau pasiėmęs viską, net ir niekniekius. Vis dėl- 
to mėgstamiausių knygų, plokštelių, elektrofono, pypkės, 
ištikimojo puodelio su tabaku, pagalvių, alavinių taure- 
lių nepalikome... Kad ir neilgai čia gyvensime, bet pa- 
togiai. | 

Kol kas patogumai nekažkokie: lyja be paliovos, ir iš 
mano pastatytos pašiūrės 1 :ka nauda. Senos burės ir 
brezentas taip leidžia vandenį, kad tampome iš vienos 
vietos į kitą kiaurai permirkusius čiužinius, slėpdamiesi 
nuo vandens čiurkšlių, ir kariaujame su uodais bei smėlio 
musėmis. Beje, lietus teikia ne vien nemalonumą, bet ir 
naudos: tarp trijų medžių ištempę stakselį, jau surinkome 
apie du šimtus litrų gėlo vandens ir pripylėme didįjį ba- 

ką, dvi statinaites bei kanistrą, kuriuos atsinešėme iš lai- 
vo. Bent artimiausiomis dienomis nuo troškulio tikrai ne- 
mirsime. 

Bado mirtis mums taip pat negresia. Dar turime ryžių, 
miltų, truputį cukraus, aliejaus, arbatos, kavos ir dar šio 
bei to — skardinę kondensuoto pieno, mažytę dėžutę sar- 
dinių, pusę dėžutės kakavos, vietnamietiško žuvų padažo 
„Nuok mam“, druskos, acto ir puikių prieskonių rinkinį: 
lauro lapų, muškato riešutų, gvazdikėlių, pipirų, cinamo- 
no, česnako... Šlovė virėjui, neužmiršusiam išgelbėti tokį 
turtą! Aš atitempiau artipilnį bidoną žibalo, porą litrų ben- 
zino ir dar alyvos. (Alyva labai tinka nelaimės signalui 
duoti, mat degdama rūksta tirštais juodais dūmais, kurie 
iš toli matyti.) Mūsų laukymė — kranto lomelėje. Apačio- 
je į medžius dūžta siziginio potvynio bangos. Ši dvidešim- 
ties metrų pločio lomelė įsiterpusi tarp tankių krūmų. Iš 
jūros pusės — mangrovių sąžalynai ir drumzlinas upelis, 
kuris per potvynį prisipildo, o per atoslūgį išdžiūsta. Tai- 
gi iš sausumos į laukymę patekti beveik neįmanoma: vie- 
nintelis kelias į ją — nuo paplūdimio, ir tik per atoslūgį. 

Dvi retos pušys (Indonezijoje jas vadina filaos, kito- 
kio jų pavadinimo nežinau) auga greta. Prie jų pririšau 
užpakalinę palapinės sienelę. Palapinės anga iš sausumos 
pusės, mat vėjai pučia nuo jūros. Viduje matracai ir len- 
ta, ant kurios sukrovėme knygas, plokšteles, padėjome ra- 
diją. Tai mūsų lentyna. Po nuožulnia pašiūre stovi didysis 
stalas iš kajutkompanijos, o virš jo kabo štorminis žibin- 
tas ir raketinis pistoletas, kad prireikus būtų po ranka. 
Vietoj kėdžių — dėžės su žieminiais drabužiais. Kitoje lau- 
kymės pusėje įrengiau virtuvę: ant ryžių dėžių uždėjau 
didelę faneros plokštę, o ant jos — primusą, nerūdijan- 
čio plieno puodus ir greitpuodį, kuriuo negalime atsidžiau- 
gti, nes jam reikia labai mažai benzino verdant ryžius ar 
vėliau kokį nors ugniai atsparų jūrų faunos atstovą! 

Ten pat sustatėme arbatinuką, puodelius, lėkštes: šie 
iš pažiūros nedailūs kiniški indai ilgą laiką mums dorai 
tarnauja. Netoli mangrovių sąžalyno išdėliojau instrumen- 
tus, pastačiau vandens baką bei kanistrus su žibalu ir ben- 

zinu. Tikra boiskautų stovykla, miela žiūrėti] Virš pala- 
pinės ant ilgų bambuko karčių, laikančių pašiūrę, iškė- 
liau Trenganu karalystės ir Singapūro jachtklubo vėliavas. 
Prancūzijos vėliava plevėsuoja pakraštyje iš jūros pusės 
ant permesto per šaką falo. 

Kol viską sutvarkome, ateina vakaras. Uždegame lem- 
pą ir sėdamės atsipūsti prieš vakarienę. Žoze skaito ro- 
maną, O aš mokausi anglų kalbos gramatikos. Angliškai 
kalbu jau ketvirtį amžiaus, tad ar ne laikas būtų šią kal- 
bą išmokti, kol dar ne vėlu? 

Išgelbėtos knygos gana įvairios. Be abejo, jei būčiau 
žinojęs, kad teks baigti savo dienas negyvenamoje saloje, 
būčiau sukomplektavęs kitokią biblioteką. Knygas ėmiau, 
kokios pakliuvo po ranka, antra vertus, pernelyg dažnai 
esu apsigavęs, imdamas į kelionę man iš tiesų brangius 
kūrinius, bent į laivus, kuriais paprastai plaukiodavau. 
Dabar čia vien brošiūruoti leidiniai ir keletas knygų, kurias 
gailiuosi pasiėmęs. Romanai tik du; kišeninės Herodoto, 
Tukidido ir Tacito knygelės; keletas veikalų, lyg tyčia, 
apie dramatiškus įvykius sudužus laivams prie Australi- 
jos krantų; pilnas Šekspyro raštų rinkinys, išleistas jo 400 
metų jubiliejaus proga; „Tikros istorijos apie inkus“, su- 
rašytos Garsilaso de la Vegos!? (ne Toledo poeto, nužudyto 
Mujo miesto gyventojų, palaikiusių jį Karoliu V, o visai 
kito žmogaus, gimusio Kuske ir įsigudrinusio numirti tą 
pačią savaitę kaip Šekspyras ir Servantesas — irgi neblo- 
gas būdas patekti į istoriją!). Prieš kelerius Metus ėmiau- 
si versti šį kūrinį, bet iki šiol įveikiau tik šešiasdešimt 
puslapių. Turint omeny, kad jį sudaro trys smulkiu šriftu 
atspausdinti tomai, darbą baigsiu, nebent jeigu viešpats 
dievas duos man labai ilgą gyvenimą. Turiu čia dar Apo- 
linero poemas, Indonezijos istoriją, vieną Pirso enciklope- 
dijos tomą (labai įdomi knyga!), kur galima sužinoti, kaip 
sveikinti arkidiakoną ar auginti jūros kiaulytes. Geogra- 
fijos skyriuje radau net trumpą ir aiškų Batersto salos ap- 


12 Garsilasas de la Vega (1539—1616) — Peru istorikas, pas- 
kutinio inkų valdovo palikuonis. (Vert. past.) 

rašymą. Kaip ir maniau, ši trisdešimties mylių ilgio sala 
yra šiaurinėje Australijos pakrantėje. Man tai nelabai pa- 
tinka. Štai dar Koranas ir nušiurusi Žoze Biblija. O kiek 
žodynų! Prancūzų, anglų, ispanų ir trys malajų-indonezie- 
čių. Žoze nepatenkinta bamba: 

— Kai pagalvoju, kad palikai tokių įdomių detek- 
tyvų ir fantastikos, kurią dabar su malonumu skaitytume... 
Net trys malajų kalbos žodynai! Kam mums jų reikia? 

Vargšelė nesupranta, kokia jai laimė turėti tokį moky- 
tą vyrą! 

Šiaip ar taip, biblioteka esu patenkintas: verčiau to- 
kia negu jokios. Vis šio to nusigriebsi, kai nebus ką veik- 
ti. 

Plokštelių rinkinys labiau atitinka mūsų skonį. Turi- 
me net dvidešimt septynias ilgai grojančias. Pirma visų, 
sūnų apsuptas, eina Johanas Sebastianas Bachas su sep- 
tyniais įrašais. Taigi iš visų kompozitorių jo pozicijos stip- 
Iiausios. Užtat Mocarto, Vivaldžio ir Hendelio turime 
geriausius kūrinius. Eiseną baigia Haidnas, Čimaroza, Tele- 
manas ir Bela Bartokas. Tik bėda, kad nuo didelės drėg- 
mės mūsų elekirofoną susuko reumatas. Prašvitus saulei, 
aš jį išardžiau, išdžiovinau, gerai nuvaliau rūdis nuo me- 
chanizmo detalių ir jis ėmė suktis kaip iš pypkės. Kuo aš 
ne elektronikos specialistas? 

Kol valau ir tepu karabiną (negyvenamoje saloje no- 
romis nenoromis tapsi ir ginkl:ininku, ir batsiuviu, ir med- 
kirčių — kuo tik nori!), Žoze cina į žvalgybą: sužeista pė- 
da vis dar neleidžia man nutolti nuo stovyklos. Ji grįžta 
po dviejų valandų i: baisiai susijaudinusi ima berti: 

— Ten, už to kalno, teka didelė upė, o paupio smėly- 
je pilna pėdų, ir žmogaus, ir kažkokio gyvulio, gal arklio 
ar asilo... 

Man įdomu! Vilkdamas skaudamą koją, šlubuoju per 
kopas paskui Žoze. Į rytus nuo stovyklos miškas retas, o 
šviesus pomiškis priaugęs krūmų žvilgančiais lapais. Ma- 
loni ekskursija. Po ketvirčio valandos prieiname upę. Ji 
tikrai plati, srovena lygiagrečiai su jūros krantu ir turi 
keletą intakų, kurie įsilieja iš tankaus miško. O kurgi pė- 

dos? Zoze išdidžiai rodo įspaudus smėlyje: gal čia dramb- 
lio pracimpinta ant galų pirštų ar aštuonkojo prarėplicta 
smailais keliais, tik jokiu būdu ne žmogaus ar kanopinio 
žengta. 

— Sakau tau,— nenusileidžia Žoze,— čia pėda! 

Kadangi dideliu protu nepasižymiu, klausiu, kurgi an- 
troji pėda. Nebent tasai padaras iš dangaus nusileido ir, 
atsistojęs lyg gamys ant vienos kojos, sustingo nepato- 
gia ir liūdna poza, laukdamas, kol jį paims skraidančioji 
lėkštė. Toks mano kvailumas Žoze siutina. Deja, salos lan- 
dšaftas tik sustiprina mano įtarimą. Ko gero, mums tikrai 
neužteks kantrybės laukti pagalbos iš kitur. 

Tai, ko bijojome, iš tikrųjų įvyko: pūstelėjus stipres- 
niam vėjui, bangos nuplėšė kabinos sienelę ir liuko dang- 
ti. Kai jūrai nuslūgus nuėjome į laivą, radome jį pilną 
vandens ir smėlio. Viskas, ko nespėjome išnešti, negrąži- 
namai žuvo. Pastarąsias dienas nedaug tenuveikiau per tą 
savo koją. Brangiuosius mano žemėlapius, užrašus, doku- 
kumentus, eskizus ir šešiasdešimt puslapių vertimo apie 
Garsilaso inkus nuplovė vanduo. Čia likę drabužiai bei 
krūva įvairaus šlamšto guli palaidoti po penkių pėdų sto- 
rio smėlio sluoksniu. Variklis užpiltas, nespėjau nuimti 
nuo jo akumuliatoriaus su generatoriumi, kurie didelės 
naudos gal ir nebūtų davę, užtat būtų nors kiek pagražinę 
mūsų gyvenimą saloje. Dar laimė, kad išgelbėjome bent 
tiek daiktų! | 

Reikia įsivaizduoti, kokios buvo bangos, jeigu Išrovė 
iš apkaustų ir nunešė mažiausiai 250 kilogramų sveriantį 
vairą. Jis padarytas iš tokio sunkaus medžio, kad turėjo 
nuskęsti vietoje, tačiau per atoslūgį išėję pasivaikščioti, 
nors ir kaip dairėmės aplinkui, nematėme jo nė ženklo. 
Vis dar tikėjausi, papūtus rytiniam musonui, išvesti lai- 
vą į atvirą jūrą, maniau, nuleisių inkarus, prilaikomas ly- 
nų, iš lėto prasmuksiu atgal pro tą pačią spragą rife ir nu- 
sizausiu į Darviną savo jėgomis. Bet dabar — šaukštai po 
pietų! 

— Ką gi — sako Žoze,— iki šiol buvome atostogavto- 
jai, dabar esame tikri robinzonai. 

4. Robinzonams jau nebe taip linksma 


Prie vandens telkinio susirinko 
įvairiausių gyvūnų: papūgų, di- 
džiųjų bei mažųjų kengūrų, pelių, 
kalakutų, gervių ir vienišas peli- 
kanas. 


Rene Beklis „Australija“ 


Pamažu imame suprasti, kad negalime ramiai sėdėti 
ant kranto ir laukti, kol kažkas ateis mūsų gelbėti. Kuo il- 
giau čia gyvename, per kasdienines išvykas vis labiau nu- 
toldami nuo stovyklos, tuo darosi aiškiau, kad pagalbos 
iš kitur vargu bau sulauksime. Nebent netyčia kas nors 
užklystų, bet tai gali atsitikti tik po kelerių metų. Spren- 
džiant iš to, ką matėme, esame izoliuoti net pačioje saloje. 
Iš abiejų pusių kelią mums atkerta sraunios, vandeningos 
upės, per kurias būtų sunku persikelti ir gera valtimi, o 
be valties — nė kalbos negali būti. Juk norint išvykti į 
ilgesnę ekspediciją aplink salą, reikia pasiimti daug mais- 
to atsargų. Prieš mus rifai bei seklumos nusidriekia toli 
į atvirą ir visada tuščią jūrą. Laivų trasos eina už šimto 
mylių į šiaurę, ir jokiam kapitonui nešaus į galvą sukti 
prie šito kranto. O koks tuščias dangus! K«d nors lėktu- 
vas praskristų! Jokio garso, tik dieną ir naktį gaudžia ban- 
gų Mūša. Per atoslūgį ji lyg tolimas griaustinio grumėjimas, 
O per potvynį taip dunda, tarsi pakrante vienas po kito visu 
greičiu riedėtų traukiniai. Galėtume save laikyti vienin- 
teliais tuščios planetos ar iš jūros dugno iškilusio pirmykš- 
čio pasaulio gyventojais, jeigu atoslūgis kartais neišmestų 
ant smėlio kokių nors civilizacijos ženklų: elektros lempu- 
čių, nutitūkusių nuo tinklo plūdžių, pintinių popieriams 
iš mėlynos bjaurios plastmasės. Visa tai tik menkutis at- 
garsis iš ano pasaulio — jau nė nebetikim, kad toks yra. 

Reikia pasakyti, kad vieta, kur mes patekome, nelabai 
patraukli nei verslininkams, nei turistams! Prisimenu is- 
torijas apie Pietų jūrose sudužusius laivus, kur žmonės, 
vos išlipę į krantą, puola gerti saldžiarūgštį kokoso rie- 
šutų pieną; kur bananai, papajų, mango, sago vaisiai patys 

krinta į burną; kur knibžda kokoso palmių krabų, o žuvys 
tarp koralų rifų tik ir laukia, kad jas pagautų (žvilgtel- 
kite į paskutinius „Kon Tikio“ skyrius). Indonezijoje iš 
tiesų matėme salų, kuriose būtume galėję kelerius metus 
laukti atsitiktinai užklydusio gelbėtojo. Bet čia, regis, nė- 
ra nieko, kas galėtų palaikyti gyvybę: nei vaisių sausumo- 
je, nei žuvų seklumose, ir nebent beprotis ryžtųsi leistis 
į tokią ilgą ir pavojingą kelionę, trokšdamas išvysti šiuos 
nesvetingus krantus. 

Mielai tikiu, kad visose mūsų planetos vietose, kur tik 
galima pramisti, yra žmonių: juk eskimų ir beduinų gy- 
vcnamuose kraštuose, rodos, nė pelė nesusirastų maisto. 
O jeigu mes savo saloje dar nematėme jokio gyvo pada:o, 
vadinasi, čia tikrai nėra nieko valgomo. 

Kol kas vieninteliai gyvūnai, beje, labai aršūs, — tai 
moskitai. Pastaruoju metu dienoraštyje tik skundžiuosi ir 
aimanuoju dėl beviltiškų nemigo naktų, kai drebėdami iš 
šalčio po kiauru stogu, iki kraujo gremžiamės nagais odą. 
Štai vieno skundo pavyzdys: 

„Antradienis, sausio 31 diena. Kiaurą naktį nesudėjom 
bluosto. Trečią valandą ryto, gyvi ėdami moskitų, rūkome 
ir geriame kakavą. Paskui užeina audra, kuri bent papil- 
do mūsų gėlo vandens atsargas. Užmiegame tik auštant ir 
nesikeliame iki vidurdienio. 

Po pietų iškeliaujame į žvalgybą (mano koja jau gyja, 
ir galiu nueiti toliau). Tikėdamasis sutikti kokį nors val- 
gomą gyvūną, pasiimu šautuvą. Iki šiol smėlyje aptikome 
tik daugybę pėdų, bet jos mums, miesto gyventojams, 
keistos ir nesuprantamos. Gyvo padaro dar neteko maty- 
ti, nebent keletą mažų paukščiukų. Savo „laukinį oran- 
gutangą“ iš Celebeso salos pririšame virvute prie kuoliu- 
ko šalia virtuvės ir paliekame saugoti stovyklą. Bet kai 
beždžionė pamato, kad tolstame paplūdimio link ir palieka- 
me ją vieną, ima įnirtingai stūgauti. 

Už trijų šimtų metrų nuo stovyklos tankūs jaunų man- 
grovių sąžalynai prasiskiria, sudarydami gana plačią lau- 
kymę, kurios viduryje telkšo pailgas sūraus vandens eže- 
riukas. Per potvynį jis prisipildo vandens ir maitina drum- 
zliną upokšnį, sruvenantį pro mūsų stovyklą į didesnę upę, 
tekančią rytų link. Skinamės kelią pio savotišką tankių 

krūmų gyvatvorę ir patenkame tarsi į kitą pasaulį: plikas, 
laukinis, žaižaruojantis krantas užleidžia vietą tyliam ir 
vėsiam miško parkui. 

Į dangų šauna blyškiai rausvi aukštų eukaliptų kamie- 
nai, čeža po kojomis nukritusių lapų kilimas, kadaruoja 
į sausmedžius panašių lianų girliandos. Kokia didinga rim- 
tis! Toliau, sauiės spindulių pervertos, matyti tankesnės 
giraitės. Apgalvota angliško parko netvarka, žali bei pil- 
ki tonai, tyla ir ramybė. Prieiname prie pailgo tvenkinio. 
Tai tik negili dauba, kur suteka lietaus vanduo. Net pačia- 
me jo viduryje auga eukaliptai. Ragauju vandenį. Jis sū- 
rokas ir gana šleikštus, prikritusių pūvančių lapų nuda- 
žytas tamsiai ruda spalva, bet iš bėdos galėtume gerti. 
(Šias kūdras vietiniai gyventojai vadina bilabongais. Nuo 
šiol aš jas irgi vadinsiu šiuo gražiu žodžiu.) 

Mums beeinant tvenkinio krantu, sučeža žolė ir pasi- 
rodo didelė, gal pusantro metro iguana, panaši į priešis- 
torinę baidyklę. Milžiniškas diiežas pasistiebia ant prie- 
kinių kojyčių ir, iškėlęs mažą apvalią galvą ant liauno 
kaklo, žiūri į mus. Priglaustos prie liemens tvirtos užpa- 
kalinės letenos velka didžiulę uodegą. Štai kur maistas! 
Prisidedu prie peties šautuvą ir šaunu. Šiaip man bjauru 
net pagalvoti apie medžioklę ir, normaliai gyvendamas, už 
jokius pinigus nešaudyčiau nei žvėrių, nei paukščių. Bet 
čia nuo to priklauso mūsų gyvybė. Jeigu norime tverti 
ilgiau, negu leidžia skurdžios mūsų maisto atsargos, reikia 
nugalėti pasibjaurėjimą pralietu krauju. 

Šaulys esu nekoks, tad nė nesistengiu šauti driežui į 
galvą, bet į tokį storą kūną net aš negaliu nepataikyti. 
Perverta mažutės 22 kalibro šautuvo kulkos, iguana tik 
krūpteli ir mirkčiodama žiūri į mus. Dar kartą gerai pri- 
sitaikau ir vėl šaunu. Driežui tai nepatinka: jis apsisuka 
ant užpakalinių kojų ir nučiuožia į tamsų vandenį. Kurį 
laiką dar matome, kaip jo galvutė brėžia į V raidę pana- 
šų pėdsaką, paskui pasineria ir dingsta. Pirmoji pamoka: 
22 kalibro šautuvo kulka, pataikiusi iguanai į liemenį, jos 
nenužudo, tik pakutena ir prajuokina. 

Virš bilabongo skraido debesys paukščių: papūgėlių ir 
kumščio didumo laukinių karvelių. Pro krūmus matau bė- 
gančius du pilkus siluetus. Tai miškiniai kalakutai. Bet 

šauti į juos negaliu — per toli. Aptinkame labai keistus 
kažkokio didelio gyvūno pėdsakus: žingsnis platus, žemė 
giliai įspausta. Neįsivaizduojame, kas juos paliko. Giįžda- 
mi į stovyklą, po medžių guotu randame lizdą. Jis supin- 
tas iš šakelių ir toks didelis, kad viduje galėtų pasislėpti 
nemažas šuo. Žemė aplink lizdą nuklota valgomųjų mo- 
liuskų kriauklėmis. Nors grįžtame iš medžioklės nieko ne- 
pešę, tačiau viliuosi, kad ateityje klosis geriau. Juk šian- 
dien nebuvome nuėję toli, bet miške, be abejo, lengviau 
aptikti grobį. 

Grįžę į stovyklą, žiūrime — nebėra Telemacho! Labai nu- 
simename. Supykęs, kad palikome jį vieną, jis nutraukė 
silpną virvutę. Įsitikinę, jog beždžionė nusekė mūsų pė- 
domis, grįžtame atgal. Ar tik nebus paklydusi tankiuose 
mangrovių -sąžalynuose aplink stovyklą? Sutemus dar il- 
gai vaikščiojam po krūmus, šaukdami gyvulėlį vardu. De- 
ja! Be galo prislėgti grįžtame namo. Naktį ima lyti. Tylė- 
dami sėdime ir galvojame apie vargšę beždžionėlę, kuri 
peršalusi, alkana ir išsigandusi klaidžioja po nepažįstamą, 
pilną pavojų mišką. Nuliūdę, geliami moskitų, praleidžia- 
me dar vieną bemiegę naktį. Rytą Liūtė vėl išeina ieškoti 
Telemacho, o aš jau vakar užtektinai prisivaikščiojau — 
koja sutino ir taip skauda, kad teįstengiu žengti vos porą 
žingsnių. Lietus pliaupia kaip iš kibiro, ir mes pripilame 
šimto litrų talpos statinaitę gėlo vandens. Iš tikrųjų gy- 
vename lyg kokios drėgnuolės. 

Kad greičiau bėgtų laikas, klausomės orų prognozės. 
Per paskutines naujienas sužinome, kad Čičesteris išplau- 
kė iš Sidnio labai blogu oru ir vos neapsivertė čia pat, 
uoste. Diktorius vadina jį seru Frensiu... Vadinasi, jam 
suteikta aukšta kilmė... Atsimenu, kaip Singapūre su Pi- 
teriu sekėme jo kelione. Tada Čičesteris buvo Atlante. 
Taigi per tą patį laiką jis nuplaukė ilgesnį kelią negu mes! 

Radijas praneša apie didžiulius potvynius visoje Aus- 
tralijoje. Suardyti keliai, nunešti tiltai, išplauti geležinke- 
lių pylimai. Šiaurinėse teritorijose nutrauktas susisieki- 
mas. Policija įspėja vairuotojus, kad kelio atkarpa tarp 
Alis Springso ir Virdžinija Voterso uždaryta. Pasirodo, 
Australijoje orai tokie pat kaip ir čia, nors šiai šaliai jie 
nebūdingi. Žinoma, mums nuo to nė kiek ne geriau. 

Vakarop lietus liaujasi. Gelbėdamiesi nuo moskitų, de- 
besimis skrendančių iš pelkės anapus stovyklos, nusine- 
šame matracus į paplūdimį ir bandome miegoti gryname 
ore. Gaivus vėjas ilgai neduoda mums sumerkti akių, bet 
nuovargis paima viršų ir mes panyram į sapnų karalystę. 
Rytą prasideda smarkus atoslūgis ir vanduo atsitraukia 
toli už rifo. Žoze eina prie uolų ieškoti valgomųjų mo- 
liuskų, pasiėmusi žeberklą, kurį jai sumeistravau iš šluot- 
kočio ir harpūno antgalio. Ji panaši į mažą jūrų deivę. 
Tamsiai įdegęs kūnas auksu spindinčio smėlio fone at- 
rodo beveik juodas. Aš užsimetu ant peties šautuvėlį ir 
nušlubčioju paplūdimiu į šiaurės rytų pusę, paslaptingos 
upės link. 

Už trijų kilometrų nuo stovyklos pasiekiu pirmąją upės 
žiočių atšaką. Ji neplati, bet atoslūgis taip smarkiai siur- 
bia iš jos vandenį, jog net kūnas pagaugais eina bežiū- 
rint, antra vertus, esu pernelyg išvargęs, tad nebandau 
keltis į kitą krantą. Pamatau keletą paukščių: du balan- 
džius, į kuriuos nepataikau, ir tupintį ant uolos erelį. To- 
lumoje, virš plačių upės vandenų, ten, kur jie panyra į 
neįžengiamą girią, irgi skraido kažkokie paukščiai, pana- 
šūs į laukines žąsis. Čia pat, po ilgą pakrantės smėlio juos- 
tą, stypinėja ketvertas ilgakojų sparnuočių. Gal tai nedi- 
delės gervės? Ornitologijoje taip nieko neišmanau, kad 
kalbėdamas apie paukščius su bent kiek išprususiu žmo- 
gumi, turėčiau mirti iš gėdos. (Strutį nuo anties gal ir ats- 
kirčiau, bet tik gerai įsižiūrėjęs.) 

Kad ir kas būtų tie stybinuočiai, vis tiek į juos nepa- 
taikysiu — per toli. Kaip paskutinis mohikanas šliaužiu per 
šiurkščios žolės kuokštus. Matyt, jos sveikata geležinė, jei 
gali čia augti. Man pavyksta nepastebėtam prislinkti prie 
grobio per kokių šešiasdešimt metrų. Pasiremiu ant alkū- 
nių ir, sulaikęs kvėpavimą, gerai nusitaikau. Žinoma, ne- 
labai sportiška šauti į pozuojantį paukštį, bet juk aš me- 
džioju ne dėl pramogos! Spusteliu gaiduką — pykšt! Vie- 
nas ilgakojis nusirita kūlverščiais, o kiti nuskrenda kiek 
sparnai įkerta. Bėgu pasiimti grobio: kulka kliudė į kak- 
lą. Vienu kartu mane apėmė jaudulys įr begalinis liūd- 
numas. Pirmą kartą gyvenime nušoviau gyvūną ir nė iš- 
reikšti negaliu, ką jaučiu širdyje: džiaugsmą (pirmykščio 

medžiotojo instinktas tūno kiekviename žmoguje), kad 
parnešiu maisto gyvenimo draugei, ir sielvartą, kad šis 
nuostabiais minkštų pilkų plunksnų kailiniais apsidaręs 
paukštis guli dar šiltas man prie kojų. 

Grįždamas sutinku išėjusią manęs pasitikti Žoze. Atsi- 
tūpę ant smėlio, nupešame ir išdarinėjame paukštį. Žmo- 
nėms, perkantiems kepti paruoštas vištas, tai neįprastas 
darbas! Ant uolų Žoze rado keletą nedidelių krabų mė- 
lynais šarvais, tuziną stambių valgomųjų moliuskų (gal 
juos labiau tiktų vadinti jūros sraigėmis?) ir vėžių atsis- 
kyrėlių. Dar kartą apsvarstome savo padėtį. Dabar jau vi- 
siškai aišku, kad pas mus neužklys joks medžiotojas su 
šunimi įr kad aplinkui nėra jokios fermos. (Iš pradžių tik- 
rai manėme netoliese esant fermų, juk nežinojom, kad pa- 
tekome į negyvenamą salą.) Joks lėktuvas neskris paže- 
me virš kranto, joks laivas nepasirodys visada tuščiame 
horizonte. 

— Jeigu norime sulaukti pagalbos, — sakau, — reikia pa- 
tiems jos ieškoti. Paplūdimiu eiti, rodos, nesunku. Per die- 
ną nukeliautume gana toli. Jeigu esame... ten, kur aš ma- 
nau, tai per dvi dienas pasiektume Forkrojaus kyšulį, na, 
tarkim, per tris, jeigu atsirastų nenumatytų kliūčių. Jeigu 
esame Melvilio saloje, tai, kiek atsimenu, ten toks ankš- 
tas sąsiauris, kad pasidirbę plaustą, galėtume jį perplauk- 
ti. 

— O jeigu švyturys automatinis? 

— Duotume ženklą pro šalį plaukiančiam laivui. Juk 
tokiose vietose, kur niekada neplaukioja laivai, švyturiai 
retai kada statomi. 

Po šių vilties teikiančių žodžių nutariame, kai tik sugis 
mano koja, patraukti pietvakarių link. Grįžtame į sto- 
vyklą geriau nusiteikę: ir maisto pasirūpinome, ir aiškes- 
nį planą ateičiai sudarėme. Tokį įvykį reikia atšvęsti. Už- 
dedame Brandenburgo koncertų plokštelę — tai geriausias 
vaistas mūsų nuotaikai pakelti. Vakarienei prie kasdieni- 
nio maisto — virtų ryžių, pasitiekiame Žoze surinktas jū- 
ros dovanas. Virti moliuskai nepaprastai skanūs, bet to ne- 
galiu pasakyti apie vėžius atsiskyrėlius: jie primena gu- 
mą, ilgai mirkusią jodo tirpale. Šiaip ar taip, mūsų val- 
giaraštis nuo šiol bus įvairesnis, 

Tiesa, kol kas nebadaujame. Iš pat pradžių nutarėme 
maisto nenormuoti. Kad ir kaip baigtųsi mūsų nuotykis, 
mums nėra svarbu išlikti gyviems tam tikrą laiko tarpą, 
kaip, pavyzdžiui, žinant, jog kas nors mūsų ieško. Jeigu 
giminės, negaudami iš mūsų jokių žinių, sukeis aliarmą, 
tai paieškos tikriausiai prasidės rajone tarp Molukų ir 
Filipinų. Niekam pasaulyje neateis į galvą, kad esame 
Ausiralijoje! Makasare ne kartą labai ryžtingai pareiš- 
kiau, kad nė neketinu plaukti į Australiją. Kieksyk esu 
kartojęs: ne, ten plaukti nenorime! 

— Bet kodėl? 

— Mums nepakeliui. Pirmiausiai plauksime į Amboną, 
tada į Ternatą, o galiausiai į Manilą ir Japoniją. 

— Bet kodėl nenorite aplankyti Australijos? 

— Todėl, kad žemėje yra vietų, kurios mane labiau do- 
mina! 

Mat indoneziečiams Australija — pati nuostabiausia ša- 
lis pasaulyje: gausybė maisto produktų, yra darbo, mo- 
kyklų. Ką čia kalbėti, išsivysčiusi šalis! Rojus! Ko gero, 
salų žmonės pamanė, kad aš beprotis ar tiesiog nepraus- 
taburnis. Bet kad mūsų reikia ieškotį ne toje pusėje, aš 
jiems tikrai įkaliau į galvą! 

O dėl maisto mes taip galvojome: jeigu mus išgelbės 
anksčiau, negu baigsis produktai, juo geriau, o jeigu ne- 
išgelbės, tai gausime arba mirti badu, arba prisitaikyti 
prie šito krašto resursų. Dešimties kilogramų ryžių me- 
tams vis tiek neužteks, ir būtų nesąmonė juos seikėti po 
šaukštą per dieną vienam žmogui, kad tą žiurkių gyveni- 
mą pratęstumėm dar porą savaičių. 


Vasario 2 diena. Pagaliau ėmė pūsti stiprus, beveik 
štorminis vėjas iš šiaurės, nešdamas smarkias liūtis. To- 
kiu oru nepamedžiosi. Esu tikras, kad visi gyvūnai no- 
sies nekiša laukan iš savo urvų ar lizdų. Šlubuoju į „Sin- 
ga Betiną“. Mums apsigyvenus krante, falai ir bakštagai 
atsileido ir taip klaikiai susipynė aplink vantus, kad aš, 
būdamas toks estetas, negaliu į juos žiūrėti. Nedelsdamas 
puolu viską narplioti, suvynioju lynus, nuimu lengvąjį ta- 
kelažą, ketindamas jį nešti stovyklon, žodžiu, padarau laive 
tvarką. Netikiu, kad „Singa Betina“ dar kada nors sup- 

sis ant bangų, bet man sunku žiūrėti į ją kaip į duženą. 
Gražiai sutvarkius denį, atrodo, kad laivas stovi čia trum- 
pam išmetęs inkarą ir netrukus vėl pakels bures. 

Paskui nusileidžių į triumą pažiūrėti, ar negalima dar 
ko nors iškapstyti iš bangų sunešto smėlio. Atsimenu ten 
palikęs plieninio lyno ritinį bei lentų, kurios visada pra- 
verčia. 

Viduje labai tamsu, bet aš matau kažką krutant. Gau- 
ruotas padaras bėgioja aplink kajutkompanijos flontim- 
bersus. Mane tai gerokai stebina: juk pelės seniai turėjo 
palikti nuskendusį laivą! Bet vis tiek kruta kažkoks gyvū- 
nėlis. Kad geriau matyčiau, nžsikeberioju ant sulūžusio 
suoliuko. Telemachas! Žinoma, Telemachas! Nutrūkęs nuo 
pasaito, jis atbėgo mūsų ieškoti į laivą, vienintelę vietą, 
kurioje ilgiausiai buvo išgyvenęs. Bijodamas grįžti, jis ten 
pratūnojo visą šį laiką. Bėgu į stovyklą. 

— Žoze, greičiau! Radau Telemachą, bet negaliu su- 
gauti: baisiausiai išsigandęs. Gal tau pavyks jį prisivilioti, 
juk prie tavęs jis labiau pripratęs. 

Taip ir buvo. Vos tik Žoze įlindo į kajutę, beždžionėlė 
stryktelėjo iš savo slėptuvės lyg velniukas iš skrynelės ir 
užšoko jai ant rankų. Į vargšą žvėrelį gaila buvo žiūrėti. 
Tris dienas išdrebėjęs šiame tamsiame ir drėgname urve, 
gąsdinamas laivo korpusą daužančių didžiulių bangų, ku- 
rios, persiritusios per borią, šliūkščiojo pro liuką į triu- 
mą, peralkęs Telemachas buvo vos šiltas gyvas. Jis ka- 
binosi į mus lyg skenduolis, ką tik ištrauktas iš vandens. 

— Žinai,— sako Žoze,— tą vakarą, kai jis dingo, aš 
buvau atėjusi į laivą jo ieškoti, tačiau tamsoje nieko ne- 
mačiau, o šaukiamas jis nesirodė. Matyt, suprato prisivi- 
res košės ir bijojo gauti pylos! 

Nežinia, kaip ten buvo, bet dabar mes laimingi ir ne- 
pykstame, kai naktį Telemachas nuo Žoze rankų atropoja 
pas mane, norėdamas įsitikinti, ar tikrai mes niekur ne- 
dingome, ar visa šeima krūvoj. Dar sykį bėgame nuo 
moskitų miegoti į paplūdimį, bet netrukus lietus mus par- 
veja atgal į stovyxlą. Poroioniniai čiužiniai permirko, ir 
mums taip šlapia gulėti, kad kiaurą naktį kalename dan- 
timis iš šalčio. 

Toks pat oras laikosi visą rytojaus dieną, pučia smar- 
kus vėjas, bet kai dangus truputį prasiblaivo, traukiu me- 
džioti į mišką prie bilabongo. Man pasinėrus į ilgą krūmų 
juostą, sušlama šakos ir tik pokšt, pokšt!.. lyg kas kultuve 
velėtų. Pilkas padaras strykteli į orą ir dingsta, bet aš vis 
tiek spėju pamatyti. Juk tai nedidelė kengūra! Tiesą sa- 
kant, ji ne tokia jau maža, bet nė lygintis negali su savo 
gentainėmis iš Centrinės Australijos dykumų. Anos — tik- 
ri milžinai, užauga iki dviejų metrų aukščio. Viskas įvyko 
akies mirksniu, tad nė šautuvo prie peties nespėjau pri- 
sidėti. Man beeinant kito, mažesnio bilabongo pakrante, 
sušmėžuoja dvi iguanos. Jos ne tokios didelės kaip ta, 
kurios nenušoviau anądien, bet kulka jų vis tiek nepa- 
sieks. Grįždamas į stovyklą, laikausi kuo arčiau vandens 
telkinių, mat aplink juos, man rodos, mėgsta rinktis gy- 
vūnai, ir tikrai, žiūriu, tupi dvi didelės žalios įr raudonos 
papūgos, o atokiau neria į krūmus pora kalakutų. Salos 
fauna labai baikšti ir arti manęs neprisileidžia. Matyt, šis 
kampelis knibždėte knibžda visokio gyvio, tik labai ap- 
maudu, kad negalių prie jo prisėlinti! Vis dėlto man pa- 
vyksta nušauti į kurapką panašų paukštį, tupintį beveik 
pačioje eukalipto viršūnėje. Ir vėl nelabai sportiškas šū- 
vis, bet aš ne džentelmenas. Vakarykštis stybinuotis bu- 
vo visai neblogas, tik baisiai kietas! O ši kurapkėlė, nors 
gerokai mažesnė, užtat riebi ir puikaus skonio. Kol turėsiu 
šovinių, badu nemirsime, bet guostis, kad taip galėsime 
gyventi metų metus, verčiau nereikia. 

Šiandien po pietų, pasislėpę nuo lietaus palapinėje, su- 
rašėme peticiją (kol kas tik juodraštį), reikalaudami pri- 
jungti prie Prancūzijos Melvilio salą. (O gal Batersto? 
Patys gerai nežinome, kurioje iš šių dviejų salų esame 
įsikūrę, tad negalime savo peticijos tvirtai argumentuo- 
ti.) Juk jeigu mes vieninteliai žmonės, gyvenantys šioje 
žemėje, kuri australams visai nereikalinga, tai kodėl jos 
neprijungti prie Prancūzijos? Aš, generalinis salos guber- 
natorius (buvau juo išrinktas vienbalsiai), diktuoju, O pir- 
moji sekretorė Žoze rašo: ,„Generolui de Goliui, Sent Ono- 
re gatvė, Paryžius. Brangusis generole...“ 

— Ar tau neatrodo, kad toks kreipinys per daug fami- 
liarus? 

— Tiek to, kreipinį praleisk, jį suformuluosime vėliau, 
„Pagal tarptautinės teisės principą negalima aneksuoti te- 
ritorijos, jos neužėmus (atkreipiame dėmesį į ginčus dėl 
Adelės žemės, Klipertono salų ir t. t.). Kadangi virš Mel- 
vilio (ar Batersto?) iškėlėme Prancūzijos vėliavą ir niekas 
neginčija mūsų teisės salą valdyti, pareiškiame, kad ši že- 
mė prijungta prie karūnos..." 

— Tu atsilieki nuo gyvenimo, — sako Žoze.— Prancūzi- 
ja jau seniai ne monarchija. 

— Iš kur žinai? Bene skaitai laikraščius? Man visą tai 
primena žmogelį iš Makasaro, kuris, sužinojęs, kad mes 
prancūzai, paklausė, ar aš nepažįstąs karaliaus Napole- 
ono. Kai atsakiau, jog Napoleonas, regis, jau miręs, jis la- 
bai nusivylė. 

— Siūlau skirti Telemachą kancleriu,— pertraukia ma- 
ne Žoze.— Galėtumėm jį apvilkti gražia uniforma... 

— Prisegti kardą ir uždėti skrybėle su plunksnomis? 
Žavus būtų kancleris... 

— „Jis nuneštų mūsų memorandumą į Eliziejaus rū- 
mus. Žinoma, Telemachas dar nemoka padoriai elgtis prie 
stalo, bet esu tikra, generolas dėl to jo nesmerks, ypač kai 
Telemachas pasakys, kad jo įtėvis kovojo Prancūzijos iš- 
sivadavimo pajėgose. Tada daug kas paaiškės. 

— Jau kartą tau esu sakęs, kad netaktiška užsiminti 
apie asmeninį gyvenimą. Dabar imsi prikaišioti, jog esu 
netašytas stuobrys. 

Kas galėtų pagalvoti, kad taip kalbasi du Žmonės, išli- 
pę sudužus laivui į negyvenamos salos krantą ir suvokian- 
tys savo padėties tragiškumą Tačiau nors mūsų gyvenimas 
be patogumų, o aleitis ne tik neaiški, bet veikiau niūri, 
mudu nenukabiname nosies ir net sugebame juokauti. Iki 
pat pabaigos, kai pagrįstai galėsime įsivaizduoti laukymę, 
pasipuošusią mūsų kaulais, neprarasime humoro jausmo. 
Susipažinę su Žoze, kitaip nė nekalbame. Mums tai padeda 
išlaikyti gerą ūpą, ir, Manau, net savo mirties valandą ne- 
sugebėsime rimtai ištarti paskutinių žodžių. 

Kitą rytą vėl einu medžioti. Koja visai užgijo, ir mes 
nutariame pirmadienį patraukti į Forkrojaus kyšulį. Ta- 
čiau šiandien man nesiseka. Tris valandas naršiau po miš- 
ką, o mačiau tik kelias labai gražias baltas su auksinėmis 

skiauterėmis papūgas (ar tik ne aras?) ir porelę iguanų, bet 
į stovyklą grižau tuščiomis rankomis. Nebloga būtų so- 
čiai užkirsti laukinienos prieš žygį, kad turėtume daugiau 
jėgų, bet šį kartą vištos ar jauno šerniuko kepsniu belie- 
ka gardžiuotis mintyse. 


5. Maršai ir kontrmaršai 


Man labai sunku įskaityti, ką esu parašęs vėliau. Išsi- 
baigus tušinukui, rašiau barografui skirtu specialiu raša- 
lu. Jis ir šiaip nėra ryškus, o kai ant plausto dienoraštis 
dar pamirko jūros vandeny, tai iš užrašų liko tik neaiškios 
kraiglionės, iššifruojamos sunkiau negu sudūlėję rankraš- 
čiai, rasti urvuose prie Mirties jūros. Vis dėlto man pa- 
vyksta įskaityti vieną kitą žodį, kuris ir padeda atkurti 
svarbiausius įvykius. Tarpus su Žoze užpildome pasitelkę 
savo vargšę atmintį, tačiau mudu retai kada matome pa- 
saulį vienodų spalvų ir dažnai šokame ginčytis dėl smulk- 
menų. 

Pirmadienis, vasario 6 diena. Nežinia, kada vėl grįšime 
į stovyklą (gal visai nebegrįšime!), tad kol Žoze verda tru- 
putį ryžių kelionei, aš stengiuosi kuo geriau sukrauti mū- 
sų turtą, kad nesugadintų lietūs ar salos gyvūnai. Matra- 
cus ir antklodes susuku į brezentą ir paslepiu palapinėje. 
Sudarome sąrašą daiktų, kuriuos reikia pasiimti į kelione: 
ilgumu jis nedaug tenusileidžia Otel de Vilio mugės pre- 
kių katalogui. Nesupakuotų daiktų krūva atrodo dar įspū- 
dingiau nei jų sąrašas. Iš jūreiviško maišo ir povandeninės 
medžioklės įrangos diržų pasidarau kuprinę ir tiek ją pri- 
gerūdu, kad net siūlės braška. Iš viršaus pritvirtinu antklo- 
de, keptuvę ir parangą — indoneziečių peilį kaučiukme- 
džiams sakinti. Tai naudingiausias įrankis iš visų, kuriuos 
išsinešėme iš laivo. Kuprinę vos atkeliu nuo žemės, tačiau 
užsidėjęs ant nugaros, vis dėlto tikiuosi ją panešti. Žoze 
irgi pasiims dvi sunkias kuprines. Vienoje reikės palikti 
vietos Telemachui. O kur dar karabinas, žeberklas ir ki- 
niškas skėtis (Žoze būtinai nori jį pasiimti, ir vėlesni įvy- 
kiai parodė, kad tai buvo velniškai gera mintis)! Visa tai 
panašu į ekspediciją po kolonijas septyniasdešimtaisiais 

praeito amžiaus metais. Betrūksta tropinių šalmų su moski- 
tiniais tinkleliais ir antsprandžiais. 

Iškeliaujame po pusryčių, svyruodamni nuo sunkių ne- 
šulių, bet netrukus surandame reikiamą tempą ir eiti pasi- 
daro lengviau. Kol jūra atslūgusi, traukiame paplūdimiu, 
vėliau pasukame tiesiai per retą mišką, kad nereikėtų da- 
ryti ilgo lanksto aplink Nusivylimų kyšulį. Pirmuosius tris 
kilometrus einame mums jau pažįstama vietove: čia arba 
medžiojome, arba rinkome moliuskus. Dar nežinome, ar 
vanduo anapus kyšulio tikrai upės žiotys, ar gili įlanka. 
Jeigu ten įlanka, tai žemė kitoje jos pusėje turėtų būti 
sala, ir nors mūsų kelias tada pailgėtų, užtat nereikėtų 
keltis per plačias deltos atšakas. 

Po dviejų valandų vėl išeiname į krantą įr sužinome at- 
sakymą: tai plati estuarija, kuri jungiasi sų jūra siaura 
protaka. Kaip ir reikėjo tikėtis, vanduo protakoje srūva 
taip smarkiai, kad net žiūrėti baugu. Už puskilomeirio nuo 
paplūdimio estuarija išsilieja į didelę, kokių trijų kilome- 
trų skersmens apvalią įlanką. Dabar, vandeniui nuslūgus, 
kur ne kur iškilo plačios smėlio seklumos, išvagotos srau- 
nių protakų. Anoje estuarijos pusėje dunkso neįžengiamas 
juodas miškas; medžiai auga prie pat vandens, nėra jokio 
paplūdimio, o į jūrą įteka keletas didelių upių. Ką ir kalbėti, 
vaizdas mūsų anaiptol nedžiugina! Kitas krantas visai arti, 
gal už trijų šimtų metrų, bet kaip jį pasiekti per šitą kun- 
kuliuojantį srautą? Siusk nesiutęs, tačiau į tą prakeiktą 
paplūdimį gausime vilktis aplinkui ne mažiau kaip dešimt 
kilometrų. Nežinia dar, kaip prasiskinsime kelią per mišką, 
kaip persikelsime į kitą upių krantą. Duok dieve, kad tik 
jos nebūtų gilios! 

Su tokiu kroviniu vos velku kojas. Ant nedidelės ko- 
pos, filao medžių paunksmėje, sustojame atsipūsti ir, atrišę 
ryšulius, žiūrime, ar negalima palengvinti naštos, atsikra- 
čius kai kurių daiktų. Deja, viskas mums atrodo reikalin- 
ga. Galų gale paliekame truputį produktų, ritinį virvių ir 
keletą nelaimės signalų. Šiuos daiktus, sudėtus į nedidelę 
dailią krūvelę, paimsiu vėliau. Dabar nešu tik antklodę, pa- 
rangą, karabiną, keptuvę, keletą raketų, vaistinėlę, dėžu- 
te arbatos, cukraus, maišelį ryžių, brezento skiautę lietaus 
vandeniui rinkti, brangiąją skardinę kondensuoto pieno, 

pasus, virdulį, šovinius, nailoninę virvę, „neperšlampa- 
mas“ striukes su gobtuvais (žodį „neperšlampamas“ imu 
į kabutes: gal kur nors pasaulyje ir yra labiau peršlam- 
pamas drabužis, bet man tokio turėti neteko!), švarius 
marškinius ir kelnes, bidonėlį benzino, tabako, pypkes. 
(Žoze seniai nebeturi cigarečių ir rūko pypkę kaip tikras 
jūrų vilkas.) Žmona tempia ne ką lengvesnę naštą: dar 
vieną ryšulį virvių, miegmaišį, pasiūtą iš didelės signalinės 
vėliavos, puodą (nerūdyjančio metalo, taigi labai sunkų), 
virtų ryžių dviem dienoms, odines basutes (einame basi, 
kaip visada, bet ką žinai, koks gruntas pasitaikys!), sukne- 
lę, o kišenėje savo brangenybes — keletą žiedų ir apyran- 
kių. Ji dar pasiėmė kinišką veidrodį (juo galima signali- 
zuoti praskrendančiam lėktuvui!), žvakių bei keletą rake- 
tų. Į kitą kuprinę Žoze įsikišo dvilitrį butelį geriamo van- 
dens ir Telemachą — jam vienam maloni šita išvyka. 

Keliaudami sausumon įsiterpusios įlankos krantu, priei- 
name pirmąjį upelį. Jis gana taikus, ir aš nusirengęs tikri- 
nu jo gylį. Bristi perbrendu, bet vandens man iki kaklo, o 
prie kito kranto kojos giliai klimpsta į dumlą. Nedidelė 
bėda, svarbiausia, kad galima persikelti. Žoze upelį per- 
plaukia, o aš kelis kartus klampoju ten ir atgal, nešdamas 
ant galvos kuprines ir Telemachą. 

Pailsėję vėl leidžiamės į malonų kelią. Kojos klimpsta 
į smėlį aukščiau kulkšnių — vos velkamės. Nedaug tenuė- 
jus ir dienai jau krypstant vakarop, kelią pastoja tankiai 
suųžėlusių mangrovių juosta, vienu galu įsirėmusi į vandenį, 
tačiau pasukę truputį toliau nuo kranto, nors ir sunkiai, 
bet galime eiti toliau, ropšdamiesi per išvartas, skverbda- 
miesi per krūmus, aplenkdami pusiau nudžiūvusius me- 
džius. Staiga prieš mus lyg siena iškyla tamsus gūdus miš- 
kas. Milžiniški medžiai remia dangų ūksmingomis viršū- 
nėmis, o apačioje — juoda tamsa, kurioje verda paslaptin- 
gas, nešvankus gyvenimas. Panašios į išsiskėtusias me- 
džių kojas, aukštos, susipynusios lyg gyvatės šaknys mirks- 
ta skystame purve. Jame kažkas tartum knibžda, kruta, 
paviršiuje pučiasi ir sproginėja šlykštūs burbulai. Šis pei- 
zažas mums taip panašus į Diurerio graviūras, kur mirtis 
šuoliuoja ant arklio per dievo prakeiktas vietas, kad mus 

net drebulys suima, ir mes pasistengiame kuo greičiau iš 
čia dingti. 

Šeštą valandą vakaro prieiname kelio galą. Iš kairės, 
aprietusi dumbliną kūdrą, stūkso neįžengiamo, gūdaus 
miško siena, iš dešinės, iki pat estuarijos vandens leidžiasi 
tankiai sužėlusios mangrovės. Apsistojame ant smėlio se- 
klumos, pasišiaušusios keliais krūmokšniais ir skursniais 
medeliais. Ateina naktis, ir mums nieko kita nelieka, kaip 
įsirengti šioje vietoje stovyklą. Kol Žoze atrišinėja kupri- 
nes, aš renku laužui malkas. Su malkomis čia ne bėda: me- 
džiai sutrūniję iki pat šerdies ir virsta lengvai stumtelėti. 
Parangu suskaldau juos į dideles pliauskas. Nors malkos 
permirkusios kaip kempinė, bet šliūkštelėjus truputį ben- 
zino ir gerokai pasidarbavus plaučiais, pirmiausiai įsidega 
plonos šakelės, o nuo jų ir visas laužas. Baisiai susijaudi- 
nęs, Telemachas bėgioja aplink jį ratu: dar niekad gyve- 
nime jam nebuvo taip linksma. 

Suvalgome truputį ryžių su šaukšteliu cukraus pudros, 
išgeriame po pusę stiklinės vandens ir užsirūkome pypkes. 
Aplink mūsų galvas dūzgia uodų spiečius. Prie laužo, ant 
drėgno smėlio pasiklojame brezentą. Pradėjus lyti, išske- 
čiame kinišką skėtį iš alyvuoto popieriaus, o jo kotą įsmei- 
giame į žemę. Stipriai susiglaudę po antklode, nesijaučia- 
me itin nelaimingi, bet vis dėlto naktis labai prailgsta. Pu- 
se šešių, sustirę iš šalčio, pagaliau sveikiname aušrą. Kol 
Žoze verda vandens arbatai, aš leidžiuosi į ekskursiją ana- 
pus mangrovių sąžalyno. Eiti toliau beviltiška: kelią už- 
tveria plati upė. Su savo naštomis jos neperbrisime. Belie- 
ka-tuo pačiu keliu grįžti atgal, ieškant seklesnių vietų, kur 
per atoslūgį galėtume pereiti nuo vienos seklumos į kitą. 

Vėl leidžiamės į kelią ir netrukus net pašokame iš 
džiaugsmo: ant upelio kranto (ar tik ne per jį vakar kėlė- 
mės?) laukymėje mėtosi keletas tuščių konservų skardinių. 
Jos išvarpytos kulkų, labai surūdijusios, bet ant kai kurių 
dar išlikusios etikečių nuotrupos: „Troškinta jautiena“, 
„Grietinėlė“, ,,Kondensuotas pienas“. Kažkas čia buvo jsi- 
rengęs stovyklą... Bet kada? Žinoma, tai dar jokiu būdu 
nereiškia, kad patekome į dažnai lankomas vietas! Vis dėl- 
to tai pirmieji mūsų aptikti ženklai, jog saloje būta žmonių. 

Žoze su Telemachu atsisėda kopose ant smėlio, o aš 
bandau keltis per upę, kovodamas su smarkia srove. Dug- 
nas slysta iš po kojų, mėginu bristi aukščiau, paskui że- 
miau. Dvi valandas klampoju po smėlio seklumas ir įsiti- 
kinu, kad upę perbristi galima, tik be jokios naštos. Pas- 
kutinė protaka (mums kelią užtvėrusios upės atšaka) labai 
srauni ir kokių dviejų šimių metrų pločio. Nusiminę, bet 
nenugalėti (aš jau kuriu naujus planus) grįžtame į stovyk- 
lą. 

Kitą rytą norėjau vėl leistis į žygį, bet subjuro oras, 
antra vertus, dar nebuvau atsigavęs po vakarykščios kelio- 
nės ir Žoze be didelio vargo mane įtikino truputį luktelė- 
ti. Kur kas sunkiau buvo gauti jos sutikimą, kad bent kar- 
tą išleistų mane į žvalgybą vieną. Įrodinėjau vienas galė- 
siąs greičiau eiti ir prisiekiau, kad ir kas atsitiktų, grįžti 
po keturių dienų, nesvarbu, ar surasiu Forkrojaus kyšulį. 
Tiesą sakant, mintis keliauti vienam man irgi labai ne prie 
širdies. Palikęs Žoze, tik ir galvosiu, kad jai ko nors neat- 
sitiktų, įsivaizduosiu stovyklą užgiūvančias didžiausias ne- 
laimes, nors sveikas protas ir tvirtintų, jog tai visiškai sau- 
gi vieta. Iki šios dienos ji tikrai buvo tokia. Bet ar galima 
garantuoti, kad sala ir ateity neiškrės mums nieko pikta, 
juk gyvename čia dar taip neseniai? Vis dėlto, primygtinai 
prašoma, Žoze noromis nenoromis nusileidžia ir mes nuta- 
riame, kad pasitaisius orui, aš iškeliausiu vienas, pasiėmęs 
kuo mažiau daiktų. 

Kažkoks išminčius yra pasakęs, kad žmonių darbai se- 
ka jiems iš paskos. Bet kuo ilgiau gyvenu, tuo tvirčiau įsi- 
tikinu, kad labai dažnai jie eina pirma mūsų. Štai kaip pa- 
dariau šį filosofinį atradimą: šūsnyje senų popierių, neži- 
nia kaip išlikusių laivui užplaukus ant seklumos, — pirkimo 
aktų, planų, eskizų, laiškų, vis dar laukiančių atsakymo, — 
aptikau penkiolikos metų senumo piešinį. Neįsivaizduoju, 
kaip jam pavyko sulaukti šių dienų, juk mano popieriai 
nuolat būdavo tvarkomi. Nupiešiau jį prieš pirmąją mūsų 
kelionę ,„Jemanža“. Jame klasikinės karikatūros maniera 
pavaizduota, matyt, sala, o po palme sėdi Žoze ir lakuojasi 
nagus. Iš vandens kyšo tik sudužusio laivo stiebas, o kaž- 
koks barzdyla (tai aš!) brenda iš jū:os su pamauta ant že- 
berklo žuvimi (magiškas užkeikimas, panašiai kaip bizonai 

ant Lasko olos sienų!) ir žiūri į tolstantį lėktuvą. Piešinio 
apačioje užrašas: „Kaip galėjau duoti jam ženklą, kad dar 
lakas ant nagų nenudžiūvo!“ Žiūrėdama į piešinį, Žoze pri- 
simena mane iš prigimties turint šiurpoką sugebėjimą daž- 
nai netyčiomis atspėti ateitį. Beveik taip mums ir nutiko, 
Žoze dažosi „šiaip sau, ūpui pakelti“ ir vyniojasi nauju 
sarongu; mano lygiai tokia susivėlusi barzda kaip ir kari- 
katūroje. Ir mūsų palapinė beveik tokia pat, ir laivas iš- 
mestas į paplūdimį. Nelaimės signalai bei virtuvės rakan- 
dai irgi išdėlioti kaip pavaizduota piešinėlyje... Trūksta 
tik lėktuvo ir žuvies. Su jais, žinoma, būtų smagiau. Ir vis 
dėlto... Atsimename dar keletą pavyzdžių, išgarsinusių ma- 
ne šeimoje kaip aiškiaregį. Bene 1946 metais sukūriau ko- 
miksą ir pasiunčiau jį į „Mažąjį marokietį“, leidžiamą Ka- 
sablankoje. Tada maniau, kad kartu su karu baigėsi ir ma- 
no lakūno karjera. Komikse buvo papasakoti kelių lakūnų 
nuotykiai Tolimuosiuose Rytuose, kur aš ne tik kad nebu- 
vau lankęsis, bet nė neketinau vykti. Tai štai: po penkerių 
metų skraidžiau tokiais pat lėktuvais, kokie buvo atvaiz- 
duoti mano pramanytoje istorijoje, virš kraštų, kuriuos 
anksčiau pažinojau tik iš egzotiškų pavadinimų. Kitas pa- 
vyzdys dar labiau stebina. Šį kartą nupiešiau įtampos ku- 
piną komiksą (skirtą tik šeimos rateliui!) apie mūsų pla- 
nuojamą kelionę į Viduriniuosius Rytus. Ten Žoze paklys- 
ta kažkokiame arabų mieste. Vėliau, kai 1956 metais Sueco 
įvykių išvakarėse patekome į Damaską, iš tikrųjų savo 
kailiu patyrėme net menkiausias šios išgalvotos istorijos 
smulkmenas. (Taigi gyvenimas tikrai mėgdžioja meną, ar- 
ba, anot Gastono de Pavlovskio, mintis kuria pasaulį, ku- 
ris vystosi kaip romano herojus. Kai dar vaikas skaičiau 
„Kelionę į ketvirtojo matavimo šalį“, šis teiginys man pa- 
darė tokį didžiulį įspūdį, kad net po trisdešimties metų ga- 
liu žodis į žodį pakartoti citatą.) 

— Žinai, — sako Žoze,— tai pavojingas talentas! Dėl 
dievo meilės, piešk tik malonias istorijas, nes visa, ką su- 
galvoji, vėliau mums iš tikrųjų atsitinka! 

Aš, žinoma, nekaltas, nes esu per menkas padaras, kad 
nuspėčiau ateitį. Čia greičiau iliustruoju kinų filosofinį 
aforizmą, pasak kurio generolas pralaimėjo daug mūšių, 
nes buvo laidojamas nesilaikant nustatyto ritualo. Tai pui- 

kus nežinomų viešpaties kelių paaiškinimas. Jis man labai 
patinka, ir pasitaikius prcgai aš visada jį cituoju. 
Mėgstamiausia mūsų pokalbių tema — kaip mes patei- 
sinsime dabartines savo nelaimes vėliau (gal net kiteme 
gyvenime). Matyt, neturėdami ką veikti ir nerimaudami 
dėl ateities, pernelyg pasinešėme į metafiziką. Jau net ba- 
naliausius įvykius aiškincme kaip likimo ženklą. Iš paukš- 
čių skrydžio dar nebandėme burti vien todėl, kad mums tai 
neatėjo į galvą. 

Žoze atnešė iš paplūdimio tris krabus, vieną gana stam- 
bų ir du mažesnius. Ji man papasakojo, kad braidžiojant 
su žeberklu po negilų vandenį tarp uolų, ją už kulkšnies 
sučiupo nedidelis aštuonkojis, pasislėpęs plyšyje. Ja dė- 
tas būčiau mirtinai persigandęs, bet mano švelnioji žmone- 
lė, kuri seniai vyrui įkalė į galvą, kad gyvatės — labai 
prieraišūs ir meilūs gyvūnai ir kad nieko nesą maloniau, 
kaip apsivynioti aplink kaklą dvimetrinį smauglį, ėmė su 
šiuo gličiu gyviu žaisti slėpynių: ir vienas, ir kitas žaidėjas 
buvo įsitikinęs, kad jo partneris valgomas. Rungtynės bai- 
gėsi santykiu 0:0, kai neįgijęs persvaros, aštuonkojis at- 
leido čiuptuvus ir iš baimės palindo po uola taip toli, kad 
Žoze jo nepasiektu. Kol vyko ši drama, aš medžiojau ir vos 
nesusidūriau su kengūra, kuri lyg raketa išlėkė iš už krūmo 
ir dingo, man nespėjus nė šautuvo prie peties prisidėti, 
Šiandien mums nesiseka. 

Kitą rytą išeinu į žygį ir, nusileidęs Žoze prašymams, 
pasiimu karabihą, truputį blynų dėžutėje ir butelį vandens, 
uždarytą keliais lašais kavos. Bijau, kad net tokia lengva 
našta labai kliudys keltis per upes, bet Žoze už jokius pi- 
nigus nesutinka manęs išleisti į kelionę be maisto atsargų 
ir aš galų gale pasiduodu. Be reikalo: esu prastas plauki- 
kas ir neįstengiu persikelti per platesnę upę. Brendu prieš 
tėkmę pakrante, vildamasis rasti tokią vietą, kur upė bus 
siauresnė, o srovė lėtesnė. Ligi pečių pasinėręs į drumzli- 
ną vandenį, klupdamas ant nuskendusių medžių kamienų, 
kelias valandas pūškuoju prieš srovę tarp nukarusių į upę 
mangrovių šaknų. Aplink mane būriais vinguriuoja vande- 
ninės gyvatės — šlykštu žiūrėti. Šios bjaurybės tokios ma- 
žos, dryžuotos kaip tigrai, net šiurpas ima. Šiaip aš nejau- 
čiu gyvatėms liguistos baimės ir visai nepeikiu jų kompa- 

nijos, ypač kai šalia yra serpentariumo darbuotojas. Galų 
gale gyvatė — šmeižto auka, įr net gana simpatinga, jeigu 
tik neturi nuodų. Bet nematyti šliužai, apie kurių dantų 
sandarą nieko neišmanau, verčiau tegul laikosi atokiau 
nuo manęs. 

Prasidėjo potvynis, vanduo upėje pakilo ir dabar teka į 
aukštupį. Nepasakyčiau, jog ši maudyklė man maloni: 
brendu, iškėlęs virš galvos karabiną bei maišelį, ir bijau, 
kad manęs nenuneštų į gilumą srovė ar nesučiaumotų kro- 
kodilas. Visiškai pritardamas anglų priežodžiui, kad atsar- 
gus — tai ne bailus, apsisuku ir grįžtu atgal į stovyklą pa- 
vargęs, bet kupinas ryžto žygį pakartoti, tik šįsyk taip, 
kaip buvau sumanęs iš pradžių: tuščiomis rankomis. Žoze iš 
galvos kraustosi, o aš ją raminu: 

— Nenusimink, ketvertą dienų galiu pabūti ir nevalgęs, 
nenumirsiu. Per šį laiką arba pasieksiu kokią gyvenvietę, 
arba padaręs lankstą grįšiu atgal. Su geriamuoju vandeniu 
čia ne bėda: kasdien lyja, ir galima atsigerti iš balų arba, 
nuėjus kelis šimtus metrų į mišką, rasti ten kūdrą. 

Nemanau, kad šie argumentai būtų labai ją nuraminę, 
bet užuot laukus nieko neveikiant, verčiau išbandyti ma- 
no planą. 

Vakare man pasidaro liūdna, nes į galvą lenda įkyrios 
mintys apie pranašišką piešinį. Nors šiaip nesame prieta- 
ringi, tačiau, kaip minėjau, vis dažniau aiškiname papras- 
tus mūsų gyvenimo įvykius pagal mistinę, paslaptingą sche- 
mą. Štai jau penkiolika metų nešioju pasikabinęs ant ka- 
klo nefrito talismaną ir dar nė karto nebuvau jo nusiėmęs. 
Talismanas vaizduoja Nefrito imperatorių, kuriam kinų 
dievų panteone pavesta sverti gerus ir blogus žmonių dar- 
bus. Kasmet Vietname, per Teto šventę, namų židinio dva- 
sios turi stoti prieš Nefrito imperatorių įr duoti jam atas- 
kaitą apie visų globojamos šeimos narių darbus bei žo- 
džius. Šį barzdotą dievuką man padovanojo duktė, gavusi 
pirmąjį atlyginimą, ir nuo to laiko jis tapo neatskiriama 
mano kūno dalimi, kaip rankų pirštai. Pamečiau talismaną, 
nė nepastebėjau, kaip nutrūko grandinėlė, ir dabar man 
nejauku. Kitą rytą mus aplanko sielvartas. Auštant pabun- 
du ir žiūriu — Telemahas guli šalia leisgyvis, šaltas. Prieš 
kelias dienas jis susirgo. — nustojo ėsti ir silpo tiesiog aky- 

se. Šiandien jam atėjo paskutinioji. Telemachas miršta. Įsi- 
kabinęs man į ranką, spokso į mus siaubo ir nebylaus mal- 
davimo kupinomis akelėmis (keista, beždžionės snukutyje 
tokios žydros akys!). Žoze pasisodina jį ant kelių: Telema- 
chas dar bando tyliai gurkti gerkliniu balsu, kuriuo papras- 
tai reiškia meilę ir džiaugsmą, bet jau nevalioja. Po pus- 
valandžio jis staiga pastyra įr išleidžia paskutinį kvapą. 
Dabar prieš mus tik mažas gauruotas lavonėlis. Nors tai 
ne kūdikis, o tik beždžionėlė, bet vis tiek negalime atsi- 
kratyti minties, koks žiaurus pasaulis. Žoze verkia, nesigė- 
dydama ašarų, paskui nusisuka ir stato ant ugnies arbati- 
nį. Telemacho nebėra, bet mes dar gyvi. Tik ar ilgai? Va- 
kar vakare atsiverčiau Herodotą ir dar sykį perskaičiau 
nuostabią istoriją apie Samo salos tironą Polikratą, kuris, 
trokšdamas nuraminti nepatenkintų pernelyg ilgai užtru- 
kusia jo gerove dievų pavydą, meta į jūrą didžiausią savo 
turtą — brangų žiedą. Bet kitą dieną žvejys rado tą žiedą 
žuvies pilve ir grąžino tironui: dievai nepriėmė aukos, ir 
Polikrato gerovei atėjo galas. Jokia žuvis negrąžins man 
Nefrito imperatoriaus, joks dievas neprikels iš numirusiųjų 
Telemacho. Gal tai avansas, kurį turime mokėti už išsigel- 
bėjimą? Stengiuosi tuo patikėti ir nusiraminti prieš antrąją 
kelionę į nežinią. 

Šį kartą man labiau pasisekė. Imu tik vieną raketą ne- 
laimės signalui duoti, žiebtuvėlį, suvyniotą į nailoninę 
striukę, ir durklą prie diržo. Visas mano apdaras — turis- 
to kepurė ir glaudės. Siauresnes upės atšakas perbrendu, 
o pagrindinę tėkmę plaukte perplaukiu. Ant kranto prieš 
Nusivylimų kyšulį mažumėlę atsipučiu. Kai pagalvoju, 
kad grįžtant man reikės dar kartą įveikti šį sunkų kelią 
po keleto dienų badavimo, darosi truputį nejauku. Bet kol 
kas prieš mane dešimt kilometrų vientiso, lygaus paplūdi- 
mio, išsitiesusio lanku iki tolimo rago, kurį jau buvome pa- 
stebėję nuo Nusivylimų kyšulio. Žvaliai lyg medžiotojas 
kilnoju kojas, mat ūpą pakėlė vienas radinys. Lomelėje 
tarp kopų užėjau dviejų šimtų litrų talpos rūdžių suėstą 
benzino statinę ir keletą tuščių konservų skardinių. Jūra 
čia jų išmesti negalėjo. Vadinasi, šioje vietoje stovyklavo 
ekspedicija (bet kada?) ir upę buvo perplaukusi (bet kaip?), 

nes kai pirmą kartą buvome išėję į žvalgybą, radome kon- 
servų skardinių aname krante. 

Po pusantros valandos pasiekiu kitą kyšulį (žemėlapy- 
je, kurio neturiu, jis vadinamas Koušeno kyšuliu). Kas 
anapus kyšulio — nežinia. Jeigu mes Baterste, tai ten tik- 
riausiai Forkrojaus ragas, o jeigu Melvilyje, tai Baters- 
tas. Bet anapus ir vėl tik tuščias smėlio paplūdimys, o į 
pietus — bekraštė jūra. 

Paskutiniai trys kilometrai buvo ne iš lengvųjų. Pap- 
lūdimys baigėsi. Į jūrą leidžiasi statūs, kokių penkiolikos 
metrų aukščio raudonžemio krantai, kurių vingiuose tel- 
kšo apvalios įlankėlės. Ropščiuosi per didžiules krūvas 
uolų nuolaužų, skaudžiai duriančių basas kojas. Uolos 
nuo Koušeno kyšulio nusidriekia toli į jūrą, sudarydamos 
ilgą rifų ruožą, kurį dundėdama daužo bangų mūša. Slys- 
čicdamas per drėgno molio nuošliaužas, keturiomis lipu 
į krantą. Kai atsiduriu kone viršuje, įsikibęs į palinkusio 
virš tuštumos medžio šaknis, prapliumpa tokia baisi au- 
dra, kad per liūtį beveik nieko nematau. Žemyn kriokliais 
ima virsti upeliai ir, slėpdamasis nuo jų, šmurkšteliu į vieną 
iš daugybės skardyje išrausių olų, bet tučtuojau iššoku at- 
gal, mat gruntas ne akmens, o molio ir, paplautas van- 
dens, atplyšta didžiuliais luitais, kurie, nuslydę žemyn, su- 
gūra paplūdimyje į geltonas ir raudonas krūvas, išvagotas 
gelsvomis ir mėlynomis gyslomis. Tai labai gražu, bet aš 
visai netrokštu, užvirtus olos angai, būti gyvas palaido- 
tas. Verčiau mirksiu lietuje! 

Iš klano atsigeriu labai drumzlino vandens ir kranto 
gūbriu traukiu toliau. Medžių čia nėra, tik krūmai ir šiur- 
kšti dygi žolė, auganti retais kuokštais. Nelėtindamas žin- 
gsnio, šokinėju per juos, taikydamas užminti ant pilkos 
žemės. Įsivaizduoju esąs kengūra. Taip nušuoliavus porą 
kilometrų, lietus liaujasi, o skardžio papėdėje vėl prasi- 
deda patogi eiti smėlio juosta. Nežinia kaip čia išaugęs, 
paplūdimyje stovi vienišas aukštas medis, ir aš, įsikibęs iš 
pradžių į viršutines jo šakas, kamienu šliuožiu žemyn, 
Nors man ir neramu, tačiau esu laimingas, kad Žoze pasi- 
liko stovykloje. Išdarinėti tokius triukus jai būtų tikrai per 
sunku. Tik jaučiuosi be galo vienišas. Galvoje be pers- 
tojo skamba kažkokių sakinių nuotrupos, lyg suktųsi išdi- 

lusi plokštelė. Ausyse tarsi širšė zyzia Sekspyro tragedi- 
jos posmelis: „Prisiekiu aš garbe, Nerisa, myliu ją taip 
švelniai..." Staiga susijaudinu, kad citatą prisimenu netik- 
sliai, ir pasižadu, grįžęs į stovyklą, pasitikrinti „Venecijos 
pirklyje“. Aš, rodos, brendu per minčių rūką, praradęs 
nuovoką apie nueitą kelią. 

Tačiau nuobodžiauti netenka. Randu išmestas į krantą 
Australijos čiabuvių pirogos nuolaužas. Valties korpusas 
grubiai išskobtas iš didžiulio medžio kamieno, jo tik ket- 
virtadalis kyšo iš smėlio. Iš pradžių net dingtelėjo mintis 
atsikasti kanoją, bet šiam darbui sugaiščiau per daug lai- 
ko, antra vertus, sprendžiant iš kyšančio virš smėlio lai- 
vagalio, kanoja vargu bau tiktų plaukti į atvirą jūrą. An- 
trasis radinys atrodo šio to vertas. Truputį toliau, kur res- 
vokas miškas dideliu lanku atsitraukia nuo kranto, šiurkš- 
čių žolių kuokštų priaugusiame lauke mėtosi pora avia- 
cinio benzino statinaičių ir keli alyvos bidonai. Ir statinės, 
ir bidonai labai gerai išsilaikę. Šioje vietoje, be abejo, bu- 
vo nusileidę topografinės ekspedicijos malūnsparniai. Kad 
topografai čia tikrai buvo, liudija ir daugiau žymių: tuš- 
čios konservų skardinės, metaliniai kuoliukai, kur ne kur 
susmaigstyti paplūdimyje ir net Koušeno kyšulio viršū- 
nėje. Puikiai žinau, kad Senis Šaltis malūnsparniais iš dan- 
gaus su dovanomis žemėn nenusileidžia ir kad kita ekspe- 
dicija į salą bus gal ne anksčiau kaip po dvidešimt pen- 
kerių metų, bet vis dėlto šie radiniai man kelia ūpą. 

Perbrendu keletą nedidelių upelių ir drožiu tiesiai per 
mangrovių priaugusios pelkės kampą. Eiti nesunku, jauni 
medžių sąžalynai dar ne itin tankūs, bet vietos pastebi- 
mai keičiasi: gruntas drėgnesnis, purus, kranto juosta 
apaugusi nendrių kuokštais — nežinia, kur baigiasi Žemė, 
o kur prasideda jūra. Eiti darosi sunku. Brendu iki kelių 
per vandenį labai plačios upės pakrante. Kitas jos kran- 
tas apaugęs tankiu mišku. Už estuarijos matyti aukštas 
uolėtas kyšulys, o jo gale stūkso nedidelė salelė stačiais 
skardžiais. Tolumoje, horizonte, pietų link nusidriekusi 
melsva miško juosta, rodos, plūduriuoja ant vandens. Jau 
šešios. Po valandos ims temti. 

Man truputį“ baugu. Aišku kaip dieną, kad šios upės 
plaukte neperplauksiu. Kad nuskęsiu — nedidelis daiktas, 

bet kai pagalvoju, kad Žoze liks vienui viena ir diena iš 
dienos lauks pareinančio vyro, nieko nežinodama apie jo 
likimą, šiurpas ima. Esu tikras, kad man negrįžus, ji ilgai 
neištvers. Ne, neturiu teisės rizikuoti. Bet kas ten per že- 
mė dūluoja tolumoje? Gal aš stoviu ant Apslio sąsiaurio 
kranto, o anoje pusėje Baterstas? Jeigu taip, tai Forkro- 
jaus kyšulio niekada nepasieksime, bent jau be kokio nors 
laivo ir maisto. Belieka sukti atgal. Daugiau kaip dvide- 
šimt penkis kilometrus nuėjau, ir kas iš to? Vėl grįžtu 
nieko nepešęs. 

(Kadangi neketinu intriguoti skaitytojų, pertraukdamas 
pasakojimą įdomiausioje vietoje, pasakysiu viską dabar: 
tai, kas man atrodė platus sąsiauris, iš tikrųjų buvo gili 
Gordono įlanka, pasislėpusi už kyšulio ir salelės, o toli- 
mas žemės ruoželis — tai kitas įlankos krantas, Helveci- 
jaus kyšulys už dvidešimties kilometrų nuo upės, kurios 
nesiryžau perplaukti. Forkrojus nuo Helvecijaus yra dau- 
giau kaip už penkiolikos kilometrų į pietų pusę. Per šim- 
tą metų jo nepasiektum, nes kranto liniją kerta trys labai 
plačios estuarijos, nekalbant jau apie stačias uolas ir man- 
grovių sąžalynus!) 

Ką beveiksi, grįžtu atgal į stovyklą, kol dar nesutemo. 
Kuo daugiau nueisiu šiandien, tuo mažiau kelio liks ry- 
toj. Lekiu kiek kojos įkerta ir sustoju tik tada, kai jau be- 
veik nieko neįžiūriu. Šiaip taip įsitaisau ant nedidelės uo- 
los viršūnės ir vos nenusiritu žemyn, bet paskui pagalvo- 
ju, kad verčiau keberiotis apačion rytoj, kai bus šviesu. 
Pučia šaltas vakarų vėjas, prapliumpa lietus. Atsitupiu po 
skystučiu krūmu, bet vis tiek ant manęs varva. Sustiręs 
kalenu dantimis, esu alkanas ir be galo vienišas. Nakvy- 
nei vieta ne iš maloniųjų, ir jeigu ne baimė nusiversti sta- 
čia galva ant uolų, riogsančių dvidešimt metrų žemiau, 
mielu noru eičiau toliau, užuot čia tupėjęs. Belaukdamas, 
kol pradės švisti, vis dėlto šiaip taip užsnūstu. O kai jau 
įžiūriu medžių siluetus, pašoku ir apgraibcmis vėl leidžiuo- 
si į kelią. Dar gana tamsu ir kranto linijos beveik nema- 
tyti. Pusryčiams iš savo kepurės išgręžiu truputį lietaus 
vandens. Iki kaulų persmelktas šalčio, visas drebu, bet 
vos tik prašvinta, imu bėgti ir greitai sušylu. 

Išvykdamas iš stovyklos, įpareigojau Žoze vesti dieno- 
raštį. Štai ką ji parašė tą dieną, kai manęs nebuvo: ,Žiū- 
riu į išeinantį Anri. Paskui iškasu duobę ir, suvyniojusi 
Telemacho kūnelį į staltiesę, palaidoju. Diena taip prail- 
go, kad, rodos, jai galo nebus. Vakare Anri negrįžo, va- 
dinasi, jam pavyko persikelti per upę. Naktį siaučia aud- 
ros, aš negaliu užmigti ir vis galvoju apie savo Liūtą, dre- 
bantį iš šalčio kur nors po atviru dangumi. Mano guolyje 
ieško šilumos maži gyvūnėliai: smėlinis krabas, dvi rudos 
baltapilvės pelytės ir žalsvai auksinis driežiukas. Rytą oras 
nė kiek ne geresnis. Buku žvilgsniu spoksau į pakrantę, 
laukdama iš ten pasirodant Liūto. Įsijungiu radiją, norė- 
dama pasiklausyti mišių (šiandien sekmadienis), bet vietoj 
jų skamba nuostabus Mocarto koncertas fortepijonui...“ 

Vidurdienį pasiekiu Murou kyšulį, „blogąjį“ mūsų es- 
tuarijos krantą. Esu taip pavargęs, kad nedrįstu iš karto 
keltis į kitą pusę. Atoslūgis pačiame įkarštyje, ir upės va- 
ga, dabar panaši į kunkuliuojantį kalnų srautą, netrukus 
susiaurės. Atsisėdu ant aukšto smėlio kranto. Šalia manęs 
ant nuvirtusio medžio kamieno nutupia tulžys, mirguliuo- 
damas saulėje lyg nuostabus, safyrais nusagstytas Žaisliu- 
kas. Agniai kraipydamas galvutę, jis draugiškai į mane 
žvilgčioja. Kai paukštis nuskrenda, beveik liesdamas spar- 
nais vandenį, laikau tai ženklu vėl leistis į kelionę. Vos ne 
vos nuklampoju iki smėlio seklumos, kuri dabar, nuslū- 
gus vandeniui, panaši į salą, ir perbrendu keletą upės at- 
šakų. Kad ir labai pavargęs, poilsio nesustoju ir galų 
gale pasiekiu Nusivylimų kyšulį. Dar iš tolo pamatau sku- 
bančią link manęs Žoze. 

— Jaučiau, kad grįžti, — sako ji,— ir išėjau tavęs pasi- 
tikti. 

Kelio galiuką į stovyklą einu klupčiodamas; nuo šal- 
čio ir nuovargio maudžia visą kūną. Per parą nužygiavau 
beveik penkiasdešimt kilometrų, kėliausi per upes, ko- 
riausi į skardžius, leidausi nuo jų žemyn, nieko neturėjau 
burnoj ir beveik nesiilsėjau. Žoze nedelsdama užkaičia ar- 
batą ir pašildo didelę lėkštę ryžių, sutaisytų su jūrų srai- 
gėmis. Per šią parą mes abu buvome tokie nelaimingi, kad 
dabar iškilmingai prisiekiame daugiau niekada nesiskirti. 
Jeigu ir vėl kur eisime, tai tik kartu. Ak, kaip gera vėl 

būti stovykloje! Šią naktį savo vargano gulto nekeisčiau 
į karaliaus lovą! Tačiau rytojaus dieną, Žoze išėjus rink- 
ti sraigių, aš iš kelių lentų, kurias buvau atsinešęs iš lai- 
vo, sumeistrauju kokių keturiasdešimties centimetrų au- 
kščio pakylą ir ant jos sukloju čiužinius. Vis bus sausiau, 
negu gulėti tiesiog ant žemės. 

Kad greičiau bėgtų laikas, nusprendžiame išžvalgyti 
šiaurrytinę salos pakrantę. Šįsyk išsirengiame ne į ilgą 
ekspediciją, o į vienos dienos išvyką. Eisime tiek, kiek 
tik įstengsime per keletą valandų. Į šią kelionę žiūrime 
kaip į paprastą pikniką ir pasiimame tik truputį kavos, 
kelis paplotėlius iš moliuskų ir karabiną — gal pakeliui 
pavyks ką nors sumedžioti. Už kokių dvylikos kilometrų 
nuo stovyklos matyti nedidelis kyšulys, kurį man knieti 
aplankyti, nes krantas už jo dingsta, paskui tolumoje vėl 
pasirodo — aukšti statūs skardžiai nueina tiesiai į jūrą. 
Tikriausiai anapus kyšulio yra dar viena įlanka, ir aš no- 
riu tuo įsitikinti. 

Bet ir šį kartą, jau perbridus siauresnes upės atšakas, 
kelią į kyšulį užtveria plati estuarija. Gal ir galėtume per- 
sikelti į kitą krantą, bet prasideda potvynis ir aš bijau, 
kad vandeniui pakilus, neįstengsime grįžti atgal. Antra 
vertus, kodėl būtinai turime keliauti toliau? Taigi sėdamės 
ant smėlio ir pradedame užkandžiauti lyg gerai nusiteikę 
turistai kur nors Prancūzijos paplūdimy. (Tiesa, tarp Men- 
tono ir Kale būtų sunkoka rasti tokį ramų kampelį!) Grįž- 
damas nušaunu du, kartoju, du paukščius: riebų balandį ir 
nedidelę kurapką. Tai pirmoji neregėta sėkmė mano me- 
džiotojo karjeroje! Pakeliui surenkam medines laivo da- 
lis, potvynio išmestas toli ant kranto. Kiekvieną dieną sten- 
giuosi parsitempti kuo daugiau lentų ir medinių sijų, mig- 
lotai vildamasis ką nors pastatyti: gal geresnį būstą vie- 
toj kiauros palapinės, gal trobelę ant polių (gyventume 
joje kad ir penkiolika metų), gal kokį laivą, kuriuo pa- 
bandytume leistis ieškoti laimės kitur... 

Ak, kaip gerai pažįstu tą savo neryžtingumą! Mat per- 
nelyg dažnai nesugebu priimti sprendimo, kuris neišven- 
giamai nulemtų mano ateitį. Šios abejonės kyla ne tiek 
dėl amžinos kovos tarp Don Kickoto ir Sančo Pansos (jie 
abu gyvena ir ginčijasi kiekvieno žmogaus širdyje), tarp 

nuotykių ieškotojo ir sėslaus namisėdos, kiek dėl amžino 
nenoro apriboti savo galimybes. Juk įsipareigojęs daryti 
viena, negaliu daryti ko kita. 


6. Pelkė 


Sugrįžę į stovyklą, pradedame kurti naujus, šįsyk drą- 
sesnius kitos ekspedicijos planus. Jeigu eiti pajūriu kliu- 
do plačios ir sraunios upės, tai kodėl nepabandžius kirsti 
salą skersai? Aš manau, kad pasiekę pietinį jos krantą, 
pamatytume Klarenso sąsiauriu plaukiančius laivus ir at- 
kreiptume jų dėmesį, iššovę keletą raketų. Pagaliau, jeigu 
Pirso enciklopedija nemeluoja, mums reikėtų nužygiuoti 
ne daugiau kaip trisdešimt ar keturiasdešimt kilometrų. 
(Bet jeigu esame Melvilyje, mūsų popieriai prastesni. Juk 
tai beveik Korsikos dydžio sala!) Eidami pagal kompasą 
mišku, kitą krantą pasiektume po penketo dienų. Žinoma, 
tokiai kelionei reikia kruopščiai pasiruošti, bet ji — vienin- 
telė mūsų viltis. Turime arba eiti pėsčiomis, arba pasista- 
tyti plaustą ir stengtis apiplaukti salą pakrante! Bet čia 
vyraujantys vakarų vėjai priplaktų plaustą prie kranto 
dar nė į vandenį nespėjus jo nuleisti. 

Kad ir kaip norėtume, nedelsiant į kelionę leistis ne- 
galime. Kaip anksčiau aš, taip dabar Žoze persidūrė padą 
ir vos gali paeiti, nes į žaizdą pateko infekcija, ir ji smar- 
kiai supūliavo. Be didelio entuziazmo siūlausi leistis į žval- 
gybą vienas, bet ji man primena, kad esu žadėjęs daugiau 
jos vienos nepalikti, ir aš mielai nusileidžiu. Tarkim, pa- 
siektume pietinį krantą, bet jeigu ten nieko nėra, ar už- 
tektų jėgų grįžti atgal? Jeigu nebesulauksime jokios pa- 
galbos, tai verčiau mirti kartu, o ne už penkiasdešimties 
kilometrų vienas nuo kito. 

Šiąnakt pirmą valandą dar nemiegame įr išgirstame 
silpną lėktuvo (taip, taip, lėktuvo!) ūžimą į rytus nuo sto- 
vyklos. Šokame iš lovos ir, griebe glėbį signalinių raketų, 
bėgame į paplūdimį. Mūsų ausis dar pasiekia šiek tiek 
trūkčiojantis variklio burzgimas, jis tolsta, bet mes spė- 
jame pamatyti baltas lėktuvo uodegos šviesas. Vildamasis, 
jog kas nors iš ekipažo žiūri į mūsų pusę (nesąmonė!), 

iššaunu raketą su parašiutu. Ji išlekia labai aukštai, bent 
mums taip atrodo, ir pakimba ore, apšviesdama žėrintį 
smėlį akinančia raudona šviesa, kuri turėtų matytis nuo 
vieno horizonto krašto iki kito. Sulaikę kvapą, gana ilgai 
laukiame, kad tas baltas žiburėlis pakeis kryptį ir atlėks 
pas mus, bet jis tolsta, kol visai pradingsta. Grįždami į 
palapinę, vienas kitą guodžiame: 

— O gal koks ekipažo vyrukas mus matė,— sako Žo- 
ze,— bet dėl kažkokios priežasties negalėjo pasukti at- 
gal. Praneš per radiją, kad rytoj išsiųstų ekspediciją mū- 
sų paimti. 

Vaikų kalbos! Kadangi praeity mano ryšiai su aviaci- 
ja buvo artimesni negu Žoze, todėl aš samprotauju gana 
ciniškai ir pareiškiu, kad tarp paslaptingo lėktuvo koman- 
dos narių įvyko maždaug toks pokalbis: 

— Kapitone, man rodos, mačiau raudoną raketą virš 
tos salos, — sako šturmanas. 

— Kieksyk esu tau sakęs gerti mažiau alaus skren- 
dant. Jeigu pažadinsi mane dar kartą, geruoju nesi- 
baigs, — atsako lakūnas. 

Vis dėlto šis įvykis mus labai sujaudino. Pasirodo, mes 
ne paskutiniai gyvi žmonės mirusioje planetoje! (Radijas 
dar nieko neįrodo: programas galima įrašyti į magneto- 
fono juostą iš anksto ir automatiškai jas siųsti į eterį, kaip 
Nevilio Šuto filme „Paskutinis krantas“, nors pasaulyje 
jau nebėra nė vieno gyvo žmogaus.) 

Mūsų dienos bėga pagal nusistovėjusią rutiną: me- 
džiojame, renkame sraiges, klausomės plokštelių. Ne gy- 
venimas, o rojus! „Singa Betinos“ kapitono pašiūrę ban- 
gos visai sudaužė, ir man pavyko nuo jos stogo nulupti 
nuostabų neperšlampamą brezentą, kurį Singapūre bu- 
vome su tokiu vargu ir taip kruopščiai užklijavę. Jį iš- 
tempiame palapinės viduje vietoj pamušalo, ir dabar mū- 
sų stogas nepraleidžia nė lašo vandens. Per visą šį laiką 
pirmą kartą miegame ant sausų gultų ir galime skaityti 
knygas, laisvai sklaidydami puslapius. Anksčiau turėdavo- 
me juos atklijuoti vieną nuo kito taip atsargiai, lyg tai 
būtų penktosios Egipto dinastijos papirusai. Dolce vita! 


13 Saldus gyvenimas! (It.) 

Vis dažniau ir dažniau mąstome, kad galime mirti šio- 
je saloje. Tokia mūsų nuotykio baigtis būtų visai reali, ir 
mes stengis mės suvokti jos prasmę. Mirti badu negyvena- 
moje saloje, praslinkus 1967 metams nuo Kristaus gimi- 
mo, už šimto mylių nuo didelio šiuolaikinio miesto? Nesą- 
monė! Negali būti! Bet, antra vertus... 

Šiandien rašau savo dienoraštyje greičiau tam, kad 
neprarasčiau laiko nuovokos, o ne norėdamas užfiksuoti 
įvykius: „Kaip sunku (neįmanoma) nuolat nevertinti da- 
bartinės mūsų padėties metafiziniu (magišku) požiūriu! 
Kodėl visa tai atsitiko būtent mums? Tada reikėtų klaus- 
ti, kodėl mes apskritai gyvename. Rodos, galime galvoti 
tik dievo atpildo, tik jo teisingumo kategorijomis. Šis die- 
viškos lemties supratimas, kai vieni dalykai būtinai turi 
atsitikti, o kiti atsitikti negali, yra bene universaliausias ir 
izbiausiai Žmonių sąmonėje įsišaknijęs pirmavaizdis. Man 
nepakeliama mintis, kad nėra jokios lemties, jokios mūsų 
gyvenimo prasmės, kad visata apie žmones nė žinoti ne- 
žino, o jei ir žino, tai jai tik nusispjauti į juos." 

Pamatysite, aš dar ilgai klaidžiosiu po Batersto ir savo 
minčių klampynes. Tai gilios depresijos laikotarpis. Gal- 
voju apie savižudybę kaip apie patogų būdą padaryti ga- 
lą šiurpiai agonijai. Mane sulaiko tik mintis, kad Žoze liks 
viena. Ret man labai sunku! (Ak, tie kasdieniniai klaidžio- 
jimai po mišką su nereikalingu šautuvu ant peties, gro- 
muliuojant vis tas pačias absurdiškas problemas. Atsisė- 
dęs ant kranto, verkiu, žiūrėdamas į bangų talžomą „Sin- 
gą Betiną“. Susigadinau gyvenimą, visiškai susiėdžiau. 
Kur tos knygos, kurias norėjau parašyti? Kur tie gražūs 
siekiai? Apleidau juos per tingėjimą. Žinoma, galiu tei- 
sintis, bet esu kaltas viena iš didžiųjų nuodėmių — nemo- 
ku gyventi!) 

Matydama, kad aš vis labiau ir labiau nekantrauju, Žo- 
ze pareiškia, kad kojos jai nebeskauda, ir vasario dvide- 
šimt trečią dieną mes vėl iškeliaujame. Dabar esame ma- 
žiau apsikrovę kaip pirmą kartą ir, man rodos, ekspedici- 
ja geriau organizuota. Vietoj antklodžių nešamės lengvus 
miegmaišius, kuriuos Liūtė pasiuvo iš dviejų didelių vė- 
liavų ir gabalo neperš!lampamos drobės. Jie mus ir nuo šal- 
čio gins, ir lietaus vandenį į juos galėsime rinkti. Maisto 

atsargos senka, bet dar turime truputį cukraus ir kakavos. 
Juos supilame į vieną skardinę. Išsiverdame ryžių: jeigu 
skalsiai valgysime, užteks dviem dienoms. O paskui... švei- 
sime tai, ką sumedžiosiu. Slapta viliuosi, kad šį kartą mane 
arba lydės didesnė sėkmė, arba taikliau šaudysiu. 
Pasikabinau ant kaklo nedidelį radijo pelengatoriaus 
kompasą. Nugalėję pirmąją kliūtį — tankų jaunuolyną, pa- 
sukame tiesiai į pietus per retą, gražų lyg parkas eukalip- 
tų ir kaktusinių palmių mišką. Ne žygis, o malonus pasi- 
vaikščiojimas! Žoze apsivilkusi pernai Sen Tropeze pirk- 
tą kostiumėlį: švarkelį bei kelnes iš provansiško gėlėto 
audinio ir apsiavusi guminiais batais, kurių jai pavydžiu. 
Aš pats su chaki spalvos mechaniko kombinezonu ir lə- 
kuotais štibletais — kitokių nebeturiu... Pirmuosius kilo- 
metrus einame gerai pažįstama vietove, kur aš kasdien me- 
džioju, paskui per beveik išdžiūvusią, plačią pelkę. Tolu- 
moje prašuoliuoja kengūrų banda. Vėl įžengę į mišką, su- 
siduriame su milžiniška iguana, kokių dviejų metrų ilgio 
ir baisiai stora: tokios storulės dar nesame matę, Driežas 
sunkiai ropoja per penkis metrus nuo mūsų, lyg koks in- 
validas vilkdamas sunkų minkštą kūną ir glebią uodegą. 
Bet staiga jam, matyt, šauna į galvą, kad mes priklauso- 
me kažkokių dar jam nežinomų driežaėdžių rūšiai (mes 
iš tikrųjų jai priklausome, bet tik ne dabarl!), ir jis, lyg 
balerina pasistiebęs ant galų pirštų, pašiaušęs sprando 
skiauterę, neįtikėtinai vikriai neria į krūmus. Miniatiū- 
rinis brontozauras! | 
Gana greitai kelią mums užkerta į pietus nusidriekusi 
nepraeinama mangrovių sąžalynų juosta. Matyt, artėja- 
me prie upės, tekančios į estuariją tarp Nusivylimų ir 
Murou kyšulių. Lenkiame šią išsiraičiusią mangrovių juos 
stą iš kairės pusės. Mums ant kelio auga keista palmė 
dygliuotais lapais. Jos kamienas išsirietęs lanku, o viršū- 
nė apklėtusi žemę. Ant palmės noksta mažyčiai vaisiai, 
panašūs į odinius mandarinus. Visada greitas imtis pavo- 
jingų eksperimentų, aš nusiskinu vieną vaisių ir atsikandu. 
Tfiu! Neapsakomas kartumas dar ilgai laikosi burnoje. 
Koja už kojos einame palei žvilgančias ir ošiančias lyg 
jauni topoliai mangroves, augančias apyskysčiame purve. 
Tikiuosi pasiekti upę, galbūt net persikelti per ją ir ke- 

liauti toliau į pietus. Galų gale mes tikrai išeiname prie 
upės ir sustojame atsikvėpti ant aukšto skardžio. Mums 
po kojomis ramiai teka vanduo tarp mišku apaugusių kran- 
tų, tik jis per gilus ir per platus — neperbrisime. Vėl trau- 
kiame toliau, o mums iš dešinės alma mangrovėmis apžė- 
lę upeliukai, didžiosios upės intakai. Prabėga dar valan- 
da, ir staiga aš pasiuntu keiktis kaip pasamdytas, net Žoze 
nugąsdinu: prieš mus vėl ta pati artrito suriesta palmė, o 
ant žemės — išspjauto vaisiaus likučiai... 

Upė čia daro beveik uždarą kilpą, ir eidami aplinkui 
krantu, mudu sukorėme beveik dešimt nereikalingų kilo- 
metrų. Tačiau, nutolę nuo upės, galim per daug nukrypti 
į rytus, todėl norom nenorom klampojame vingiuotu žliu- 
gsinčiu keliu. Kai šeštą valandą vakaro sustojame poilsio, 
esu tikras, kad tiesia linija nenuėjome nė dešimties kilo- 
metrų. Nuo Nusivylimų kyšulio pusės mus vis dar pasiekia 
bangų mūšos gausmas. 

Po kojomis toks liūnas, tokia juodo dumblo ir pūvančių 
lapų burliungė, kad visai neima noras dėti ant jos gana 
padorias galvas. Apsidairome aplinkui ir pamatome ne- 
didelį sausutėlį gūbriuką, sukrautą iš tūkstančių valgomų- 
jų moliuskų kiaukutų. Tikriausiai čia bus pasidarbavę tie 
patys į kalakutus panašūs paukščiai, mat jie perėdami bi- 
jo sušlapti kojas. Gūbriukas kokių penkių metrų skers- 
mens, tik bėda, kad truputį gruoblėtas, bet mes jį išklojame 
šakelėmis bei paparčiais ir ant šio čiužinio pasitiesiame 
miegmaišius. Prisirenkame didelę krūvą malkų laužui (jos, 
kaip visada, drėgnos, bet užvarvinus kelis lašus benzino, 
dega net šnypšdamos!) ir sėdamės prie ugnies. Valgome 
ryžius pirštais. Tokie vėtyti ir mėtyti turistai, o stalo reik- 
menis pasiimti užmiršome! Gerti nieko neturime, nes dar 
nebuvo lietaus. Nedidelė bėda: greit bus. Ir tikrai vos spė- 
jame atsigulti, prapliumpa kaip iš kibiro. Lyja kiaurą nak- 
tį, o rytą pamatome — nei juoktis, nei verkti, — kad guli- 
me ant salos! Visas miškas per pusmetrį skendi vandeny- 
je, tik mūsų gūbriukas kyšo paviršiuje. Dėkojame tau, iš- 
mintingas paukšteli, kad paruošei mums guolį! Išgeriame 
po puodelį lietaus vandeniu atmieštos kakavos, užsirūkome 
po pypkę ir, susikrovę maišus, vėl leidžiamės į kelią. Au- 
damasi guminiais batais, Žoze susiraukia, mat apavas jai 

didokas ir pritrynė pūsles ant kulnų. Nėra ko stebėtis — 
tiek laiko išvaikščiota basomis. Tačiau pradėjus eiti ir tru- 
putį sušilus, skausmas aprimsta. Brendame per vandenį iki 
kelių. Kiek paėjus Žoze šaukia: 

— Žvilgielk man į rankovę, rodos, joje dėlė. 

Iš tiesų ten raitosi šlykšti juoda dėlė, prisisiurbusi prie 
odos. Aš lengvai ją nuplėšiu, ir ant rankos lieka tik kraujo 
lašas lyg įdūrus adata. Ši pirmoji dėlė, deja, ne paskutinė. 
Nežinia kodėl, joms neabejotinai skanesnė Žoze. Krinta 
ir krinta ant jos nuo šakų, kimba prie riešų, įlindusios ųž 
apykaklės, siurbiasi prie krūtinės, kabinasi paausiuose, 
Manęs neliečia. Tik rytoj, kai eisiu basas, teks jas plėšyti 
nuo kulkšnių. 

Pagaliau išeiname į aukštesnę ir sausesnę miško dalį. 
Šviečia saulė. Aplinkui eukaliptai, dygliuotos palmės, aukš- 
ti aštrūs lyg skustuvas paparčiai, pažeme šliaužiantys ka- 
ktusai. Jie dygūs tartum jūros žvaigždės ir drasko mums 
kojas. O paukščių kokia daugybė — malonu žiūrėti! Pilnas 
miškas jų ulbėjimo: gomuriniu balsu burkuoja laukiniai 
karveliai, šaižiai klykauja papūgos, skraidančios virš me- 
džių viršūnių. Skaisčiai raudonos, mėlynos, žalios jos mir- 
guliuoja lyg brangieji akmenys. Sustoju ir praleidžiu ilcą 
auksinę gyvatę, šliaužiančią mums skersai kelio, bet paė- 
jus toliau, kita baisiai nesimpatinga šnypštėlė įsirango į 
krūmą ties mano galva ir žiūri į mus piktomis akutėmis. 
Tegul ją bala, verčiau apeisime aplinkui. 

Pirmyn, pirmyn, žvilgtelk į kompasą, prieisi upę, ap- 
lenk, vėl pirmyn... Vienuoliktą valandą sustoju ir sušaukiu 
Batersto salos tarybos plenumą. Žodis suteikiamas pirma- 
jam sekretoriui: 

— Brangioji mano drauge ir žmona, nors liūdna, bet 
visiškai aišku, kad mes niekur nenueisime. Štai jau para, 
kaip keliaujame ne į pietus, o į sumautus pietryčius, ir jei- 
gu toliau trauksime šia kryptimi, galbūt pasieksime Nau- 
jąją Zelandiją. Ji gana toli, be to, mes ten nieko nepažįs- 
tame. Kitaip sakant, sugaišime aštuonias ar dešimt dienų, 
kol pasieksime pietinį krantą, jeigu apskritai jį pasieksi- 
me. O jeigu tas krantas toks pat tuščias kaip ir šiaurinis, 
jeigu ten mūsų niekas greitai neišgelbės, tai grįžti į stovyk- 
lą nebeturėsime jėgų ir nusibaigsime tame prakeiktame 

miške. Kad jau lemta greit mirti, tai verčiau minkštoje lo- 
voje, klausantis koncerto fleitai ir klavesinui. Tokia pa- 
baiga bent kilnesnė. 

— Kaip sau nori, — sako Žoze. 

— Taigi per dešinį petį aplink, į koloną po vieną ri- 
kiuok, pirmyn... marš! Jeigu pasiseks, grįšime dar šįvakar. 

Pagal kompasą nustatau kursą, dar kartą išgyvendamas 
pralaimėjimo kartėlį. Bet kad pietinėje pakrantėje mūsų 
laukia išsigelbėjimas, tikrai netikiu (nuojauta manęs ne- 
apgavo)! 

Šį kartą nesilaikome kiekvieno upės vingio ir keliauja- 
me sparčiau. Kirsdami vieną iš savotiškų plačių laukymių, 
atsiradusią išdžiūvus pelkei ir panašią į pailgo ežero du- 
benį, aptinkame savo vakarykščius pėdsakus, įspaustus 
klampiame dumble. Staiga už kokių penkiasdešimties me- 
trų iš krūmo strykteli nedidelė kengūra. Pamačiusi nere- 
gėtus padarus, ji taip išsigąsta, kad net bėgti pamiršta, 
tik spokso į mus atsitūpusi ir juokingai karpo į triušio pa- 
našiomis ausytėmis. 

— Nešauk jos! — maldauja Žoze. 

Pasiekę mangrovių užtvarą, pro ją skverbte prasiskver- 
biame, kad laimėtume laiko. Bangų mūša dunda jau visai 
arti, ir mes įsitikinę, kad iki kranto liko valandėlė kelio. 
Tik nežinia, iš kurios stovyklos pusės išeisime: dešinės ar 
kairės. Tikriausiai iš kairės, pietvakarių link. Bus aišku, 
kur esame, kai atsidursime prie jūros. 

Sustojame nedidelėje mangrovių sąžalyno laukymėje. 
Palikęs Žoze truputį atsipūsti, padedu ant žemės maišą ir 
lendu tarp medžių. Kaip ir tikėjausi, anapus jų teka upė; 
kitame krante, gana toli dešinėje matyti smėlio šlaitas — 
estuarija. Kelias minutes einu palei vandenį, kol kelią pas- 
toja siauresnis upelis. Nusirengęs jį perplaukiu. Anoje pu- 
sėje boluoja smėlio sekluma, o aplink ją — aklina man- 
grovių siena. Du didžiuliai kalakutai įžūliai mane apžiūri- 
nėja. Šitie bjaurybės iš tolo neprisileidžia, kai aš su šautu- 
vu, bet šiandien, kai esu beginklis, ant kulnų lipa. Aš jiems 
parodysiu! Grįžtu pas Žoze. 

— Bijau, kad teks daryti ilgą lankstą aplink šitas pel- 
kes. Žinoma, būtų greičiau pasidirbus plaustą nusileisti 
iki jūros... 

Mano veide nebuvo jokio entuziazmo, Žoze irgi nepa- 
šoko iš džiaugsmo, išgirdusi tokį puikų pasiūlymą. 

— Paskandintume visus savo daiktus. Jau vėlu. Paieš- 
kokime vietos nakvynei, o rytoj užuolankomis nusigausi- 
me į mišką prie mūsų stovyklos. 

Ji, kaip ir aš, mano, kad esame netoli Nusivylimų ky- 
šulio. Lemtinga klaida! Beveik lemtinga. 

Grįžtame tuo pačiu keliu, kuriuo buvome atėję, vėl 
klampojame per išdžiūvusią pelkę, kol randame gana malo- 
nią vietelę: nedidelę laukymę miško pakrašty. Ant Žemės 
priklojame paparčių, užsikuriame didelį spragsintį laužą, 
suvalgome likusius ryžius (jie jau prarūgę ir apsinešę gli- 
tėsiais), išrūkome po pypkę ir stengiamės užmigti. Kur 
ten užmigsi! Mus apspinta moskitų ir smulkių musių spie- 
čiai! Netrukus pliūpteli lietus. Buvome labai ištroškę, nes 
gausybė vandens aplink mus per sūri ir gerti netinka. Da- 
bar dėkingi prisipildome puodelius. Per naktį mūsų veidai 
taip sutino, kad rytą vos praplėšiame akis. Riešus ir kulkš- 
nis nusidraskėme iki kraujo. Žoze negali apsiauti batų: 
pūslės trūko, ir jų vietoje atsivėrė bjaurios žaizdos. Ji pa- 
lieka batus čia kartu su virvių ritiniu ir keliomis raketo- 
mis, kurias išėmiau iš maišo, kad būtų lengviau eiti. 

Vis dar esu įsitikinęs, kad mes netoli stovyklos (iš tie- 
sų netoli skrendant tiesia linija, bet greit gausime patirti, 
jog mes anaiptol ne paukščiai!), todėl ketinu po kelių die- 
nų čia grįžti ir pasiimti paliktus daiktus. Man rūpi Žoze 
kojos, bet ji pareiškia, kad basomis tapenti dar smagiau ir 
per smėlį, ir per žemę, ir per dumblą, be to, maiše ji tu- 
rinti porą šlepečių, kuriomis apsiausianti eidama per mišką. 

Klaidingai įsitikinę, kad stovykla netoli, bandome ap- 
eiti upę iš šiaurės rytų pusės, stengdamiesi per daug nenu- 
tolti nuo jūros kranto. Netrukus išeiname į neregėtą iki 
šiol lygumą, apaugusią aukšta, žvilgančia, vešlia žole. Po 
lygumą išsibarsčiusios linksmos, į obelis panašių neūžau- 
gų medžių giraitės. Normandijos pieva, ir gana. Anapus 
pievos, už poros kilometrų dunkso miškas, jį ir norime pa- 
siekti. Aš irgi nusiaunu batus, nes gruntas toks klampus, 
kad grimztu ligi kulkšnių. Už keleto metrų — vandens jau 
iki kelių, o dar už penkiasdešimt — iki krūtinės! Še tau ir 
pieval Bet maudyklė visai smagi: vanduo šiltas, ir bristi 

lengva. Iš giraičių, ošiančių virš šios nei pievos, nei ežero, 
kuris, reikia manyti, maitina šios salos dalies upes, pakyla 
žuvėdros. 

Antroje pusėje ne mūsų lauktas miškas, bet vėl juoda 
mangrovių siena. Kad ir sekasi mums! Nieko neveiksi, 
teks per ją skverbtis. Manau, sąžalynas nelabai tankus ir 
mes greit išeisime į pajūrį. Iš dumblo kyšo nedideli ūgliai, 
dydžio sulig šparagu, bet jie kieti lyg geležiniai ir bado 
mums kojas. Brisdamas per tą velnio pievą, pamečiau 
vieną batą, o iš pykčio nusviedžiau šalin ir antrą. Žoze 
apsivyniojo kojas drobės juostomis, bet jos maža gelbsti. 
Netrukus jaunų mangrovių sąžalynas baigiasi ir praside- 
da užkeiktas miškas. Kaip sakoma, nuo vilko bėgom, ant 
meškos užbėgom. Juk tai tas pats miškas, kuris mums įva- 
rė baimės prieš dvi savaites: aukštas, tamsus, paslaptingas, 
šaknys susipynusios lyg milžiniškų gyvačių kamuoliai. Į 
abi puses nematyti nei galo, nei krašto. Bet kurgi dabar 
dingsi, reikia eiti pirmyn! 

Šis pasivaikščiojimas truko septynias valandas: ėjome 
basi per dvokiantį purvą, kas žingsnis klimpdami ligi ke- 
lių, šiurpdami nuo nešvankaus kliurksėjimo. Keletą kartų 
vos neužlipome ant susiraizgiusių gyvačių. Kol nužengia- 
me penkiasdešimt žingsnių, turime penkiasdešimt kartų re- 
pečkotis per šaknis. Apačioje — tamsi prieblanda. Kažkas 
stūgauja, ir mes vaizduojamės mirtinas fantastinių bai- 
dyklių grumtynes šiame pirmykščiame chaoso ir puvėsių 
pasaulyje. Net kraujas stingsta gyslose. Bet štai pasirodo 
pirmieji tamsūs upeliai, tyliai sruvenantys tarp aukštų min- 
kšto dumblo krantų. Brendame per juos susirietę dvilinki, 
kad neprasmegiume su visa galva į glitų purvą. Vienas 
upeliukas toks gilus, kad per jį plaukte plaukiame su sun- 
kiais nešuliais, o kitame krante išlipame kabindamiesi už 
kyšančių šaknų. Mirtinai išvargę, atkakliai, beveik nesą- 
moningai klampojame pirmyn ir šiurpstame iš baimės, 
pagalvoję, kad mums galbūt reikės šiame pragare praleisti 
naktį, be šviesos, be ugnies, be jėgų, su purvais aplipu- 
siu, naudotis netinkamu šautuvu. Pastebime (bet nenorė- 
dami vienas kito gąsdinti, apie tai nekalbame), kad van- 

dens lygis kyla: prasideda potvynis. Kad tik neprigertu- 
me kaip į spąstus patekę gyvūnai šioje klaikioje priete- 
moje! 

Šeštą valandą vakaro mums staiga pasirodo, jog ima 
aušti diena: nuostabus, palaimingas reginys! Mažiau kaip 
už šimto metrų, kitame nedidelės upės rankovės krante, 
virš skaidraus vandens stūkso gerasis miškas su aukštais, 
gražiais eukaliptais, nykštukinėmis palmėmis, paparčiais 
ir tvirta žeme. Šokame pirmyn kaip akis išdegę. (Keistas 
reiškinys: šito tykaus, krūtinę siekiančio vandens tempe- 
ratūra palaipsniui kyla, o netoli kranto darosi tiesiog ne- 
bepakeliama. Buvau bepradedąs nuogąstauti, kad neiš- 
virtume, jeigu ir toliau taip bus.) 

Kaip gera jausti po kojomis sausą žemę, matyti pa- 
dorius medžius, paukščius (mangrovėse jų nėra), mielus 
driežiukus... Vietovė pamažu aukštėja, ir štai mes jau 
gal dešimt metrų virš snaudžiančios pelkės. Nusimetame 
maišus ir pradedame įprastinį pasiruošimo nakvynei ri- 
tualą: renkame malkas, sausas žoles, kuriame laužą; vie- 
toj vakarienės traukiame pypkes. Žoze surado kriauklę 
ir su šiuo gamtos padarytu šaukštų suvalgome desertui 
po žiupsnelį kakavos. Išsirengę nuogai, prieš ugnį ant 
lazdų sukabiname šlapius drabužius; neseniai vos neiš- 
virėme vandeny, o dabar, stengdamiesi sušilti, beveik 
kepame ugnyje. Užsidegę žvakę, nusileidžiame prie van- 
dens atsigerti. Juokiamės tarsi vaikai. Šią naktį nėra nei 
lietaus, nei uodų. Stebuklas! Miegame kaip užmušti, ne, 
kaip dievai gulbių pūkų pataluose. Ak, kaip gera gyventi, 
žiūrėti pro šakas į žvaigždes, užmiršti mangrovių sąžaly- 
nų siaubą! 

Išaušus rytui, mes vis dar tokie pat linksmi. Išgeriam 
vandeniu atskiestos kakavos ir čia pat, ant kalvelės, ge- 
rai nusiprausiame veidus, rankas. kojas, išsivalome dan- 
tis. Maudytis nedrįstam — prie vandens Zyzia tiršti uo- 
dų debesys. Stengiamės suvokti, kaip galėjome paklysti 
eidami pagal kompasą, kai iki stovyklos mažiau nei 
dvi valandos kelio. Taip ir neradęs atsakymo, miško pa- 
kraščiu vėl traukiame į žygį. Žemai, iš kairės puses, 
telkšo pelkė, bekraštė juodų lapų jūra. Po valandos 
matau — prasti reikalai: žema plynuma, kuria einame, už- 

silenkė iš šiaurryčių į rytus, o dabar aiškiai sukasi į piet- 
ryčius. Jeigu norime kada nors išeiti prie jūros, reikia 
pakeisti kryptį. 

Dairausi medžio, į kurį galėčiau įlipti. Štai vienas, lyg 
tyčia tam skirtas. Tik dabar pajuntu, koks esu išvargęs, 
bet šiaip taip įsliuogiu iki pat viršūnės, į kokių trisdešim- 
ties metrų aukštį. Iš šios sekyklos matau, kad vienoje 
pusėje ligi pat horizonto driekiasi miškas, o kitoje, ten, 
kur plynuma eina žemyn, anapus tankių mangrovių są- 
žalynų, gal už keturių kilometrų tyvuliuoja jūra. Labai 
nustembu, pamatęs, kad ilga skardingo kranto linija, nu- 
sidriekusi iš šiaurės į pietus toli dešinėje nuo mūsų sto- 
vyklos, iš čia atrodo ranka pasiekiama. Įžiūriu siaurą 
vandens ruožą, įsiterpusį toli į sausumą. Gal tai gilus 
fiordas, o gal, kaip anksčiau buvau manęs, sąsiauris tarp 
salų. Ar tik čia nebus Apslio sąsiauris? Bet aš su tokiu 
vargu sliuogiau į medį ne gėrėtis šių vietų topografija 
lyg paveikslu muziejuje. Svarbiausia, dabar žinau, jog 
nukrypome nuo stovyklos toli į rytus ir mums belieka 
nors liūdna, bet vienintelė išeitis: vėl lįsti į pelkę ir klam- 
poti šiaurės vakarų link, mat jūros krantas iš šios pusės 
arčiausiai. Šaukiu Žoze: 

— Aš tau ranka parodysiu kryptį, o tu imk kompasą 
ir pasakyk tikslų kursą. 

Lyg koks pranašas ištiesiu ranką į tolį, ir mano ausis 
pasiekia Žoze balsas: 

— Trys šimtai trisdešimt... 

Nulipęs žemyn, pasakoju jai, ką mačiau. Mintis, kad 
vėl teks lįsti į mangrovių sąžalyną, nei jos, nei manęs 
toli gražu nedžiugina, bet kitos išeities nėra. Sukrauna- 
me daiktus į kietus nuo vakarykščio purvo maišus ir lei- 
džiamės stačiu šlaitu žemyn. Apačioje — vėl pažliugęs 
gruntas, už jo — siaura reto miško juosta ir... Sustojame 
kaip įbesti: už kelių metrų nuo mangrovių sąžalyno pa- 
kraščio pamatome pirmąjį įrodymą, kad saloje būta 
žmonių. Tas įrodymas taip dera prie šio niūraus landšaf- 
to, kad geriau nereikia. Prieš mus — kapas. Šešetas gru- 
biai išskobtų eukalipto kamienų — totemų, sukaltų į žemę 

stačiakampės aikštelės pakraščiuose; viename pakraštyje 
įsmeigtas kryžius iš dviejų vinimis sukaltų lentų nuo dė- 
žės. Koks vienišas, koks nykus šis visų užmirštas kapas 
tarp pelkės ir tylaus miško! „Palikite viltį visi, kurie čia 
įeinate“, — rodos, sako jisai. Kūnas pagaugais nubėga, 
-pagalvojus, kad.ir pats gali mirti šioje vietoje, toli nuo 
žmonių, grėsmingoje mangrovių sąžalynų prieblandoje. 
Kokias penkias minutes stovime prie kapo, kurdami pai- 
kiausias hipotezes. 

Be abejo, kapas aborigeno, bet krikščionio. Ką jis čia 
veikė? Kur jo bendrakeleiviai? Iš kur jie atklydo? Ar ne- 
grįžus mums atgal į mišką? Ten galbūt sutiktume aust- 
ralų gentį! Ne, tvirtai nusprendžiu: kas gali čia gyventi? 
Matyt, prieš mus tik paskutiniai iš kitur atvykusios eks- 
pedicijos pėdsakai. Kažkuris jos dalyvių bus miręs nuo 
ligos ar žuvęs per nelaimingą atsitikimą. Stulpai jau api- 
puvę, o vienas guli nuvirtęs ant kapo kauburėlio. Nėra 
jokios abejonės, kad visa tai įvyko seniai. 

Vėl pasineriame į košmarą, dar klaikesnį negu vakar. 
Dalis kelio — tikras plaukų šepetys, tik milžiniško dydžio: 
aukšti ploni medžiai, storumo sulig ranka, sužėlę lyg di- 
džiulė gyvatvorė taip tankiai, kad uodas snapo neįjkištų. 
Bet mes stengiamės prasibrauti ir žingsnis po žingsnio 
varomės pirmyn. Įsiręžęs pečiais, lyg kalinys grotas pras- 
kečiu liaunus kamienus. Bet čia, žiūrėk, šautuvas už me- 
džių kliūva ar parangas, tabaluojantis ant diržo, užsika- 
bina — vis gaišatis. Toliau kaip per du tris metrus nieko 
nematyti, todėl aš kas žingsnis tikrinu kryptį pagal kom- 
pasą ir nusižiūrių ranka pasiekiamą orientyrą. Nežinau, 
ar gali būti sunkesnis žygis. Per tris valandas nusigau- 
name vos šešetą šimtų metrų. Pagaliau išėję į aukštų 
juodų mangrovių mišką, su palengvėjimu atsidūstame: 
bent žinome, kas tai yra. Nors ir labai niūri ši giria, bet 
ja keliauti lengviau — padeda vakarykštė patirtis. Tad 
vėl repečkojamės per šaknis, klimpstame ligi juosmens 
į purvą; kojos kruvinos, moskitų sugelti veidai sutinę. 
Nuolat gręžiojuosi atgal ir drąsinu Žoze. Bet ši trapi mo- 
teris atkakliai žingsniuoja man iš paskos, sukandusi dantis 
kenčia pragaro kančias ir niekuo nesiskundžia. Man ateina 

į galvą Gijome žodžiai. Kai pačioje Andų širdyje sudužo 
šio legendinio lakūno lėktuvas ir jis nežmoniškomis pas- 
tangomis pasiekė Ramiojo vandenyno krantą, štai ką pa- 
sakė tada savo bičiuliui Mermozui!*: „To, ką aš ištvėriau, 
nebūtų ištvėręs joks gyvūnas." Vaikystėje, svajodamas 
būti lakūnu, skaitydavau šių didvyrių nuotykius kaip ti- 
kintysis „Šventųjų gyvenimą". Šie žodžiai giliai įkrito 
man į širdį ir darė didesnį poveikį negu visokie pamoky- 
mai. Tada supratau, kad tikras žmogus visada sugebės 
rasti dvasioje jėgų įveikti net tokias fizines kliūtis, su 
kokiomis susidūręs gyvūnas atsigula ir miršta. Šios pa- 
mokos neužmiršau ir šiandien. Suprantu, labai negražu 
girtis, lyginti save su Gijome ir daugeliu kitų narsių žmo- 
nių, bet esu įsitikinęs, jog to, ką tą dieną ištvėrėme mes, 
nebūtų ištvėręs joks žvėris! 

Svajojame apie savo stovyklą kaip apie prarastą rojų: 
namai, ramybė, atpildas už patirtas kančias. Šiam pragarui, 
rodos, galo nebus! Nejau šįryt iš tikrųjų taip arti mačiau 
ramų jūros veidrodį, spindinčias smėlio seklumas? Mes 
tarsi pasinėrėme į kitą matavimą, beprasmišką pasaulį, 
kuriame esame pasmerkti amžinai šliaužioti puzve. 

Kelią mums užkerta plati ir srauni upė. Nusirengiu, 
pasiryžęs plaukti ja iki artimiausio vingio ir pažiūrėti, 
gal jau nebetoli jūra. Krantas vieno dumblo ir toks mink- 
štas, kad iškart prasmengu iki pažastų. Žoze iš baimės 
ima rėkti. Toks jausmas, lyg būčiau patekęs į klampios 
dervos spąstus, dar baisesnius už lakųjį smėlį. Ištieses 
rankas, čiumpu už nuvirtusio medžio šakos, išlendu iš 
dumblo ir pilvu nušliaužiu iki vandens. Tai plaukdamas, 
tai brisdamas, pasroviui nusikepurnėju kokius du šimtus 
metrų, vydamas šalin mintis apie krokodilus. Bet už vieno 
vingio prasideda kitas ir, kiek man žinoma, upė gali taip 
raitytis mylių mylias, tekėdama lygiagrečiai su jūros 
krantu. Net negaliu pasakyti, ar plaukiu teisinga krypti- 
mi. Jeigu prasidėjo potvynis, srovė pasuko atgal ir neša 
mane į aukštupį! 


4 (Žanas Mermozas (1901—1936) — prancūzų lakūnas, per- 
skridęs Andų kalnus. Pietų Atlantą (1933), o vėliau žuvęs jūroje, 
(Vert. vast.) 

Grįžtu pas Žoze. Ji sėdi ant storos šaknies ir suneri- 
musi laukia manęs. 

— Žinai,— sakau, — reikia keltis per upę. Eidami pa- 
krante, sugaišime ne vieną dieną. 

Žoze pavyko išsidžiovinti rankas ir po ilgų pastangų 
uždegti žiebtuvėlį. Liepsnelė vos gyva, bet jos užtenka 
įkurti purvu aplipusiai pypkei. Sėdime mirtinai pavargę, 
nukorę kojas į dumblą ir tylėdami rūkome. Mums ant 
veidų — purvo kaukės, vietoj plaukų — dumblo šalmai. 

Kitame krante, žemupio link, guli į upę įvirtęs medis. 
Pasroviui nuplauksime iki jo ir, kabindamiesi už šakų, 
išroposime į tvirtesnį pomiškio gruntą. Upę perplaukiame 
gana lengvai, paskui aš dar keletą kartų grįžtu paimti 
maišų, šautuvo ir parango. Plaukdami nusiplovėme dumb- 
lą, bet šliauždami į krantą vėl juo aptekome nuo kojų 
iki galvos. Klampojame toliau. Ketvirtą valandą (kaip ir 
vakar, pro tankų mangrovių jaunuolyną skverbėmės sep- 
tynias valandas) pagaliau išeiname į jūros pakrantę. 

Saulė žlibina akis, ir mes iš džiaugsmo netveriame 
savo kailyje. Aš irgi noriu sušukti kaip Ksenofonto ka- 
riai: „Thalassa! Thalassa!" Metame žemėn maišus, bėgame 
prie jūros ir šokame į vandenį su visais drabužiais, kad 
bent kiek nusiplautume dvokiantį purvą. Koks nuostabus 
vanduo, vėsus, švarus, sūrus, kiek daug erdvės! Greičiau, 
kuo greičiau praustis, kad iš šių puvėsių liktų tik prisi- 
minimas! 

Esame leisgyviai iš nuovargio, bet mintis apie stovyk- 
lą suteikia naujų jėgų. Greitai drožiame suplūktu, stan- 
džiu smėliu. Pagal mano apskaičiavimus iki namų ne to- 
liau kaip dešimt kilometrų. Vieni juokai, malonus poros 
valandų pasivaikščiojimas. 

Gana lengvai perbrendame nedidelį upelį, bet už dviejų 
kilometrų nusivylę sustojame. Kad ir nesiseka! Prieš 
mus — už stovyklos tekančios didelės upės estuarija. 
Aukštas potvynio vanduo, smarki srovė, o mes taip nu- 
sikamavę, kad į kitą krantą nieku gyvu nenuplauksime. 
Apie vidurnaktį vanduo nuslūgs, bet keltis per upę tam- 
soje būtų savižudybė. Verčiau luktelsim iki rytojaus. 
Čia pat, po filao medžių guotu galima praleisti naktį. Už- 
sikuriame laužą. Deja! Vietą pasirinkome vos už kelių 


7. Tragiška kelionė 185 


žingsnių nuo mangrovių sąžalynų, ir mus nuožmiai puola 
spiečiai moskitų. Liko tik šaukštas kakavos. Juk ištisas 
šešiasdešimt valandų, iš kurių penkiolika praleidome ko- 
vodami su pelkėmis, alkį malšinome vos keliais gurkš- 
neliais vandeniu atmieštos kakavos: tai būdavo mūsų 
pusryčiai, pietūs, vakarienė. Nors drabužiai dar šlapi, 
stengiamės užmigti. Tai pati klaikiausia šios košmariškos 
ekspedicijos naktis. Be perstojo pliaupia lietus, mes ka- 
lename iš šalčio dantimis, o begalės visokiausių vabzdžių 
kelia ant mūsų kūnų tikrą senovės romėnų orgiją. Penk- 
tą valandą ryto vėl užsikuriame laužą ir sutupiame prie 
pat ugnies. Žoze verkia ir atsiprašinėja dėl savo ašarų. 
Stengiuosi ją paguosti, sakau, kad labai suprantu jos kan- 
čias. „Šiandien pat plauksiu per upe, nors man tai gyvybę 
kainuotų. Kitai tokiai nakčiai čia nepasiliksiu“,— sakau. 
Dar niekad gyvenime nebuvau taip tvirtai pasiryžęs ką 
nors nuveikti. 

Suberiame kakavos likučius į skardinę su vandeniu ir 
verdame ant žarijų. Karštas gėrimas mus labai sustiprina. 
Bet įdienojus, sėdėdami ant kranto ir žiūrėdami į galvo- 
trūkčiais tekančią upę, vėl pasijuntame išvargę ir alkani. 
Ar užteks jėgų nuplaukti į kitą krantą? Pagaliau sakau: 

— Eime! Dabar arba niekados. Kuo ilgiau lauksime, 
tuo labiau nusilpsime.- 

Susikibę rankomis, brendame į Sanii, kovodami su 
šėlstančia srove, o kai po kojomis dingsta dugnas, lei- 
džiamės plaukti. Man labai kliudo didžiulis maišas ant 
nugaros ir karabinas po kaklu. Žoze, kuri ir šiaip geriau 
už mane plaukia, išsiveržia į priekį, paskui staiga atsi- 
suka ir šaukia: 

— Jau nedaug beliko] Pasiekiau kojomis dugną! 

Sulig šiais žodžiais ją pagriebia verpetas, ji panyra, 
ima vartaliotis, srovės daužoma į povandeninius akmenis, 
vėl iškyla paviršiun ir pirštų galais įsikimba į uolos briau- 
ną. Man širdis nupuolė į užkulnius. Sukaupęs visas jėgas, 
grybšniuoju prie jos. Ak, kaip iš lėto! Staiga Žoze nusi- 
šypso man: 

— Sudie, brangusis, nebegaliu daugiau laikytis... 

— Nekrėsk juokų! Dar sekundė, ir būsiu prie taves! 

Kojomis užkliudau uolą. Klupdamas slenku į priekį, 
painiojuosi kabančiuose ant manęs daiktuose, pasilenkęs 
griebiu Žoze už riešo ir laikau, nors patį verčia srovė. 
Brendu, smengu į duobes, klumpuų ant akmenų, stojuosi 
ir velku iš paskos Žoze, kuri kažkodėl nesilaiko stačia. 
Galų gale pasiekiu statų krantą. Pasirodo, štai kas atsi- 
tiko: drobės juostos, kuriomis Žoze buvo apsivyniojusi 
kojas, vandenyje atsirišo ir, apsisukusios aplink abi kul- 
kšnis, tvirtai jas supančiojo. 

Taigi, galima sakyti, mano žmona grįžo iš ano pasaulio, 
Aš prastas plaukikas ir nebūčiau įstengęs jos išgelbėti, jei- 
gu srovė būtų ją nunešusi į upės vidurį. 

Iškankinti, sustirę, pasėdime, kol atgauname kvapą, o 
po dviejų valandų, aplenkę paskutinį kranto vingį, virš me- 
džių išvystame „Singa Betinos“ stiebus. Mūsų veidais nu- 
rieda džiaugsmo ašaros. O štai ir vėliava plaikstosi prie 
įėjimo į laukyme! Po valandėlės Žoze užkaičia arbatinį ir 
užmaišo tešlą blynams. Viskas įėjo į savo vėžes. Šiandien 
sukako lygiai mėnuo, kai išlipome į salą. 


7. Valgomi ir kitokie gyvūnai 


Kelias dienas jaučiamės lyg sveikstantys po ilgos ligos. 
Taisomės, ir mūsų begalinis nuovargis pamažu praeina. 
Kaip gera ilsėtis sausoje lovoje ant švarių paklodžių, ra- 
miai šniokščiant lietui virš palapinės stogo! Kaip gera 
skaityti knygą, klausytis dieviškos Johano Sebastiano mu- 
zikos! Nejau tikrai ištrūkome iš pelkės? Ši košmariška 
kelionė taip sukrėtė mūsų nervus, kad matome ją net sap- 
nuose. Išėjus į mišką medžioti, vos tik stovykla ir paplū- 
dimys dingsta iš akių, mane apima klaiki baimė, kad pakly- 
siu ir neberasiu kelio atgal. Esu lyg vargšas pasakų naš- 
laitėlis, tik apžėlęs barzda, išdžiūvęs it skeletas ir dreban- 
tis iš nesuvokiamos baimės. Beje, ta baimė tokia didelė, 
kad depresinės psichozės apimtas, kurį laiką nebeinu nė 
medžioti. Vos nutolęs nuo stovyklos, puolu kaip pakvaišęs 
atgal, virpėdamas iš siaubo, kad jos neberasiu. 

Neseniai patirtus vargus padeda užmiršti konkretesni 
rūpesčiai. Visų pirma, beveik išsibaigė maisto atsargos. 

Praėjus trims dienoms po mūsų grįžimo į stovyklą, Zoze 
mano gimtadieniui iškepė paskutinius blynus. Nebeturime 
daugiau aliejaus, miltų, cukraus, kakavos, margarino ir 
kečupo, kuriuo pagardindavome ryžius. Ryžių irgi beliko 
žiupsnelis. Viskas baigiasi iš karto: po kelių dienų nebe- 
turėsime nei arbatos, nei tabako — baisu net pagalvoti! 
Žibalo bidonas beveik tuščias. Žinoma, valgį virtis įmano- 
ma ir ant laužo (kad tik būtų iš ko), bet liūdniausia, jog 
vakarais negalėsime skaityti knygų prie lempos. Kad šie 
nemalonumai prasidėtų kuo vėliau, jau šiandien padedame 
į šalį primusą ir taisomės valgį ant kiniškos molinės žarijų 
krosnelės — malkų jai nedaug tereikia. Kartą žiūriu — iš- 
tirpo atsarginiai akmenėliai žiebtuvėliui, nors ir esu įsiti- 
kinęs, kad titnagas netirpsta. Atradimas! Bet juokai čia 
menki. Nieko nėra blogiau, kaip likti be ugnies. Bandau 
išgauti ugnį didinamuoju stiklu. Kaip nudžiungu, kai sau- 
si filao medžio spygliai užsidega per kelias sekundes. Bet 
šis būdas geras tik tada, kai šviečia ryški saulė. Pripilu į 
puodelį mašininės alyvos, o Žoze iš medvilninių siūlų su- 
pina dagtį. Dabar turime spingsulę. Pastatcme ją galvūga- 
lyje į tuščią dėžę nuo džiūvėsių ir niekada negesiname. 
Dagtis greitai apanglėja, ir jį reikia dažnai nukarpyti. Nak- 
tį pabudęs pirmiausiai galvoju apie dagtį. Kuo atsargiau- 
siai, kad tik neužgestų liepsnelė, ištraukiu jį ir apkerpau 
nagų žirklutėmis. 

Gimimo dienai Žoze man padovanojo nedidelį meda- 
lioną vietoj dingusio Nefrito imperatoriaus. Ji replėmis 
nugnybo vieną sirišką auskarą, išplojo iš jo stačiakampį ir 
iš viršaus priklijavo penkis mažyčius sraigių kiaukutų dang- 
telius. Šios trapios kriauklelės spindi tarsi brangūs chrizo- 
berilai. 

Prie visų bėdų prisidėjo dar viena: dabar kaip tik smar- 
kiausių siziginių potvynių laikas ir mes nuogastaujame, 
kad vanduo neužlietų stovyklos. Kiekvieną vakarą bangos 
daužo gal metro aukščio smėlio šlaitą, skiriantį laukymę 
nuo jūros. Per mūsų čia išgyventą laiką šis kontraforsas 
atsitraukė mažiausiai dešimt metrų, ir dabar mes esame 
daug arčiau potvynio ribos. Jeigu potvynis dar bent kiek 
kils arba atūš audra, mus užtvindys pelkių upelis, tekąs 

per Mangrovynus už stovyklos; jis jau prišliaužė prie pat 
virtuvės, nes vandens lygis jame priklauso nuo vandens 
lygio jūroje. Naktį nerimastingai klausomės galingos ban- 
gų mūšos, griaudžiančios mums prie pat galvų. Štai atūš 
banga, pralauš smėlio barjerą ir nuplaus visą mūsų turtą. 
Gal perkelti stovyklą toliau nuo jūros, į kopas? Bet šią 
mintį atmetu. Ilga lakūno patirtis (net skraidyti pradėjau 
mokytis virš Kanados provincijos Saskačevano šiaurinės 
dalies, kuri dykumu nenusileidžia mūsų salai!) man sako, 
kad ištikus avarijai, negalima pasitraukti nuo mašinos. 
Kaip tik jos pirmiausiai ieško gelbėtojai. Jeigu pasitrauk- 
tume toliau, mus būtų sunkiau rasti. Kol „Singa Betina“ 
stovės paplūdimyje, niekur neisiu. Jeigu į šias vietas atsi- 
tiktinai užklystų laivas ar lėktuvas, ją gal pastebėtų. To- 
dėl visada turime būti netoliese, kad galėtume duoti signa- 
lą. Taigi iš čia niekur nesikelsime. Po kelių dienų potvy- 
nio amplitudė ima slūgti ir mes truputį nusiraminame. 

Vieną rytą eidamas paplūdimiu prie upės medžioti, pa- 
mačiau, kokių smarkių būta potvynių. Pasiekęs smėlio ne- 
riją, kur kadaise nušoviau pirmą paukštį, neatpažinau vie- 
tų. Šią savotišką sąsmauką pragraužė vanduo, ir dabar pro 
naujas žiotis upė net ūždama virsta į jūrą. Nuplautas vi- 
sas miško kraštas! Vietoj čia ošusio paukščių pilno jaunuo- 
lyno boluoja lygi kaip delnas plynė. Sunku patikėti, kad 
prieš savaitę, kai grįžome pro šią vietą iš pelkės, viskas 
čia dar atrodė kitaip. 

Man pasisekė: prie pelkės, po sausais dantytais šliau- 
žiančio kaktuso lapais radau oranžinių grybų į trimitus 
panašiomis kepuraitėmis. Jie visai kaip voveruškos, ku- 
rias pavasarį renkame miškeliuose aplink mūsų namus Sen 
Tropeze. 

Tačiau grybai mums vis tiek įtartini ir iš pradžių su- 
valgome tik po vieną — žiūrėsime, kas bus. Kitą dieną 
jaučiamės puikiai ir Žoze iš jų sutaiso gerus pusryčius. 
Grybai labai skanūs. Beje, tai pirmas šviežias augalinis 
maistas, kurį valgome išvykę iš Makasaro. Kada tai buvo? 
Rodos, daug metų prabėgo! Grybaudamas užėjau keistą 
gyvūną — kokių dvidešimt penkių centimetrų dydžio vėž- 
Iį gyvatišku kaklu. Kaklas toks ilgas, kad vėžlys negali jo 
įtraukti po šarvais, todėl paguldo į griovelį žvynuotoje pa- 


189 


pilvėje! Norėjau vėžlį parodyti Žoze ir apverčiau ant nu- 
garos. 

— Nevirsiu iš tavęs sriubos, — pažadėjau jam, — mano 
susidomėjimas grynai mokslinis. 

Bet šarvuotis, matyt, įtaraus būdo ir nusprendžia ver- 
čiau manęs nelaukti: kai po kelių minučių grįžau, jis bu- 
vo atsivertęs ir nubėgęs. Vėl karčiai nusivyliau, ne tiek 
dėl vėžlio įtarumo, kiek dėl sugriuvusio įsitikinimo: dar 
jaunystėje ne sykį buvau skaitęs, kad apverstas ant 
nugaros vėžlys yra bejėgis. Šią aksiomą irgi reikia pa- 
tikrinti. 

Gyvename tarp keistų gyvūnų. Palapinės stogo brezen- 
to klostėse susisuko lizdą visa pelių vada. Gyvūnėlius va- 
diname pelėmis, nes nežinome, kaip jie iš tikrųjų vadina- 
si. Bet aišku, kad tai ne pelės: jie apvalūs, apžėlę rudais 
gaurais, balta papilve, o uodega — keista! — išaugusi vi- 
dury nugaros. Šiuo metu turiu kiek daugiau žinių apie Aus- 
tralijos fauną ir galiu pasakyti, kad tai nykštukiniai opo- 
sumai. (Australai sako ne „oposumas“, o „,posumas“, ne 
„iguana“, o „goana“, ne „baobabas“, o ,„boabas“ — be 
reikalo burnos neaušina.) Šie maži gyvūnėliai nepaprastai . 
jaukūs. Vakarais, kai mes skaitome, jie užlipa ant pagal- 
vių, nuo jų — ant stalo ir, pasislėpę už puodelio su tabaku, 
spokso į mus blizgančiomis akutėmis. Oposumai dūksta 
laukymėje, šokinėdami į orą lyg dresuotos blusos, ir kelia 
baisų triukšmą virtuvėje, kai ieškodami maisto atliekų, 
šmižinėja tarp puodų ir lėkščių. Jie laksto per mūsų gul- 
tus ir graužia žvakes galvūgalyje. Mes juos labai pami- 
lome. 

Kiti ramybės drumstėjai — vėžiai atsiskyrėliai. Lyg ju- 
dantis kilimas jie slenka per laukymę, barškindami į bido- 
nus ir skardines skolintomis kriauklėmis. O žemės krabai, 
tie uolūs žemkasiai, turi bjaurią madą rausti urvus po 
stalo kojomis ir visur, kur tik pastatome bent kokį daik- 
tą. 

Niekad nepamiršime vieno įvykio, kuriam net pavadi- 
nimą davėme: „Didžioji ančių medžioklė“. Praeis daug me- 
tų, o mes vis dar vienas kitą erzinsime jį prisiminę. Štai 
kaip tą įvykį aprašo Žoze: 

„Kiekvieną vakarą tankiuose krūmuose aplink mūsų 
stovyklą prabunda gyvenimas: kažkas tapsena, šlama la- 
pai, traška šakelės, paslaptingai kuždasi nematomi pada- 
rėliai. Kartą aštuntą valandą vakaro nuo pelkės pusės aiš- 
kiai išgirdome krykiant antį. Krykaudama antis artėjo į 
stovyklą ir, praėjusi pro šalį, nutilo kitoje pusėje, už pa- 
plūdimio. Mes labai apsidžiaugėme. | 

— Laukinė antis,— sako Anri, — niekada nebūna riebi, 
užtat labai skani. Išsikepiume ją ant iešmo, o iš kogalvių 
išvirtum puikią sriubą... 

— O, kad ji pasirodytų dieną! — atsakau aš.— Pasis- 
lėptum už palapinės, prisileistum ją visai arti ir tikrai pa- 
taikytum! 

Tada dar pasvaičiojam apie alyvas ir baltą sausą vy- 
ną: Nuo ropių atsisakome: mudu abu jų nemėgstame. 

Kitą vakarą, lygiai aštuntą valandą, antis vėl mus ap- 
lanko. Lauke tokia tamsa, kad mes, lempos apakinti, nie- 
ko neįžiūrime. Antis ateina kiekvieną vakarą, kartais net 
dviese, ir mes girdime, kaip jos visa gerkle krykauja vis 
arčiau ir arčiau, paskui, aplenkusios stovyklą, dingsta to- 
lumoje. Matyt, šie paukščiai turi savo įpročius. 

— Žiūrėk, šiandien jos penkias minutes vėluoja,— sa- 
ko kuris nors iš mudviejų, 

Tačiau kartą antys atėjo visa valanda anksčiau, kai 
sutemos dar tik buvo pradėjusios tirštėti. Pagautas azar- 
to, Anri užtaiso šautuvą ir ant pirštų galų išslenka iš pa- 
lapinės. Antys tebekrykia, kol pamažu nutolsta. 

— Nieko nemačiau, — apmaudžiai sako Anri. 

— Bet aš aiškiai girdėjau, kaip jos praėjo tau pro pat 
nosį, — priekaištauju vyrui.— Matyt, ne į tą pusę žiūrėjai! 

Mano priekaištas galėjo sukelti aršią šeimyninę sceną, 
nes Anri labai pyksta, kai imi kritikuoti jo medžiotojiš- 
kus sugebėjimus. 

— Žinau, žinau, esu mulkis, nieko nesugebu, bet..— 
pradeda jis, kaip paprastai. 

Šeimos karo liepsną užgesina staiga pliūptelėjęs lietus. 
Visada reikia ką nors įnešti pastogėn ir išnešti indus, kad 
prisipildytų lietaus vandens. 

Prabėga kelios dienos. Antis ir toliau tyčiojasi iš mū- 
sų, o mes svajojame apie ją, nupeštą, išdarinėtą, pamautą 
ant iešmo, iškeptą, ir kol kas valgome sraiges (maistas ga- 
na skanus, tik jau pradeda atsibosti). Vieną vakarą atkry- 
pavo abi antys ir, užuot iš tolo aplenkusios palapinę, ėmė 
prie jos artintis. Koks įžūlumas! 

— Jos čia pat, už palapinės! — sako Anri.— Dabar aš 
joms parodysiu! 

Bet mane staiga apima žiauri abejonė. Imu elektrinį ži- 
bintuvėlį, lėtai atsisuku ir sakau: 

— Ne! Jos ant lovos. 

Mudu su Liūtu tarsi užkerėti niūriai žiūrime į dvi ža- 
lias dėmeles žibintuvėlio šviesos pluošte: ant paklodės ka- 
rališkai įsitaisiusios dvi mažos varlytės ir kvarkia iš visos 
gerklės nė nemirkčiodamos. Mes prapliumpame kvatotis, 
o varlės, matyt, ketina čia praleisti visą vakarą. Kai Anri 
eidamas gulti nužeria jas ranka žemėn, pasipiktinusios ža- 
liukės užkvarkia dar smarkiau.“ 

Į gilius pjūvius ir trūkusias pūsles ant Žoze kojų pate- 
ko infekcija. Žaizdos smarkiai supūliavo ir negyja. Žoze 
šiaip taip klibikščiuoja po stovyklą, o aš vietoj jos kas- 
dien einu į pajūrį rinkti sraigių. Esu toks pavargęs, kad 
kas dešimt minučių sėduosi ant akmenų pailsėti. Dar lai- 
mė, kad sraigės tokie ramūs gyvūnai. Garsiai su jomis kal- 
buosi ir džiaugiuosi, kad jos tyli. Kai jau išgirsiu jų atsaky- 
mus, vadinasi, mano popieriai prasti. Planuoju parašyti 
monografiją apie Australijos sraigių gyvenimą ir meilės 
nuotykius. Tai būtų sensacija mokslo pasaulyje! Grįžęs į 
stovyklą, cituoju šio kūrinio ištraukas Žoze, kuri iš burių 
audeklo siuvasi aulinukus, kad nuo kojų nekristų vyturai, 
(Labai prašmatnūs batai, tikri mokasinai!) 

— Jaunos sraigės,— sakau aš,— be galo drovūs pada- 
rėliai. Jos nepaprastai bijo erdvės, todėl labai nenoriai ski- 
riasi nuo motinos. Sraiges amžinai kankina klausimas, gal 
jų motina — tai tėvas, ir atvirkščiai? Mat jos hermairo- 
ditės. Ši abejonė sraigėms sukelia sunkius kompleksus, 
tik aš dar nespėjau nustatyti, kokius — Edipo ar Jokastės. 
Rytoj reikės pasiieškoti egzemplioriaus, kuris gera valia 
sutiktų, kad pravesčiau su juo psichoanalizės seansą. 

Apie jūrų sraiges mums niekada nenusibosta kalbė- 
tis. 

— Kaip nori jas šiandien valgyti?— klausiu Žoze.— 
Virtas su rozmarinu ar su gvazdikėliais ir tarkuotu muš- 
kato riešutu? 

Žinoma, mudu kalbamės ne tik apie maistą. Žoze tokiu 
pat tonu galėtų mane paklausti: 

— Kokia „Muzikinės dovanos“ Ričerkarų instrumen- 
tuotė tau labiau patinka, Veberno ar Markevičiaus? 

Arba skaitydama Tacitą staiga kad sušuks (mat ji labai 
karšto būdo): 

— Pasiuto tie romėnai! — ir žiūri į mane pasipiktinusi, 
lyg aš būčiau kaltas dėl Kaligulos nedorybių. 

Šiaip mūsų gyvenimas nėra nemalonus. Jau kuris lai- 
kas susitaikėme su mintimi pasilikti čia amžinai. Mums 
net nebaisu. Žinome, kad lėtai mirštame iš bado. Jūros 
sraigių toli gražų nepakanka jėgoms palaikyti. Jau savai- 
tę trunka kvadratūriniai potvyniai. Atoslūgiai tokie silp- 
ni, kad uolos lieka po vandeniu ir moliuskų prisirenkame 
labai nedaug. Bet mudu vis tiek krečiame pokštus ir pu- 
siau juokais, pusiau rimtai svarstome savo laidotuvių ri- 
tualą. Kai jau visai nusilpsime ir nebegalėsime vaikščio- 
ti, gulsimės į lovą. Aš noriu mirti apsivilkęs juodu siriš- 
ku chalatu, išsiuvinėtu auksiniais raštais. Žoze nuspren- 
džia užsidėti mėnulio akmenų vėrinį ir užsimauti žiedus. 
Visa tai nėra taip tragiška, kaip gali pasirodyti iš pirmo 
žvilgsnio. Mes susitaikėme su tuo, kas atrodo neišvengia- 
ma, tačiau esame pasiryžę daryti viską, kad to neatsitik- 
tų. 

Puikiai suprantu, kad skaitytojui, bandančiam įsivaiz- 
duoti mūsų būseną, gali dingtelėti, jog mano žodžiai prieš- 
taringi ir net beprasmiški. Bet aš sakau tikrą tiesą. Ap- 
skritai, laiką saloje leidome gerai ir įdomiai, nuodėmė bū- 
tų skųstis. Ir vis dėlto norėjome žūt būt likti gyvi ir kuo 
greičiau iš čia ištrūkti. Kuo toliau, tuo labiau jaudinomės 
dėl savo artimųjų. Paskutinę žinutę nuo mūsų jie gavo 
prieš tris mėnesius, kai dar buvome Makasare. Dabar, net 
turėdami omeny Indonezijos pašto nesklandumus ir tokią 
nepatikimą transporto priemonę kaip burlaivis, jie tik- 

riausiai suprato, kad mums atsitiko kažkas negera. Mano 
tėvai nebejauni, ir mums aiškų, kad sielvartas nuvarys 
juos į kapus, jeigu ilgai negaus apie mus žinių. Vaikai di- 
deli, savarankiški ir supranta, jog anksčiau ar vėliau vis 
tiek turės išgyventi mūsų mirtį, tačiau žiauriausia, kad jie 
nežinos, kaip mes baigėme savo dienas. Nemurmėdami su- 
sitaikytume su likimu, jei tik galėtume jiems pranešti, kad 
nežuvome baisia žūtimi jūroje, audrai sudaužius laivą, O 
numirėme ramiai ir net sakyčiau gana patogiai... Be abe- 
jo, vaikai sielvartautų, bet tai geriau, negu kelerius me- 
tus laukti ir vaizduotis (tokiais atvejais žmogus visada 
vaizduojasi tai, kas užvis blogiausia) paskutinių mūsų gy- 
venimo akimirkų siaubą. Aš esu visai patenkintas savo li- 
kimu; ši laukinė sala man patinka. Keli kilometrai pajūrio 
tarp upės ir Nusivylimų kyšulio bei miškas už stovyklos — 
tai mano valdos, kurios kasdien man atrodo vis gražesnės 
ir gražesnės. Kiek siekia mano atmintis, pirmą kartą gy- 
venime radau ramybę: žemėje ir savo širdyje. Jeigu bū- 
čiau vienas, nė negalvočiau iš čia išvykti. Tačiau net di- 
džiausias egoistas kada nors patenka į tokią padėtį, kai 
staiga ima suprasti, kad atsako ne tik už save, bet ir už 
savo artimuosius ir jau nebegali šios atsakomybės atsikra- 
tyti. Gyvename ne tuščioje planetoje, kaip gal kartais 
norėtume, ir dvasios ramybė — ne mūsų epochai. Aš irgi 
imu suprasti karčią tiesą: budistų nirvanos idealai — tai 
grynas egoizmas ir visiškas abejingumas tiems, kurie jus 
myli, Mokėti tokią kainą už savo dvasios ramybę aš dar 
nesu pasiruošęs. 

Ištrauka iš kovo mėnesio dienoraščio: 

Sekmadienis, kovo 5 diena. Išėjęs į medžioklę, nepatai- 
kau į didžiulį kalakutą, užtai nušaunu mikroskopinį žvir- 
bliuką! Bent skanios sriubos bus. Kaip tas nevykėlis Pro- 
vanso medžiotojas, iš kurio visi šaiposi, grįžtu namo su 
pilna kepure grybų. Vėl persipjoviau kairę koją ir supū- 
liavusią žaizdą labai skauda. Rytą per radiją klausėmės 
koncerto Mi smuikui, obojui ir styginiam orkestrui. Aus- 
tralai turi gerą skonį. Po vidurnakčio dvi valandas styp- 
sau paplūdimyje, tykodamas jūrų vėžlio, kurio pėdsakus, 
panašius į buldozerio paliktą šliūžę, mačiau vakar smėly- 

je. Pučia žvarbus vėjas, ir aš, nesulaukęs vėžlio, sušalęs 
einu gulti. 

Trečiadienis, kovo 8 diena. Dangus apsiniaukęs. Ket- 
virtą valandą ryto ima ošti ilgai lauktas lietus. Savaitę 
truko sausra, bakas beveik tuščias, ir dabar renkame van- 
denį ne vien į jį, bet ir į visus neužimtus indus. Ar tik ne- 
prasideda sausros periodas? Jeigu lietūs liausis, mūsų pa- 
dėtis bus nepavydėtina, nes tvenkiniai bematant išdžius. 

Jūra šiandien nuslūgo labai toli, tad rinkdami jūrų 
sraiges nuo uolų, susilaukėme kur kas didesnės sėkmės 
negu medžiodami miške: ten jau neberandu nei gyvūnų, 
nei grybų. Temstant lietų pakeičia klaiki perkūnija. Rodos, 
atėjo pasaulio pabaiga, žaibai tvyksčioja aplink stovyklą 
lyg artilerijos ugnies užtvara, pila į žemę visai netoli mūsų. 

Pirmadienis, kovo 13 diena. Pasikeisdami išrūkome py- 
pkę su paskutiniu tabaku, kurį sugramdėme puoduko dug- 
ne. Kiaurą dieną užsimiršę vis tiesiame ranką į antvožą, 
ketindami „užtraukti dūmelį“. Per paskutines žinias iš Dar- 
vino praneša, kad ten atplaukė indoneziečių prau su pen- 
kiolikos žmonių įgula. Blaškomas audrų, burlaivis dvi sa- 
vaites praklaidžiojo vandenyne. Du žmonės paguldyti į 
ligoninę. Žoze garsiai svajoja: 

— Kai atplauksime į Darviną, tikiuosi, mane irgi nu- 
gabens į ligoninę. Taip noriu pagulėti švarioje lovoje, kad 
mane slaugytų... 

— Nenusimink, kai tik tave apžiūrės, atsidursi ligoni- 
nėje taip greitai, lyg būtum ten atnešta uragano! — ra- 
minu ją. - 

Ištraukiu keturnagį inkarą, neaiškiai vildamasis atei- 
tyje jį panaudoti. Sankaba taip užrūdijo, kad negaliu jos 
atsukti ir nežinau, kaip atkabinti grandinę, kurią laiko 
prispaudusi didžiulio medžio išvarta. Rausiu smėlyje duo- 
bę ir pjaunu ją susirietęs dvilinkas. 

Vėl nebetveriu savo kailyje ir įkalbinėju Žoze dar kar- 
tą leisti mane į žvalgybą. Šį sykį ketinu traukti šiaurės 
rytų link, už tos vietos, kur iš pelkės išėjome prie jūros. 
Vis galvoju apie nusidriekusią į pietus siaurą įlanką, ku- 
rią Mačiau iš medžio viršūnės. Esu beveik tikras, kad ten 
Apslio sąsiauris. Būtinai turiu sužinoti. Į mano sumany- 

mą Žoze žiūri gana pesimistiškai. Ją gąsdina upė, kurio- 
je ji vos nenuskendo, o juk man reikės plaukti per ją du 
kartus. Prižadu būti labai atsargus ir grįžti tos pačios die- 
nos vakarą. Kvailiau padaryti negalėjau! Kurgi žmogus 
per pusdienį nueisi ir ką nauja pamatysi? Turėjome abu 
tai suprasti. Per šį pažadą vos galo negavau. Išeinu rytą, 
pasiėmęs tik plaukmenis ir karabiną. Perbrendu vieną 
po kitos dvi nedideles įlankas. Atoslūgis, ir vanduo man 
siekia iki krūtinės. Ant pagrindinės estuarijos kranto už- 
simaunu plaukmenis ir gana lengvai nusigaunu į kitą pu- 
sę, truputį toliau nuo tos vietos, kur buvome išlindę iš 
mangrovių sąžalyno. Einu labai sparčiai, ir ilga kranto 
skardžių linija anapus nematomos įlankos greitai artėja. 
Sustoju tik du kartus pažiūrėti šiurpių žmogaus buvimo 
pėdsakų šioje dykynėje: pamiškėje, prie pat jūros, radau 
du kapus per kokį kilometrą vienas nuo kito. Pirmasis ka- 
pas gana gerai išsilaikęs. Labai nagingai išdrožinėti stul- 
pai dar neišvirtę. Antrasis gerokai senesnis, išsivarčiusių 
stulpų drožiniai gruboko darbo. Kūnas nueina pagaugais: 
ar tik ne kapinėse gyvename? 

Pagaliau aš prie paskutinio kyšulio, kuris dar užstoja 
tą paslaptingą įlanką. Tai, ką pamačiau, manęs itin nenus- 
tebino: nieko kito nė nesitikėjau. Pietų link, giliai įsiter- 
pęs į sausumą, tyvuliuoja sąsiauris. Toje vietoje, kur aš 
stoviu, jis kokių keturių mylių pločio, bet toliau susiaurė- 
ja iki poros mylių. Susijaudinęs leidžiuosi pirmyn, tikė- 
damasis stulbinančio atradimo. Deja, sąsiauris dings- 
ta tolumoje, juodame tankiame miške. Gal čia vis dėlto 
tik ilga įlanka? O gal ir sąsiauris, tik jis, kirsdamas salą 
pusiau, vingiuoja lyg upė tarp žemų kalvų? Bet jau vėlu 
ir, jeigu eisiu toliau, nespėsiu iki sutemų grįžti į stovyk- 
lą. Prisiekiau Žoze grįžti ir privalau priesaiką tesėti. Įsi- 
vaizduoju, kaip ji nerimaus laukdama, juk ir šiaip vos 
kruta, visai paliegusi, tad negalės nei manęs pasitikti, nei 
ieškoti, jeigu reikės. Bet taip norisi nusigauti bent iki to 
nedidelio kyšulio, tik iki to filao medžių guoto... Jau vi- 
są valandą einu link jų, bet dabar apsisuku ir, netverda- 
mas apmaudu, drožiu atgal. Ant upės kranto sustoju kaip 
tik toje vietoje, kur praleidome paskutinę mūsų ekspedi- 

cijos naktį: tada ten matėme nemažą plotą laukinių žir- 
nių. Dabar prirenku jų pilną maišelį: ką gali žinoti, gal 
jie valgomi. Kol rinkau žirnius, moviausi plaukmenis ir 
ėjau prie vandens, potvynis beveik pasiekė viršutinę ribą 
ir per siaurą estuarijos plyšį vanduo kunkuliuodamas 
plūsta aukštupio link. Matau, bus riesta! 

Jergutėliau, kaip aš kovojau! Oi kaip kovojau su sro- 
ve! Vanduo neša, verpetai suka, o priešingas krantas tik 
bėga pro šalį ir visai neartėja. Vos neprarandu sąmonės, 
bet staiga pasiekiu kojomis dugną. Atsistoju, kniūbsčias 
puolu į vandenį, srovė mane rita, kol galų gale į kažką įsi- 
kimbu. Vos atgaudamas kvapą, ropoju į statų skardį. Smė- 
lis šliaužia žemyn, traukia mane atgal, širdis lyg kūju dau- 
žo smilkinius, bet štai ir skardžio briauna! Leisgyvis krin- 
tu ant karšto smėlio ir lieku drybsoti lyg bangų į krantą 
išmestas lavonas. 

Po poros valandų, perplaukęs dvi kitas patvinusias 
žiotis, pagaliau įsvyruoju į stovyklą ir pasirodau Žoze, 
vis dar labiau panašus į lavoną, o ne į gyvą žmogų. Api- 
mta siaubo, ji žiūri į mano pamėlusias lūpas, pilką odą, 
įkritusias iš nuovargio akis. Prieš šios dienos kelionę bu- 
vau iškaulijęs Žoze sutikimą dar vienam žygiui į Forkro- 
jaus kyšulį. Ketinau pasidirbti plaustą ir persikelti per 
upę, sustabdžiusią mane pirmąjį kartą. Bet dabar tyliu. 
Tik beprotis leistųsi į kelionę taip nusilpęs kaip aš. Pas- 
kutinė mano ekspedicija neišdegė. Vos galo negavau ir 
vis tiek nesužinojau, ar ten Apslio sąsiauris, ar ilga įlan- 
ka. O kas pasikeistų, jeigu žinočiau? Beje, nuo laukinių 
žirnių mums ėmė skaudėti pilvus. 

Po kelių dienų mums vis dėlto nusišypsojo laimė. Grį- 
ždamas nuo sudaužyto laivo, kur radau dar keletą galin- 
čių praversti nuolaužų, paplūdimyje sutikau Žoze su šau- 
tuvu rankoje. Ji bėgo link manęs net drebėdama iš susi- 
jaudinimo: 

— Anri! Greičiau! Radau didelę iguaną! Ji urve, pa- 
lei kopas. 

Žoze ima pasakoti, kad pamatė driežą, kai šis per pap- 
lūdimį bėgo prie jūros. Ją pastebėjęs jis pasuko atgal ir 
įlindo į urvą. 

Urve, panašiame į didžiulio triušio olą, matau tik pil- 
kos odos kvadratėlį. Bandau sučiupti iguaną, bet ji per 
toli ir mes lyg du šunys, atsikasantys paslėptą kaulą, puo- 
lame kapstyti smėlį rankomis. Kai anga ganėtinai prapla- 
tėja, griebiu driežą už uodegos ir, įsiręžęs it jautis, trau- 
kiu laukan. Pašvilpk! Tas pats kas traukčiau ąžuolo šaknį. 
Tvirtais nagais iguana laikosi įsikibusi žemės, ir tik iš- 
rausę duobę platumo sulig ugnikalnio krateriu, išjudina- 
me gyvūną iš vietos. Žoze nusivelka marškinius (mat įos 
vyras nusivilkti neturi ko), ir aš lyg banditas prieš muš- 
tynes su peiliais apsivynioju jais ranką, bijodamas, kad 
iguanai toks grubus elgesys įkyrės ir ji apsisukusi griebs 
mane dantimis. Pagaliau driežas pradeda iš lėto slysti. 
Pirmiausiai pasirodo raumeningos užpakalinės letenos, pas- 
kui apvalus liemuo, tada priekinės kojos... Traukiu kairią- 
ja ranka, o šautuvą laikau dešinėje. Kai išlenda galva, 
prikišu vamzdį prie storos kaukolės ir šaunu. Iguana nė 
nevirptelėjusi iškart suglemba, ir aš išvelku ją plikomis 
rankomis. Ji daugiau kaip metro ilgio ir sveria apie dvy- 
lika kilogramų. Paprastas driežas, tik daug didesnis. Lupti 
odą ir darinėti gana nemalonu. Mes gyvenime niekam ne- 
same dyrę kailio, o iguanos oda tokia kieta, kad iš pra- 
džių nelabai sekasi. Bet už darbą sulaukiame atpildo. Dviem 
dienoms turime maisto, ir dar kokio! Keptų iguanos inks- 
tų, driežienos kotletų, ragu ir nuostabaus sultinio d la Bat- 
hurst iš uodegos. Mėsa skoniu panaši į jauną ožkieną — 
balta, trapi, švelni. O gal mums, peralkusiems, taip tik at- 
rodo? 

Iguanos skrandyje randame vėžliuką, kurį driežas pra- 
rijo nekramtęs lyg aspirino tabletę! Bet šarvai jau su- 
minkštėję, matyt, apvirškinti. Ar tik ne dėl to gyvūnas 
buvo palyginti vangus? Nežinojo, vargšas, kad nesveika 
ryti nekramčius. 


8. Atostogų pabaiga 


Dabar man sunku mintyse atkurti su visomis smulk- 
menomis šias beviltiškai ilgas dienas. Tai, kas dėjosi tada, 
dabar susigrūdo į vieną daiktą, tačiau saloje įvykius vie- 

ną nuo kito skyrė laiko tarpai ir, rodos, visas mūsų gyve- 
nimas prabėgo ten. Manau, taip buvo dėl to, kad per tuos 
du mėnesius nucyvenome daugiau ir pažinome save ge- 
riau, nei dauguma žmonių per šešiasdešimt metų. 

Atsisakęs ketinimo atlikti dar vieną ekspediciją (tiesa, 
mane truputį graužia sąžinė, kad ne iki galo atlikau sa- 
vo pareigą, nes Apslio sąsiaurio paslaptis taip ir liko ne- 
įspėta), nusprendžiau pasistatyti plaustą. Vis dažniau ir 
dažniau pučia šiaurės ir šiaurės rytų vėjai, nors sausasis 
metų laikotarpis dar ne visai įsigalėjęs. Imuosi plausto be 
didelio entuziazmo, veikiau norėdamas duoti darbo ran- 
koms ir mintims negu dėl kitų priežasčių. Jeigu pasi- 
seks, plaustas galės dreifuoti, nešamas rytų vėjų ir srovės, 
naujo musono varomos į priešingą pusę. Plaukdami pak- 
rantėmis, gal vis dėlto pasieksime Forkrojaus kyšulį (nie- 
kaip neįstengiu atsikratyti šios minties!). Juk plaukti ge- 
riau negu eiti pėsčiomis ir, rizikuojant gyvybe, keltis per 
estuarijas; antra vertus, galėsime pasiimti daugiau daik- 
tų ir maisto kelioms dienoms — tiek panešti nevaliotume 
net būdami sveiki ir nenusilpę. Bet, manau, šitaip sampro- 
tavau dėl nepatyrimo, juk jeigu išvengsime tokių pavo- 
jų kaip rifai, rykliai ir audros, nėra jokios garantijos, kad 
nebūsime nunešti į bekraščius Indijos vandenyno plotus, 
į tokią zoną, kur niekada neplaukioja jokie laivai. 

Kai Žoze retkarčiais mane klausia: „Sakyk, ar nenumir- 
sime čia?“ — aš, dėdamasis linksmas, jai atsakau: „Apie tai 
nė kalbos negali būti, tokios veislės kaip mes lengvai ga- 
las negriebia!" Tačiau širdies gilumoje toli gražu nesu 
toks optimistas. Nuteistasis pakarti tikisi malonės iki pas- 
kutinės minutės, netgi tada, kai lipa ant ešafoto. Mirtinos 
ligos prikaustytas prie lovos žmogus guodžiasi, kad jei ne 
šiandien, tai ryt bus išrastas stebuklingas vaistas ir gydy- 
tojai jį išgelbės nuo mirties. Bet mūsų padėtyje negalima 
laukti nei pasigailėjimo, nei vaistų. Ar man užteks jėgų 
pasidirbti plaustą? O jeigu užteks, tai ar nedingsime van- 
dens platybėse, kur mūsų lauks dar žiauresnė agonija ne- 
gu čia, saloje? 

Štai ką rašiau savo dienoraštyje kovo aštuonioliktąją: 

„Problema dabar gana aiški, jeigu apskritai yra kokia 

nors problema. Geriausiu atveju galime pratraukti dar ke- 
turiasdešimt dienų, kol mirsime iš bado. Bet tikriausiai tai 
atsitiks greičiau, nes jau dabar esame taip nusibadavę, 
kad vos pavelkame kojas. Taigi jei nebūsime išgelbėti iki 
balandžio dvidešimtos dienos, mūsų nuotykiams ateis ga- 
las." 

Esu netgi savotiškai patenkintas, kad nustačiau mūsų 
mirties dieną, lyg būčiau padaręs gyvenime tvarką ir vis- 
kas būtų paaiškėję. Žinau, jog per šį laiką stengsiuosi ras- 
ti išeitį, nes jau seniai esu įsikalęs galvon vieną tiesą: rei- 
kia dirbti, nors nėra vilties, reikia būti atkakliam, nors 
nesiseka. Noriu pasilikti truputį laisvo laiko paskutinį kar- 
tą perskaityti kai kurioms knygoms, pavyzdžiui „„Vene- 
cijos pirkliui“ ir „„Tuščioms meilės pastangoms“, o iš is- 
torijos — „Peloponeso karui“ ir ,,Nusantarai". 

Taigi pilnas gerų norų ir niūrių nuojautų, pasispjau- 
dau delnus, imu savo kirvuką ir einu kirsti medžių. Eu- 
kaliptą palieku ramybėje, mat jeigu jį ir nukirsčiau per 
kokius tris mėnesius, tokio giganto neįstengčiau nutemp- 
ti prie jūros. Teks kibti į filao ir mangroves, augančias ap- 
link stovyklą. Randu keletą gana tiesių ir tinkamo dydžio 
medžių, bet pradėjęs kirsti, imu abejoti: jie kieti kaip ak- 
muo. Ant delnų iššoko pūslės, kirvio ašmenys atšipo, o 
aš iškapojau viso labo keletą plonų skiedrelių. Iš žaizdos 
kamiene sunkiasi raudonos sultys, tarsi šios pušys būtų 
ainiai tų medžių, prie kurių Apolonas prikalė Marsiją, prieš 
tai nudyręs jam odą. Kapoju iš visų jėgų lyg išprotėjęs 
budelis tuščią kaladę, nuo kurios dar teka kraujas. Kirvio 
kotas lūžta, ir aš duodu toliau su parangu. Dviem me- 
džiams nukirsti man prireikė kelių dienų, bet esu taip nu- 
silpęs, kad turiu ilsėtis vos ne kas minutę. Pagaliau medžiai 
nuvirsta į krūmus. Apgenėjęs šakas, nutempiu kamienus į 
paplūdimį ir įridenu į vandenį. Deja, jie skęsta lyg gele- 
žinės sijos! Ką daryti? Dūsaudamas žiūriu į „Singa Betiną“, 
kurios stiebai išdidžiai stūkso virš nusiaubto denio. Širdį 
skauda pagalvojus, kad teks dar labiau ją subjauroti. Bet 
stiebai — vienintelė mūsų viltis ir noromis nenoromis gau- 
siu juos nukirsti. Po truputį esu surinkęs visas medines 
dalis, kurias bangos nuplėšė nuo laivo ir išmetė į kran- 
tą — kapitono peašiūrės bimsus, denio lentas, pajolus,— 

ir dailiai sudėjęs į krūvą kartu su virvių bei plieninio ly- 
no ritiniais, vinių dėžėmis, stringeriais, skrysčiais, šeke- 
liais. Kad būtų galima naująjį laivą nuleisti į vandenį, 
reikia trijų sijų. Aukosiu stiebus! 

Ar tik nebūsiu per daug optimistiškai nustatęs mūsų 
mirties datą? Lietūs visai liovėsi. Vandens atsargos senka. 
Laimė, kovo 16 dieną vėl ima pūsti smarkus vakarų vė- 
jas ir atneša liūtį, trunkančią penkiolika valandų. Vėl pri- 
pildome visus indus, o paskui, drebėdamas ir kalendamas 
iš šalčio dantimis, tris valandas per lietų rankioju nuo 
rifo jūros sraiges. Nieko sau tropikai! 

Vakare skaitome, susėdę prie stalo. Kaip aiškiai ma- 
tau šią sceną! Aplink lempą vabzdžiai šoka fandangą ir 
apsvyla sparnelius į karštą stiklą. Oposumai užsikeberioj;a 
ant dėžės, arčiau mūsų, naršo po virtuvę. Lauke paukštis 
be paliovos švilpauja kažkokios dodekafoninės simfonijos 
uvertiūrą... Žoze sėdi aptvarstytu delnu, maiše slėpdama 
kojas nuo moskitų. Monotoniškai dunda bangų mūša. 
Skaitau Frenko Ribelio „Bėgimą į jūrą“. Šios nuotykių 
apysakos herojai labai drąsūs ir išradingi, bet knyga, nors 
ir įdomi, mane erzina. 

— Klausyk,— sakau Žoze,— vyrukas paklydo Ramia- 
jame vandenyne, o dangus jau seniai apsiniaukaęs. Jeigu jis 
nenustatys laivo koordinačių ir nesuras salos — pražus. Jis 
tvirtina esąs netikintis, bet norėdamas suteikti dievui ga- 
limybę įrodyti savo buvimą, likus kelioms minutėms iki 
vidurdienio, ima melstis: „Viešpatie, jeigu tu mane girdi, 
išsklaidyk debesis, kad galėčiau nustatyti laivo koordina- 
tes.“ Jam sukalbėjus šią maldelę, debesys prasiskiria lyg 
Raudonoji jūra prieš einančius iš Egipto žydus ir proper- 
šoje sušvinta saulė. Vyrukas čiumpa sekstantą ir, vos 
spėja nustatyti platumą, debesys vėl susiglaudžia. Tai 
tikrų tikriausia provokacija, nes gudruolis, be abejo, bu- 
vo skaites Evangelijoje šiuos Kristaus žodžius: „Iš tiesų 
sakau jums: ko tik prašysite Tėvą duos tai jums dėl ma- 
nes.“ Nuo tada, kai vėjas pasiekia šešis balus, jis ima 
šantažuoti dievulį, reikalaudamas nuraminti vėją. Ko ge- 
ro, jam kilo mintis surengti varžybas tarp Biblijos ir „Pa- 
saulinės istorijos apžvalgos“, nors aš esu įsitikinęs, kad 

šiame veikale materializmo nėra nė kvapo. Manau, ši 
smulkmena nesumenkina Velso šlovės. Galų gale dalyko 
esmė ne ta. Svarbiausia, kiekvieną kartą, kai tik jam kas 
nors kliudo, šis šantažistas ima šauktis aukščiausiojo: ,„Da- 
bar, viešpatie, pažiūrėsime, katras iš jūsų gudresnis, tu 
ar Herbertas Džordžas Velsas! Jeigu nori, kad į tave tikė- 
čiau, sumažink dviem balais vėją!” Ir dievulis norom ne- 
norom turėdavo nusileisti. Man bjauru net skaityti apie 
šias teosofines lažybas, bet jeigu tikėsime tuo, ką rašo Ri- 
belis, rezultatai būdavo puikūs. 

— Žinoma,— sako Žoze,— visa tai, apie ką čia rašoma, 
yra bjauru. Bet argi Jėzus nesakė: „Prašykite ir gausite"? 
Tačiau net abejodamas, ar dievas galės tai padaryti, tu 
jau tiki, kad būsi išklausytas, nors nė sau nenori to prisi- 
pažinti. Prisimink... „Tu manęs neieškotum, jeigu nebū- 
tum radęs anksčiau..." Kartais net piktžodžiaudami garbi- 
name dievą. Kas gi nertųsi iš kailio, įrodinėdamas tai, ko 
nėra? 

— Vis dėlto, man regis, sunku melstis ir prašyti as- 
meninės naudos, jeigu nesi tikras, kad yra nemirtinga sie- 
la, kad tavo gyvenimas, noriu pasakyti — visos žmonijos 
gyvenimas, bent šį tą reiškia, o nėra tik absurdiškas atsi- 
tiktinumas negyvame kosmose. Nežinau nė kaip pasaky- 
ti, bet man tai atrodo tiesiog nedora. 

— O gal kiekvienas reiškinys turi kažkokią prasmę? 
Gal mūsų gyvenimas saloje ne mažiau reikšmingas negu 
galaktikų sūkuriai? Kiek mums žinoma, entropija gali bū- 
ti vienas iš dievo tikslų. Galbūt jis nori, kad tu jį ko pap- 
rašytum, nors dar esi netikintis? Paprašyk, argi tau sun- 
ku? = 

Šią naktį, atsakydamas į savo anksčiau iškeltą mintį, 
esą sunku patikėti, jog visata apie mus nieko nežino, štai 
ką parašiau dienoraštyje: 

„Kadangi racionalistinis mąstymas, ypač mūsų padė- 
tyje, negali duoti jokių vaisių, savaime įgauna prasmę 
garsusis Paskalio lažybų argumentas; vadinasi, Pasaulio, 
taigi ir mūsų, gyvenimo tvarka nėra nei gera, nei bloga, 
o tiesiog nesuprantama.“ 

Išaušus rytui, lyg kokią meškerę sugniaužęs rankoje 

šautuvą, klaidžioju po mišką, galvodamas apie vakarykš- 
tį pokalbį. Kaip ir kasdien, traukiu per išdžiūvusią balą, 
virš kurios skraido vienišas gandras, ir pasuku į kitą miš- 
ko pusę — ten dar nesu medžiojęs. (Visą laiką, pastatęs 
ausis, gaudau vos girdimą jūros šniokštimą — tai. mano 
Ariadnės siūlas šiame labirinte. Vis dar bijau pasiklys- 
ti.) Vaikštau dvi valandas, šaunu į keletą paukščių, bet 
nė į vieną nepataikau. Išeinant iš stovyklos, Žoze, kaip 
visada, juokais pasakė: „Tik parnešk gražų kalakutą...“ 
Šie jos juokai man jau pradeda nusibosti. Tuos prakeik- 
tus kalakutus matau kasdien, bet dažniausiai jie arba per 
toli, arba iš susijaudinimo man taip dreba rankos, kad ne- 
galiu nusitaikyti. Bet šiandien, kaip tyčia, nematau nė 
vieno. Nusiminęs dūlinu prie bilabongo anapus stovyk- 
los. Nuo sausros jis visai susitraukė. Taip liūdna, kad no- 
risi verkti. Imu garsiai melstis: „„Visagali viešpatie, mal- 
dauju tavo sūnaus Jėzaus Kristaus vardu, leisk man šian- 
dien nušauti bent kokį gyvūną. Juk žinai, kad mano Liū- 
tė miršta badu. Išgelbėk ją. Ji taip nori pamatyti savo 
vaikus. Būk jai gailestingas... Teesie tavo valia." 

Nenuėjau nė dešimt metrų ta miško dalimi, kur anks- 
čiau niekada nesutikdavau jokio gyvūno, ir staiga žiū- 
riu — kengūrų net knibžda! Dvi tupi už krūmo mažiau nei 
per trisdešimt metrų nuo manęs. Priklaupiu ant vieno ke- 
lio, gerai nusitaikau, spusteliu gaiduką ir... užsikerta šautu- 
vas. Drebančiomis rankomis atitraukiu spyną: vamzdyje 
įstrigusi kulka. Bjaurybė! Vos neverkdamas iš apmaudo, 
iškrapštau ją peiliu. Be abejo, kengūros nelauks, kol iš 
naujo užtaisysiu šautuvą. Jos tikriausiai mane girdėjo. 
Bet ne, gyvuliukai kuo ramiausiai rupšnoja žolę. Vėl pri- 
sidedu šautuvą prie peties ir dar kartą šaunu. Abi ken- 
gūros nė ausimis nekrusteli, netgi toji, kurią, esu tikras, 
kliudžiau. Trinkteliu į ją dar kartą. Šįsyk kengūros nus- 
prendžia baigti pokštus. Jos man davė galimybę, bet jei- 
gu aš nesugebėjau ja pasinaudoti, tad nėra ko daugiau 
su manim terliotis ir sterblėtosios liuokteli į krūmus. Net 
dantimis sugriežiau iš piktumo. Dar nežinau, kad nudėti 
kengūrą iš 22 kalibro šautuvo galima tik pataikius į py- 
vybiškai svarbų organą. Šie gyvulėliai nepaprastai gajūs. 

Po poros minučių užeinu dar vieną kengūrą, tupinčią 
prie pat vandens, kitame bilabongo krante. Toloka, bet 
aš atsiremiu į eukalipto kamieną, kad nedrebėtų šautuvas, 
ir nuspaudęs gaiduką, matau, kaip vargšelė pašoka į viršų 
ir nukuria į tankų jaunuolyną. It pakvaišęs skuodžiu aplink 
bilabongą į tą vietą, kur tupėjo kengūra, ir bandau sekti 
nematomais pėdsakais. Neabejoju, kad pataikiau, nes gy- 
vulys vos ne kūlvirsčia nusivertė. Pusę valandos landžio- 
ju po tankumyną, bet nerandu nė vienos nulaužtos ša- 
kelės, nė vieno lašo kraujo. 

Nėra didžiojo Pano! Nieko nėra danguje... Visiškai nu- 
sibaigęs, šlubčioju į stovyklą. Tačiau pamiškėje dėl visa 
ko dar sušnibždu: „Viešpatie, bent kokį paukštelį pa- 
siųsk...“ Vos ištariu šiuos žodžius, už kokių penkiasdešim- 
ties metrų iš tankių krūmų strykteli kengūra ir pasileidžia 
tiesiai į mane. Didžiulė — tokios dar nebuvau matęs. Imu 
taip drebėti, kad negaliu prispausti prie peties šautuvo ir 
nusitaikyti. Nė penkios sekundės neprabėgo, o kengūra 
jau visai arti. Mane išvydusi, stabteli lyg įbesta, ir aš nus- 
paudžiu gaiduką. Akimirksnį gyvulys tarsi abejoja, pas- 
kui apsisukęs dviem puikiais šuoliais vėl atsiduria toje 
vietoje, iš kur buvo atbėgęs, ir dingsta. Jau nebeturiu 
noro nei keiktis, nei koneveikti likimą. Esu taip išvargęs, 
kad vos pavelku kojas. Kėblinu į stovyklą tuo pačiu ke- 
liu, kuriuo nuliuoksėjo kengūra. Įlendu į tankmę, išlendu 
į kitą laukymę... 

Kas ten kruta aukštoje žolėje? Kažkoks pilkas padaras... 
Širdis ima daužytis kaip pašėlusi. Išsuku iš siauro takelio, 
kurį kasdien vaikščiodamas išmyniau smėlyje, prisėlinu 
artyn... Kengūra! Kai prieinu, ji dar krūpteli paskutinį 
kartą ir užmerkia nuostabias kaip gazelės akis. Pasilenkęs 
pažiūriu — ji jau nebegyva. 

Puikus gyvulys, didumo sulig gera ožka: kailis rudas, 
priekinės letenos trumpos, pasturgalinės labai ilgos, uo- 
degą tvirta. Turėtų sverti ne mažiau kaip dvidešimt penkis 
kilogramus. Tikrai dangiška dovana! 

Sėdėdama prie palapinės, Žoze siuva. Išgirdusi mane 
pūkščiant į šlaitą, ji, nepakeldama akių nuo siuvinio, 
klausia: 

— Ar parnešei kalakutą, kaip prašiau? 

— Labai liūdna, bet paukštienos krautuvė buvo jau 
uždaryta. Pietums teko ieškoti kitokios mėsos. 

Žoze net išsižioja, kai jai po kojų šlepteliu savo gro- 
bį. Taigi mūsų mirties nuosprendis atidedamas! Kengūra 
įgauna mitinę reikšmę tarsi sterblinis Mobis Dikas. Mes 
taip ilgai apie ją svajojome, kad dabar ji mums atrodo 
ne tik maistas, kelias dienas atitolinantis bado mirtį, bet 
ir stebuklingas ženklas, pasiųstas iš aukštybių. Vadinasi, 
kažkas mumis rūpinasi, kažkas nenori, kad mes čia pražū- 
tume. Šis įspūdis dar labiau sustiprėja, kai darinėdami ken- 
gūrą, pamatome, jog kulkutė, nuo kurios net paliegęs triu- 
šis tik nusičiaudėtų, pataikė gyvulėliui tiesiai į širdį. Kad 
mirtinai sužeista auka įstengė nušuoliuoti pusšimtį metrų, 
rodo ne vien nepaprastą jos gajumą, bet ir tai, jog čia ne 
mano nuopelnas: taikė pats dievas, o aš tik nuspaudžiau 
gaiduką! 

Iškeliame romėnišką orgiją! Sukuriu didžiulį laužą, iš 
šonų įkalu žemėn du dvišakus pagaikščius, o iš vielos 
padarau iešmą. Klasikinis žmogėdrų puotos vaizdas! Šiaip 
mes nė vištai sprando nenusuktume, bet dabar mėsinėja- 
me kengūrą, kapojame skerdieną į gabalus. Nuostabu! 
Tik iš pradžių buvo šleikštu ir nesmagu. Stengiamės ne- 
galvoti apie tai, ką darome (kaip šios letenėlės panašios į 
deformuotas žmogaus rankas!), ir šveičiame, net ausys 
linksta. Pietums kertame kepenis, širdį, inkstus ir keletą 
ant žarijų keptų kotletų, vakarienei — sultinį ir ragu. Kol 
yra mėsos, negalime nei galvoti, nei kalbėti apie ką nors 
kita, tik apie kulinariją. Rytojaus dieną valgome kumpio 
kepsnį, minkštą, sultingą, puikiai nusisekusį. Karališka 
puota Batersto saloje! 

Mums virš galvų, grėsmingo, tamsiai violetinio audros 
debesies pakraščiu, lyg mažutė sidabrinė kandis skrenda 
reaktyvinis lėktuvas. Galėtume uždegti visas signalines ra- 
ketas, tačiau iš tokių aukštybių jų niekas nepastebėlų. 
Bet mes nenusimename. Vis tiek kažkas atsitiks ir mes bū- 
sime išgelbėti. Argi dangus nepasiuntė ženklo? Dabar 
mums betrūksta poros dantų krapštiklių. Perrašinėju pieštu- 
ku prikraigliotus ir beveik nusitrynusius laivo žurnalo pus- 

lapius. Žoze kuria ilgą laišką artimiesiems apie mudviejų 
gyvenimą saloje. Jeigu išvyksime — paliksime jį stovyk- 
loje, o jeigu teks mirti čia, mūsų vaikai ir tėvai bent ži- 
nos, kaip praleidome paskutines savo gyvenimo valan- 
das. Juk kažkas turi kada nors čia užklysti! Per vakarines 
žinias radijas praneša, kad Frensis Čičesteris aplenkė Hor- 
no kyšulį. Sušunkame jam „valio“ | 

Likusią mėsą sudedame į stiprų brezentinį maišą, prieš tai 
jį ištrynę stambia druska, ir pakabiname ant šakos. Bet nak- 
tį kažkoks gyvūnas pragraužė audekle skylę ir kitą dieną 
mėsoje jau knibždėjo bjaurios riebios lervos, o aplink 
maišą zyzė spiečiai didelių žalių musių (anksčiau jų ne- 
buvome pastebėję). Sugadinta penki kilogramai puikios 
mėsos. Geriausius gabalus išpjauname, kruopščiai numaz- 
gojame ir išsikepame pietums. Valgome raukydamiesi, nes 
kvapas jau nosį laužia. Likučius atiduodame jūrai. Ne- 
paprastai gaila išmesti tiek mėsos, bet vis dėlto ji labai 
sustiprino mūsų jėgas ir, reikia pasakyti, pačiu laiku. Su 
nauja energija imuosi statyti plaustą. Nuslūgus jūrai, už- 
lipu į „Singa Betiną“ ir parangu pradedu kirsti grotstiebį. 
Kol su šiuo darbu susidoroju, prabėga nemaža gražaus 
laiko (matyt, nesu toks žaliūkas, kaip apie save galvojau!), 
bet pagaliau stiebas triokšteli ir, virsdamas per bortą, lūž- 
ta į dvi lygias dalis. Nė su parangu taip gerai nebūčiau jo 
perkirtęs. Palaukęs, kol prasidės potvynis, surišu abu rąs- 
tgalius ir, nuplukdęs į krantą, ištempiu į aukštesnę vietą, 
kad jų nepasiektų net didžiausio potvynio vanduo. Žoze 
surenka visus vantus ir dailiai suvynioja į ritinius. Jie 
mums dar pravers. Kitą dieną nukertu fokstiebį ir nuimu 
bugšpritą. Negaliu atsidžiaugti, matydamas, kad visa tai 
padaryta iš lengvos medienos. Vienas vienintelis grotstie- 
bio gabalas mane puikiausiai laiko ant vandens. 

Šiandien didysis penktadienis. Pusryčiams suvalgome 
paskutinius ryžius ir cukrų (juos taupėme daugiau kaip 
savaitę). Vakarienei išgeriame po paskutinį puodelį kavos 
(be cukraus). Iš arbatos seniai beliko vien brangus prisi- 
minimas. Pietums pasitiekiame jūrų sraigių ir porą kra- 
biukų, iš kurių mėsos Žoze išvirė sultinį. Sultinys skanus, 
tik nelabai maistingas. Dar sykį grįžtame prie temos „ko- 
dėl“ ir „dėl to“. 

— Kodėl turiu čia mirti? — klausia Žoze, ne tiek supy- 
kusi, kiek iš smalsumo.— Juk per visą gyvenimą, rodos, 
nesu padariusi nieko bloga! 

— Kas iš to, kad nepadarei nieko bloga? Nejau vis 
dar tikiesi iš likimo atpildo už dorai nugyventą gyveni- 
mą? Nemanau, kad visa tai labai paprasta. Kuo nusikalto 
žydų vaikai, kad juos troškino dujų kamerose? Paskaityk 
istoriją — medų antplūdžiai, senosios imperijos, Tamerlano 
sukrauti nukirstų galvų kalnai, religiniai vaidai, kolonijų 
užkariavimai — kiek žuvo niekuo nekaltų žmonių! Juk 
milijonai vaikų, kuriuos skersdavo kaip galvijus, tikrai 
buvo padarę mažiau bloga negu mudu... Kuo čia dėtas at- 
pildas? Geriausiu atveju galiu tikėti, kad visa tai vyksta 
pagal programą, kuri tik menkam mūsų proteliui atrodo 
neteisinga, kruvina ir absurdiška. Nesugebame suprasti 
pačių paprasčiausių egzistencijos faktų, o dedamės suvo- 
kią visatos prasmę. Esame lyg vaikai, kurie pyksta ant 
elektroninio kompiuterio, mat neišmano jo veikimo prin- 
cipų! Ką tu žinai, gal mes čia baudžiami dėl to, kad blo- 
gai elgėmės būsimajame gyvenime. 

— Man rodos —sako Žoze,— būsiu nubausta ne už 
tai, kad padariau ką nors bloga, o už tai, kad apskritai 
nieko nepadariau. Negaliu atsikratyti minties, jog dievas 
siunčia man šį išbandymą, kad suprasčiau, ko vertas gy- 
venimas, kurį taip nerūpestingai nugyvenau. Gal turėjau 
talentą, bet paleidau jį vėjais, gal net savo laimę palei- 
dau vėjais. 

— Jeigu visus, kurie susigadina gyvenimą, ištiktų mū- 
sų likimas, negyvenamų salų nė su žiburiu nerastum! Bet 
aš nemanau, kad mes būtinai turėtume mirti. Jaučiu, kad 
visa tai — tik išbandymas, ir jeigu pasirodysime verti, 
būsime išgelbėti ir grįšime namo praturtinę savo dvasią. 
Tokie artimi vienas kitam kaip dabar mes dar niekada 
nebuvome. Atlikome tolimą kelionę į savo vidinį pasau- 
lį, apie kurį iki šiol labai maža težinojome. Tapome stip- 
resni ir gailestingesni. Kai jau visai nebeturėsi vilties, pri- 
simink, ką tau dabar pasakysiu: mes būsime išgelbėti, tik- 
rai būsime, tik turėsime kentėti daug labiau negu iki šiol. 
Dar nesame išbandyti ugnimi, Nors jau rodysis, kad blo- 

giau negali būti, bus ir blogiau. Siandien mums sunku net 
įsivaizduoti, per kokį pragarą teks pereiti, kol būsime tik- 
rai verti grįžti tarp žmonių. 

Atrodo, mudu vis dėlto padarėme išvadą, jog artinasi 
kančių galas ir mes būsime išgelbėti. Net buvome įsitikinę, 
kad velykas sutiksime Darvine! Tokia šventė, nejau vieš- 
pats mūsų nepasigailės! Visą laiką leidžiame pajūryje. 
Dirbu plaustą. Turiu jį padaryti — dabar tai mano gyveni- 
mo tikslas. Vieni stato namus, kiti sodina medžius, treti 
rašo knygas, o man skirta statyti niekam nereikalingą 
plaustą negyvenamoje saloje. Nesiliaujame stebėję dan- 
gų ir jūrą: juk kiekvieną akimirką gali pasirodyti Laivas, 
Lėktuvas ar Malūnsparnis. Ramiai kalbame apie tai, ką 
veiksime grįžę į Prancūziją, apie nebaigtą statyti mūsų na- 
mą Provanso kalvose, apie nenugenėtus alyvmedžius so- 
de... apie tai, kur statysime lovą, kad rytą pabudę maty- 
tume jūrą, plytinčią po mistralio dangumi... apie knygas, 
kurias ketinu parašyti ir būtinai parašysiu. 

— Man reikėjo visa tai išgyventi, — sakau.— Mano už- 
rašai, knygos, perskaitytos per dešimt metų, mintys, ku- 
rias įdėjau į savo herojaus, pirklio Mu Avado galvą — 
visa tai stovi tarp manęs ir būsimojo kūrinio tarsi ekra- 
ne. Turėjau pats visa tai išgyventi. Juk aš savo herojaus 
nesupratau, nors viską apie jį žinojau. Dabar galiu apsiei- 
ti be to, ką apie jį buvau prikūręs, nes pats esu Mu Ava- 
das. Štai ką sakė senovės kinų filosofas Cenas: „Jeigu no- 
ri nupiešti nendrę, penkerius metus stebėk, kaip ji dygs- 
ta, kokia žemė jai tinka, kaip ji auga ir miršta. Paskui dar 
penkerius metus mąstyk apie ją. Pats tapk nendre, galvok 
kaip ji, klausykis paukščių ir vėjo taip, kaip jų klausytų- 
si nendrė. Tada viską pamiršk ir imkis darbo." 

— Į tavo vakarykščius samprotavimus štai ką atsaky- 
siu: jeigu kiekvienas būsimasis rašytojas, norėdamas per- 
prasti savo herojų, turėtų patekti į negyvenamą salą, tai 
visas pasaulis veržtųsi į Patagoniją pirkliauti, — šaiposi Žo- 
Ze. 

Mudu alkani, bet, tiesą sakant, kankinamės nelabai. Tik 
pilve baisiai tuščia, lyg visą dieną būtume nevalgę. Kar- 
tais skrandį suima silpni traukuliai ir truputį svaigsta gal- 

va. Kelionei plaustu beliko koks šaukštas žuvų padažo, 
šlakelis acto, keli gvazdikėliai, muškato riešutas ir ryšu- 
lėlis cinamono lazdelių, nuo kurių retkarčiais atsikandu 
gabalėlį. Jeigu mus pagaus rytų musonas ir nuneš į Indi- 
jos vandenyną, teks plaukti net keturis tūkstančius mylių, 
kol pasieksime Afrikos pakrantes. Nepramisime! Galų ga- 
le mano kūrinys ima panašėti į plaustą. Penkis ilgus stie- 
bo ir bugšprito gabalus sutvirtinu ketvertu tvirtų skersi- 
nių sijų. Du skersinius priraišiojų nailonine virve, o du 
kitus — plieniniu lynu, tik jo nesuveržiu, kad greitai ne- 
sudiltų. Jų paskirtis — laikyti rąstus, jeigu nailoninė vir- 
vė nutrūktų. Plūdrumui padidinti priekyje pritvirtinu du 
plastmasinius kanistrus, o paskuigalyje — dvi statinaites. 
Tai daryti ryžtuosi, kai plaustas jau pastatytas: labai gai- 
la išpilti ant smėlio šimtą litrų gėlo vandens] Jeigu dabar 
pakeistume sprendimą, po kelių giedrų dienų mums būtų 
galas. Bet kol plaustas bus galutinai paruoštas plaukti (jei- 
gu tik mes iš viso plauksime!), dar turėsime nuveikti aibę 
darbų. 

Vėl atėjo siziginių potvynių metas ir bangos dūžta už 
penkiolikos metrų nuo mūsų. Šis garsinis fonas užgula 
man ausis ir taip nervina, kad kartais norisi rėkti. Nebe- 
galiu daugiau jo ištverti. Žoze jaučiasi neką geriau: ji 
net virpa, žiūrėdama į šimtus vėžių atsiskyrėlių, tampan- 
čių aplink mus per smėlį savo kriaukles. 

— Aš jų nekenčių! — sako ji.— Žiūrėk, šių bjaurybių 
kasdien vis daugiau ir daugiau. Jie laukia. Kai jau nebe- 
galėsime pajudėti, suris mus gyvus. 


9. Mirtis tėra dvasios būsena 


Velykų sekmadienis... Pagalbos taip ir nesulaukėme, 
Nesuprantu, kodėl jos tikėjomės, bet esame labai nusivylę, 
tarsi kažkas būtų netesėjęs mums duoto žodžio. Liūdna 
diena. Rytą, nuėjęs prie nebaigto plausto, randu jį bangų 
mūšos per naktį beveik išardytą. Kadangi negaliu jo iš- 
traukti aukščiau viršutinės potvynio ribos, palieku prit- 
virtinęs prie keturnagio inkaro, kurio lyną pririšu prie 

Išmesto į paplūdimį medžio, o plausto galą pakrelpiu prieš 
bangas. Nieko nepadėjo nė toks mano atsargumas. Sugaiš- 
tu pusę dienos, kol vėl suveržiu atsileidusias virves. Pir- 
mą kartą mums grįžus iš pelkės, Žoze šiaip taip nukiūti- 
na iki rifo rinkti sraigių. Graudu žiūrėti, kaip ji dėlioja 
aptvarstytas kojas. Nežinia kodėl sraigių nepaprastai su- 
mažėjo. To, ką mums pavyksta prisirinkti per dvi valan- 
das, neužtektų nė padoriam užkandžiui prie aperityvo. 
Po pietų jaučiamės taip išvargę, kad nutariame mesti dar- 
bus ir pailsėti. Uždedu Brandenburgo koncertus, bet įpu- 
sėjus ketvirtajam, elektrofonas, pratisai sudejavęs, išlei- 
džia kvapą: išseko elementai. Šis paskutinis lašas perpildo 
mūsų kantrybės taurę. Pats laikas iš čia nešdintis. Mir- 
ti badu — dar pusė bėdos, kad tave gyvą suris vėžiai at- 
siskyrėliai — jau blogiau, tačiau likti be muzikos nė kal- 
bos negali būti! Iki šiol mūsų nuotaika taip dar nebuvo 
kritusi. 

Pirmadienio rytą surišu du stiprius bambuko stiebus, 
tarp jų įspraudžiu ilgą ploną mangrovės kartį ir išeina 
visai neblogas stiebas. Jo pagrindą įkišu tarp plausto rąs- 
tų, o viršūnę pritvirtinu trimis atotampomis: viena iš prie- 
kio Ir dviem iš šonų. Pats sunkiausias darbas turi būti pa- 
darytas potvyniui dar nepasiekus viršutinės ribos. Plušu 
iki krūtinės vandenyje, o Žoze labai susirūpinusi stebi jū- 
rą, nes vakar matė ryklio peleko pjautuvą, besisukinėjantį 
netoli paplūdimio. Bct aš negaliu pakelti plausto, gulinčio 
per atoslūgį ant smėlio, ir turiu nerti po apačia, kvėpuo- 
damas pro plactmasinį vamzdelį. Noriu įtaisyti vairą ir 
svertus, tada įistengčiau bent valdyti laivelį, užuot plau- 
kiojęs, kur vėjas pučia. Iš anksto pasakysiu, kad iš to nie- 
ko neišėjo, manau, buvo per silpnas vėjas. 

Kadangi šiuo metu tinkamesnis iš dviejų paros potvy- 
nių esti naktį, tai darbus, kurių plaustui plūduriuojant 
ant vandens negalima atlikti, tenka dirbti saulei nusi- 
leidus. Giedrame danguje spindi mėnulio pilnatis, kerin- 
čia šviesa užliedama sidabru žėrintį mėlyną peizažą. Še- 
šėliai atrodo lyg teptuku nutapyti. Stakselį pririšų, prie il- 
gos rėjos, talt-aluojančios ant stiebo, taigi dabar negalėsi- 
me į jį rinkti vandens ir būtinai turėsime išplaukti. Hal- 

sinį burės kampą pritvirtinu prie keisto mūsų laivo „for- 
števenio“. Ši drobės skiautė ištikiinai nešiojo „„Alnitaką“, 
„Jemanžą“, „Amoeną“ ir „Singa Betiną“, bet į pensiją jai 
dar per anksti! Ji tikrai nesitikėjo, kad senatvėje paversiu 
ją lotyniška bure. 

Nutariame pakelti inkarą antradienį, bet dar lieka ga- 
lybė darbų. Pirmiausiai reikia supakuoti daiktus, kuriuos 
norime pasiimti, ir gražiai sutvarkyti tai, ką paliekame. 
Grižti čia neketiname, bet tai dar nereiškia, kad turime 
bėgti viską išmėtę. Siūlau paskubėti ir išplaukti per va- 
karinį potvynį, bet Žoze samprotauja blaiviau: 

— Išplaukę vakarop, negalėsime aplenkti Nusivylimų 
kyšulio, nes už poros valandų bus jau tamsu ir mes tik 
veltui sugaišime laiką. Ramiai pasiruoškime ir iškeliauki- 
me rytoj aukštant. 

Mielai sutinku, mat širdies gilumoje nelabai noriu pa- 
tikėti mūsų likimą šiai malkų krūvai. Puikiai įsivaizduo- 
ju, kokie pavojai mudviejų laukia. Labai maga praleisti 
dar bent naktelę patogioje lovoje. Visą dieną rūšiuojame 
ir kraunamės daiktus, tvarkome stovyklos teritoriją. Kaip 
pavyzdingi boiskautai, mes nepaliksime nei taukuotų po- 
piergalių, nei tuščių konservų skardinių. Net sraigių kiau- 
kutus kasdien išmesdavome toli į krūmus. 

Šiandien lygiai du mėnesiai, kai gyvename saloje. Lyg 
tyčia, šiai sukakčiai pažymėti ant pačių tolimiausių rifo 
uolų randu milžiniškų austrių (dabar siziginių potvynių 
metas ir jūra atslūgo toliau nei paprastai!). Kriauklės taip 
panašios į uolų nelygumus, kad jas sunku pastebėti, be 
to, jos augte priaugusios prie akmenų. Vis dėlto keletą 
moliuskų man šiaip taip pavyksta atplėšti peiliu, net ge- 
ležtė — ak, kaip gaila| — nulūžta. Austrės tokios sunkios, 
kad pustuzinį vos partempiu į stovyklą. Kiekviena didumo 
sulig lėkšte, o geldelės storos ir sunkios tarsi uolų aiže- 
nos. Jos šviežios ir labai gardžios. Galbūt šis maistas nė- 
ra labai kaloringas, bet valgyti jį — vienas malonumas. 
Nutariame jų prisirinkti daugiau. Kad jau po kelių dienų 
teks mirti badu, tai bent paskutinį kartą reikia gerai prisi- 
šveisti. 

Jūra vėl atslūgsta apie vidurnaktį, ir mums išeinant 
iš stovyklos, virš miško šviečia mėnulis. Naktį dar nė kar- 

to nebuvome nuėję iki Nusivylimų kyšulio. Mums prieš 
akis užburta šalis, tuščia siena, kurioje tuoj išvysime ste- 
buklingą pantomimą. Grožis neapsakomas, bet mums vi- 
siškai svetimas. Tai mėlynas, tai sidabru žvilgantis pap- 
lūdimys plyti iki pat miško. Smėlio fone ryškiai boluoja 
nugludinti jūros išmestų medžių griaučiai. Pažeme skrai- 
do didžiuliai lyg ereliai šikšnosparniai. Miške gyvenimas 
virte verda: cypauja nedidelės laputės, kažkas kimiai lo- 
ja (gal laukiniai šunys?), ūbauja naktiniai paukščiai. Vin- 
guriuodama per smėlį, mums kelią peršliaužia gyvatė! 
Žoze neša žibintą su žvake, o aš pintinę, plaktuką, atsuk- 
tuvą (geldelėms atidarinėti), didelę kinišką salotinę ir bu- 
teliuką acto. Visai kaip Liuiso Kerolio pasakoje. Kadangi 
šiems milžiniškiems moliuskams parsivežti neturime vien- 
račio, valgysime juos vietoje. Dabar austres įžiūrėti dar 
sunkiau, nors ta vieta, kur kriauklė prilipusi prie uolos, 
švyti lyg blyškus nimbas. Ryškioje mėnesienoje ir gelto- 
noje mirksinčios žvakės šviesoje, šlepsėdami per balas ir 
atidžiai apžiūrinėdami kiekvieną uolos nelygumą, mudu 
dvi valandas rankiojam austres nuo išorinio barjero šo- 
no. Mūsų technika itin tobula: Žoze atsitūpusi laiko žibin- 
tą, o aš, įkišęs tarp geldelių atsuktuvą, kalu jį plaktuku, 
kol kriauklė atsidaro, tada tiesiai į salotinę išgremžiu sto- 
rus kaip bifšteksai minkštimo gabalus. Grįžtame tik pradė- 
jus kilti vandeniui. Iš pradžių ketinome surengti romantiš- 
ką pikniką paplūdimyje, dėl to ir acto bei valgymo reik- 
menis buvome pasiėmę. Tačiau kokia ten romantika, kai 
tau kraują čiulpia debesys smėlio musių! Bėgame nuo jų 
į stovyklą ir antrą valandą nakties sėdame už stalo val- 
gyti vakarienės, už kurią bet kokiame Europos restorane 
paklotume gražaus pinigo: penketas tuzinų didžiulių ska- 
nių austrių! Vos nesprogstame, bet sutaršome visas aliai 
vienos. Tikrai nusisekusi atsisveikinimo vakarienė! 
Atsikeliame kartu su saule. Miegojome nedaug ir gana 
prastai. Pusryčiams išgeriame truputį vakarykščio sraigių 
sultinio. Į mažesnę iš dviejų dėžių sukrauname miegmai- 
šius, storus megztinius atraitotom apykaklėm, nailonines 
striukes ir garsųjį Žoze kostiumėlį iš Sen Tropezo. Nė kiek 
neabeiodama, kad liksime gyvi, ji pasiima dar lengvą su- 

knelę ir kosmetikos reikmenis. Aš įdedu laivo žurnalus, 
karabiną ir kiek pasvyravęs — pačius brangiausius man 
daiktus: du fotoaparatus ir negatyvus, darytus Makasare 
bei vėliau, viso labo du šimtus spalvotų ir paprastų kadrų, 
kur užftiksavome kasdieninę mūsų buitį saloje. Esame tvir- 
tai įsitikinę, jog čia niekada daugiau nebegrįšime. Iš kur 
galėjau žinoti, kad pasiimdamas šiuos daiktus, darau di- 
džiausią klaidą gyvenime. 

Maisto beliko nedaug: stiklainis ankštinių pipirų, už- 
piltų actu (pusės šaukšto šio mišinio užtektų išvesti į Mė- 
nulio orbitą dvidešimt tonų sveriantį palydovą), ir mažas 
buteliukas, į kurį išvarvinome žuvų ir sojų padažų liku- 
čius. Dvidešimties litrų talpos kanistras su vandeniu jau 
ant plausto. Polietileno plėvele apvyniojame keletą mums 
ypač brangių daiktų: kryželį, kurį Žoze padarė iš into- 
neziškos dėžutės niekniekiams laikyti ir papuošė sraigių 
kriauklių dangteliais (jis kabėjo palapinėje lovos galvū- 
galyje), išmargintą medinį paukštį iš Makasaro, kinišką 
veidrodį, nefritinį didinamąjį stiklą, laikrodžius ir mano 
juodąjį marokietišką chalatą. Pridedame dar Bibliją ir 
knygą, kurią — reikia tik pagirti! — Žoze skaito pačiu lai- 
ku: „Kon Tikiu“ per vandenyną“. 

Paskutinį kartą apsižvalgome po stovyklą. Stiklainis 
su atsisveikinimo laišku stovi gerai matomoje vietoje, vi- 
dury stalo. Ten pat ir mano raštelis anglų kalba, kur pra- 
šau pasiųsti laišką adresatui. Visas paliktas turtas sukrau- 
tas palapinėje. Nuleidžiu vėliavas. Žoze ima nešti į pajūrį 
nesunkius daiktus: maišą su parangu ir nardymo įrangą, 
pintinę su instrumentais ir benzino bidonėliu, kibirą su 
lėkštėmis, dviem stiklinėmis ir puodu, raudoną skardinį 
konteinerį su nelaimės signalais, medinę dėžę ir pelenga- 
toriaus kompasą. Dabar mes tikrai panašūs į žmones, žadan- 
čius leistis kelionėn. Ketiname plaukti pakrante, o nakti- 
mis, jeigu tik galėsime, išlipti į sausumą. Pakeliui žvejo- 
sime, medžiosime, kūrensime ugnį. Iš pirmo žvilgsnio tai 
panašu į malonią romantišką iškylą. Nors savo abejonių 
garsiai neišsakau (kam be reikalo gadinti Žoze nuotaiką, 
tegu ji verčiau galvoja, kad viskas bus gerai!), bet mane 
kankina niūri nuojauta. Netikiu, kad ši turistinė išvyka 
baigsis laimingai. Jeigu nudreifuosime kelias mylias į at- 

virą jūrą, tai vargu ar vėl bepriplauksime prie kranto. 
Vienintelė viltis, jeigu galima ją taip vadinti — kad iš- 
tversime savaitę ar ilgiau ir kad pūs pastovus šiaurės ry- 
tų vėjas. Jis mus nuneštų į tą jūros zoną, kur plaukioja 
laivai iš Klarenso sąsiaurio į Vakarų Australijos uostus. 
Kaip sakoma, plačiai užsimojau. 

Žoze brenda iki kaklo per vandenį, ir aš jai padedu 
užlipti ant plausto. Ji tik su maudymosi kostiumėlių, o 
aš tik su glaudėmis. Rankose Žoze laiko savo, raudoną 
neperšlampamą striukę su gobtuvu, o aš — chaki spalvos 
kombinezoną. Visus daiktus sudedame ant „denio“, tikriau 
ant platformos, kurią pritvirtinau prie sijų. Dar užvakar 
tai buvo mūsų lova! Viename plausto gale pririšau dėžę, 
o kitame sukaliau suolą, ant kurio sėdint galima vairuoti 
irklu. Kanistrą ir kitą įrangą sukrovėme priekyje, aplink 
stiebą. 

— Luktelk valandėlę, tuoj grįšiu! — šūkteliu Žoze ir bė- 
gu į savo „dirbtuvę“ už stovyklos. 

Po trijų minučių grįžtu, nešinas lentele, ant kurios už- 
rašyta „Singa Betina Anak“ („Liūtukė“). Prikalu ją plausto 
paskuigalyje. Dabar galima kelti inkarą. Atkabinu nuo 
kranto švartovą, užlipu ant plausto ir užtraukiu keturnagį 
inkarą. Šis naujas krūvis mūsų „laivui“ nė motais. Jūra 
lygi kaip veidrodis, pučia labai silpnas šiaurės rytų vė- 
jelis. Išskleidžiu burę, bet ji tik glebiai kadaruoja. Šis 
visko matęs stakselis per sunkus tokiam vėjūkščiui. Tačiau 
plaustas ima judėti. Po dešimties minučių stovykla dingsta 
iš akių. Plaukiam pro „Singa Betiną“. Nukapoti jos stie- 
bai panašūs į amputuotas galūnes. Vargšelė! Dar valandė- 
lė —ir jos jau nebematome. Gerklėje įstringa sprangus 
kamuoliukas. Pasidaro taip liūdna, kad nebegalvojame nė 
apie mūsų laukiančius pavojus. Rodos... būtume tremiami 
iš tėvynės. 

Prasidėjo atoslūgis. Rifą iki pusės dar semia vanduo. 
Darbuojuosi vairiniu irklu ir šotu, kad mūsų nenuneštų į 
atvirą jūrą. Esame beveik ant Nusivylimų kyšulio smai- 
galio. Kritinis momentas. Jeigu užšoksime čia ant uolų — 
išsikapstyti bus neįmanoma. Tiesa, galėtume lengvai grįž- 
ti į stovyklą pėsčiomis, tačiau tai būtų paskutinis mūsų 

bandymas išsigelbėti, tikriau paskutinis mūsų pralaimė- 
jimas. 

„Singa Betina Anak” švelniai čiūžteli smėliu. Šokame 
į vandenį: gylis čia vos trisdešimt centimetrų, bet palen- 
gvėjęs plaustas vėl ima plūduriuoti. Stumiame jį per už- 
tvindytas! protakas, spinduliais sklindančias nuo estuari- 
jos, o kai po kojomis prasmenga dugnas, plaukiame iš 
paskos, retkarčiais, atsispyrę į povandenines uolas, pasuk- 
dami plaustą į gilesnę vietą. Kaip visada, atoslūgis siurb- 
te siurbia čia jūron įtekančias upes ir mes pūškuojame 
kunkuliuojančiame vandenyje, sukinėjami nesuskaičiuo- 
jamų verpetų, tai plaustą stumdami, tai kilnodami, kol 
galų gale sėdame ant ilgos smėlio seklumos, už keturių šim- 
tų metrų nuo kranto, tiesiai prieš Murou kyšulį. Dabar 
tikrai kelio atgal nebėra! Vėjo ir atoslūgio srovės plaustas 
vis tiek neįveiks, ir net jei norėtume grįžti atgal, būda- 
mi taip nusilpę, neįstengtume perplaukti upės. Kol kas 
patogiai sėdime ant seklumos, nutįsusios išilgai kranto. 
Į išorinę jos pusę kurtinančiai šniokšdamos dūžta bangos. 
Žoze šlepena po smėlį, ieškodama nesančių kriauklių. Aš 
visu ūgiu išsitiesiu ant plausto ir, pasidėjęs po galva nai- 
loninę striukę, pučiu į ūsą. 

Mane pažadina stuktelėjimas į dugną. Prasidėjo pot- 
vynis, ir plaustas vėl plūduriuoja. Trys valandos. Greitai 
srovė gali nunešti mus į estuariją, ko mes mažiausiai no- 
rime. Šokame į vandenį, nustumiame plaustą anapus smė- 
lio barjero ir netrukus laisvai plaukiame virš šviesių sek- 
lumų, kurios nuo Nusivylimų kyšulio labai toli nusidrie- 
kia į jūrą. Vis dėlto pasprukome iš mums paspęstų žaban- 
gų! Dabar kaprizinga srovė sparčiai neša mus į atvirus 
vandenis. Palauk, mes juk tavęs neprašėme! Kaip tik nori- 
me plaukti į krantą ir ten praleisti naktį. Čiumpame irklus, 
likusius nuo sudaužyto sampano, ir, apžergę plūdes, puo- 
lame irkluoti iš abiejų šonų. Tuščias darbas: plaustas per- 
nelyg sunkus, kad galėtume jį varyti prieš srovę. Prakai- 
tuojame dvi valandas, kol akyse pasidaro tamsu. 

-— Sustok, Liūte,— sakau aš,— mus vis tiek neša į jū- 
rą. Tikėsimės, kad srovė padės mums aplenkti kito kyšulio 
rifus. Matyt, laužą krante ir kengūrų medžioklę teks ati- 
dėti neribotam laikui! 

Mano būgštavimai pasitvirtina: vakarop įsitikinu, kad 
plaustas grimzta. Tiesa, kol kas labai iš lėto, nebūčiau nė 
pastebėjęs, jeigu apie tai negalvočiau. Bet platforma da- 
bar arčiau vandens ir bangelės jau laižo dvi dideles pa- 
galves, kurias išpjoviau iš poroloninių matracų. Mat stie- 
bai, kai juos nukirtau, buvo taip perdžiūvę, kad dabar ima 
gerti vandenį. Lieka viena viltis: rąstams įmirkus, plaus- 
tas nustos grimzti! 

Artinasi naktis. Išgeriame po gurkšnelį gėlo vandens 
tiesiai iš puodo. Mūsų stiklines kartu su kitais smulkiais 
daiktais nuplovė bangų mūša, kai stūmėme plaustą nuo 
smėlio seklumos. Įvarviname į vandenį keletą lašų sojų 
padažo, kad jis turėtų bent kokį skonį. Išėjo puikus gėri- 
mas! Valgyti norime ne labiau kaip paprastai. Debesyse 
dar neišblėsus paskutiniams vakaro gaisams, Žoze suneri- 
musi klausia: 

— Ten, prie kyšulio, rifai... Plauksime pro juos tam- 
soje? 

— Jie dar toli. Plaukdami tokiu greičiu, ten būsime 
kaip tik per atoslūgį. Dabar mėnulio pilnatis ir mes juos 
pamatysime iš tolo. Jei negalėsime prasmukti, išmesime 
inkarą. Čia nelabai gilu, o mūsų inkaro lynas gana ilgas. 

Jau prieš valandą pradėjome po truputį rengtis: apsi- 
vilkome storus megztinius ir nailonines striukes. Virš de- 
nio vandens per du centimetrus, ir pagalves tenka užkelti 
ant dėžių. 

Devintą valandą pradeda lyti. Sustirę glaudžiamės vie- 
nas prie kito po standžiu kaip skarda brezentu, kurį pa- 
siėmiau lietaus vandeniui rinkti. Jūra be jokios bangelės, 
bet traukia žvarbus vėjas ir mudu tupime tarsi du pašiur- 
pę paukšteliai: mano galva Žoze ant kelių, o jos kakta 
man ant sprando. Taip ir užsnūstame. Vanduo jau siekia 
kulkšnis. Per lietų stengiamės įžvelgti mus gąsdinantį ky- 
šulį, bet dangus ir jūra susiliejo į vientisą pilką uždangą, 
pro kurią nieko nematyti ir negirdėti. 

Ketvirtadienis, kovo 30 diena. Kaip ilgai neaušta ry- 
tas! Pagaliau švariai nupraustame danguje pateka saulė. 
Iš šalčio kalename dantimis. Plaustas dar labiau nugrimz- 
do, ir viena statinaitė visai paniro po vandeniu, matyt, 
prisisėmė. Dešiniojo borto suolo kraštas jau siekia jūros 

paviršių. Žoze sėdasi ant dėžės, o aš, kad plaustas laiky- 
tų pusiausvyrą, pasitraukiu prie kairiojo borto. Dairomės 
aplinkui: kiek akys užmato — tik dangus ir jūra. Saulei pa- 
kilus aukščiau, horizonte įžiūrime siaurą medžių liniją. 
Nežinia, koks likimas mūsų laukia, bet viena aišku: jis 
išsisprendė šiąnakt. Nėra ko tikėtis, kad priplauksime prie 
gyventi tinkamo kranto. Mus gali išgelbėti tik stebuklas. 
Jeigu jo nebus, mirtis nebetoli: plaustas iš lėto grimzta į 
jūrą. O kad daugiau ir negrimztų, jau dabar net nedidelė 
banga mus beregint nušluotų. Apie ryklius nė nekalbu! 

Jūra dar rami, bet naktį kilusios bangelės nuplovė 
viską, kas nebuvo stipriai pririšta: mūsų kepures (bėda, 
nes saulė jau smarkiai kepina), gelbėjimosi liemenę, bi- 
donėlį benzino. Bangavimui sustiprėjus, bando slapta mus 
palikti dar ir kanistras. Žoze persikelia į paskuigalį (deja, 
ji tokia lengva, kad sunkiam plaustui tai nė motais!), o 
aš, pusiausvyrai palaikyti, šliaužiu per vandenį į priekį. 

— Reikia plaustą palengvinti,— sakau.— Išmesiu in- 
karą. 

Jau kelias valandas nenoromis apie tai galvoju. Jeigu 
mums pavyktų prisiartinti prie kranto, tik inkaras galėtų 
išspręsti dilemą: arba palaukiame, kol baigsis potvynis, 
arba sudūžtame į rifus. Bet tai pats sunkiausias daiktas 
ant plausto ir būtų geriau jo atsikračius. 

Išgeriam truputį vandens su sojų padažu. Kadangi vis 
dar drebu iš šalčio, nuryju gurkšnelį acto su pipirais. Pasi- 
daro šilčiau. Vidurdienį saulė taip ima kaitinti, kad mes 
nusirengiame ir sukabiname šlapius drabužius ant stiebo. 

Jūra vėl rami. Joks dvelkimas nedrumsčia jos pavir- 
šiaus. Matydamas, kaip toli nudreifavome į atvirus van- 
denis, pagalvojau, kad papūtus geram vėjui, galėtume per- 
plaukti Timoro jūrą ir pasiekti kokią nors Indonezijos sa- 
lą. Jeigu sąlygos būtų palankios, tai truktų dvylika dienų, 
o mes turime tiek gėlo vandens, kad ištvertume dukart 
daugiau. Be maisto įmanoma dar ilgiau išgyventi. Būtinai 
reikia vėjo, nors jis mus ir paskandintų. Nieko nėra blo- 
giau, kaip dreifuoti ratu. O mes kaip tik tą darome... 

Iš dėžės ištraukiu Bibliją bei „Kon Tikį“, ir imame 
skaityti. Dabar domėtis Turo Hejerdalo nuotykiais — toks 

juodas humoras, kad juodesnio nė būti negali, tačiau Zo- 
ze, regis, skaito su malonumu. Retkarčiais vienas kitam 
nusišypsome, tarstelim kokį žodelį. Iš prigimties esu ne- 
kalbus, o dabar juo labiau. 

— Kaip manai, ar greit pateksime į laivų kelius? 

— Nelabai. Reikia dreifuoti dar bent šimtą mylių į šiau- 
Tę. 

— Każin, per kiek laiko nudreifuosime? 

— Ką aš žinau! Viskas priklauso nuo srovių, apie ku- 
rias neturiu jokio supratimo, nuo potvynių... 

— Bet mes išsigelbėsime, brangusis, matysi! 

Aš atsakau „taip“, bet mano balsas skamba nelabai įti- 
kinamai ir Žoze tai pastebi. Kiek palaukusi, žiūrėdama į 
apsėmusį jau pusę suolo vandenį, ji ramiai sako: 

— Ar atsimeni savo pažadą? 

— Taip, ir aš jį išpildysiu. 

— Prisieki? 

— Prisiekiu. 

Bet aš tuo nesu labai tikras. Man nereikia aiškinti, ką 
ji turi galvoje: mūsų mintys teka viena vaga. Žoze nieka- 
da nesibijojo mirties (ji apskritai nieko nebijo, nebent pe- 
reiti gatvę ir tarakonų). Antra vertus, per šiuodu saloje 
praleistus mėnesius mudu geriau negu reikia pasiruošė- 
me tam, kas neišvengiama. Žinoma, širdys plūsta krauju, 
pagalvojus apie mylimus žmones, bet mirti kartu, jaučiant, 
kad esame vienas kitam artimesni nei buvome kada nors 
per visą savo gyvenimą, mums atrodo ne taip jau bloga. 
Tačiau Žoze nuo vaikystės paniškai bijo vieno dalyko: 
kai ji buvo dar maža, nuskendo jos motina, ir dabar Žoze 
tikriausiai mirtų iš siaubo, netyčia pasinėrusi po vandeniu. 
Labai keista — juk ji taip mėgsta plaukioti. Kartą, įsibri- 
dusi iki kelių, ji bandė žūt būt įveikti šią nelemtą baimę 
ir kyštelėjo galvą po vandeniu: jai iškart užgniaužė kva- 
pą, o širdis ėmė taip daužytis, kad vargšė vos neapalpo. 
Kaipgi, Žoze pasiruošusi mirti, bet tik ne vandeny. Todėl 
ji liepė man prisiekti, kad kai pradės skęsti, paskutinę aki- - 
mirką ją užmušiu. Kur dingsiu, prisiekiau, bet dabar labai 
abejoju, ar tą priesaiką ištesėsiu. 

Nusiraminusi ii vėl įninka į knygą. Išgeriame truputį 

vandens su sojų padažu. Nors geriame labai nedaug, bet 
nejaučiame nei troškulio, nei alkio. Matyti, mūsų skran- 
džiai taip susitraukė, kad ten nebeliko vietos. Aplink mus 
plaukioja centimetriniai krabiukai. Retkarčiais kokį pasi- 
gavę perpjauname per pusę ir dedamės į burną. Krabiu- 
kai labai mažyčiai, tad tų puselių nė kąsniu negalima pa- 
vadinti, bet vis šį tą pakramtome. Skonis gana malonus, 
visai kaip šviežios austrės.. Vis dažniau ir dažniau persė- 
dinėjame nuo dėžės ant suolo ir atvirkščiai. Aš susiriečiu 
į kamuolį ant dėžės ir keletą minučių snusteliu, bet Žoze 
per lengva ir su pagalve vis šliaužia žemyn. Man snūdu- 
riuojant ji meldžiasi: „Viešpatie, pasigailėk mūsų. Suteik 
mums jėgų visa tai ištverti. Viešpatie, aš noriu pamatyti 
savo vaikus. Pasigailėk Anri tėvų — jie mirs iš sielvarto...“ 

Po kelių minučių nubundu. Mes taip gerai suprantame 
vienas kitą, kad aš atsakau į nebylų Žoze klausimą. 

— Žinai, aš visada buvau įsitikinęs, kad išsigelbėsime. 
Atsimeni, mums išsikėlus į salą, gal po kelių dienų tu gu- 
lėjai palapinėje, bet nemiegojai, tik šiaip snūduriavai... 
Staiga pasakei išgirdusi Sen Tropezo paštininkę šaukiant 
prie telefono mūsų dukrą: „Ponia Marsele| Jūsų tėvai gyvi! 
Ką tik gavome telegramą! Jie Australijoje!“ Žinau, tai 
skamba nerimtai... 

— Pamiršau...— sako Žoze. 

— „„Bet man tavo žodžiai labai padėjo, nes kalbėjai 
visai kaip paštininkė. Matyt, buvai pridėjusi ausį prie Lai- 
ko rakto skylutės ir iš tikrųjų girdėjai dar neištartus žo- 
džius... 

Žoze sustiro ir pavargo. Dar kartą pasikeičiame vieto- 
mis. Kai stovime šalia vienas kito ant platformos, plausto 
priekis nugrimsta per metrą. Vanduo siekia dėžės viršų. 
Staiga nei iš šio, nei iš to sakau: 

— Atleisk man! 

— Už ką? 

— Už tai, kad įtraukiau tave į šią avantiūrą, per kurią 
tikriausiai gausime galą. 

— Nepaistyk niekų, aš puikiausiai žinojau, kas manęs 
laukia, ir norėjau būti kartu su tavimi. Jeigu būtum plau- 
kes vienas, niekada nebūčiau atleidusi. Nesigraužk, mie- 
lasis. Kad ir kas atsitiktų, esu laiminga, jog mes kartu. 

Šypsomės. Mūsų meilė dar niekada nebuvo tokia stip- 
ri ir karšta. Jos nebedrumsčia nei egoizmas, nei smulkūs 
kasdieniniai barniai. Mes tarsi ištirpome kažkokioje aukš- 
tybių liepsnoje, pamiršę savo nusilpusius kūnus. 

Saulei nusileidus, apsirengiame ir išgeriame po kelis 
gurkšnius vandens iš katiliuko. Man jau sunku pakelti 
kanistrą įsipilti vandens, kad nė lašelis neišsilietų, ir vėl jį 
pririšti prie pasinėrusių rąstų. Svajoju apie salą — ji bu- 
vo mūsų namai, mūsų tikroji tėvynė! Ar nesuklydome ją 
palikę? Ar vertėjo patogią mirtį iškeisti į baisią agoniją? 
Ką galiu žinoti! Bandome abu garsiai melstis. Neišeina. 
Mudu neįpratę, be to, vienas kito varžomės. 

Nakčiai įsitaisome ant dėžės, pernešę ją į sausiausią 
vietą. Plaustas sukasi ratu, ir mažos bangelės, guviai per- 
siritusios per suolą, švelniai dūžta į dėžę, šlakstydamos 
mums šlaunis ir blauzdas. Nemiegam, tik pašiurpę glau- 
džiamės vienas prie kito po brezentu ir pagal mėnulio ke- 
lią danguje stengiamės atspėti šios begalinės nakties va- 
landas. Šioje platumoje naktis lygi dienai, ir ji mums taip 
prailgsta, kad, rodos, jau nebesulauksime aušros. Nežinau 
kodėl, bet žaizdos Žoze ant kojų visada labiau skauda nu- 
sileidus saulei. Ji kenčia, sukandusi dantis, bet ašarų su- 
laikyti neįstengia. Kuo aš galiu jai padėti? Nebent tyliai 
melstis: „Tebūnie tavo valia...“ 


10. Išgelbėti! 


Žoze dienoraštis 


Penktadienis, kovo 31 diena. Aušta nauja aušra. Plaus- 
tas nepastebimai dar labiau nugrimzdo. Kad dėžėje nesu- 
mirktų daiktai, Anri grįžta prie suolo. Vienas jo galas jau 
seniai giliai paniręs, o virš kito — dešimt centimetrų van- 
dens. Visos knygos sušlapo, kaip gaila! Išgeriame rytinę 
porciją vandens ir vėl nusivelkame drabužius džiovinti. 
Atsispindėjusi nuo vandens saulė degina odą, žlibina akis. 
Mes — spiginančios ugnies rate, bet toli horizonte dar ma- 
tome dvi punktyrines linijas. Tikriausiai ten Batersto ir 

Melvilio salos. Bet šiandien mums nepavyksta sušilti. Oda 
svyla, tačiau kaulus laužo šaltis. 

Anri skaito šv. Jono evangeliją. Staiga jis pakelia gal- 
vą. 

— Matai, Jėzus sako, kad nereikia bijotis įkyrėti vieš- 
pačiui. Reikia jį nuolat maldauti. „Jeigu jūsų vaikas pra- 
šytų vandens, argi duotumėt jam akmenį?" 

Aš irgi galvoju apie tą patį; kaip tik mąsčiau, ar tei- 
singa melstis dėl savo gyvybės: gal tai prieštarauja dievo 
valiai. Aš šypsausi ir atsakau: 

— Mes būtinai sutiksime laivą. Tik kažin ar jis nuga- 
bens mus į Darviną? 

— Aš irgi abejoju, — atsidūsta Anri.— Tikriausiai jis 
plauks į Indoneziją! 

Bet aš nenoriu grįžti į Indoneziją, nes svajoju apie puo- 
duką arbatos ir minkštai virtą kiaušinį su duona ir svies- 
tu. Net Džakartoje vargiai visa tai gautum! 

“— Labai daug nori! — juokiasi Anri.. Man būtų gerai 
ir ryžių dubenėlis, kad tik kas duotų! Ne, aš svajoju ne 
apie valgį, o apie sausą, patogią lovą, kurioje galėčiau 
bent trejetą savaitėlių pasilepinti. 

— Tu nevalgysi? 

— Tikriausiai ne. Užvis labiau noriu būti sausas. Ko 
gero, iki gyvenimo pabaigos bijosiu išeiti į gatvę per lie- 
tų. 

— Klausyk,— sakau, — jeigu išsigelbėsim, tai bus ste- 
buklas, ar ne? 

— Taip — atsako Anri surimtėjęs. — Kol pasieksime 
laivų kelius, praeis ne mažiau kaip dešimt dienų. Juk matai, 
kad vos judame, o esame nuo jų labai toli. Nežinau, ar 
taip ilgai išlaikys plaustas, ar ištversime mes patys. Jeigu 
atūš smarkesnė audra, nugrimsime į dugną arba geriausiu 
atveju atsidursime vandenyje. 

— Kad jau stebuklas, tai tegul būna tikras stebuklas! 
Ir ligoninė Darvine, ir tikri tvarsčiai ant kojų, ir arbata 
su kiaušiniais. 

— Iš tikrųjų, kodėl gi ne? 

Bet Anri nė nešypteli, atsakydamas į mano paistalus, 
Su begaline užuojauta jis kalba toliau: 

— Tik tu nebijok nuskęsti. Juk aš galiu nespėti išpil- 

dyti savo priesaikos... Paimsiu tave ant rankų... Matysi, 
visai neskaudės. Būdamas vaikas, aš kartą vos nenusken- 
"dau: mane ištraukė jau be sąmonės. Labai gerai viską at- 
simenu: pora sekundžių baimės, tada ėmiau dusti, bet grei- 
tai man pasidarė gera, lengva, apėmė kažkokia palaima, 
lyg būčiau grimzdęs į miegą... 

— Gerai,— atsakau aš ir galvoju: „Jeigu jis laikys ma- 
ne ant rankų, galbūt...“ Nors protas liepia su šia mintimi 
susitaikyti, nedrąsus vidinis balselis vis kužda, tvirtina: 
„Nemirsime, nemirsime!“ Žinau, kad tai nesąmonė, gal net 
nuodėmė, bet kitaip galvoti negaliu. Esu įsitikinusi, jog 
būsime išgelbėti. 

— Anri, ar atsimeni, kaip mums išėjus iš pelkės ir nė 
atsigauti gerai nespėjus nuo to košmaro, tu man pasakei: 
„Manau, kad būsime išgelbėti, bet prieš tai teks ištverti 
dar ne tokių dalykų.“ 

— Taip. Kodėl klausi? 

— Nežinau. Dabar man irgi taip atrodo. 

Vėl pradedame amžiną mudviejų ginčą apie gyvenimo 
prasmę. Kodėl visa tai mums atsitiko? Skaudu įsivaizduo- 
ti, kad mūsų gyvenimas, kančios ir mirtis neturi jokios 
prasmės. Kai visa tai pasakau Anri, jis tik skeptiškai į ma- 
ne žvilgteli. 

— Neprisimenu, kad apie tai būtume kalbėję... Bet, 
matyt, tavo tiesa. Dabar mums nepalyginamai blogiau, ne- 
gu buvo pelkėje, kur dar galėjome šiauštis prieš likimą. 
Čia galime tik pasyviai laukti. 

— Brangusis, matysi, mus išgelbės. 

Anri palinguoja galva. 

— Žinai, saloje aš pusiau juokais daviau įžadą aplanky- 
ti šventąsias Kompostelos Santjago vietas, jeigu iš čia iš- 
trūksime. Tikrai aplankysiu. 

Dabar abejonės apima mane. Žiūriu į mirkstančias van- 
denyje mėlynas, sutinusias kaip kaladės kojas ir klausiu: 

— Ar luktelsi, kol aš pasitaisysiu? Su tokiom kojom 
toli nenueičiau. 

Nusprendžiame keliauti Viduržemio jūros pakrante iki 
Ispanijos sienos, paskui per Pirėnų kalnus, Kantabriją... 
Užvedu kalbą apie mūsų namą ir ten laukiančius darbus. 
Bokštelyje Anri įsirengs kabinetą, kur išdėlios visame pa- 

saulyje surinktus laivų maketus. Noriu, kad miegamasis 
būtų baltas, su pagalvėm ir raudonomis užuolaidomis. Apie 
vaikus neužsimenu — bijau pravirkti. Juk per šiuos du 
mėnesius tik apie juos ir galvojau! ) 

Tylime. Nebegaliu daugiau skaityti, nes labai skauda 
akis. Padrikai meldžiuosi, kad būtume išgelbėti, ir kartu 
rimtai susitaikau su mintimi apie mirtį. Paskui imu prašyti 
atleidimo, kad drįstu abejoti malone, kad svyruoja mano 
tikėjimas... 

— Kaip aš tave myliu, brangiojil..— sako Anri, pakė- 
lęs galvą. 

— Aš irgi tave myliu. 

Abu seniai tą žinome, bet mūsų jausmas toks stiprus, 
kad turime apie jį kalbėti. Tada mums lengviau. 

— Ar negalėtum man paskaityti Bibliją — paprašiau 
Anri. 

Jis pradeda: „Taigi jis užsuko į Samarijos miestą, va- 
dinamą Sicharu...“ Bet greit nutyla: jau nebeturi jėgų gar- 
siai skaityti. 

Plaustas dar daugiau nugrimzdo, mes nebegalime sėdė- 
ti greta. Dėžė beveik visa po vandeniu. Kokia liūdna ši 
naktis: turėsime ją praleisti toli vienas nuo kito. Matau, 
kaip nusikamavęs Anri bando išsitiesti ant apsemto suo- 
lo. Bijau, kad jis neišsilaikys ir nuslys į jūrą. Išbarusi lie- 
piu jam sėstis ant dėžės, o aš einu į jo vietą. Aš tikrai ne- 
užmigsiu, nes baisiai skauda žaizdotas kojas. Imu tyliai 
verkti. Jūra lygi kaip veidrodis. Snūduriuodamas Anri ner- 
vingai krūpčioja. Šviečia mėnulis. Matyt, plaustas, apsu- 
kes didelį ratą, vėl prisiartino prie žemės, nes aplink mus 
plūduriuoja ilgos balkšvų putų drūžės, nešančios lapus, 
virbus, šakas. Turėčiau sakyti ne „aplink mus“, o „per 
mus“, juk plaustas dabar po vandeniu. Nešvarios putos 
apkimba mano kojas ir drabužius. Norisi rėkti iš skausmo, 
kai šakos užkliudo žaizdas. Beviltiškai stengiuosi praskirti 
delnais šį lėtą, fatališką srautą. Ar tik iš kosmoso kas ne- 
išvertė jūron šiukšlių dėžės? Bjauru ir koktu. Kada gi baig- 
sis šis lipnus košmaras? Bet visa, ką dabar mes išgyvename, 
atrodo nerealu. Priešistorinis mangrovių pasaulis departa- 
mento dydžio negyvenamoje saloje už šimto mylių nuo 
didelio miesto! Juk dabar kosmoso amžius! Visa tai — 

kvailas sapnas, o šis plaustas iš komikso — tai jo pabaiga. 
Mes tuoj pabusime! 

Staiga nuveria dar aštresnis skausmas ir aš net susirie- 
čiu. Ne, tai ne košmaras: viskas pernelyg tikroviška. Ne- 
bepamatysiu daugiau savo vaikų. Pamiršusi gėdą, imu verk- 
ti, įsitikinusi, kad Anri manęs nemato. Nenoriu savo siel- 
vartu dar labiau skaudinti jam širdį. 

Šeštadienis, balandžio 1 diena. Pagaliau aušta rytas. 
Anri rąžosi. Aš nusišypsau, o jis stebisi: 

— Tu dar gali šypsotis? 

— Tau, mielasis, bet tu... irgi šypsaisi! 

Geriame vandenį su sojų padažu. Šį ritualą atliekame 
rytą, per pietus ir vakare. Nejaučiame nei troškulio, nei 
alkio. Anri reikalauja, kad sėsčiau ant dėžės: ten sau- 
siau. Nusiminusi žiūriu į klaikiai išpampusias savo kojas. 
Staiga ant jų kažkas blyksteli saulėje. Netikėdama savo 
akimis, pasilenkiu arčiau: į kiekvieną žaizdą — pėdos ir 
blauzdos jomis sėte nusėtos — įsikibęs krabiukas, didumo 
sulig nagu, ir graužia mane gyvą. Štai iš kur tas pragariš- 
kas skausmas, kurį kentėjau sukandusi dantis, kad neim- 
čiau rėkti. Vos ne vos nulupinėju tuos šlykštynes. Skaus- 
mas iškart aprimsta, ir aš, susirangiusi ant dėžės, imu džio- 
vinti saulėje vargšes savo galūnes. Net truputį pralinks- 
mėju. 

— Šiandien tikriausiai mus išgelbės, — sakau. 

— Niekas mūsų negelbės, kad ir pamatys. Sakys, ba- 
landžio pirmosios pokštas, — šaiposi Anri. 

— Iš tikrųjų gera diena blogam pokštui baigti. 

Anri vėl surimtėja. 

— Greičiausiai mums vis dėlto teks mirti. Turbūt vieš- 
pats laukė, kol būsime pasiruošę. 

— Argi saloje buvome menkiau pasiruošę mirti negu 
dabar? Tad kam dar bandyti mus plaustu? Dievas geras. 
Brangusis, aš įsitikinusi, tikrai įsitikinusi, kad būsime iš- 
gelbėti. Šis plaustas skirtas ne mums kankinti, pamatysi. 

— Taip — sako Anri— Man tiesiog reikėjo kitaip į 
viską žiūrėti ir padėti kitiems. Gal sužinoję mūsų istoriją, 
žmonės irgi kitaip ims žiūrėti į gyvenimą... 

Žvelgiu į jį su meile ir gailesčiu. Kaip jis sulyso! Be- 

liko oda ir kaulai. Nors veidas įdegęs, aplink akis, nosį 
ir burną atsirado violetiniai šešėliai. Anri atrodo toks 
jaunas, kad man net baugu. Labai įtartinas šis jo jaunu- 
mas. 

— Žinai, man rodos, aš greit mirsiu. Baisiai pavargau! 
Nebepatrauksiu nė dienos, — sako jis, žiūrėdamas į mane, 

— Ne, ne, brangusis! Aš dar nepasiruošusi mirti. Mal- 
dauju, palauk manęs. Juk žinai, kad turime mirti kartu! 
Kaipgi paliksi ant plausto mane vieną? Luktelk dar bent 
dienelę, tik vieną dienelę! Prisiekiu, mus išgelbės! 

— Gerai, bandysiu dar laikytis. Tikiuosi, visa tai neil- 
gai tetruks... 

Dar kartą keičiamės vietomis: noriu, kad Anri truputį 
pailsėtų ant dėžės. Jaučiuosi geriau negu jis. Juk per tris 
paskutines savaites stovykloje aš daugiau nieko neveikiau, 
tik šlubčiojau iš palapinės į virtuvę, laukdama, kol užgis 
žaizdos. O Anri taip nusikamavo kirsdamas (be reikalo) 
medžius, statydamas plaustą, kasdien po kelis kilometrus 
eidamas rinkti sraigių, ištisas valandas tupinėdamas prie 
rifo. 

Visai nenuostabu, kad jis nusilpęs labiau už mane. 

Diena eina galop. Apimta nevilties, žiūriu į Anri ir sten- 
giuosi kartu su meile perduoti jam bent truputėlį manyje 
dar rusenančios gyvybės. Jis snūduriuoja, ir ši komatozinė 
jo būsena man labai nepatinka. Atsitrenkusių į dėžę ban- 
gelių purslai taško jam veidą, bet jis nereaguoja. Visą die- 
ną tik meldžiausi ir laukiau. Saulė leidžiasi, po valandos 
bus tamsu. Imu melstis taip, kaip dar niekad nebuvau mel- 
dusis. 

— Viešpatie, teesie tavo valia, bet leisk man numirti 
kartu su juo... Tačiau jeigu nori mus išgelbėti, tai gelbėk, 
viešpatie, nes rytoj bus per vėlu! Aš dar galiu tverti, bet 
Anri jau nebeturi jėgų... Dieve mano, gelbėk mus dabar! 

Visą dieną stebėjusios mirguliuojančią jūrą, man pavar- 
go akys, ir štai jau kelios minutės aš žiūriu tik į Anri. Kai 
vėl pakeliu galvą, širdis lyg pašėlusi ima daužytis krūti- 
nėje: 

— Anri! Anri! Laivas! Visai arti! Dėkoju tau, viešpatie| 
Anri, pabusk! 

Jis pakelia galvą. Matau, kad netiki, nors is spindi 


225 


viltis. Auksiniame saulėlydžio fone į mus plaukia juoda 
škuna. Iki jos ne daugiau kaip mylia. Denyje matome jū- 
reivius. Anri neria į vandenį konteinerio su signalais, iš- 
ima iš jo dūminį užtaisą, trūkteli uždegimo žiedą ir svie- 
džia cilindrinę dėžutę jūron. Už poros nerimastingų minu- 
čių iš dėžutės, tyliai švilpdami; išsiverčia tiršti oranžiniai 
dūmai ir ima driektis virš vandens, genami vos juntamo 
brizo. Juos turėtų matyti per kelis kilometrus. Tačiau šku- 
na, rodos, nekreipia į mus jokio dėmesio. Tiesa, dabar ji 
arčiau, bet jos kelias eina pro šalį ir, matyt, ji nė neketi- 
na iš jo pasukti. Anri karštligiškai puola traukti kitus sig- 
nalus: raketas su parašiutais, rankines ugnis, dūminius už- 
taisus. Viskas sudrėkę! (Kokia ironija! Ant signalų, skirtų 
plaustams ir gelbėjimo valtims, didelėmis raidėmis užrašy- 
ta: „Laikyti sausoje vietoje!“ Kaip norėčiau, kad šių sig- 
nalų fabrikantas ir administracijos mulkiai, leidžiantys 
juos gaminti, būtų dabar su mumis!) Galų gale užsidega 
dar vienas užtaisas ir virš vandens pasklinda antras oran- 
žinis debesis. 

Netikime savo akimis: škuna plaukia tolyn. Dabar ma- 
tyti tik jos paskuigalis ir abu stiebai, kurie, laivui tolstant, 
beveik susilieja į vieną. Manėm, kad išprotėsime. 

— Greičiau duok marškinius! — šaukia Anri. 

Aš plėšte nusiplėšiu raudonąją striukę, ir Anri, užlipęs 
ant dėžės, lyg paklaikęs šoka ja mojuoti. Kone verkdama 
imu garsiai šaukti: „Viešpatie, nejaugi parodei mums lai- 
vą tik tam, kad vėl nuplukdytum?“ 

— Melskis, melskis! — rėkia Anri. Ir aš dabar jau nė 
kiek nesigėdydama puolu ant kelių: „Viešpatie, pasigailėk 
mūsų! Šventoji Marija, dievo motina, melskis už mus! Vieš- 
patie, išgelbėk mus!“ Net užkimau. Nebegaliu daugiau ken- 
tėti. Iki šiol nemurmėjau prieš dievo valią, bet dabar... Ne- 
jau viskas baigta? Nejau nebepamatysiu savo vaikų, ne- 
išgelbėsiu Anri?.. Viešpatie! 

— kuna gręžiasi! — suriaumojo Anri— Plaukia čio- 
nai| Matau, kaip jos priekis skrodžia vandenį! 

Mano akys paplūsta džiaugsmo ašaromis, ir aš aiškiai 
nematau. Bet tai tiesa: škuna visu greičiu plaukia tiesiai 
į čia. Jos priekyje stovi du žmonės ir žiūri į mus. Paskui 
viskas tarsi paskęsta rūke. Mojuojame kažkokiais sku- 

durais ir angliškai šaukiame: „Gelbėkit, gelbėkit!“ Kažin 
ar mūsų balsai girdėti toliau kaip per penkis metrus, bet 
norime parodyti, kad esame čia ne dėl pramogos. Net da- 
bar, nors šiek tiek sutrikusi, nepametu galvos ir imu rū- 
pintis. 

— Mes taip nusilpę, kad nepakelsime dėžės. Gal rei-' 
kia atrinkti tai, ką norime pasiimti, ir suvynioti į drobės 
skiautę? 

Anri ima juoktis: 

— Nesijaudink, mums padės! Aš irgi dar galiu šią dė- 
žę dviem pirštais pakelti. 

Ir išsitraukęs peilį, šoka pjaustyti dėžę laikančias vir- 
ves. | 

Mums reikia vėl įprasti prie kitų pagalbos, užuot pasi- 
kliovus tik savimi. Škuna išjungia variklį ir plaukia iš iner- 
cijos. Liko dvidešimt metrų. Pagaliau juodą jos korpusą 
jau ranka pasiektum. Kobiniu užkabintas plaustas švelniai 
stukteli į laivo šoną. Žmonės persisveria per bortą ir nori 
mane įkelti į škuną, bet iš to džiaugsmo mudu nė nepas- 
tebime, kaip patys lyg beždžionės užsirangome į viršų. 
Man už nugaros Anri kelia dėžę. Vienas jūreivis nusilei- 
džia ant plausto ir padeda jam surinkti nedidelį mūsų tur- 
tą. Žiūrėdamas į palinkusias virš borto galvas, Anri šyp- 
sosi ir sako: 

— Dėkui, vyručiai, suskubote pačiu laiku! 

Jie tylėdami pritaria ir labai nustemba, sužinoję, kad 
ant plausto praleidome keturias dienas. Mums atsiklau- 
pus ant triumo liuko dangčio kalbėti padėkos maldą, jie, 
netarę nė žodžio, pasišalina. Supranta. 

Truputį vėliau... prasideda stebuklai: karšta kava, šil- 
tas dušas, sausi švarūs drabužiai, lengvas užkandis. 

Anri sėdi pas kapitoną, kuris per radiotelefoną kviečia 
Darviną. 

— Kalba „Betė Džoana“. Ką tik paėmėme į škuną du 
žmones, dreifuojančius ant plausto. Plaustą pabandysime 
užkelti, o jeigu nepavyks, nuskandinsime kaip pavojingą 
laivams. Tikimės atplaukti ketvirtą valandą ryto vietos 
laiku. 

Plaustą pavyko užkelti ant denio. Jis čia atrodo toks 
mažas. 

— Žinai,— tarė Anri,— vienas jūreivis graikas Man sa- 
kė, kad rytoj velykos... Stačiatikių velykos. Taigi tavo ste- 
buklas įvyko pagal planą. 

Ateina naktis, bet mes negalime užmigti. Gulime ant de- 
nio užsikloję antklodėmis. Už kairiojo borto blykčioja 
šviesa. 

Forkrojaus kyšulys! 

Anri laiko mane už rankos. Kaip gera! Virš mūsų, tarp 
dešiniojo borto vantų, blausiai švyti Didysis Magelano de- 
besis. 

Puikiai prisimenu tą nakiį! Matau ją 
taip aiškiai, tartum po to būtų išaušusi 
tik viena aušra. Buvome susijaudinę, 
patenkinti ir linksmi, nors mūsų padė- 
tyje tai galėjo atrodyti keista, 

Mėnulio pilnatis lyg didžiulis aukso 
medalis kybo taip žemai virš tylaus 
miško, kad juodas it derva jo siluetas 
atrodo kaip žirklėmis iškirptas. Skaisčios 
mėnesienos apšviestas, sidabru spindi 
paplūdimys, o jame tarsi priešistorinių 
gyvūnų griaučiai boluoja smėlio ir vėjų 
nugludinti išvirtę medžiai. Dugno ply- 
nė, po kurią vaikščiojome rytą, vėl už- 
lieta per kelis colius. Vanduo ramut 
ramutėlis, nuo bangų jį saugo rifas, iš 
tolo panašus į baltais mezginiais pasi- 
puošusios jūrų baidyklės nugarą. Gau- 
džia mūša, šiurena smėlį laižančios 
bangelės. Už poros šimių metrų nuo 
mūsų ant seklumos stovi „Singa Beti- 
na“. Jos sidabrinis korpusas ir tamsu“ 
lakelažas ofortu nułapyło peizažo 
fone primena trapius filigraninius lai- 
velius antikvarinėse krautuvikėse tarp 
Kolombo ir Manilos. Kad ne duslus 
dundėjimas (Arafuros jūra anapus Nu- 
sivylimų kyšulio taip siautėja tarp bal 
tų putų vaiduoklių, kad, rodos, toli 
horizonte važiuoja gretimais bėgiai. 
šimtas traukinių, tai miegančią salą 
gaubių beveik kraupi tyla. 

Prieky manęs eina Žoze, vienintelė 
gyva būtybė šiame košmariško, akme 
ninio, bejausmio grožio pasaulyje. Mė- 
nesienos melsvai nudažytas, nuogas 
lieknas jos kūnas tarytum šoka, palik- 
damas smėlyje pėdas, — subtiliai išrai 
žytas kamėjas. 

